
तसव्व॒फ अथवा सफीमत 


लेखक 
ध्री चन्द्रबली पांडे 
“(हिन्दी के सम्पादक 


प्रकाशक 


सरस्वती मंदिर; 
ज्तननबर, बनारस । 


१९४७७ ] [ मूल्य ३) 


निवेदन 


“'तसव्वुफ अथवा सूफीमत” का नाम ही कुछ ऐसा बन गया है कि उसके 
विषय में कुछ निवेदन कर देना अनिवाय हो गया है । बात यह है कि हिन्दी के 
लोग 'सूफोमत” से तो भलीभाँति परिचित हैं किन्तु 'तसब्चुफ? का व्यवद्दार हिन्दी 
में अभी नया नया हो रहा है अतः उससे लोग प्रायः अपरिचित से ही हैं। उधर 
उदू की दशा यह है कि उसके लोग तसव्वुफ का अर्थ तो समभते हैं पर सूफी 
मत का अर्थ नहीं जानते । ऐसी स्थिति में उचित समम्का गया कि हिन्दी में तसब्ब॒ुफ 
का व्यवहार भी चला दिया जाय जिससे द्विन्दी के लोग भी उससे अभिज्ञ हो जाये । 
यहाँ विचारणीय बात यह अवश्य है कि जिन सूफियों ने सूफीमत का हिन्दी में 
इतना प्रचार किया उन्होंने इस तसव्बुफ शब्द को ही क्‍यों छोड़ दिया। सो, इसका 
सीधा समाधान यह द्वै कि सच पूछिए तो सूफियों ने न तो 'सूफीमत” शब्द का ही 
व्यवहार किया और न तसब्बुफ' शब्द का ही । सूफोमत का प्रयोग हिन्दी में तो 
'संतमत” के आधार पर अँगरेजी के 'सूफीज़्म' के सहारे सहज में ही चल पढ़ा, 
परन्तु “तसब्वुफ” का कहीं नाम तक नहीं दिखाई दिया। यद्यपि विचार से देखा 
जाय तो “तसब्घुफ! और 'सूफीमत' का मूल एक ही है--दोनों का माद्दा वही 
'सूफ' अथवा “साद-वाव-फे' है तथापि दोनों के बनने में बड़ा भेद है। “'सूफ' से 
अरबी में 'तसव्वुफ' बना बिढकुल अपने ढंग पर किन्तु अँगरेजी तथा हिन्दी में एक 
ही ढंग पर 'इज्म”? तथा 'मत' जोड़ देने से 'सूफीज़्म' ओर 'सूफीमत' सिद्ध हो गए 
जो बराबर एक ढंग पर चलते रहे । 'तसब्वुफ! शब्द को लेकर सूफी नहीं चले थे 
कि उसके प्रचार का शअ्राग्रह करते। नहीं, उन्हें तो अपने दीन तथा इसलाम का 
प्रचार करना था, कुछ अरबी भाषा ओर अरबी रूप का नदहीं। निदान उन्होंने 
“कलमा” को 'पाढत”, 'कुरान” को 'पुरान' ओर “इबलीस” को “नारद” के रूप में 

देखा और अपने मत को सव्वथा हिन्दी बना लिया । फिर उनकी रचना में 'तस- 
व्वुफ' शब्द का दर्शन होता तो कहाँ से ओर केसे होता ? किन्तु आज जब “भाव! 
वी उपेक्षा कर भाषा” पर विशेष ध्यान दिया जा रहा है तब “हिन्दी” का 'तस- 
व्वुफ' से अ्रपरिचित रद्द जाना ठोक नहीं, यही जान कर यहाँ तसब्बुफ का व्यवहार 
भी खूब किया गया है ओर यह आशा की गई है कि इस प्रकार हिन्दी के लोग भी 
इसलामी तसब्ब॒ुफ से भलीमाँति अभिज्ञ हो जायगे । 

“तसब्बुफ अथवा सूफीमत” की रचना ३३-३४ में हुई थी किन्तु उसका 
प्रकाशन हो रहा है ४४-४४ में । इस प्रकार रचना और प्रकाशन में ज्ञो १०-१२ 
वर्ष का अन्तर पड़ रहा है वह भी एक दृष्टि से विचारणीय है। उस समय लेखक 
के हृदय में भावना थी डाक्टर होने की और फलत: यह रचना भी रची गई थी 
उसी की भूमिका के रूप में । किन्तु घटना कुछ ऐसी घटी कि इस जन को काशी 
विश्वविद्यालय से नाता तोड़ना पड़ा ओर टूट गया उसीक्रे साथ डाक्टर होने का 
विचार भी । हिन्दू-विश्व-विद्यालय में हिन्दी की उपेक्षा हो और यह जन कहीं 
आर से डाक्टर बने यह उसको भावना के सर्वथा प्रतिकूल था। अतः अपनी 
विवशता के कारण उसे इसको जहाँ का तहाँ छोड़ना पड़ा ओर फलतः आज तक 
यह कार्य अधुरा ही रह गया । जिस-तिस की प्ररणा से जहाँ-तहाँ से इसके प्रकाशन 
की बात भी चली पर अपनी अयोग्यता के कारण वह पूरी न हो सकी । निदान चुप 
हो बैठ रहा श्र हिन्दी में कुछ करते रहने के विचार से और ही कुछ लिखता-पढ़ता 
रहा । हो, समय-समय पर इसके अध्याय यत्र-ततन्र प्रकाशित भी होते रहे । इस प्रकार 
“उद्धव”, विकास”, 'परिपाक', आस्था?ट, साधन! ओर “प्रभाव” तो ना» प्र० 
पत्रिका में प्रकाशित हो गए ओर “अध्यात्म” को श्री 'हरिओ्शोध-अभिनन्दन-ग्न्थ' में 
स्थान मिला । 'भारतका ऋण” काशी-विश्व-विद्यालय के 'जरनल'” में पहुँचा ओर 
कॉंटे पर चढ़ भी गया । शोध कर भेजा गया तो सूचना मिली कि अमुक व्यक्ति से 
मिल लो । मिलनेकी बात ज॑ची नहीं । किप्री से मिलकर कुछ छपाने का विचार 
तब भी नथा | परिणाम यह हुआ कि वह प्रकाशित न हो सका ओर जहाँ का 
तहाँ रह क्या गया, खो गया ओर हिन्दी को फिर कभौ स्थान न मिला 

हाँ, इसी बीच एक घटना और घटी। काशी-विश्वविद्यालय के हिन्दी विभाग में 
हिन्दी के “निर्गुण सम्प्रदाय” पर अनुशीलन हो चला था । 'संत-सम्प्रदाय” पर शोध दो 
चुकी थी । 'सूफी-सम्प्रदाय” पर काम करना अपने राम को मिला था। सो देखा तो प्रकट 
दिखाई दिया कि हिन्दी के सन्त कवियों में भी कुछ सूफी हैं । संत-सुफी का प्रश्न 
उठा । सूफी के संक्रेत पर विचार हुआ । निष्कष यह निकला कि जो जन्म से 
मुसलमान ओर कम से सूफ़ी हो उसे ही सूफी माना जाय, किसी अन्य को नहीं । 
बस, सूफियों पर ध्यान दिया तो उनमें ऐसे भी निकल आए जो कुरान-पुरान को 
कुछ समभते ही नहीं और अपने राम को ही सब कुछ मानते हैं। अस्तु, देखा 
यह कि कोई कारण नहीं कवि सूफी-परम्परा पर ध्यान रखते हुए भी हम उन संतों 
को सूफी न समझें जो जन्म से मुसलमान पर इसलाम के भक्त नहीं: हाँ, आत्माराम 
के पुजारी हैं । फिर कया था, उन सभी संत कवियों को 'सुफी-सम्प्रदाय” में घसीट 
लिया गया जो मुसलमान होने पर भी 'निगुण” अथवा 'संत'-समाज में जा विराजे 
थे। इस प्रकार हिन्दी के सूफी कवियों में दो वगे निकल आए औ्रौर उनका नाम भी 
सूफी परम्परा के अनुकूल द्वी रख दिया गया “सालिक” ओर “आजाद” । कहनेकी 
बात नहीं कि ऐसे आजाद” अथवा संतसूफियों में कबीर ही सर्वप्रधान थे जिनको 
लेकर उस समय परस्पर विवाद छिड़ गया ओर जो कुछ बीता उसका यह प्रसंग 
नहीं । यहाँ इसके छेड़ने का अभिप्राय इतना भर है कि पाठक इससे जान लें कि 
इससे इतने दिनों तक अलग हो जाने के कारण क्या हुए और किस प्रकार 
सूफी-साहित्य के अनुशोलन का काये अधूरा रह गया। 

परन्तु सबसे विकट बात यह हुई कि सूकियों की खोज में यह 'प्रेम-पीर' 
का पुजारी जहाँ पहुँचा वहाँ कुछ और ही 'पीर' दिखाई दी | देखा कि भाषा को 
छोड़कर “भाव! को कोई पूछता ही नहीं है। सभी उद के हो रहे हैं; और जैसे-तैसे 
उस “भाख्ा” को मिटाना चाहते हैं जिसमें “प्रेम की पीर! कूट कूट कर भरी है। 
निदान 'भाव” को छोड़कर “भाषा? का हो रहा और आज जब यह रचना छपकर 
प्रकाशित हो रही है तब भाषा” के रूप में ही सबके सामने छा रहा है । किन्तु 
इतना तो स्पष्ट है कि यह भाषा” की रक्ता और कुछ नहीं उसी “भाव” की रचा है 

ज़िसने अपने सहज विकास में यूफ़ी साहित्य का रूप घारण किया और जिसका यह 
तुच्छ सेवक सदा से उपासक रहा है। 

हाँ, तो कहना यह था कि काशी-विश्व-विद्यालय का डाक्टर बननेके लिये जो 
रचना रची गई वह उस समय 'भूमिका? से आगे न बढ़ सकी । बढ़ती भी कैसे ? 
जब उस समय विश्व-विद्यालय ही छोड़ दिया गया | परन्तु इतना हुआ अवश्य 
कि उस समय उसकी “सारिणी” “करणिक” महोदय के पास पहुँच गई ओर अपने 
आग्रह तथा रायबहादुर ( डाक्टर ) श्यामसुन्दरदासजी के पुरुषाथ तथा महामना 
कुलपति मालवीयजी की अनुकंपा से हिन्दी भाषा में भी लिखकर डाक्टर बनने को 
अनुमति मिल गई और यह प्ररूट हो गया कि कुछ मूर्तियों को छोड़कर वस्तुतः 
हिन्दू-विश्व-विद्यालय में भी कोई हिन्दी का व्रोधी नहीं, और यदि है भी तो अपने 
विरोध के कारण, हिन्दी के विरोध के कारण कदापि नहीं। आज भी श्रपनी 
धारणा यही है । आज की स्थिति को कौन कहे । 

'तसब्व॒ुफ अथवा सूफीमत” को रचना “परिशीलन'” की ही दृष्टि से नहीं 
(परिचय! की दृष्टि से भी हुई है । इस पुस्तक को प्रस्तुत करने का ध्येय वास्तव में 
यह रहा है कि एक ओर तो पाठक वस्तुतः तसब्बुफ के मूल में पैठ जाये ओर 
दुसरी ओर उसको प्रगति में रमते हुए शामी मतों के रूप से भी अभिज्ञ हो जायें । 
साथ ही हिन्दी के सूफी साहित्य के अध्ययन की भूमिका तो यह है ही। सच 
पूछ्िए तो हिन्दो में सूफी-सम्प्रदाय दो रूपों में हमारे सामने आया है। इसमें से 
एक को तो इम “आज्ञाद? सूफियों का सम्प्रदाय कहते हैं ओर दूसरे को 'सालिक!' 
सूफियों का । प्रथम से हमारा तात्पय उन सूफियों से है जो वस्तुतः स्वतन्त्र विचार 
के थे ओर अपने अनुभव के सामने किसी “कुरान-पुरान' अथवा “विधि-विधान” को 
कुछ नहीं मानते थे ओर दूसरे से उनसे जो इसलाम के पक्के भक्त पर उदार और 
हृदयालु थे ओर कुरान की बात हृदय में भी खूब देखते थे। हम इन्हीं इसलामी 
सूफियों को सच्चे अथ में सूफी कद्द सकते हैं, ऐसी बात नहीं। हाँ, तसव्घुफ का 
इसलामी प्रसार इन्हीं में हे, इसमें सन्देह नहीं । आशा है, इन दोनों प्रकार के 
सूफियों के अध्ययन में इससे सहायता मिलेगी । 


( ५ ) 


एक बात और । इन सूफियों के प्रेम का प्रभाव हमारे यहाँ के कुछ कवियों 
पर भी पड़ा है ओर हमारे यहाँ के भक्ति-भाव का प्रभाव कुछ श्न्य मुसलमान कवियों 
पर भी। असस्‍्तु, इस प्रभाव की जानकारी में भी इस भूमिका" से कुछ सहायता 
मिले, यह दृष्टि भी इसकी रचना में अपने सामने रही है ओर अपने अध्ययन का एक 
अंग यह भी रहा है । संक्षेप में, प्रथम खंड तो पुस्तक के रूप में यह प्रकाशित 
हो रहा है किन्तु शेष तीन खंड अभी विचार के रूप में ही पड़े हैं। यदि समय 
ओर हृदय ने साथ दिया तो उनका अध्ययन भी कभी इससे अधिक अच्छे और 
व्यवस्थित रूप में सब के सामने आ सकेगा । अन्यथा तोष के लिये तो तुलसी बाबा 
का यह पद हे ही--- 

“डासत ही भव-निसा सिरानी कबहुँ न नाथ नोंद भरि सोयो । 

अन्त में निवेदन इतना ही करना है कि यदि श्री राम बहोरीजी शुक्न तथा 
श्री विश्वनाथ प्रसादजी मिश्र की कृपा ओर प्रेरणा न होती तो इसका प्रकाशन भी 
न होता और न होता पाठकों का इससे वह लगाव जो इस प्रकार आज इससे आप 
ही हो रहा है । रही अपनी बात । सो आज इसे इस रूप में प्रकाशित देखकर न 
तो उल्लास ही हो रहा है ओर न उत्साह ही । हाँ, इस को देखकर इतना दुःख 
अवश्य होता है कि यदि इसे छपना ही था तो तब क्यों न छपी जब इस पर “दु् 
बोल” लिखनेवाला भी कोई विद्यमान था। आज स्वर्गीय पंडित रामचन्द्रजी शुक्ल का 
अभाव जितना खल रहा है उतना पहले कभी नहीं खला । बस । यह तो उन्हीं के 
आशीर्वाद का प्रसाद है, फिर किसी को दूँ क्‍या ? हाँ, इसके अध्ययनमें श्री मोलवी 
महेशप्रसाद जी आलिम फाजिल से जो सहायता बराबर मिली है उसके 
उल्लेख कौ आवश्यकता नहीं । किन्तु यदि अन्त की अ्रनुक्रमणिकाओं से किस 
का लाभ हो गया तो इसका श्रेय श्री ज्ञानवती अिवेदी को अवश्य दे जिन्होंने 
अस्वस्थता की दशा में भी इस पर श्रम किया है, अन्यथा इसका होना तो अपने 
लिये कठिन ही था। शेष में, त्रुटियों के लिये क्षमायाचना के अतिरिक्त यदि और 
कुछ बचा तो उन विद्वानों का आभार जिनके आधार पर यह रचना खड़ी है । 
अच्छा होता यदि इस रचना में मूल का अधिक हाथ होता पर डाक्टरी को चीज में 


( ८५ 9 


अँगरेजी की अवहेलना केसे हो सकती थी ओर शर्क्ति का भी तो उस समय अच्छा 
अभाव था ! अस्तु, जो बना सो बना, जो बचा सो आगे देखा जायगा। भूमिका 
को शिखर सममना भूल है, पर उसकी उपेक्षा भयावह भी । 

उपयोगिता के विचार से अन्त में जो परिशिष्ट दिए गए हैं उनके विषय में 
केवल यही कहना है कि यहाँ उनके अध्ययन का मार्ग भर दिखाया गया है । क्या 
ही अच्छा होता यदि उन्न पर ग्रन्थ भी प्रकाशित हो जाते । आशा है 'मुसलमानों की 
संस्कृत-सेवा' में कुछ “भारत” के “ऋण” पर ओर विचार हो जायगा परंतु प्रथम 
पर तो अभी कुछ होता नहीं दिखाई देता । यद्यपि है वह भी अपने अध्ययन का 
आवश्यक अंग | निदान, कहना यह रहा कि लिपि ओर अज्ञता के कारण जो 
नाम ठीक से नहीं पढ़े गए अथवा विस्मृति ओर विचार के कारण जहाँ-तहाँ जो-सो 
हो गए उनका कुछ परिमाजन तो अनुक्रमणिका से हो जायगा ओर शेष का दूर 
होना किसी अगले संस्करण में ही संभव हे । सच तो यह है कि अभी शब्दों की 
एकरूपता का पका विधान हिन्दी में नहीं हो पाया है ; फिर उसकी चिन्ता क्‍या ? 
क्या कोई माई का लाल यह बीड़ा उठाकर हिन्दी को हझृतार्थ करेगा ? दोष-दशक को 
पहले से ही साधुवाद । कारण, उसके बिना किसी को गआत्मदशेन नहीं होता । 


विनीत 


माधी पूरिमा, चन्द्रबली पांडे 
काशी, विश्वविदालय । २८-१-४५ 

तसव्वुफ अथवा सूफीमत 


१, उद्धव 


सूफौमत के उद्भव के संबंध में विद्वानों में गहरा मतमेद है। यह मतभेद 
सूफीमत के दाशनिक पक्त की गहरी छान-बीन का फल नहीं है। मत तो किसी 
यासना, भावना या धारणा को सरक्षा अथवा उसके उच्छेद के प्रयत्न का परिणाम 
होता है। अतः जो लोग उसके मम से परिचित होना चाहें उन्हें सर्वप्रथम उसके 

( १ ) सूफी शब्द की व्युत्पत्ति के विषय में भी अनेक मत हैं। कुछ लोगों की 
धारणा है कि मदीना में मसजिद के सामने एक सुफ्फा ( चबृतरा ) था। उसी पर जो 
फकीौर बैठते थे वे सफ़ी कहलाए । दूसरे लोगों का कहना है फि सफ़ी शब्द के मूल में 
सफ (पंक्ति ) हैे। निणय के दिन जो लोग श्रपने सदाचार एवं व्यवहार के कारण 
औरों से अलग एक पंक्ति में खड़े किए जायेंगे वास्तव में उन्हीं को सूफी कहते हैं। 
तीसरे दल का कथन हे कि सूफ़ो वस्तुत: स्वच्छु श्लोर पवित्र होते देँ । सफा होने के 
कारण उनको सूफी कहते हैं। चौथे दल वे। विचार में सूफ़ी शब्द सोफिया ( ज्ञान ) 
का रूपांतर है । शान के कारण ही उनको सूफी कद्दा जाता है । पर अधिकतर विद्वानों 
का मत है कि सूफी शब्द वास्तव में सूफ़ ( ऊन ) से बना है। सूफथारी दी वास्तव में 
सूफी के नाम से ख्यात हुए। निकल्सन, श्ाउन, मारगोलियथ प्रभृति विद्वानों ने सिद्ध 
कर दिया हे कि वास्तव में सूफी शब्द सूफ से बना है। अनेक मुसलिम आलिमों ने 
भी इसे स्वीकार किया है । अस्तु, हमको यही व्युत्पात्ति मान्य है। बपतिस्मा देनेवाला 
जान या यूहन्ना भी सूफधारी था, पर अब सूफी का प्रयोग मुसलिम संत या फकीर के 
लिये द्दी नियत सा सममा जाता हे । 


२ तसबच्वुफ अथवा सूफीमत 


इतिहास पर ध्यान देना चाहिए। इतिहास के आधार पर अध्ययन करने से किसी 
मत का सच्ा स्वरूप अपने शद्ध और निखरे रूप में प्रकट होता है और उसके 
उद्धव तथा विकास का ठीक ठीक पता भी चल जाता है। परंतु पश्चिम के पंडितों 
ने सूफीमत के विवेचन में, उसके मूल-स्रोत को उपेक्ता कर, या तो उसक्रे इसलामी 
स्वरूप अथवा केवल उसके आगये-संस्कार पर ही अधिक ध्यान दिया है । जिन 
मनीषियों ने निष्पल भाव से सूफीमत के उद्धव के विषय में जिज्ञासा की है उनके 
निष्कष भी प्राय: अ्रमात्मक ही रहे हैं । संस्कार लाख प्रयत्न करने पर भी अपनी 
मलक दिखा ही जाते हैं । अतः किसी मत के विवेचन में संस्कारों का बड़ा महत्व 
होता है । उन्हीं के परिचय के आधार पर किसी मत के सच्चे स्वरूप का आभास 
दिया जा सकता है । (सूफीमत इसलाम का एक प्रधान अंग माना जाता है.» हुँ > यद्यपि 
अनेक सूफियों ने अपने की मुहम्मदी मत से अलग रखने की परी चेशा की तथापि 
उनके व्याख्यान में मुहम्मद साहब का पूरा प्रभाव दिखाई देता हैं । स्वयं मुहम्मद 
साहब अपने मत, इसलाम, को अति प्राचीन सिद्ध करते थे । उनका कहना था कि 
मूसा ओर मसीह के उपासकों ने इस प्राचीन मत, इसलाम, को श्रष्ट कर दिया हें; 
अतः अत्लाह ने उसके सच्चे स्वहूप के प्रकाशन के लिय्रे सुकको अपना रसूल चुना 
है। सूफियों में जिनका ध्यान मुहम्मद साहब की इस प्रद्कत्ति की ओर गया उनको 
आदम ही सर्वप्रथम सूफी दिखाई पड़े ; किन्तु जो सूफी मुहम्मद साहब को इसलाम 
का प्रवत्तक मानते हैं उनके विचार में अंतिम रसूल ही तसब्बुफ के भी विधाता हैं । 
परंतु तो भी सूफियों की व्यापक विचार-घारा के लिगय्रे कुरान में पयाप्त सामग्री न 
थी। निदान, उनमें कुछ ऐसे प्रतिभाशाली व्यक्ति निकले जो हदीस के आधार पर 
सिद्ध करने लगे कि गुह्य-विद्या का प्रचार स्वयं मुहम्मद साहब ने नहीं किया, उन्होंने 
कृपा कर उसका भार अली या किसी अन्य साथी को, उसकी गुद्यता के कारण, 
सौंप दिया । मुसलमानों में जो कट्टर थे उनको सूफिय्रों के विचारों में कुछ इसला- 
मेतर भावों का समावेश देख पड़ा ; अतः उन्होंने तसव्वुफ को इसलाम से कुछ 

( १ ) रटडीज़ इन तसव्वुफ़, एष्ड ११८ । 


उद्धव 5. 


भिन्न समझा । इस प्रकार स्वतः इसलाम में तसब्व॒ुफ़ के सबंध में मतभेद रहा । 
कभी उसके विषय में मुसलिम एकमत न हो सके । 

मुसलमानों के पतन के बाद मसीहियों का सितारा चमका। सूफियों और मसीही 
संतों में बहुत कुछ साम्य था ही। मसीहियों ने उचित सममझका कि सूफियों को 
पूरा नहीं तो कम से कम आधा तो »वश्य ही मसीही सिद्ध किया जाय । निदान 
उन्होंने कहना शुरू किया कि आरन के सफी यूहज्ना वा मसीह के शिष्य थे । 
बादरियों के लिये तो इतना कह देना काफी था, पर मसीष्टी मनीषियों को इतने से 
संतोष न हो सका । उन्होंने देखा कि जैसे कुरान की सहायता से तसब्बुफ इसलाम 
का प्रसाद नहीं सिद्ध हो सकता वेसे ही इंजील के आधार पर भी उसको मसीही 
मत का प्रसाद नहों कहा जा सकता । तब तसब्वुफ आया कहाँ से ? आये-उद्बम 
तो उनको रुचिकर न था, फिर भी, उन्हें उन विद्वानों की शांत करना था जो तस- 
ब्युफ को आय॑-संस्कार का अ्रभ्युत्थान अथवा वेदांत का मधुर गान समभते थे । 
अह्तु, उन्होंने नास्टिक और मानी मत के साथ ही साथ नव-अफलातूनी मत 
को शरण ली । अब नव-अफलातृनी-मत की सहायता से उन प्रमाण का निराकरण 
किया गया जिनके कारण तसब्बुफ भारत का प्रसाद समझता जाता था । किंतु जब 
उससे भी पूरा न पड़ा तब विवश हो, इतिहास के आधार पर, बाद के सूफियों पर 
भारत का प्रभाव मास लिया गया और तसब्बव॒ुफ अंशतः प्राचीन आये-संस्क्ृति का 
अध्युत्वान सिद्ध हुआ । 

तो भी मुसलिम साहित्य के ममैज्ञ पंडितों के सामने सूफीमत के उद्धव 
का प्रश्न बराबर बना रहा। अंत में उनको उचित जान पड़ा कि इसलाम की 
भाँति ही उसको भी कुरान का मत मान लिया जाय । निदान, निकल्सन तथा 
ब्राउन सदश भमेज्ञों ने सूफीमत का मूल-स्लोत कुरान में माना। माना कि 
कुरान में कतिपय स्थल सूफियों के सवंथा अनुकूल हैं ओर उन्हीं के आधार पर 

अअिननन--- नमक न कान कक 3 न«++ 3.3 न न ननाकिननमनन+पननकननन फल 4... ५०33 ननाननापानन अनन + जणन-जननिभिनणानिननान. अआजओन अन्‍रिनजिनिनन+ ++ 


( १ ) ए लिट्रेरी हिस्टरी आव पशिया, ४० ३०१ । 
(२ ) ए लिटेरेरी हिस्टरी आव दी अरब्स, ए० २३ । 





४ तसब्वुफ अथवा सूफीमत 


सदा से सूफी अपने मत को इसलाम के अंतगत सिद्ध करते भी आ रहे हैं ; परंतु 
विचारणीय प्रश्न यहाँ केवल यह है कि सूफियों का उक्त समूचा अथथ वास्तव में कहाँ 
तक ठीक है । सूफियों ने शब्दों को तोड़-मरोड़कर इसलाम और तसब्वुफ को एक 
करने की जो घोर चेष्टा की उसका प्रधान कारण है कि फकौह ( धमंशाश्री ) सदेव 
फकीरों के प्रतिकूल रहे हैं। यदि हम सूफियों की इस बात को मान भी लेंकि 
उनका मत कुरान-प्रतिपादित है तो भी सूफीमत का उद्धव कुरान से सिद्ध नहीं 
हो पाता । हम देख चुके हैं कि कुरान अथवा मुहम्मद साहब का मत प्राचीन परंपरा 
का एक विशेष रूप है । यही कारण है कि इसलाम में प्राचीन नबियों, विशेषतः 
भूसा, ईसा और दाऊद की पूरी प्रतिष्ठा हैं, और सुसलमान तौरेत, इजील और 
जबूर को आसमानी किताब मानते हैं। अस्तु, कुछ सूफियों का कहना है कि 
सूफीमत का, आदम में बीज-वपत, नूह में अंकुर, इब्राहीम में कली, मूसा में 
विकास, मसीह में परिपाक एवं मुहम्मद में मधु का फलागम हुआ । एक ओर 
प्रवाद है कि सूफियों के अष्टगुणों का आविभोव क्रमशः इब्राहीम, इसहाक, अयूब, 
जकरिया, यही, मूसा, ईसा एवं भुहम्मद साहब में हुआ । सारांश यह कि सूफीमत 
के आदि-स्लोत का पता लगाने के लिये इसलाम से परे, मुहम्मद साहब से ओर भी 
आगे बढ़कर शामी जातियों की उस भावभूमि पर विचार करना चाहिए जिसके गर्भ 
में सूफीमत का मूल आज भी छिपा है। 

सूफीमत के मल-स्लोत का पता लगाने के लिए यह परम आवश्यक है कि हम 
उसके सामान्य लक्षणों से भली भाँति अभिज्ञ हों । इसमें तो किसी को भी संदेह 
नहीं हो सकता कि जिस वासना, भावना या धारणा के आधार पर सूफीमत का 
आरसाद खड़ा किया गया उसके मल में प्रेम का निवास है। प्रेम पर सूफियों का इतना 
ब्यापक और गहरा अधिकार है कि लोग प्रेम को सूफीमत का पर्याय समभते हैं । 
सूफियों के पारमार्थिक प्रेम के संकेत पर पश्चिम में प्रेम का इतना गुणगान किया गया 
(१ ) दो अवारिफुल मारिफ़, ए० ७। 
६२) तसब्वुफ इसलाम, ४० ६€ । 


उद्धव ध्डू 


कि इसका लाक से कुद संबंध ही न रह गया । प्रेम के सुनहरे प॑ख पर बेठकर लोग 
न जाने कहाँ कहाँ की भाँक़ी लेने लगे । बात यह हैं कि मसीह का मूलमंत्र विराग 
है सूफियों के प्रेम-पत्त की प्रबलता अथवा उनके राग की वर्षों से जब यूरोप 
श्राष्नठावित हो गया तब उसे मसीही मत में भी विरति के साथ रति* की सूफी ओर 
फलतः उसका भी सत्कार करना पड़ा | अब प्रेम में पाषंड का प्रचार होने लगा । 
ग्रस्तु, आजकल प्रेम का लक्ष्य प्रेम ही जो सिद्ध किया जाता हैं, जगह जगह स्वर्गीय 
प्रेम के जो गीत गाए जाते हैं, प्रेम को दुनिया से जो अलग खड़ा किया जाता है, 
उसका प्रधान कारण उक्त धममे-संकट ही है। मसीह की दुलहिनों अथवा भक्त 
संतों ने प्रेम को जो अलोकिक रूप दिया उसके मल में वही रति-भाव हैं जिसको 
लेकर सूफी साधना के ज्षेत्र में उतरे ओर शामी सुधारकों के कट्टर विरोध के कारण 
उसको कुछ दिव्य बनाकर जनता के सामने रखते रहे । प्रेम के संबंध में यह सदेव 
स्मरण रखना चाहिए कि वह एक मानसी प्रक्रिया है जिसका ध्येय आनंद है । 
अंतरायों के कारण रति-व्यापार में जितना ही अधिक विद्न पड़ता है, काम-वासना 
और भी परिमार्जित हो उतना ही प्रखर प्रेम का रूप धारण करती है । इसी परिमाजेन 
के प्रसाद से रति को प्रेम की पदवी प्राप्त होती है । देवपरक होने पर यही रति भक्ति 
का रूप धारण करती है। प्रश्नत्ति-मार्गी इसलाम में विवाह आधा स्वर्ग समझा जाता 
है, अतः प्रममार्गी सूफियों को रति के संबंध में इतना ढोंग नहीं रचना पड़ता 
जितना निमृृत्ति-मार्गी मसीही संतों ओर उन्हीं की देखादेखी आधुनिक प्रेम-पंथी 
कवियों को प्रतिदिन करना पड़ता है । 

सूफियों ने जिस सहज रति पर अपना मत खड़ा किया उसका विरोध बहुत दिनों 
से शामी जातियों में हो रहा था । आदम के स्वग से निकाले जाने की कथा के मूल 
में रति का निषेध स्पष्ट कलकता है। होवा की प्रेरणा से आदम का पतन हुआ। ख्री- 
पुरुष का सहज संबंध गहित समझा गया । फिर क्या था, शामी जातियों में रति की 
निंदा आरम्म हुई और आगे चलकर वह मसीही मत में पाखंड में परिणत हो 


अिननिनननननिलिनक व >कननरभतनकफ नमक कल ज 

(१ ) ए शार्ट हिस्टरी आव वीमेन,ए० २५०;दी लगसी आब दी मिडिल एजेज़ ,ए०४०७ । 


५ तसच्दुफ अथवा सूफीमत 


गई । मूसा अपने पूबेजों की भूमि पर अधिकार जमाना चाहते थे। मुहम्मद साहब 
को भी अरब या बनी इसमाईतल का कई प्रकार से उत्थान करना था ! संन्यास से 
उन्हें चिढ़् और संयत संभोग से प्रेम था । निदान मूसा और मुहम्मद ने प्रद्नति-मार्गे 
पर जोर दिया और संयत रांभोग का विधान किया । पर मसीह और उनमे; प्रधान 
शिष्य पौलुस ने विरति का पक्ष लिया ओर टनके प्रभाव से लोग लॉकिर रति से 
विमुख हो गए। उघर अफलावून ने यूनानी गुद्मय टोलियों को सहज रति दी परम रति 
का चोला दे अलोकिक प्रेम का प्रतिपादन क्रिया था, इधर सूफियों के प्रेम-प्रचार 
से रति को प्रोत्साहन मिला । फल्नतः यूरोप में मसीही संतों का उदय हुआ जो 
कुमारी मरियम या मसीह के प्रेम में तड़पने लगे। संयोग के लिए कलप उठे ॥ 
निदान, मसीह के निश्रत्ति-प्रधान मार्ग में आध्यात्मिक प्रणय का स्वागत हुआ ओर 
लोकिक रति अलोकिक प्रणय में परिणत हो गई । 

अच्छा तो गत विवेचन से स्पष्ट होता है कि काम-वासना या रति-भावना को ही 
विरोध एवं अंतरायों के कारण प्रेम का रूप प्राप्त होता है ओर उन्हीं के कारण धीरे 
धीरे मीतर ही मीतर परिसाजित होती रहने से सामान्य रति को परस प्रेम की पदवी 
मिलती है; और इसी से तो सूफी आज भी इश्क मजाजी को इश्क हकीकी को सीढ़ी 
समभते हैं और किसी बुत” से दिल लगाने में नहीं हिचकते ? उनको एस बुत- 
परस्ती का लक्ष्य कोरा इश्क नहीं बका है ओर बका वा परमानंद के लिए ही सृफी किसी 
आणी से प्रेम कर परम प्रेम का अनुभव करते श्लीर सदा बड़ी तत्परता से उसका 
विरह जगाते रहते हें । ह 

विचारणीय प्रश्न यहाँ पर यह उठता है कि सामान्य रति को परम रवति की 
पदवी क्यों मिली ओर क्यों सृफी इस प्रकार इश्क हकीकी को महत्त्व दे उसके 
रहस्योद्धाटन में लीन हुए, एवं शामी जातियों में रति का विरोध क्यों छिड़ा और 
लोग भीतर ही भीतर उसके स्वागत में ममप्त क्‍यों रहे, तथा कहाँ तक उनका अपने 
गुह्य-प्रयास में सफलता मिली और अंत में क्‍यों उनके मादन भाव को व्यापक रूप 
मिल गया ? सो अब तो इसमें संदेह नहीं कि परम प्रेम के लिए आलंबन का परम होना 
छझानिवाये दे ।. आरणी परम के लिए लालायित तभी होता है जब सामान्य से उसे खुखः 


उद्धव छ 


संतोष नहीं होता-सुख-संतोप के ग्मभाव का प्रधान कारण भविष्य का भय है। प्राणी 
यदि सुखी रहे ओर मरण के भय से बच भी जाय तो उसे किसी परमेश्वर की भी 
अवश्यकता न पड़े, किसी अन्य देवी-देवता की तो बात ही क्या ? आत्म-रक्षा के 
लिए मनुष्य ने न जाने किसकी किसकी उपासना की, पर उसे सुख-संतोष कहीं नहीं 
मिला। अंत में शिथिल हो उसने किसी परमेश्वर को शरण ली ओर उसके प्रसाद एवं 
संयोग के लिए तड़पना आरंभ किया । उसने दिव्य दृड्टि से देख लिया कि वासव में 
उसके अतिरिक्त इस प्रपं॑च में आर कुछ भी नहीं है। वही सब कुछ है ओर सब कुछ 
उसी का रूप है। अद्वेत की इस भावना से वह आगे न बढ़ सका । उसके परमेश्वर 
भी उसी में लीन हो गए ओर वह त्रद्म बन गया--अ्रघ्नत और आनंद हो गया । 

अम्गत एवं आनंद को कामना से मनुष्य अन्य प्राणियों से आगे बढ़ा। उसने देखा 
कि रति, प्रजाति ओर आनंद का विधान स्त्री-पुरुष के सहज संबंध में निहित है । 
आरभ में शायद्‌ उसको इस बात का पता न था कि जनन सष्टि की एक सामान्य 
क्रिया है। अपनी शक्ति की कमी का अनुभव कर उसको पूर्ति के लिए मानव ने 
किसी अलोकिक शक्ति का पता लगा लिया था । उसने मान लिया था कि संतान का 
उदय किसी देवता का प्रसाद है। संतानों के मंगल के लिए उसने उचित समभ्का कि 
स्वेप्रथम संतान को उस देवता को चढ़ा दे जिसकी कृपा से उसे सुख ओर संतोष 
मिलता है और जिसके कोप से सवनाश हो जाता है । 

मानव ने देखा कि स््री-पुरुष के सहज संबंध में जो सुख मिलता है उसकी कामना 
उसके देवता को भी अवश्य होगी । यदि उसके देवता को उश्को लालसा न होती 
तो वह उसके सुख में दुःख उपस्थित कर किसी प्राणी को उसके बीच से उठा क्यो 
ले जाता और निधन के अनंतर भी स्वप्न में उन प्राणियों का दशन उसे क्यों 
होता । अतः उसने उचित समम्का कि प्रथम संतान को अपने देवता पर चढ़ा दे 
ओर उसके आनंद के लिए उसका विवाह्द भी उसी संतान से कर दे | 

( १) प्रथम प्रसव को किसी देवता पर चढ़ाने की प्रथा अजीब नहीं । भारत में 
भी इस प्रथा का पता चलता है। भवानी को संतान का चढ़ाना यद्यपि गाली सा द्वी गया 


थ्द तसच्चुफ अथवा सूफीमत 


इतना तो स्पष्ट ही है कि विवाह से रति की बाढ़ सीमित हो जाती है । प्रणय 
का अर्थ प्रेम नहीं, रति की मयादा को स्थिर करना है। प्रणय की प्रतिष्ठा हो 
जाने पर रति का ज्षेत्र निधारित हो जाता है। रति के क्षेत्र के निधौरित हो जाने से 
प्रेम का परिमाजन आरंभ होता है । परिमाजेन से प्रेम को परम प्रेम की पदवी 
थ्राप्त होती है । यदि यह ठीक है तो समर्पित संतान की कामवासना के परिमाजन 
में ही सूफियों का परम प्रेम छिपा है । 

उपनिषदों में स्पष्ट कहा गया है कि प्रजाति और आनंद का एकायन उपस्थ 
है। परम पुरुष ने रमणें की कामना से द्विधा फिर बहुधा रूप घारण क्रिया । 
रमण के लिए ही रमणी का सजन हुआ । ऋषियों ने देंखा कि उपस्थ में प्रजाति 
और रति का विधान तो है पर उसमें अम्रत और शाश्वत आनंद कहां है ? संतान 
भी मत्ये होती है और आनंद भी च्णिक होता हैं। अस्तु, सहजानंद में तो 
शाश्वत आनंद नहीं मिल सकता । शाश्वत आनंद तो तभी उपलब्ध हो सकता है 
जब सहजानंद के उपासक भी सहज रति का गआलंबन किसी शाश्वत सत्ता को बन। 
लें। भारत में परमात्मा के साकार स्वरूप को खड़ा क्र जिस माघुय-भाव का 
प्रचार किया गया उसी का प्रसार शामी जातियों में निराकार का आलंबन ले मादन- 
भाव के रूप में हुआ । 

द्वैं तथापि प्रथम फल को लोग खय॑ नहीं खाते, किसी संत फकीर को दे देते हैं । दक्षिण में 
देवदासियाँ श्रमी मिलती है और बहुत से लोग श्राज भी दिखाई पड़ते है जिनको उनके 
माता-पिता ने किसी साधु को दे दिया ओर फिर बड़ा होने पर उससे मोल लिया या उसे 
साधु हो जाने दिया। प्रणयय की भी कुछ वही दशा है । कृप एवं वापी तक का विवाह 
करा देते है । शामी जातियों में विशेषता यह थी कि उनकी समर्पित संतान परस्पर देव- 
रूपमें संभोग करना साधु सम#ती थीं, उसको प्रतीक के रूप में ग्रहण नही करती थीं । 

(१) बृ० आ० २ अर० ४ ब्रा० ११, बृ० आ० ४ अ० ५ जा० १४, ते० उ७ 

भूगुबही ० अ० ३, की० धबा० उ० १० म० ७ । 
(२ ) वृ० श्रा० प्र० अ० च० ब्र० १ | 


उद्धव ड 


धाभी जातियों में बाल, कादेश, इस्तर प्रभ्मति जो देवी-देवता थे उनके मंदिरों 
में समर्पित संतानों का जमघट था । उक्त मंदिरों में जो अतिथि आते थे उनके 
सत्कार का भार उन्हीं समर्पित संतानों पर था। अतिथि-सत्कार की उनमें इतनी 
प्रतिष्ठा थी कि किसी प्रकार का रति-दान पुण्य ही समझा जाता था। प्रणय की 
प्रतष्षा और सतीत्व की मर्यादा निधारित हो जाने से सत्त्व-प्रधान संतानों ने उक्त 
दान से अपने को अलग रखना उचित समझा । अपने प्रियतम के संयोग के लिए 
ने सदैव तड़पती रहीं । किसी अन्य अतिथि को रति-दान दे उसके सुख से सुखी 
नहीं हुई । सूफियों के व्यापक विरह का उदय उन्हीं में हुआ । 

यद्यपि संसार के सभी देशों में देवदासियों का विधान था ; पर वास्तव में 
सूफियों का परम प्रेम उसी प्रेम का विकसित ओर परिमार्जित रूप है जिसका आभास 
हमे अभी अभी शामी जातियों की समर्पित संतानों में मिला है। इंज महोदय एवं 
कतिपय अन्य मनीषियों ने एक ओर यूनान को गुद्य टोलियों में मादन-भाव का 
असार ओर दूसरी ओर अफलातृन के अलोकिक प्रेम के ग्रतिपादन को देखकर, यह 
उचित समझता कि यूनान को ही मादन-भाव के प्रवत्तेन का सारा श्रेय दिया जाय ; 
परतु जैसा कि हम देख चुके हैं, उक्त गुह्मय मंडलियों का संबंध किसी देश-विशेष से 
नहीं, प्रत्युत उस सत्त्व से है जिसकी प्रेरणा से सद्भावना का उदय और संवेदना का 
प्रसार होता है और मनुष्य-मात्र का जिस पर समान अधिकार है। अस्तु, सूफीमत 
के उद्धव के संबंध में यह ध्यान रखना चाहिए क्रि उसके मादन-भाव का उदय 
शामी जातियो के बीच में हुआ ओर फिर अपनी पुरानी भावना तथा धारणा की 
रक्षा के लिए सारग्राही सूफियों ने अन्य जातियों के दशन तथा अध्यात्म से सहा- 
यता से धीरे धीरे एक नवीन मत का झ़जन किया । सूफीमत के उद्धव को लेकर 
ज्ञो मतभेद चल पड़े हैं उनके मूल में इस तथ्य की अवहेलना ही दिखाई देती है 
कि लोग उसके समीक्षण में सूत्रप्रथभ उसकी भावना, सहज वासना ओर मूल 








( १ ) दी रेलिजन आव दी सेमाइट्स, ए० ५१५ । 
( २ ) क्रिप्चियन मिस्टीसिज्म, ए० १६६, १४९६-५५ | 


१० तसच्चुफ अग्रथवा सूफीमत 


संस्कारों पर ध्यान नहीं देते । तसब्बुफ, नव-अफलातूनी-मत और वेदांत में चिंतन 
की एकता होने पर भी उनके प्रसार में बड़ी विभिन्नता हैं जो उनके ग्रचारकों में 
देश-काल की भिन्नता के कारण आ गई है । निदान, सूफीमत के उद्भव के लिये 
हमें शामी जातियों की आदिम प्रब्नत्तियों को ही हँढ़ना है अथ्थात उन्हीं में उसके 
आदि-स्लोत का पता लगाना है, अन्यत्र कदापि नहीं । 

हम पहले ही कह चुके दें कि बाल, कार्देश, इस्तर प्रद्मति देवी-देवताओं के 
'वियोगी शामी जातियों मे विरह जगा रहे थे। पर वास्तव में इनमें अधिकांश 
कामुक थे जो मंदिरों के अखाड़ों में अपनी काम-कला दिखाते तथा नर-नारियों को 
अश्ट बरते थे। देवदास तथा देवदासियाँ कामुकों के शिकार हो गए थे। विरल्े 
ही व्यक्ति अपने व्रत के पालन में सफल हो रहे थे । वस्तुतः मंदिर व्यभिचार के 
अड्डे बन गए थे। समाज का बल-वीये प्रतिदिन नष्ट होता जा रहा था । अतणव 
यहोवा के कट्टर उपासको ने मंदिरों के “विश्व ज्यमिचार' का घोर विरोध क्रिया । 
यहोवा एक रुद्र-सेनानी था। उसने नबियों से स्पष्ट कह दिया कि यदि बनी-इसरा- 
एल उसकी छन्रच्छाया में अन्य देवी-देवताओं की नष्ट-अश्रष्ट कर एकदम नहीं आ 
जाते तो उनका विनाश निश्चित है। फिर क्‍या था, देखते ही देखते यहोवा का 
आतंक छा गया ओर अन्य देवी-देवताओं के मंदिर नट्ठ कर दिए गए। उनके 
अणयी भक्त या तो यहोवा के संघ में भर्ती हो गए या प्रच्छनज्न रूप से रति-व्यापार 
करते रहे । करमंशील नबियों के घोर कांडों का प्रभाव सत्वशील प्राणियों पर अच्छा 
ही पड़ा । देवदासियाँ परदे में बाहर जाने लगीं और कामवासना का भाव मंद 
पड़ा | प्रेमियों के प्रत्यक्ष प्रियतम ज्यों ज्यों परोक्त होने लगे (यों त्यों उनका विरह 
बढ़ता और प्रेम खरा उतरता गया और अंत में उसने इस दबाव के कारण परम 








( १ ) यहोवा के संबंध में लोकमान्य तिलक वा मत है कि वह वेदिक “यह! का 
रूपांतर हे । 
( २ ) यरमियाह २६. ७ १६ । राजाओं की पहली पुस्तक १४.२४:१५.२२ । 
अमूस ११.,७॥ हसीअ ४,१४ । ' 

गम का रूप घारण कर लिया । उपस्थ में जो संभोग की प्रद्नत्ति थी वह इस 
उपासना में भी बनी रही और सूफी वस्ल के लिए सदा तरसते रहे । 

सूफियों के प्रेम के प्रसंग में जो कुछ निवेदन किया गया है उसकी पुष्टि में 
मीराँ ओर आंदाल के ग्रेम भी प्रमाण हैं। मीरा बचपन में अपनी माँ से सुन चुकी 
थी कि गिरधर गोपाल की मूर्नि से उसका प्रणय होगा। फलतः उसे गिरधर 
गोपाल के ग्रेम में '"लोकलाज” खोनी पड़ी और संतमत में आ जाने के कारण कुछ 
झश्रिक स्वच्छंद होता पड़ा। आंदात्य संभवतः देवदासी थी। वह माधव मूर्ति 
पर आसत्ता थी और स्वयं कृष्ण से प्रणय चाहती थी । कृष्ण की मर्त्ति में भगवान 
का व्यापक अनूत्त रूप भी विराजमान था। वास्तव में वही उसका ग्रालंबन था 
»« »णों जाता है कि अंत में उसी में वह समा भी गई ।_ उसके प्रणय को कृष्ण 


भ॑ स्वीकार किया । मसीह की कुमारी दुलहिनों के प्रेम में भी यही बात है। यह 
कारण है कि सूफी साफ-साफ कह देते हे कि इश्क मजाजी इश्क हकीकीं की सीढ़ी है 
प्लोर उसी के द्वारा इंसान खुदी को मिटा खुदा बन जाता है । सूफियों का प्रेम 
आज भी मूत्त से अमृत की ओर जाता है; वे यों ही अमूत्ते की तान नहीं छेड़ते 
हाँ, इतना अवश्य करते हैं कि अव्लाह को अमत्त हो रहने देते हें । निदान, हम 
देखते हं कि वास्तव में सफियों के प्रेम का उदय उक्त देवदास एवं देवदासियों में 
हुआ ओर कमेकांडी नत्रियों के घोर विरोध के कारण उसको परम प्रेम की 
पदवी मिली । 

नबियों के घोर विरोध का तात्पय॑) यह नहीं है कि किसी नबी में मादन-भाव के 
प्रति अनुराग ही नहीं रह गया । शामी धर्मग्रंथों में न जाने कितने स्थल ऐसे हैं 
जिनमें माइनन्भाव की पूरी ग्रतिष्ठा है। मादन-भाव के संबंध में अ्रधिक न कद्द हमें 
केबल इतना कह देना है कि इलहाम के विधाता वे नबी ही थे जो पश्ामियों में नबी- 
संतान के नाम से ख्यात थे और विशेष-विशेष अवसरों पर किसी देवता के चढ़ 

( १ ) स्टडीज़ इन टामिल लिटेरेचर, ए० ११३ । 

(२ ) ए दिस्टरी आव दहेज, सिविलीज्ञेशन, ए० ३६१; इसराएक पृ० ४४४-६; 

जाने से अभुआते तथा खेलते थे। उनका दावा था कि देवता उनके सिर पर 
गाते थे। वे भविष्य के मंगल के लिए कभी कभी कुछ निर्देश भी कर देते थे । 
कभी कभी तो उनको इश्टदेव का प्रत्यक्ष दशन मिल जाता था और उसकी आज्ञा 
उन्हें स्पष्ट सुनाई पड़ती थी। जब कभी किसी देव-स्थान या विशेष उत्सव में उन 
पर देवता आता था तब जो कुछ उनके मुंह से निकलता था वह उस देवता का 
आदेश समझा जाता था। उनकी भावमनंगियाँ देवता की भावभंगियोँ होती थीं । 
कहने की आवश्यकता नहीं कि यह इलहाम ही उनको सामान्य जनता से अलग 
करता था, ओर दशकों के हृदय में उनको देवता की कृपा का पात्र समभने की प्रेरणा 
करता था। जिन कमेकांडी नबियों ने मादन-भाव का अनुमोदन नहीं किया, प्रत्युत: 
“पवित्र व्यभिचार” तथा प्रन्य देवी-देवताओं का विध्वंस कर सेनानी यहोवा की छत्र- 
च्छाया में उसकी एकाको सत्ता की धोषणा की, उनकी भी इलहाम पर पूरी आस्था 
रही । इलहाम के आधार पर ही उनका मत खड़ा रहा। सफियों ने इलहाम 
की कभी नहीं छोड़ा । उनके मर्त में इलहाम पर सब का अधिकार है। 
रसूलों के लिये सूफ़ीमत में “वहाँ का विधान है और जन-सामान्य के लिए 
इलहाम का । 
इलहाम के सम्यक्‌ संपादन के लिए कुछ साधन भी अवश्य होते हैं । सच तो 
यह है कि कुछ मादक द्र॒व्यों के सेवन से मनुष्य की चित्तव्रत्ति में जो विलक्षण सुखद 
परिवत्तेन आ जाता है, प्रायः उसी को आरंभ-काल में लोग देवता का प्रसाद सममते 
थे। उत्तेजक द्रव्यों के सेवन का प्रधान कारण आनंद की वह उमंग ही है जिसमें 
प्राणी संसार की ममटों से मुक्त हो, कुछ काल के लिए, आनंदघन ओर सम्राट बन 
जाता है । मादक द्रव्यों का प्रयोग साधु-संत व्यर्थ ही नहीं करते, उनके सेवन से 

दी रेलीजन आव दी हेजज़ पृ० ११६, १७१; एशियानिक एलोमेंट इन 
ग्रीक सिविलोजेशन पृ० १६२ । 

(१ ) समूएल पहली, १०, ११,-१२ ; राजाओं की पहली पुस्तक १९,१८-१६, 
१८.४२; राजाओं की दूसरी पुस्तक २.१५ । 


उद्धव १३ 


उनके फकड़पन में पूरी सहायता मिलती है। जिन नबियों के संबंध में हम विचार 
कर रहे हैं उनकी भी गुह्य मंडली की दृष्टि में 


का. के 


“पृथिव्यां यानि कर्माणि जिह्नोपस्थनिमित्तत: । 
जिद्दोपस्थपरित्यागी कमेणां कि करिष्यति” ॥ 


अक्षरशः सत्य था । उपस्थ में जिस रति ओर गानंद का विधान है 
उसका निदशन हम पहले ही कर चुके हैं। जिह्ा के संबंध में यहाँ इतना 
जान लेना पयाप्त है कि उक्त मंडली सुरापान खूब करती थी। जब सुरा 
का रंग जमता था तब लोग नाना प्रकार की उछल-कूद, लपक-मकपक और 
बक-मक में मग्न हो जाते थे ओर नाच-गान में इतनी तत्परता दिखाते थे 
कि उग्र उपद्रवों के कारण उनको मूच्छो आ जाती थी। फिर क्या था, उनके 
सिर पर देवता आ जाता था और वे इलहाम की घोषणा करने लगते थे । 
नांच-गान की प्रथा बहुत पुरानी है । जीवमात्र में उसकी प्रश्नत्ति देखी जाती है । 
सूफियों के 'समाअ' और तज्जनित “हाल” का प्रचार नबियों की उक्त ग्रुह्य-मंडली में 
भी अच्छी तरह था, भावावेश के परिणाम कभी कभी अनर्थकारी भी होते हैं। उक्त 
नवियों में कतिपय ऐसे भी थे जो अपने शरीर पर घाव करते थे और जनता पर 
प्रकट करते थे कि उन आधातों से उन्हें तनिक भी कष्ट नहीं होता ; क्योंकि उन पर 
देवता की असीम कृपा है ओर उसके विज्ञापन के लिए ही वे वैसा किया करते हैं । 
अआगे चलकर सूफियों ने प्रियतम के घाव को जो फूल समम लिया उसका मुख्य 
कारण यही है । घाव तो उसे लोग तब समभते जब उन पर देवता सवार न होता । 
देवता के प्रसाद को फूल समभना ही उचित था । हिंदी कवि विहारी ने भी सूफियों 
की देखादेखी 'सरसई” को कभी सूखने नहीं दिया, खोंट खोंटकर उसे बराबर हरा 
ही रहने दिया ; क्योंकि उनकी नायिका को वह ज्षत उसके प्रियतम से प्रसाद के 
रूप में मिला था जो उसके प्रम को सदा हरा-भरा रखता था। 

(१ ) कुलाणंव तंत्रमू , नवम उछास, ११३ । 
(२ ) हूसीझअ ७.१४; ए द्वि० आव द्े० सिविलीजेशन, ए० १०० | 











१४ तसच्वुफ अथवा सूफोमत 


अपनी शक्ति में कमी देख मनुष्य जिस देवता की कल्पना करता है उसकी 
शक्ति अपार होती है। फलतः देवता जिस व्यक्ति पर कपालु होता है उसमें असंभव 
को संभव करने की क्षमता आ जाती है। उक्त नबियों पर देवता की कृपा थी ही ! 
जनता उनके पीछे लगी फिरती थी । लोग उनको प्रपना दुखड़ा सनाते आर उन्हें 

पहार से लादते रहते थे । धनी-मानी भी उनकी शरग में जाते थे। पानी बरसाने 

उपज बढ़ाने, रोगी को अच्छा करने क्या मृतक को जिला देने तक को क्षमता उनमें 
मानी जाती थी । करामत से वे जनता में अपनी धाक जमाए रहते थे और कभी 
कभी राजकीय आंदोलनों में भी योग देते थे । उनका रहन-सहन सामान्य न था । 
उनकी निराली चाल-ढाल तथा विलक्षण वेश-भूषा हंसी की चीज होती थी । वे नम्न 
था अधनम रहते ओर अ#ुड में चला करते थे। कभी कभी उनको संख्या ४०० तक 
पहुँच जाती थी । उनकी मंडली में किसी संपन्न व्यक्ति का शामिल होना आश्षये की 
बात समभी जाती थी । उनमें एक मुखिया होता था जिसका आदेश सभी मानते थे । 
उसकी आज्ञा के पालन और सेवा-शुश्रषप्रा में लोग इतना तत्पर रहते थे कि उसकी 
मंडलीवाले उसके लिए किसी भी गर्हित काम के करने भें संकोच नहीं करते थे । 
संक्षेप में वह उनका गुरु या मुरशिद था। उनमें पीरी-मुरोदी का प्रतिष्ठा थी 

उक्त नवियों के अतिरिक्त कुछ महानुभाव ऐसे भी थे जिनको लोभ काडिन या 
रोह कहते थे । नबी उल्लास एवं भावावेशवाला भक्त होता था। वह जनता में 
बहुत कुछ अलोकिक रूप में प्रतिष्ठित रहता था । परंतु काहिन उससे सबंधा भिन्न एक. 
विचक्षण व्यक्ति माना जाता था। लोग उसके पास भविष्य की चिंता भें जाते थे । 
उससे शुभाशुभ और कुशल-मंगल के अश्न करते थे। जो,बातें उनकी समझ में नहीं 
आती थीं उनका रहस्य वे उससे जानना चाहते थे। वह भी शकुन-विचार में मग्न 
रहता था। स्वप्न तथा अन्य बाह्य लक्षणों के आधार पर वह अपनी सम्मति देता 





(१ ) श्सराएल, ५०, ४४६ । 
(२ ) इसराएल, एृ० ४२२-३; ए, हि, श्राव हे० सिविलीजेशन, ९, १३६; 
'रेलिजन भ्राव दी हेजज, ४० ७५,१२१ । 


उद्भव १५ 


था । कभी कभी किसी जिन या प्रेत से भी उसे सहायता मिल जाती थी । संक्षेप में, 
वह एक ज्योतिषी के रूप में माना जाता था। उप्तें सूफियों का नजूम था। कभी कभी 
उसको पुजारी का काम भी करना पड़ता था। समूएले इसके लिए ख्यात थे। मुसा भी 
यहोवा के पुजारी थे । 

प्रायः लोग कह बैठते दें कि पीर-परस्ती या समाधि-पूजा सूफियों में भारत के; 
संसग से आई । जो लोग शामी जातियों के इतिहास से सवेथा अनभिज्ञ हैं एवं मानव- 
स्वभाव से भी भली भांति परिचित नहीं हं उनकी बात जाने दीजिए । हम आप तो 
जानते हैं कि रृफियों की वली-पूजा अति प्राचीन हैं। यहोवा के कट्टर कर्मकांडी ऋर 
उपासकों के प्रताप से बाल आदि प्राचीन देवताओं की प्रतिष्ठा नट्र हो गई किंतु 
उनका प्रभाव बराबर काम करता रहा। यहोवा को एकाको सत्ता का विधान कर 
उसके फोजी उपासकों ने जिस शासन का अनुप्टान किया वह संक्रीण एवं इतना 
कठोर था कि उसमें हृदय का समुचित निवाह न हो सका । जिस बाल को नष्ट कर 
यहोवा की प्रतिष्ठा खड़ी हुई उसके कतिपय गुग्यों का आरोप यद्यपि उसमें हो गया 
तथापि उससे जनता की तृप्ति न हुई । उसने “वलो” के रूप में बाल की आराधना 
की । फरिश्ते भी वास्तव में उन्हीं देवी-देवताओं के रूपांतर हैं जिनका नाश 
यहोवा अथवा अल्लाह के ऋूर भक्तों ने कर दिया था ओर जो मानव-स्वभाव की 
रक्ता के लिए फिर दूसरे रूप में प्रतिष्ठित हो गए। प्राचीन काल से ही यह धारणा चली' 
आती है कि मरण के उपरांत भी जीवन रहता है। शव को मिद्टी कहकर उसका 
तिरस्कार नहीं किया जाता, प्रत्युत विधि-विधानों के साथ उसको दफनाया जाता 
है । वह उसी कब्र में पड़ा पड़ा दुःख-सुख भोगता और अपने उपासकों की देख-रेख 
करता है। स्वयं मुहम्मद साहब कब्र के इस जीवन के कायल थे । शामियों की तो 
यहाँ तक घारणा थी कि शर्व अपने वाहकों को मार्ग बताता है। बात यह है कि 

( १ ) समूएल पहली, ६९,१६; रेलिज्ञन आव दी हेब्र॒ज़, ए० ७५ । 

(२ ) राजाओं की पहली पुस्तक, २-६,६ उत्तत्ति, ३७,३५ ॥ 

(३ ) इ्सराएल, एृ० ४२७ । 


१६ तसब्व॒ुफ अथवा सूफीमत 


मानव-हृदय जिसकी आराधना करता है उससे सहसा अलग नहीं हो पाता । वह 
उसकी सारी चीजों का ध्यान रखता है । पीर-परस्ती या समाधि-पूजा का यही रहस्य 
है । शामी जातियों गें पादप-पूजा भी ग्रचलित थी । सीरिया में आज तक उसकी 
प्रतिष्ठा है | अस्तु, सूफियों की समाधि-पूजा परंपरागत है। वे आज भी पीर की 
समाधि को हज समभते हैं । 

सूफीमत में “जिक्र” की बड़ी प्रतिष्ठा है। जिक्र की पद्धति-विशेष के संबंध में 
यह स्मरण रखना चाहिए कि उसके स्वरूप में देशकाल के अनुकूल परिवतेन होता 
रहता है । उक्त नबियों में जिक्र का क्‍या स्थान था, यह हम ठीक ठीक नहीं कह 
सकते, परंतु इतना जानते अवश्य हैं कि उनमें उपवास ओर मुद्रा-विशेष का प्रचलन 
था । इलियाह यहोबा की आराधनामें घंटों घुटनों के बीच सिर दबाए पड़ा रहता 
था । प्रतीत होता है कि इलियाह के पहले भी कतिपय योग-सुद्राओं का प्रचार था 
ओर नबी उनके अभ्यास में लगे रहते थे । 

उक्त नबियों के विषय में अब तक जो कुछ निवेदन किया गया है उसका 
सारांश यह है छि यहोवा की प्रतिष्ठा से प्रथम हो इब्रानी जाति में जो गुद्य-मंडली 
थी उसमें उल्लास का पूरा विधान था। उल्लास के संपादन के लिए मादक द्रन्यों, 
विशेषतः सुरा का सेवन किया जाता था । सुरा के प्रभाव से जो आनंद उत्पन्न दोता 
था वह तो था ही; संगीत के आवेश में जो अभिनय, उछल-कूद, लपक-मपक 
बक-मभक आदि उपद्रव होते थे उनसे उछास का रंग ओर भी चोखा हो जाता था 
आर उसी को लोग देवता का प्रसाद समभने लग जाते थे। नाव्यों की अधिकता 
एवं भावों के प्रबल उद्रेक के कारण नबियों को मूच्छो आ जाती थी । इस दशा में 
जो कुछ उनके मुँह पे निकल पड़ता था वही इलहाम होता था। उनकी चेतना देवता 
की चेतना समझी जाती थी। आज भी बहुत सी अशिक्षित जातियों में इस हाल 
और इलहाम का दशन हो जाता है और हम उनके पात्रों वो “दरसनियों” के रूप 
में प्रतिष्ठित पाते हैं । 


(१ ) राजाओं की पहली पुस्तक, १८.४२ 

उद्धव १ृछ 


एक और तो नबियों का यह उल्लास काम कर रहा था और दूसरी ओर से 
यहोवा के कट्टर सिपाहियों का विरोध चल रहा था । इससे हुआ यह कि विरोध एवं 
विभ्वंस के कारण बाल, कादेश, इस्तर प्रद्धति देवी-देवताओं की मर्यादा भंग हो 
गई और उनके विवाहित-व्यक्तियों को, या तो उन पर अश्रद्धा हो जाने के कारण, 
उनको तिलांजलि दे, यहोवा के संघ में भरती होना पड़ा या उनके वियोग में, उनकी 
अमृत्त सता का, मृत्ते के आधार पर, विरह जगाना पड़ा । शामी जातियों में मूर्तियों 
के चुंबन, आलिंगन आदि की जो व्यवस्था थी वह मूर्तियों के साथ प्रत्यक्ष रूप में 
तो नष्ट हो गई, पर परोक्ष रूप से वही आज तक सूफियों के बोसे और वस्ल में 
विराजमान हैं। आज भी मक्का के संग-असवद के चुंबन तथा हज के अन्य 
वधानोंमें उसकी मलक स्पष्ट दिखाई देती है । 


उपगेक्त समीक्षण के सिंहावलोकन में हम मली भांति कह सकते हैं कि सूफीमत 
के, सवेस्व मादन-भाव का मल स्रोत वही गुह्य मंडली हे जिसमें कहीं सुरा-सेवन हो 
रहा है, कहीं राग आलापा जा रहा है, कहीं उछूल-कूद मची है, कहीं कोई तान छिड़ी 
है, कहीं गला फाड़ा जा रहा है, कहीं स्वॉग रचा जा रहा है, कहीं हाल आ रहा है, 
कहीं इलहाम हो रहा है, कहीं भाड-फूँक मची है, कहीं करामत दिखाई जा रही 
है, कहीं कुछ हो रहा है, कहीं कुछ । कहीं कोई किसी हाल में बेहाल है तो कहीं 
कोई किसी मौज में मम्न । संझ्षेप में सर्वत्र उन्हीं क्रिया-कलापों का सत्कार हो रहा 
है जो आजकल की दरवेश-मंडली में प्रतिष्ठित हैं और जिनके व्याकरण में सूफी 
आज भी मस्त हैं । 


हाँ तो उक्त नत्रियों की धाक तब तक जमी रही, उनका रंग तब तक चोखा रहा, 

जब तक यहोवा के कट्टर सिपाही जोर में न आए । यहोवा की पूरी प्रतिष्ठा स्थापित 

हो जाने पर भी उनका प्रभाव काम करता रहा । शाऊल सा प्रतिष्ठित व्यक्ति भौ 

उनके चक्कर में आ गया । इलियाह ओर एलीशा भी उनसे प्रभावित हो गए । 

एलौशा के समय में तो उनका संघ स्थापित हो गया धा ओर पवित्र नगरों में प्रायः 

उनके मठ भी बन गए थे। परंतु यहोवा के धुरीण सेवकों को संतोष न हुआ। 
श्‌ 


१८ तसब्चुफ अथवा सूफीमत 


यरमियाहे उनके विनाश पर तुल गया । अमूस ,और हसीअ ने भी कुछ उठा नहीं 
रखा । फलतः देवदास ( अमरद ) कुत्ते कहलाए और देवदासियों की दुर्गति होने 
लगी ; परंतु उक्त नबियों की वेतसी-व्त्ति ओर मानव-भाव-भूमि ने उनकी सदैव रक्षा 
की ओर उनकी परंपरा समय समय पर फलती-फूलती और अपना बल दिखाती रही । 
हाँ, उन्हीं की भावना का प्रसाद प्रचलित सूफीमत हैं जो अन्य मतों के संसग से 
इतना ओत-प्रोत हो गया हे कि अ्रब उसके उद्गम के विषय में न जाने कितने मत 
चल पड़े हैं ; किन्तु निश्चय ही सृकियों के परदादा उक्त नबी ही हैं जो सहजानंद 
के उपासक ओर उछास के परम भक्त थे । सच्च-शुद्धि के लिये उनमें नाना प्रकार के 
उपचार प्रचलित थे और वे प्रियतम के संयोग के लिये परम प्रेम का राग अलापते 
थे । जिन मनीषियों ने उनकी पूरी छान-बीन और आधुनिक दरवेणशों का प्रत्यक्ष 
दशन किया है उनकी भी कुछ यही राय है । हाँ, मसीह या मुहम्मद तक ही दृष्टि 
दौढ़ानेवाले समीक्षक अभी उसको स्वीकार नहीं करते । फिर भी ज्ाशा होती है कि 
उक्त विवेचन के आधार तथा अन्य पंडितों के प्रमाण पर किसी मनीषी को इसमें 
आपत्ति न होगी कि वास्तव में मादन-भाव के जन्मदाता उक्त नबी ही हैं और 
उन्हीं की भावना एवं धारणा की रक्षा का सच्चा प्रयत्न सूफीमत वा तसब्वुफ है । 


खिल न चल 

( १ ) यरमियाहदद, २६.७-१६, २३.६-४० । ( २ ) विवाद, २३.१८ । 
( ३ ) इसराएल न।मक पुस्तक ( प१ृ० २४३ ) में लाइस महोदय लिखते हैं कि 
देव-संतानों या देवताओं का विवाह नर-नारियों के साथ यहोवा के उपासकों को भी मान्य 
था । अरब भी इस विश्वास के कायल थे कि किसी जिन का प्रणय किसी इंसान के साथ 
हो जाता है | अरबी सा उद्भट विद्वान्‌ भी इस प्रकार के प्रणय में विश्वास करता था । 
कहने का तात्पर्य यद्द कि इस प्रकार के प्रणथय में उस समय जनता का पूरा विश्वास था 
ओऔर प्रियतम के परम होने के कारण प्रेम को भी परम होना पड़ा। देखिए--- 
उत्पत्ति, ६,१-४ । 

( ४ ) इसराएल, पृ० ४४४ ; दी रिपिरिट आव इसलाम, पृ० ४७१ ; ० ए० 
इन औ० सि०, ए० १६२ ; दी र२े० भ्राव दी देजन, ए० ११६ । 


२. विकास 


गत प्रकरण में हमने देख लिया कि सेनानी यहोवा के साहसी सिपाही, नबियों 
के उल्लास के विरोध में किस तत्परता से काम कर रहे थे। बात यह है कि यहोवा 
एक विदेशी देवता था। उसकी क्ृपा न जाने क्‍यों इसराएल-कुल पर इतनी हो 
गई कि उसने मूसा द्वारा उसका उद्धार किया । कहा जाता है कि इसराएल का 
अथ ही होता है कि देवता युद्ध करता है । यहोवा रणक्षेत्र में स्वयं प्रतीक के रूप 
में विराजता ओर सेना का संचालन करता था । जिस संपुट में उसका प्रतीक होता 
था उसको किसी अन्य भूमि पर रख देना उचित नहीं समझा जाता था। एलीशा 
( मू० उ८॥१ पू० ) को उसके संपुट को संरथापना के लिये मिद्टी लादकर रण- 
क्षेत्र में ले जानी पड़ी थी । कहने को आवश्यकता नहीं कि यहोवा के उपासकों की. 
इस संक्रीणता ओर कठोरता में मादन-भाव का निवोह न था। परन्तु भावों एवं 
मतों के इतिहास से स्पष्ट अवगत होता है कि किसी भी भाव अथवा मत का विनाश 
नहीं होता ; अधिक से अधिक उनका तिरोभाव हो जाता है--अवसर पाने पर 
उनमें फिर बहार आती है ओर उनकी सुरभि से सिक्त हो संसार फिर उन्हीं का 
गीत गाता है। मादन-माव के विकास में भी यही बात है। यहोवा के कट्टर कम- 
कांडी मादन-भाव के विरोध में जी-जान से मर मिटे, पर उसमें “बाल” आदि देवी- 
देवताओं के गुणों का आरोप हो ही गया। जो ख्रियाँ अन्य जातियों से 
इसराएल-घरों में आती थीं उनके देवता भी उनके साथ लगे आते थे। धोर 
विरोध करने से किसी प्रकार अन्य देवों का बहिष्कार तो हो गया, पर साथ ही 
साथ यहोवा में उनके गुणों का आरोप भी हो गया । परिणाम यह हुआ कि उसकी 


हा १) राजाओं की दूसरी पुस्तक, ५.१७। 


( २) इपसराएल प्र० ४४०५ ४०७ । 





२० तसब्व॒ुफ अथवा सूफीमत 


आराधना में मादन-भाव की ओप बराबर बनी रही ओर समय पाकर 'क़बाला” के 
रूप में फूट निकली। यहाँ यहूदियों के 'क़शला' एवं “तालमंद' के विषय में 
अधिक न कह केवल इतना कह देना पयाप्त है कि उनमें गुह्य-विद्या का बहुत कुछ 
सन्निवेश है ओर वे हैं भी एक प्राचीन परंपरा के उज्ज्वल रत्न । उनके अवलोकन 
से मादन-भाव के इतिहास पर पूरा प्रकाश पड़ता है । 

हाँ, तो यहोवा इसराएल को संतानों का नायक था, नेता था, स्वामी था, 
शासक था, अधिपति था, संक्षेप में प्रियतम के अतिरिक्त सभी कुछ था | उसकी 
दृष्टि में उसके सामने किसी अन्य देवता को उपासना अक्षम्य व्यभिचार ही नहीं, 
घोर पातक एवं भीषण पाप की जननी भी थी । उनके विचार में यहोवा रति-क्रिया 
से सर्वथा मुक्त था, अतः उसके मंदिर अथवा भाव-भजन में किसी प्रकार उल्लास 
को आश्रय नहीं मिल सकता था । फिर भी हम स्पष्ट देखते हें कि उसके मंदिरों में 
देवदासों तथा देवदासियों की चहलकदमी तो थी ही; उसके भावुक भक्तों ने उसके 
लिये पत्नी का विधान भी कर दिया था । यद्यपि यहोवा के साहसी सेवकों ने धीरे- 
थीरे उसके भवन से पवित्र व्यभिचार को खदेड़ दिया तथापि उसका सूक्ष्म रूप उसके 
उपासकों में बना रहा ओर यहोवा व्यक्ति-विशेष का पति भले ही न रहा हो, पर 
इसराएल-कुल का भर्त्ता तो अवश्य था। हूसीअ ने यहोवा के इस रूप पर ध्यान 
दिया । उसको अपनी पत्नी के प्रेम-प्रसार में यहोवा के प्रेम का प्रमाण मिला । 
उसने उसी प्रकार जुम्र को, जो संभवतः देवदासी थी, प्यार किया, उससे विवाह 
किया, उसके व्यभिचार को क्षमा किया, जिस प्रकार यहोवा ने इसराएल की संतानों 
से प्रेम किया, उनका पाणि-अहण किया, ओर उनके व्यभिचारों को ज्ञमा कर सदैव 
उनका पालन-पोषण करता रहा । यहोवा ओर हूसीश्र के ग्रेम-प्रसार में वास्तव में 
केवल ग्रालंबन का विभेद है, रति-प्रक्रिया का कदापि नहीं । जाति और व्यक्ति 


( १ ) देश लिटेरेचर, भुमिका । 
(२ ) इशसराएल, ए० १२४ | 
( ३ ) सोशल टीचोंग्ज श्राव दी प्राफेट्स एण्ड जीजज़, ए० ५४ | 


विकास २१ 


समष्टि एवं व्यष्टि की यह भावना मसीही मत में भी फूलती-फलती रही और आगे 
चलकर उसमें माधुये या मादन-भाव का पूरा प्रचार भी हो गया । 

[दन-भाव अथवा देवात्मक रति-विधान में आलंबन की विशेषता ही मुख्य 
होती है । यह आलंबन जितना ही मोहक होता है उतना ही अलभ्य भी । सच 
बात तो यह है कि इस अलभ्यता के कारण ही रति को परम प्रेम की पदवी मिलती 
है । यदि आलंबन सहज में उपलब्ध हो जाय तो शायद्‌ प्रेम को अलोकिक सिद्ध 
करने का साहस किसी भी विचारशील व्यक्ति को न हो । सूफियों ने इश्क मजाजी 
च्बीज हैं । बिना उसकी सहायता लिये इश्क हकीकी का गीत गाना पाष॑ड है । सूफियों 
ने इश्क हकीकी को इश्क मजाजी के परदे में इस तरह दिखाया है कि उसको देख- 
कर सहसा यह नहीं कहा जा सकता कि उनका वास्तविक आलंबन अमरद है या 
अल्लाह है। गीतों का गीत” 'श्रेष्ठगीत” अथवा “सुलमान के गीत” में भी प्रेम की ठीक 
यही दशा है। अधिकांश अवोचीन विद्वानों का, जो मादन-भाव के विरोधी तथा विज्ञान 
के कट्रर भक्त हैं, मत है कि प्रकृत गीतों में ईश्वर के प्रेम का वर्णन नहीं है । उनका 
कहना हे कि प्राचीन काल में विवाह के अवसर पर जो गीत गाए जाते थे उन्हीं के 
संग्रह का नाम “श्रेष्णरगीतः है। जो लोग उक्त गीतों को एक ही व्यक्ति की 
रचना समभते हैं उनमें भी कुछ ऐसे दें जो इनको विवाहपरक ही मानते हैं, उन्हें 


क्च्लिल पजिजिीडिपजीिजणय:5 


( १ ) अमरद फारसी का प्रचलित माशक है । इसके संबंध में श्री दरिओऔबजी का 
कथन “<क्त भाषाओं (अरबी, फारसी और उदू ) में माशुक आम तौर से अमरद होता 
है” ( रसकलस, भूमिका, ए० १२३ )। आप अन्यत्र लिखते हे---'तब भला मरदा- 
नगी कैसे रहे, मूल बनवा जब मरद अमरद बने ।? “स्पष्ट अथ इसका यह है कि मूंछ 
बनवाकर मरद अमरद अर्थात नपुसक या हिनश वा जनाना बन जावे । परन्तु श्लेंष से 
व्यंजना यह है कि बिना मूछ का लोंडा बन जावे, क्योकि फारती में बिना मूँछ-दाढ़ी के 
लोंडे को श्रमरद कहते हैं? ( बोलचाल, भूमिका, ए० ६७ ) । अमरद वास्तव में अरबी ु 
शब्द हे, फारसी के प्रचलित शब्द मर्द से उसका कुछ भी संबंध नहीं हे । ह 

२२ तसब्वुफ अथवा सूफीमत 


इश्वरपरक नहीं बताते । परन्तु परम्परागत प्रमाणों से सिद्ध होता है कि उनका 
घामिक महत्त्व अवश्य ही सदा बना रहा है । फीलो, ओरिगन, टरटछ्ियन आदि 
सनीषियों की दृष्टि में आध्यात्मिक विवाह ही इन गीतों में इष्ट है। परमात्मा ओर 
जीवात्मा, ईश्वर और भक्त ही इन गीतों के दुलहा तथा दुलहिन हैं। ध्यान देने से 
इन गीतों को क्रियाओं तथा सबनामों में लिंगे-विपयय्र गोचर होता है । ख््रीलिंग के 
स्थल पर पुह्लिंग का प्रयोग भी इनमें मिल जाता हैं । जान पड़ता है कि इन गीतों में 
स्री ओर पुरुष दोनों हो कमशः आश्रय तथा आलंबन है । एकिबो इनको सर्वपुनीत 
ओर जोजेफस इनको ईश्वरपरक सममता था | हसीअ भी इनसे अनभिज्ञ नहीं । 
सारांश यह कि इन गीतों के अध्यात्म का आभास धम्मपुस्तक में भी मिलता है और 
इन्हीं के आधार पर मसीह दुलह्ा तथा संघ वा संस्था दुलहिन बनते चले आ रहे 
हैं । सच तो यह है कि इनमें सूफियों का इश्क हकीकों इश्क मजाजी के परदे में 
छिपा है । लोकिक प्रेस के आधार पर अलोकिक प्रेम का निरूपण ही इनका प्रति- 
पाद्य विषय है । आज भी सूफी इन गीतों की पद्धति पर पद-रचना करते हैं । अस्तु 
इन “सन्धा” गीतों को उन नबियों का प्रसाद समभना चाहिये जो उछास के विधायक 
ओर मादन-भाव के भक्त थे । 

उक्त गीतों के अतिरिक्त प्राचीन धम्मपुस्तक में कतिपय स्थल और भी ऐसे हैं 


जिनके अधार पर भली भाँति सिद्ध क्रिया जा सकता है कि नबियों की उक्त परंपरा 
बराबर चलती रही। प्रेम के अनन्तर सूफियों में संगीत का प्रचार है। प्राचीन धर्म- 

( १) क्रिस्चियन मिस्टीसिज्म , एृ० ३७० | 

(२ ) दी सांग आव सांग्डा, पएृ० ८। 

(३ ) दीं सांग आव सांग्ज, ए३ ८८ । 

१ इसको कुछ पंडितों ने 'सन्ध्या? माना है और “सन्धा भाषा! को अशुद्ध समम्का 
है। परन्तु तंत्र-साहित्य में अधिकांश प्रयोग 'सन्धा” शब्द का ही हुआ हे श्रतः “सन्धा 
भाषा” के ढंग पर इमने 'सन्धा' गीत का व्यवहार किया है । 


विकास २३ 


पुस्तक में संगीत-प्रिय नबियों' की कमी नहीं । एलीशा को यहोवा की प्रसन्नता के 
लिये उसके मंदिर में संगीत का विधान करना पड़ा । दाऊदों यहोवा के संपुट के 
सामने नाचता था। स्त्रियाँ संगीत के साथ वीरों का स्वागत करती थीं । इब्रानी शब्द 
हग ( उत्सव ) का अर्थ भी नाच होता है । प्रेम-गीत का प्रधान बाजा उग्राव था 
जिसका घात्वथ उत्कंठित करना होता है। प्रेम और प्रणय के गीत के साथ ही साथ 
सुरा के भी गीत गाये जाते थे । इस प्रकार उनमें प्रेम, संगीत ओर सुरा का प्रचार 
था । यसअियाह में प्राचीन नबियों का उछास था । वह तीन वर्ष तक यरुशलेम में 
नग्न भ्रमग करता रहा । उसने प्रतीक का अयोग कर मादन-भाव को प्रोत्साहित 
किया । एक महाणय की दृष्टि में तो उसने “अहं ब्रह्मयास्म' को घोषणा कर अद्वय 
का प्रतिपादन क्रिया । सचमुच ही उसके गान में वेदना हैं, करुणा है, कामुकता है । 
संक्षेप में वह अंशतः सूफी है । उसके अतिरिक्त अन्य नबियों में भी हाल, इलहाम 
ओर करामत की पूरी प्रतिष्ठ थी । यहुशअ की आज्ञा का पालन मार्तड तक करता 
था । तात्यय यह कि मादन-भाव के अन्य अवयवों का भी आभास प्राचीन धम- 
पुस्तक में बराबर मिलता है । यहोवा के उपासकों में भी मादन-भाव 'का कुछ न 
कुछ अंश अवश्य था, जो अवसर पाकर अपना पूरा रंग दिखा जाता था । 

मसीह के आविभाव से शामी जातियों में निद्गत्ति-मागे की प्रतिष्ठा हुई । मसीह 

(१ ) इसराएल, ९० २७५। 

(२ ) समूएल, दूसरी ६, १४ । 

( ३ ) प्रायः लोगों की धारणा हे कि यहोवा की उपासना में प्रतिमा या प्रतीक की 
प्रतिष्ठा न थी, किन्तु खोज से पता चलता हे कि यहोवा का प्रतीक एक सम्पुट में रखा 
जाता था और लोग उत्ते संग्राम में भी साथ रखते थे । इस दृष्टे से उसकी उपासना 
शालिग्राम की उपासना के तुल्य थी | दी रे० शआव दौ हेब्रू , ए० ६२, ६४; श्सराएू 
प० ४२७। 

(४ ) ० हि०आव देज ,सि०,प० ३२३,३२७; दी रे०आव दी हेज , ए० १७० | 
(४ ) यहूशअ, ८-१८,२६; १०"१२-१३ । 


२४७ तसव्व॒ुफ अथवा सूफीमत 


के गुरु यूहन्ना एक एसीन थे । एसीन संप्रदाय के विषय में एक समीक्षक का रिष्कप 
है कि एसीनों का यदि एक अंश शामी है तो तीन अंश बौद्ध । निद्ृत्ति-प्रधान 
एसीनों से मसीह को संसार से अलग रहने की शिक्षा मिलो । वे आजीवन ब्रग्मचारी 
रहे ओर विरति पक्ष को दृढ़ करते रह्दे उनका हृदय मूसा से कहीं अधिक उदार 
और कोमल था। अतएवं उनकी भक्ति-भावना में परमपिता की प्रतिष्ठा हुई, सेनानी 
यहोवा की नहीं । जिस करुणा ओर जिस मेंत्री को द्वकर मसीह आगे बढ़े उनमें 
हृदय को उदात्त वृत्तियों का पूरा प्रबंध था। पर उनके उपरांत ही उनके उपासकां 
की दृष्टि संकीण हो गई ; और मसीही संघ में पौलुस और यूहन्ना के मत चल पड़े ! 
पौलुस का कहना था कि स्त्रयं अलोकिक अथवा दिव्य मसीह ने उसे दीक्षा दी थी । 
फिर क्या था, उसके संदेश चारों ओर जाने लगे । वह मसीह का कट्॑र खलीफा 
बन गया । यद्यपि वह मसीही संघ का उद्धट पंडित और प्रचारक था, स्वयं ब्रह्मचारी 
और प्रणय का विरोधी था तथापि उसने विवाह का रूपक ग्रहण किया । उसका 
संदेश हे-“'तुम (रोमक) भी अन्य से विवाहित हो सको, जो मृतक से जी उठा है ।”” 
स्पष्टठ; पौलुस के इस कथन में उपास्थ और उपासक के बीच में पति-पत्नो का 
संबंध है । पौलुस के अन्य संदेशों से पता चलता है कि उस समय नबियों की 
प्राचीन परंपरा कायम थी। पॉलुप्त के उपरांत यूहज्ञा ने मसीह को जो रूप दिया वह 
दाशनिक तथा बहुत कुछ अ-शामी हैं। उसका प्रभाव शामी मतों पर इतना गहन 
पड़ा कि उसकी मीमांसा यहाँ नहीं हो सकती । उसके प्रज्ञात्मक स्वरूप पर विवाद 
न कर हमें स्पष्ट कह देना हें कि उसमें भी मादन-भाव की कलक है । उसने पर- 
मेश्वर को ग्रेमहूप तो सिद्ध किया ही ; एक स्थल पर मसीह को दुलहा तथा उनके 
भक्तों को दुलहिन बनने का संकेत भी कर दिया । हो सकता हैं कि पोलुस तथा 

(१ ) वाज़ जीजज़ इनफ्लूएंस्ड बाई बुद्धिम , पृ० ११४ । 

(२ ) कुरिन्थियों के नाम पहली पत्री, १४"३७; ११*३, इफेसियों के नाम पत्री, 
४५'२२-२३,२५ ; क्रिश्वियन मिस्टीसिज्म, पृ० १७२ । 

( है ) यूहन्ना, ३-२६ । 


विक्रास २९ 


यूदन्ना पर रोम तथा यूनान की गुद्य टोलियों का भी प्रभाव पड़ा हो ओर अफलातून 
के प्रेम ने भी कुछ कर दिखाया हो । 


अफलातून ने, जिस प्रेम का निरूपण किया था वह उसकी वासना और चिंतन 
का परिणाम था। यूनानियों अथवा आयेजातियों में बुद्धि की उपासना थी | शामियों 
की तरह आये बुद्धि को पाप की जननी नहीं समभते थे। फलतः अफलातुन ने 
जिस प्रेम का प्रवचन किया उसका प्रसार शीघ्र ही शामी संघ में हो गया । जिस 
भाव की आराधना में लोग उन्मत्त थे उसीका एक प्रकांड पोषक मिल गया । फिर 
भी अफलातून के आधार पर यह नहीं कहा जा सकता कि मादन-भाव का उदय 
यूनान की गुह्यटोलियों में ही हुआ । हम पहले ही कह चुके हैं कि वासना का मुक्त 
विलास, संभोग की स्वच्छन्द लीला, आवेश का अलोकिक आदर, व्यमिचार का 
पवित्र स्वागत, संगीत का उत्क्रांत विधान एवं नाना प्रकार की अजीब बातों के साथ 
सुरा-सेवन प्रभ्नति अनोखे क्ृत्यों का पूरा प्रसार संसार के सभी देशों की गुह्यमंडलियों 
में था। इन मंडलियों की रति-प्रक्रिया ओर उल्लास के साध्य आनंद का आस्वादन 
आगे चलकर अलाकिक प्रेम के रूप में परिस्फुटित हुआ और लोग सहजानंद के 
उपासक बने रहे । भारत में सहजानंद के जो व्याख्यान हुए उनके संबंध में कुछ 
निवेदन करने की आवश्यकता नहीं । यहाँ केवल यह स्पष्ट करना है कि आयेजातियों 
ने बुद्धि के बल पर सहजानंद का जेसा निरूपण किया वैसा शामी जातियों में न हो 
सका, पर वे उसके प्रसाद से वंचित न रहे । शामी जातियों में अन्य जातियों से 
भाव ग्रहण करने को तत्परता बैनी रही । यहूदी जाति व्यापार में अति कुशल थी 
ओर भारत तथा यूनान के व्यापार में मध्यस्थ का काम करती थी । फलतः उस पर 

(१) अफलातून पर विचार करते समय रम्जे मह्ीदय के इन शब्दों पर ध्यान रखना 

२६ तसवच्व॒ुफ श्रथवा सूफीमत 


आय॑संस्कृति का पूरा प्रभाव पड़ा । इस प्रभाव में पणि, हित्ती, मि्यानी आदि 
जातियों का पूरा योग था। यहूदी जाति में जो कई संप्रदाय चल पड़े थे उसका 
प्रधान कारण बाहरी प्रभाव ही था। यूनान, इग़ान और भारत के संसग में आ 
जाने से शामी जातियों में “बुद्धा शरणमन्विच्छ” का सिंहनाद हुआ। फोीलो 
( म० ६७ प० ) ने मूसा और अफलातून के मतों के समन्वय का प्रयत्न किया । 
यहूदी संघ में वाद-विवाद, तऊ-वितक होने लगे । एसीनो'* में गुद्य-विद्या का प्रचार 
हो गया ओर वे एक प्रकार के संन्‍्यासी या भिन्नु बन गए । मसीह आरंभ में एसीन 
थे | यद्यपि उनपर आये-प्रभाव कम स था तथापि उनमें ज्ञान की अपेज्षा भक्ति ही 
अधिक थी । उनके उत्साही भक्त ज्ञान की उपेक्षा कर जिप्त प्रसाद! वा कृपा? को 
लेकर आगे बढ़े उसमें आश्वासन की अपेक्षा अभिशाप ही अधिक था । उनकी दृष्टि 
में एकमात्र परमपिता के एक्राकी पुत्र पर ही विश्वास लाना सुक्ति का मार्ग था। 
किंतु मनुष्य स्वभावतः चिंतनशील प्राणी है । अंधकार में वह अधिक दिन तक नहीं 
ठहर सकता । अतएव, जिनका मसीह पर विश्वास नहीं जमा उनमें बुद्धि का व्यापार 
बढ़ा । मसीही संघ ने उनको नास्टिक को उपाधि दी । 


कहा जाता है कि नास्टिक मत का प्रवत्तक साइमन नामक मग था। मग 
जाति का तसब्बुफ में कितना योग है, इसका अनुमान शायद इसी से किया जा 
सकता है कि सूफी आज भी “पीरेम्॒गाँ? का जाप जपते हैं ओर उनसे मधु-पान की 
याचना करते हैं । इससे स्पष्ट अवगत होता है कि नास्टिक मत वस्तुतः सूफी मत 
का सहायक है। नास्टिक मत यथाथ में एक योगिक मत का नाम है। उसमें उस 
समय के सभी प्रचलित मतों का योग है । सारांश यह कि सारग्राही जीवों ने 
झपनी मधुकरी वृत्ति से जिज्ञासा के आधार पर जिस तत्व का संग्रह किया वही 
नास्टिक मत के नाम से ख्यात हुआ । नास्टिक मत के व्यथ के विश्लेषण में न 
पड़, हम इतना ही कह देना अल॑ समभते हैं कि उसमें केवल मादन-भाव का 


>.-++२७००२--२००२००००५०..«+५७००९/३६)-२०२३९०कााकन+-प+नलतकजसक सका कभ९भभउककाकइकामका. पक हे कम ० अनम० न ०७ +०»००-० ००७०० भा» नणका+ककन _ जा ++.. 5 स्‍डऑअनजमल 3 अत नह न दा >> +जत+ “+ ++५ “5 -++ “3 कअन लय ना करतानओ 


(१ ) वाज़ नीज़ज़ इनफ़्लूएंस्ड बाई बुद्धिज्म, पएृ० ११५४-१५ । 
( २ ) श्नसाइक्लोपीडिया आव रेलिजंस एंड एथिक्स । 


विकास रे 


प्रचार ही नहीं, अपितु उसका प्रतिपादन भी हो रहा था। सूफियों का एक पुराना 
नाम नाछ्टिक भी है । पोलुस के संदेशों में जिन विवादियों का उल्लेख किया गया 
है वे वास्तव में नास्टिक ही हैं। तसब्वुफ पर नास्टिक मत का प्रभाव सभी मानते 
हैं, पर इस बात पर ध्यान नहीं देते कि सूफी मत का एक पुराना रूप नास्टिक मत 
भी है । हमारी दृष्टि में वास्तव में दोनों एक ही मत के दो भिन्न-भिन्न रूप हें 
जो अपनी प्राचीन परम्परा का पूरा पूरा पता देते हैं । 

नास्टिकों को बिखरी शक्ति का संपादन कर मानी ने जिस मत का प्रवत्तन 
किया वह सहसा भारत से स्पेन तक फेल गया । मसीही उससे दहल उठे । मादन- 
भाव के विकास अथवा सूफीमत के इतिहास में मानी मत के योग पर पूरा ध्यान 
नहों दिया जाता । मानी ने मतों का समन्वय कर जो स्थिति उत्पन्न की उसका 
प्रभाव स्वयं मुहम्मद साहब पर कम न पड़ा । मुहम्मद साहब ने मसीह के जीवन 
तथा मरण के संबंध में जो संदेह किया उसकी प्रेरणा इसी मत से मिली थी । उन 
पर भी आरंभ में मानी मत का आरोप किया गया था । कुछ लोग उन्हें भी 
मानी का अनुयायी समझते थे । यही नहीं, हल्लाज को इसी मत का प्रचारक 
कहकर दंड दिया गया ओर आगे चलकर मानी के भक्त जिंदीक के नाम से 
ख्यात हुए । 

मसीही संघ को व्याकुल करने तथा अपने को मसीह एवं बुद्ध घोषित करने- 
वाला मानी जन्मतः पारसी था । उसका जन्म संवत्‌ २७२ में बगदाद में हुआ 
था । जिज्ञासा की प्रबल प्रेरणा से उसने भारत तथा चीन की यात्रा की । उस पर 
बौद्धमत का अकथ प्रभाव पड़ा । मसीही लेखक उसको टिरिविथस ( त्रिविशत ) 
बुद्ध कहते हैं । पीरोज की मुद्राओं पर उत्षका नाम बुल्द'मय अंकित है । कहा 








(१) दी अलीं डेवेलपमेंट श्राव मोहेम्मेड निज्म, एृ० श४ं४ड । 
) भोरिजिन आव मानीकीज्म, ए० १५ । 
( ३ ) थीज्म इन मीडीवल इंडिया, ए० ९१। 
( ४ ) भोरिजिन श्राव मानीकीज्म (मुसलिम रिव्यू का लेख ) 

गया है कि वास्तव में यह बुल्द! बुद्ध का रूपांतर है। मानी मत में बुद्धमतत की 
भाँति ही स््री-पुरुष दोनों ही दीक्षित होते थे। मानीमत भी व्यापक, शर्ति, तपी 
और असंसारी है। बुद्धि, विवेक, विचार, भावना और कल्पना उसके मत के प्रधान 
अंग या पंचगुण हैं । उसने इश्वर को केवल प्रकाश प्रतिपादित किया । उसके मत 
में ईश्वर की कृपा का विशेष महत्त्व है। संक्षेप में गुरु-शिष्य-परंपरा का विधान कर, 
मूत्तियों का खंडन तथा जन्मांतर का निरूपण कर मानी ने जिस समन्वयवादी मत 
का प्रचार किया उसका दर्शन सूफीमत के रूप में प्रायः मिला करता है। सूफियों 
का खतंत्र दल, जो जिंदीक के नाम से प्रसिद्ध है, वस्तुतः मानीमत का अवशिश्ट 
है। खयं मानी को प्राण-दंड मिला और उसके मत की प्राण-प्रतिष्ठा तसब्बुफ में 
हो गई । एक विद्वान ने ठोक ही कहा है कि मानीमत के अवशिष्ट पदों में माघुये- 
भाव का अचन करना चाहिए। अन्य महाशय का उपालंभो है कि केवल रति के 
आधार पर परमेश्वर की आराधना करना मानीमत का अपराध है; इन जिंदीकों 
को काम-वासना में ईश्वर की भक्ति सूमती है। कहने की आवश्यकता नहीं कि 
सुफीमत का सामान्य रूप मानीमत में खिल उठा। 

शामी शांति के भूखे थे । पर शांति की ओट में मसीहियों ने जिस अशांति का 
बीज बोया उससे हमारा कुछ मतलब नहीं। यहाँ हमको तो केवल इतना देख लेना है 
कि रोम तथा यूनान में पहुँचकर मसीही मत किस रूप में ढल गया। रोमक शक्ति के उपा- 
सक थे । उनका अधिकतर सम्बन्ध शासन से रहा है । उनमें भी गुह्य टोलियाँ थीं, 
किन्तु उनसे प्रकृति विषय में कुछ विशेष सहायता नहीं मिलती । यूनानी सौंदर्य के 
भक्त थे। उनकी जिज्ञासा ने काम-वासना को जो परम रूप दिया वह सदा पहवित 
होता रहा । अफलातून की प्रतिभा ने जिस प्रेम का निरूपण किया वह विषय-जन्य 
होने पर भी अलौकिक था | प्रज्ञा ओर प्रेम के प्रणथ से अफलातून ने जित समाज 
का स्वप्न देखा उसका ग्रत्यक्ष दशन भत्ते ही किसी को न मिला हो, किन्तु उसके 

( १ ) भोरीजिन आव मानीकीझ्म, ९० ३० । 
२ ) स्णट्डीज़ इन दी साइकालोजी ऋझाव दी मिस्टिक्स, १० १६१०२ | 








विकास २० 


प्रभाव से सारा देश लहलहा उठा | यूनान में उसके उपरांत जो ज्ञानधारा बढ़ी उसमें 
'शामी मत प्रायः डूब से गए। फीलो के समान यहूदी पंडित ने मूसा और अफलातून 
का समन्वय कर मादन-भाव का पक्ष लिया । पौलुस ओर यूहन्ना के संबंध में यह 
स्मरण रखना चाहिए कि उन पर आये जाति का प्रभाव सवमान्य है। पोलुस 
ने मरण में जीवन एवं आदश में परम प्रकाश का ग्रतिपादन किया, यूहन्ना ने मसीह 
को जो “प्रेम”, प्रकाश” और “प्रगति” कह उनको “शब्द” सिद्ध किया, इन सब बातों 
का सारा श्रेय आरय जाति को ही है। फीलो की भाँति ही क्लेमेंट (मू० २७७ 
१० ) ने भी मसीह और अफलातून के मतों को एक में जोड़ दिया । यूनान 
के दाशनिऋ विचारों में भारत का कितना योग है, इसका निश्चय अभी तक न हो 
सका, पर इतना तो निर्विवाद है कि प्लोटिनस (म्ू० ३१७ प० ) ने भारतीय 
दर्शन के आधार पर अफलातून के प्रेम ओर पंथ को पुष्ट किया । भारत के संसग 
से यूनान में जो दाशनिक लहर उठी, इसकंदरिया में जो जिज्ञासा जगी, उनके प्रवाह 
से शामी मतों में चिंतन का प्रचार हो गया। फीलो, पोौलुस, यूहन्ना, क्लेमेंट तक 
ही उसका प्रवाह बद्ध न रहा, ओरिगन ( म्ू० ३१० प० ), टरठुछियन, आगस्टौन 
( म्ू० ४८७ प० ) ओर डायोनीसियस ( मृ० ४८२ प० ) भ्रश्गति संत भी इसके 
प्रवाह में अभिषिक्त हुए । ओरगिन' ने “श्रेष्ठणीत! की टीका की प्लौर 
शिक्षितों तथा अशिक्षितों के धर्म में अधिकार-मेद ठहराया । टटटुढ़ियन ने स्पष्ट 

(३ ) क्रिश्चियन मिस्टीसिज्म, पृ० १०१ । 


(४ ),, » ौप्पैडिक्स, डी । 


३० तसव्वुफ अथवा सूफीमत 


कहा कि यदि जीवात्मा दुलहिन हैतो शरीर दहेज है। आगस्टीन' अपने को 
ब्रह्म कहना ही चाहता था कि शामी-संकीणंता के कारण रुक गया | डायोनीसियस 
मसीही संतों में एक पहेली सा हो गया । नव-अफलातूनी-मत के सेक के प्रभाव से 
उसने मसीही मत में भक्ति-भाव को जो रूप दिया वह सवंथा सूफियों के अनुकूल 
हे । बहुत से लोग तो डायोनीसियस की सूफीमत का सारा श्रेय दे देने में भी नहीं 
हिचकते । सारांश यह कि आये जाति की कृपा से मादन-भाव की धारा स्वच्छ, 
संयत्त एवं सबल हो शामीसंघ को आप्लावित करती रही ओर अपनी रक्षा के लिये 
कुछ तके-वितक भी करने लगी । 
प्लोटिनस संसार के उन इने-गिने व्यक्तियों में है जो किसी इंश्वर का संदेश 
ल्तेकर नहीं आते, प्रग्युत अपनी अनुभूति से उसे कण-कण में देखते ही नहीं ओरों 
को भी उप्त दिव्य चन्तु का पता बताते हैं जो मनुष्यमात्र की थाती है ओर जिसे 
विभु ने आदश-रूप से सबके हृदय में रख दिया है। प्रसिद्ध ही है कि तृष्णा की 
शान्ति के लिये वह पारस तक आया था। उस पर वेदांत का इतना व्यापक एवं 
गहन प्रभाव पड़ा कि वह सहज ही भारत का ऋणी सिद्ध हो जाता है। प्रथिवी 
से लेकर नक्षत्र-मंडल तक उसे जिस एकाकी सत्ता का आलोक मिला उसका 
निद्शन उसने इतने अनूठे तथा मनोरम ढंग से किया कि उसके उपरांत सभी 
उस पर मुग्ब हो उस एक को आराधना में तल्लीन हो गए। सूफीमत के अध्यात्म 
में उसका योग अचल है । बाह्य दृष्टि को फेरकर अभ्यंतर की जो उसने परीक्षा की 
तो उसमें उसको उस एक का दशन मिला जिसको देखकर फिर ओर कुछ देखना 
दोष नहीं रह जाता । उसने हृदय के भीतर माँकने का अनुरोध किया ओर संसार 
से उड़ भागने की दीक्षा दी। उसकी दृष्टि में आत्मा का न तो जन्म होता है न 
मरण । उसके विचार में 'सत्य॑ शिव सुंदर! का आधार दृश्य से परे और शअज्ञेय 


(१ ) दी मिस्टिक्स आव इसलाम, ए० ११८ । 
(२) ८ लियेरेरी द्विस्टरी आव पशिया, १० ४२० । 
( ३ ) दी फिलासफ़री आव प्लोटिनस, ए० १२, १४, २३ । 

है। समाधि में उसका साक्षात्कार हमें हो जाता है; अतः हम परमानंद से वंचित 
नहीं रह सकते । प्लोटिनस का यह आनंद प्रज्ञा एवं प्रेम का प्रसव है, किसी उमंग 
या उल्लास का फल नहीं । इसमें संयम है, नियम है, तप हैं; किन्तु हठ का नाम 
हीं । प्लोटिनस दढ़ता के साथ आग्रह करता है कि यदि आत्मा परमात्मा के 
अनुरूप न होती तो उसको उसका साक्षात्कार किस प्रकार संभव था। संक्षेप में, 
प्लोटिनस ने जिज्ञास प्रेमियों के लिये एक राजमार्ग निर्धारित कर दिया, जिस पर 
चलकर न जाने क्रितने पथिक अपने लक्ष्य में लीन हुए। सूफियों ने उसके ऋण को 
स्वीकार कर उसे 'शेख अकबर के रूप में अपना लिया। इसकंदरिया का यह 
अनुपम प्रसव शामी संतों का सदुगुरु हो गया। वास्तव में प्लोटिनस ने संत मत 
को जीवन-दान दिया और साक्षात्कार के माग को प्रशस्त तथा प्रांजल कर दिया । 


फीलो, प्लोटिनस तथा डायोनीसियस के प्रयत्न से मादन-भाव को जो प्रोत्साहन 
मिला इससे उसके बाह्य तथा आभ्यंतर दोनों पक्त पुष्ट हो चले थे ; किंतु वह पंख 
पसार संसार में स्वच्छंद विहार नहीं कर सकता था । मादन-भाव के संबंध में अब 
तक जो कुछ निवेदन किया गया उससे इतना तो स्पष्ट ही है कि उसको सदैव 
समभ-बूककर आगे बढ़ना एवं फूक फ्रूकर पाँव बढ़ाना पड़ा--संभवतः इसी से उसमें 
अधिक रमणीयता भी आ गई । यहोवा के उपासकों ने उसके विध्वंस की जो उग्र 
चेश्शा की उससे हम भली भाँति परिचित हैं । मसीही प्रचारकों को भी वह ज्ञषम्य न 
था। मसीह ने पिता का राज्य प्रथिवी पर स्थापित करने का संकल्प किया, चपत खाकर 
गाल फेरने की शिक्षा दी, जनता में प्रेम-भाव का प्रचार किया ; किंतु भक्तों ने गाल 
फेरकर चकमा देना आरंभ किया। खाकर मुँह फेरना उचित समभा | मुँह ने प्यार 
करना आरंभ किया और हाथ ने वध । एक मसीही  ममेज्ञ ने ठीक ही कहा है कि 
मसीहियों का प्रेम केवल पारस्परिक था; वह भी इसलिये कि लोग समझ सके कि 
उनमें प्रेम है। फलतः मसीही-संघ का ध्येय धावा और ध्वंस हो गया । संग्रह एवं 


(१ ) दी रेलिजन्स आव इंडिया ( हापकिस ), ० ५६६ । 
(२ ) दी फ़ोथं गास्पेल ( स्काट ), ० ११५ | 

शासन में उसे पिता का राज्य” दीख पड़ा । उसमें जो साथु थे उनकी भी दृष्टि में 
मसीह ही परमपिता के एकाकी पुत्र थे। उनकी लाड़िली दुलहिन वक्त संस्था ही 
थी । फिर यह किस ग्रकार संभव था कि उसके देखते किसी अन्य को सुहाग मिले । 
सेवा एवं प्रेम का भाव उनमें इतना अवश्य था कि दलितों के साथ सहानुभूति प्रकट 
कर उनके घाव को धो या उन्हें “बपतिस्मा' दे दें। घमाधिकारियों की घाक इतनी 
जमी थी कि उनको व्यवस्था में किसी को आपत्ति करने का अधिकार न था। स्री 
की यह दशा थी कि उसकी दृष्टि ही पाप की जननी थी । होवा की संतान पतन की 
प्रतिमा समकी जाती थी । धमाधों की इस घोर व्यवस्था में संस्था को ही दुलहिन 
का सोभाग्य मिला । व्यक्ति-विशेष तो लुक-छिपकर ही मसीह के विरह का अनुभत्र 
कर सकता था । यहूदियों की भी यही प्रवृत्ति थी । उनकी दृष्टि में इसराण्ल के 
अतिरिक्त किसी अन्य जाति पर ईश्वर की अनुकंपा हो नहीं सकती थी । सच पूछिए 
तो शामी जाति इस समय सिकुड़कर “इसराएल-वंश” की क्ृपा-कोर जोंह रही थी । 
उसी का बोलबाला था । 

संयोगवश अरब के कुरेश-वंश के काहिन-कुल का एक दीन बालक समय के 
प्रभाव से एक संपन्न रमणी की चाकरी करता था । वह अपनी कुशलता एवं शील- 
स्वभाव के कारण उसका स्वामी बन गया। व्यापार में जो विचार हाथ आए, मक्का 


( १ ) ए शार्ट द्विस्टटो आव वीमेन, प० २१६ । 

( २ ) देवदासियों का मर्यादा नष्ट होने पर मी शामी मतो में अलौकिक प्रणय 
किसी न किसी रूप में बना रहा । पौलुस प्रभ्ति मसीही प्रचारकोंने केवल संस्था या मसीही 
संघ पर ध्यान दिय' । सूफ़ियों के प्रभाव से जब यूरोप में प्रेम का प्रवाह उमड़ा और 
“ऋ्र्सेड” तथा “शिवालरी” के कारण पुरुषों का अभाव हो गया तब यह शअ्रावश्यक हो गया 
कि मसीही संघ रमणियों के प्रति उदार हो । सूफियों के अलोकिक प्रेम से प्रोत्साहित दो 
मसोहियों ने भी मसीह ओर मरियम को रति का अलोकिक आलंबन चुना। धर्म का 
सद्दारा मिल जाने के कारण इन प्रेमियों कौ प्रतिष्ठा बढ़ी और मसीह की दुलहिनों का 
सम्मान हुआ । 

के मंदिर में जो दृश्य उपस्थित हुए, सत्संग में' जिन मतों का परिचय मिला, उनसे 
उसका चित्त व्याकुल तथा विद्ेल हो उठा । वह सोचने लगा कि अछाह 'की सारी 
कृपा इब्राहीम के एक ही पुत्र की संतानों पर क्‍यों ? इसमाइल की संतानों ने उसका 
क्या बिगाड़ा हैं ? धीरे धीरे उसमे जाति तथा अछाह की चिन्ता बढ़ी। अरब 
स्वभावतः स्वतन्त्र होते हैं। मत की पराधीनता उसे खलने लगी। व्यग्र हो वह 
अछाह की आराधना में' तनन्‍्मय हो गया । वह नगर के बाहर चला जाता और 
'हेरा' की एकान्त गुफा में अछाह को आराधना मे घंटों पड़ा रहता। अन्त में 
अछाह का साक्षात्कार उसे एक किशोर के रूप मे' हो ही गया । वह भावावेश मे 
आने लगा । अग्ाह ने जिबरील के द्वारा उसके पास, व्यक्त ओर अव्यक्त, प्रत्यक्ष 
ओर परोक्ष रूप में इसमाइल-बंश के लिये एक ग्रन्थ भेजना आरम्भ कर दिया। 
वह पढ़ न सका । जिबरील ने कहा--'पढ़” । बस, कुरान की रचना आरम्भ 
हो गई । 
मुहम्मद साहब ( मू० ६८६ वि० ) कमेशील नबी बन गए थे । उन्हें विश्वास 
हो गया था कि यहदियों ओर मसीहियों की आसमानी किताबें अपने वास्तविक रूप 
में नहीं हैं । अतः उन्होंने घोषणा कर दी कि यहूदी और मसीही “अ»हले किताब 
होते हुए भी सच्चे मत से भ्रष्ट हो गए है और इब्राहीम के असली मत की अव- 
हेलना कर अन्य मतों का प्रचार करते रहे हैं । उनका यह भी दावा है कि अलछाह 
प्रत्येक जाति को, उसी की भाषा में आसमानी किताब भेजता है। अरबों के 
लिये उसकी आसमानी किताब कुरान हे जो उसके आखिरी रसूल पर नाजिल हो 
रही है । मुहम्मद साहब ने कुरान के प्रमाण पर अपने को रसूल सिद्ध किया और 
नाना देवी-देवताओं का खंडन कर अल्लाह का एकाकी शासन प्रतिष्ठित किया ॥ 
अरबों को सहसा उन पर विधष्वास न हुआ । उनका विरोध आरंभ हुआ । उनकी 
ओर से कहा गया कि मुहम्मद साहब उम्मी हैं, पढ़ना-लिखना जानते ही नहीं, फिर 
भला कुरान उनकी रचना किस प्रकार हो सकती है ? जब लोगों ने विश्वास न किया 


हक. स्‍ककन अिन्‍ननन-+तकेनना--न-- का नमन न अजजन्‍न न+ 3 जा भले अडिनियाण 7प पयया या थी तप +ा तक निलललननलकप>9,;. “कल फ- केक -साीशिषकमन«+नत-- +०+ - « 

किाजज-- जज टू मल 


( १ ) स्टड्ीज इन इसलामिक मिस्टीसिज्म , ए० ८३ ॥ 
डे 

तब उनको चुनोती दी गई कि वे एक दूसरी किताब कुरान की टक्कर की बना तो दें । 
फिर भी लोगों को संतोष न हुआ । वे मुहम्मद साहब को शाइर ( कवि ), काहिन 
( देवश्ञ ), मजनून ( उन्मत्त ) आदि न जाने क्या क्या कहते रहे । मुहम्मद 
साहब को जान बचाकर मका से मदीना प्रस्थान करना पड़ा। बदर के संग्राम में 
मुहम्मद साहब अजीब ढंग से विजयी हुए । लोगों को विश्वास हो गया कि मुहम्मद 
अल्लाह के रसूल हैं, ओर कुरान आसमानी किताब हैं। मुहम्मद साहब का 
पत्त पुष्ट हो चला । अनेक वीर-घुरोण अरब उनके दल में आ गये। बहुतों से 
सम्बन्ध भी स्थापित कर लिया । अनेक पारिवारिक ओर राजनीतिक प्रए्न उठे । 
सबका समाधान कुरान से कर दिया गया । मुहम्मद साहबका महत्त्व बढ़ा । अाह 
के साथ उनका भी नाम जोड़ दिया गया । उनके उठने-बेठने, चलने-फिरने, आने- 
जाने, खाने-पीने, कहने-सुनने आदि सभी व्यापारों पर पूरा ध्यान दिया गया । संक्षेप 
में उनके मत, इसलाम, का प्रचार होने लगा । 

मुहम्मद साहब की मनोदृत्तियों के विषय में अथवा उनके सूफोत्व के संबंध में 
विद्वानों में गहरा मतभेद है । विज्ञान.के कट्र भक्त तो उनको अपस्मार से ग्रस्त ही 
समभते हैं। ऐसे महानुभावों का भी अभाव नहीं जो उनको प्रच्छज्ञ' रसूल एवं 
निपुण नीतिज्ञ मानते हैं । कुछ लोगों का कहना है कि मुहम्मद ईश्वर के मद में मस्त 
रहनेवाला कवि था। वह अपनी तरल भावनाओं की परीक्षा नहीं कर पाता था और 
सदा भाव-भक्ति में मम्न रहता था। उसका अंतिम जीवन प्रीढ़ावस्था की अपेक्षा कम 
सूफियाना था । यथाथंतः वह धार्मिक अथवा भक्त नौतिज्ञ था। आचंर* महोदय के 
मत में मुहम्मद साहब मन एवं कम से वास्तव में भक्त थे । अरब के निकटवर्तो 
थ्रांतों में उस समय किसी प्रकार को योग-प्रक्रिया प्रचलित थी। कतिपय अरब उससे 

(१) मिस्टिकल एलिमेंट्सइन मेहम्मद, १० ७६ । 

(२) दी आइडिया भव पर्सनालिटी इन सूकफ़ीज््म, पृ० ४। 

(३) एस्पेक्ट्स आव इसलाम, ४० १८७, २५९ । 

(४) मिस्टकल एलिमेंट्स श्न मोहम्मद, ५० २६, ८७ । 

परिचित थे । मुहम्मद साहब को धमे-जिज्ञासा में उसका पता चला । फलतः उसके 
उपाजन में वे लीन हुए। यद्यपि अभीष्ट भावावेश में उनके विचार तथा शब्द व्यक्त 
होते थे तथापि उनके देवी होने में संदेह नहीं । 

मुहम्मद साहब के जीवन का जो परिचय दिया गया ददे उससे स्पष्ट है कि मुहम्मद 
साहब के भक्त होने में कुछ संदेह नहीं । वणिक-श्रत्ति से मुहम्मद साहब ने जो कुछ 
ज्ञान अर्जित किया, 'हेरा” की गुहा में एकांत भाव से उसी का परिमाजन कर अछाह 
को प्रेरणा से उसके प्रचार पर ध्यान दिया । मुहम्मद साहब का रोष जीवन एक 
भक्त सेनानी का जीवन हो गया । आप संचालक ओर संस्थापक बन गए। अलछाह 
का आदेश अब व्यवस्था का काम करने लगा । मुहम्मद साहब अब अल्लाह से कहीं 
अधिक उसके संदेश की चिता करने लगे । उनको किसी प्रकार अछ्ाह की एकता 
ओर अपनी दूतता का प्रचार करना आवश्यक जान पढ़ा । उन्होंने 'इमान! और 
'दीन? से कहीं अधिक 'इसलाम” पर जोर दिया। यही कारण द्वे कि लोग उनको सच्चा 
सूफी नहीं समझते ओर केवल एक कुशल नीतिज्ञ मानते हैं । स्वयं सूफियों का 
कहना है कि मुहम्मद साहब ने स्त्रतः गुह्मता के कारण सूफीमत का प्रचार नहीं 
किया ; उसकी दीक्षा अली या किसी अन्य साथी को कृपा कर दे दी। सूफो इस 
अधिकार-भेद से पूरा लाभ उठाते और इसे अपने मत का दुगे सममभते हैं । 

मुहम्मद साहब के संबंध में अब तक जो कुछ निवेदन किया गया उसका 
निष्कष यह है कि मुहम्मद साहब वास्तव में सूफी नहीं थे । उनमें दाशनिक संतों 
की क्षमता नहीं थी । उनकी भक्ति-भावना को देखकर हम उन्हें अभ्यासी कमेशील 
भक्त कह सकते हैं। उनकी भक्ति-भावना #मे दास्य भाव को प्रधानता है, माघुये या 
मादन-भाव का आभाद नहीं । मुहम्मद साहब आमोद-प्रिय जीव थे । प्रमदा पर 
उनकी विशेष ममता थी, फिर भी उनको ख््री-पुरुष के सहज-संबंध में किसी सनातन 
सत्ता का संकेत नहीं मिलता था । अछाह के वे एक प्रपन्न सेवक थे, विरही या 
संभोगी कदापि नहीं । उनमें “हाल” था, 'इलहाम” था, करामत थी, वासना थी ; 

(१) आइडिया आव पसेनालिटी इन सूफ़ीज्म, पृ० 8 । 


३६ तसब्वुफ अथवा सूफीमत 


पर प्रेम ओर संगीत का उनमें निवास न था। संगीत से तो उन्हें लिद्व थी । प्रेम 
एवं संगीत के अतिरिक्त सूफियों के प्रायः सभी लक्षण मुहम्मद साहब में विराजमान 
थे। प्रेम का वासनात्मक भाव उनमे पयाप् था, अभाव उसकी अलॉकिकता अथवा 
परिष्कार का अवश्य था । 

मुहम्मद साहब के इसलाम से शामी जातियों में नवीन रक्त का संचार हुआ । 
इसलाम के उदय के पहले ही सूफीमत के सभी अंग पुष्ट हो चले थे । उनके एकी- 
करण की आवश्यकता थी । मुहम्मद साहब के आंदोलन से उसको तत्कालीन लाभ 
तो न हो सका पर आगे चलकर अमरबेलि को भाँति उसने मृहम्मदी पादप को 
छा लिया और उसीके रस से अपना रस-संचार करता रहा । यहोवा के लाइलों में 
उतनी शक्ति न थी जितनी अछ्लाह के कटद्रर उपासकों में । फलतः मादन-भाव के 
भावकों को अधिक सावधानी ओर तत्परता से काम लेना पढ़ा। कुछ बात ही विचित्र 
है कि सीमा सौंदये को उगा देती है। इसलाम के सीमित क्षेत्र में मादन-भाव 
लहलहा उठा । युवती को परिधान मिला | परदे में आ जाने के कारण सृफीमत 
को इसलाम में प्रतिष्ठा मिली । 

उपयुक्त विवेचन से स्पष्ट है कि मुहम्मद साहब के जन्म से प्रथम हो सूफीमतु 
का उद्धव तथा विकास हो चुका था। 'श्रेष्ठगीत ” सूफी साहित्य का अनमोल रल्न है 
तो सही किंतु उसमें वह आब कहाँ जो जिज्ञासा को भी शांत कर दे । डायोनीसियस 
ने भक्ति-भावना का प्रतिपादन एवं महामिलन का आभास तो दिया पर उसमें वह 
आलोक कहाँ जो द्रष्टा ओर दृश्य को दृष्टि में लय कर सबको आकाश बना दे ! 
यहूदी और मसीही उल्लास को इतना न दमा सके कि वह सचमुच सच्चा सुवग्ग बनता । 
इसलाम के परितः व्यवधान से सूफोमत को जो पुटपाक मिला उसी में मादन-भाव 
का सच्चा प्रेम-रसायन तैयार हुआ । मादन-भाव के इसी परिपाक में सूफोमत को दर्शन 
का रूप मिला । सूफियों की संचित सामग्री को लेकर इसलाम ने उसको किस प्रकार 
तसब्बुफ का रूप दिया, इसका निदशन हम अगले प्रकरण में करेंगे । यहाँ तो हमें 
इतना ही कह कर संतोष करना है कि मुहम्मद साहब ने भावावेश में जो कुछ कहा 
वह सवथा सूफियों के प्रतिकूल न था ; उसमें उनके लिये भी कुछ गंध थी । 


३. परिपाक 


मादन-भाव ने किस प्रकार मत का ह€ूप धारण कर लिया, इसका कुछ निदशन 
गत प्रकरण में हो गया। अब हमें देखना यह है कि किस प्रकार उसकी इसलाम 
में प्रतिष्ठा हुई ओर वह सुफीमत के रूप में विख्यात हुआ । सुफीमत का वास्तव 
में इसलाम से वहीं संबंध दे जो किसी दशन का किसी मांगे से होता हैं। सूफीमत 
भौ इसल।म की तरह अपनी प्राचीनता का पक्तपाती है । इसलाम की भांति ही उसझे 
प्रसार में भी कुरान का पूरा योग रहा हैँ । कुछ लोगों का तो कहना ही है कि 
सूफी शब्द की व्युत्पत्ति मदीने के उस चबूतरे से है जिस पर बहुत से संत आकर 
बैठते थे ओर मसजिद के दान से अपना जीवन-निवाह करते थे । कुछ भी हो, 
इतना तो स्पष्ट है कि 'हेरा? की गुहा में मुहम्मद साहब का जो दशन हमें मिला वह 
सवेथा सूफियाना था । कुरान उसी अभ्यास का फल था। स्षमम में नहीं आता कि 
मुहम्मद साहब ने उस मांगे की उचित व्यवस्था क्यों नहीं की, ज़िसके प्रसाद से 
उनको अल्लाह के अंतिम ओर प्रिय रसूल होने की सनद मिली । कुरान में अछाह 
के जिस स्वरूप का परिचय दिया गया उसकी जिस शक्ति, अनुकंपा ओर क्षमा का 
प्रस्ताव किया गया, उसका समीच्षण अन्यत्र किया जायगा। यहाँ तो केवल यह 
कहना है कि कुरान में कतिपय स्थल इस ढंग के अवश्य हैं जिनके आधार पर 
बब्द-शक्ति की कृपा से सूफीमत का प्रतिपादन इसलाम के भीतर भला भाँति 
किया जा सकता है। भक्ति में, चाहे उसकी भावना किसी प्रकार की क्‍यों न हो, 
उपास्य की सन्निकटता अनिवार्य होती है । प्रपन्न मुहम्मद जब कभी सेना, शासन, 
संग्राम आदि से शिथिल हो किसी चिंतन के उपरांत अल्लाह की शरण लेते और 
उसके आलोक का आभास देते तब उसमें कुछ न कुछ वह भलक आ ही जाती 


कलम लिन कुकर समा न नल जे किपलाओोनकननन 


( १ ) खूडीज़ इन तसव्वुफ, ए० १२१॥ 


३८ तसब्व॒ुफ अथबा सृफोमत 


थी, जो न जाने कितने दिनों से अरब के पथिकों को गुमराह होने से बचाती, 
भटकते को मांगे दिखाती और त्यागी यतियों की पणकुटी की शोभा बढ़ाती थी । 
अहाह की व्यक्तिगत सत्ता का स्वगंस्थ विधान संग्राम में सहायक तो था किंतु दलित 
हृदयों का उद्धार, उनका परितः परिमाजेन, उसका सामीप्य ही कर सकता था। 
यदि कुरान के अवतरण का विधान---अल्लाह, जिबरील, मुहम्मद, जनता---बना 
रहता तो सूफी महामिलन का स्वप्न न देख पाते । सूफियों को तो प्रियतम के गले 
का हार भी दुःखद था, फिर भला वें किसी मध्यस्थ को कब तक सह सकते थे ! 
निदान उनको अपने मत के प्रतिपादन के लिये कुरान के पदों का अभीष्ट अर्थ लगा 
मुहम्मद साहब को 'महबृब” ओर “नूर! बनाना पड़ा। मुहम्मद साहब के सल्कार से 
उनके बहुत से अंतराय दूर हुए ओर सूफी इसलामी जामे में अपने मत का प्रचार 
करने लगे । धीरे धीरे इसलाम में उनको शाश्वत पद मिल गया और तसब्वुफ 
इसलाम का दशन हो गया । 

इसलाम की दीक्षा में यदि अल्लाह अनन्य है तो मुहम्मद उसका दूत। 
मुहम्मद साहब कानाम जो अल्लाह के साथ कलमा में जुट गया तो इसलाम उससे क्र 
ओर संकीण हो गया । बचारे सूफियों को भी इसलाम की रक्षा के लिये मुहम्मद 
साहब को बहुत कुछ सिद्ध करना पड़ा । मुसलिम संसार में अल्लाह और कुरान के 
अनंतर मुहम्मद ओर हृदीस का स्थान है । वास्तव में मुहम्मद साहब ने जो कुछ 

( १ ) “खुदा उस वक्त (कयामत के दिन) कहेगा---0० मुहम्मद ! जिनको तुमने 
पेश किया वे तुम्हें जानते है, मुझे नहीं जानते । ये लोग (यूफी) मुझे जानते हैं, तुम्हें 
नहीं जानते” । जायसी-ग्रथावली, भूमिका, ए० १६८ । 

( २ ) इसलाम का वास्तव में कोई निजी दर्शन नहीं है । शामी मतों में श्रासमानौ 
किताबों पर इतना जोर दिया गया कि उनमें दशेन के लिये जगह न रही और वुद्धि 
पाप की जननी मानी गई । पर श्रार्यों के प्रभाव से डइसलाम में चिंतन का आरंभ हो 
गया । मुसलिम “फिलास्फी” को यूनान का प्रसाद समभते है । तसव्थुफ से ही मुसलिम 
मनीषियों को संतोष इुआ ओर उसी में इसलाम की रक्षा भी दिखाई पड़ी । 


परिपाक ३< 


आवेश की दशा में कहा वह कुरान ओर जो कुछ होगा की हालत में कहा वह 
हदीस के नाम से ख्यात हुआ । आवेश देवात्मक होने के कारण प्रधान और हदीस 
सामान्य होने के कारण गोण है । हदीस की भाँति ही सुन्ना का भी महत्त्व इसलाम 
में गोण है। सुन्ना में रसूल के क्रिया-कलापों का विधान है | इसलाम में विधि, नि 
नित्य, निमित्त, काम्य आदि कर्मो' की मीमांसा सुन्ना के आधार पर होती रही । इस 
प्रकार संतों के सामने करान के साथ ही हदीस एवं सुन्ना का भी प्रए्न उठा । 

धार्मिक ग्रंथों में करान क्षेपकों से बहुत ही सुरक्षित है । तृर्ताय खलीफा उसमान 
(म्० 3१२वि०) ने चाहे उसमें कुछ परिवत्तेन किया हो, पर उनके अनंतर कुरान का 
रूप स्थिर ओर व्यवस्थित हो गया। परंतु हदीस ओर सुन्ना, सुगम होगा यदि दोनों ही 
को आप्र' कहें, बहुत दिनों तक अस्थिर रहे। संप्रदायों की मनचाही व्याख्या के लिग्रे 
हदीस कितने दिनों से चिंतामणशि किंवा कन्पलता का काम करते आ रहें हैं । उसमान के 
वध के कारण इसलाम में जो विभेद हुए उनके ग्रतिपादन के लिये हदीस ही उपयुक्त 
थे; क्योंकि कुरान का रूप उस समय तक स्थिर हो गया था ओर उसमें कुछ हेरफेर 
करना असंभव था। पक्ष के पुष्टीकरण एवं विपक्ष के निराकरण के लिये हदीस का 
व्यापार चल पड़ा । पक्षापक्ष की. खींच-तान ओर वादियों की छीन-छान में हदीस का 
विस्तार बहुत दिनों तक होता रहा । संत भी सजग थे । उन्होंने भी परिस्थिति से 
ताभ उठा अनेक हदीस गढ़ डाले । जब इसलाम के कट्टर अनुयायी काम, कोध, 
लोभ आदि दुष्ट वृत्तियों के लिये अचठत हदीस गढ़ रहे थे, पाषंड का प्रचार कर 
रहे थे, तब सारग्राही संत आत्मरक्षा, जीवोद्धार एवं भगवद्भक्ति के लिये यदि इस 
क्षेत्र में उतर पड़ें तो कोई आपएचरये की बात नहीं । वह भी उस समय जब उनको 
बहुत कुछ अथ-प्रवतेन करना था, हृदीसों का दुष्ट निमोण नहीं । 

प्रायः यह देखा जाता है कि जन-समाज भावों की उपेक्षा कर किया के श्रनुस- 
रण में अधिक तत्परता दिखाता हे । इसलाम इसका अपवाद नहीं । मुहम्मद साहब 

( १ ) दी मिस्टिक्स आब इसलाम, ए० ५१॥ 
(२ ) दी टदे,डिशन्स आव इसलाम, ए० १३॥ 


० तसबच्व॒ुफ अथवा सूफीमत 


अरबों के उत्थान में मम्न थे । अरबों के लिग्रे अरबी में कुरान उतर रहौ थी । 
किंतु उनके अनुयायियों ने उनके भाषों पर ध्यान नहीं दिया । उनके सामने सेनानी 
मुहम्मद का वह रूप नाच रहा था जो इसलाम के प्रसार के लिये संग्राम में निरत 
था, संहार में मप्न था, संग्रह में लगा था, ध्वंस और थावा को ध्येय समझता था । 
चट उन्होंने उसी का तांडव आरंभ किया । मुहम्मद के एकदेशोय संदेश को, अरबी 
कुरान ओर अरबी दीक्षा के आधार पर विष्वव्यापक बनाने की उम्र चेश आरंभ 
हुई। भाग्यवश उमर ( रू० ७०० ) सरीखा पटु, विचच्षण, त्यागी, कुशल, वीर 
नीतिज्ञ मिला । उमर की छत्रदछाया में इसलाम को जो गारव मिला था वह सहसा 
नष्ट हो गया । उसमान उसको रक्ष। न कर सर्के। उमर के प्रभुत्व से मिस्र तथा 
इरान जैसे सभ्य ओर संपन्न देश इसलाम के शासन में आ गए । शाम भी अछूता 
न बचा । इसलाम को सेभमलकर काम करना पड़ा। इसलाम विकट परिस्थिति में 
पड़ गया । एक ओर तो जो लोग स्वग के लोभ अथवा स्वण की लालसा से लड़ 
रहे थे उन्हें संभोग को वासना सताने लगी, दूसरी ओर जो भद्र मुसलिम बन गए 
थे उनकी प्रतिभा इसलाम का ममे समझना चाहती थी। बुद्धि विभेद की जननी 
ओर विज्ञान की माता है। लोभवश इसलाम में अरब ओर अरबेतर का प्रश्न 
उठा । शासन ओर साम्राज्य के लिये मुसलिम आयस में मिड़ गए। मुहम्मद 
साहब ने इसलाम पर विशेष जोर दिया था, पर इईपान और दीन के संबंध में प्रायः 
वे मौन ही रह गए थे । कम से कम कुरान में इनका निरूपण नहीं किया गया था । 

इसलाम को यहूदी, मसीही, पारसी आदि अनेक मतों को पचाना था । उसमें 
धर्म-जिज्ञासा उत्पन्न हुईं। इसलाम के सामने जो प्रश्न आए उनका समन्वय वह 
न कर सका । ईरान को जीतकर इसलाम स्वयं ईरानी बनने लगा । अरब मुहम्मद 
साहब को अरब नेता मानकर उनके संघ में शामिल हो गए थे ओर उनकी सफलता 
ओर प्रतिभा के कारण उनको रसूल भी मान बेंठे थे, पर इरानियों की भाँति मुहम्मद 

(१ ) सुरा १२. २, १३, २७, १९, २९, ४१. २ । 

(२ 2 दी मुसलिम क्रीड, ९० ३ ॥ 

परिपाक ७९ 


साहब को वे कभी उस पद पर प्रतिष्ठित नहीं कर सकते थे जिससे केवल उन्हीं के 
वंशज इसलाम के शासक बने । अल्तु, अरबों ने अली ( सू० ७१७ ) को अवब- 
हेलना कर अयूबकर को खलीफा चुना । पुत्री के पति से पत्नी के पिता की अधिक 
महर्व मिला । फातिमा और आयशा का विरोध चल पड़ा । 

अली शिपट्र, सुशील, ऋरवि, व्याख्याता, वीर एबं उदात्त थे। कूटनीति की कुत्सित 
चाल से उनका मस्तिष्क मुक्त था। मुसलिम संसार में अली सा सुशील वीर उत्पन्न 
ने हुआ। उनमें भक्ति-भावना का पूरा प्रसार था । ग्रवाद दै कि मुहम्मद साहब ने 
गुह्य विद्या का प्रकाशन केवल अली से किया था । जो कुछ हो, अली अपनी उदात्त- 
वृत्तियों के कारण इसलाम का संचालन बहुत दिन तक न कर सके । उनके वध के 
अन॑तर उम्मैया वंश का शासन ( सं० ७१८-८०६ ) आरंभ हुआ । कुछ ही दिनों 
के बाद (सं०७३७) करबला के क्षेत्र में उनकी प्यारी संतानो की जो दुदंशा की गई 
उसके स्मरण से आज भी चित्त व्याकुल हो जाता है ओर शीआ तो उनके मातम 
में छाती पीटकर मर-से जाते हैं। उनके विलाप को सुनकर हृदय दहल उठता हूँ 
ओर करवला के हत्याकांड को इसलाम का कलंक समभने को विवश हो जाता है । 

इसलाम के नाम पर जो मुसलमानों में पारस्परिक संग्राम छिड़ गया था उसमें 
सांख्य का उदय होना अनिवाय था। इसलाम के लिये मर मिटनेवाल्े व्यक्तियों की 
अब भी कमी नहीं थी । हाँ, उनको अपने दल में लाने के लिये अपने पक्त का 
समथन इसलाम के आधार पर अवश्य करना था । जनता की घोषणा थी कि 
वह इसलाम का साथ देगी, किसी व्यक्तिविशेष से उसका कुछ संबंध नहीं । अतएवं 
अपने अपने मत के अनुसार इसलाम, इमान और दीन की व्याख्या अनिवार्य हो 
गई । इसलाम में नाना संप्रदाय चल पड़े । सुन्नी और शीआ। मे विरोध ठना । 
जो तटस्थ रह गए उनको खारिजी की उपाधि मिली । 

मुसलिम तांडव ने मसीही लास्य को दबाकर जिस आवरत्त को जन्म दिया 
उसमें किसी के स्वरूप का ठीक ठीक पता लगाना दुस्तर काम है। फिर भी आसानी 
के साथ कहा जा सकता है कि संतमत के योग्य यह परिस्थिति इसी अंश में थी कि 
इसमें कुछ निर्वेद का उदय हो जाता था । उद्धव के प्रकरण में हम देख चुके हैं 


3२ तसच्चुफ अथवा सूफोमत 


कि युद्ध में प्राचीन नबियोरों का काफी हाथ रहता था । इस समय उनका हाथ कहाँ 
तक अपनी कला दिखाता रहा, इससे हमारा कुछ प्रयोजन नहीं । कारण कि उनका 
यह काम भक्तों का नहीं, पंडा-पुरोहितों का ही कमे समझा जायगा । साथ ही हमको 
इस समय उन महानुभावों का भी मुक्त दशन नहीं मिल सकता जो संगीत, सुरा एवं 
प्रेम का प्रचार करते हैं । मनोविज्ञान की तो यह सामान्य बात है कि संग्राम शांति 
चाहता है ओर उत्साह निर्वेद में समाप्त होता है। रण में जो भीषण रक्तपात और 
करुण ओर वीमत्स टश्य सामने आते हैं वे उदार पुरुषों को किसी समाज में नहीं 
रहने देते, बल्कि उनको संसार से विरक्त कर कहीं एकांतसेवन के लिये विवश करते 
हैं। यही कारग है कि हमें जिन त्यागी, संतोषी, उदार ओर भक्त व्यक्तियों का 
कुरान में दशन होता है उनका भी इस युग में पर्याप्त पता नहीं चलता । इस वाता- 
वरण में शांत तपस्वी व्यक्तियों का एकांत दशन ही स्वाभाविक हैं । जिनको संसार 
की क्षणिक क्षणदा पसंद नहीं उनको यति-मार्ग का अनुसरण करना ही पड़ता है | 
उम्मैया-वंश का राज्य काम, क्रोध, लोभ आदि का राज्य था । उसे घम का 
उतना ध्यान न था। उसकी पद्धति मुहम्मद साहब से पूवकी अरब-पद्धति थी। इरान 
से उसका विरोध बढ़ता ही गया । अली के प्रतिकूल आयशा ने जो योग दिया था, 
करबला के च्षेत्र में जो हत्याकांड हुए थे उनका घोर दुष्परिणाम इसलाम को बराबर 
भोगना ही पड़ा । अली के विरोध के कारण उक्त वंश अपने पक्त में प्रमाण को 
गढ़ता ओर उनके पक्ष के प्रमाणों ' को नष्ट करता रहा । कुछ दिनों में इसलाम के 
भीतर इतने भेद उठ खड़े हुए कि उसमें अनेक पंथ चल पड़े । सौरिया में यूनानी 
दश्शन का प्रचार मसीही मत के आधार पर चल रहा था। इरान अपनी संस्कृति 
के फेर में अलग पड़ा था । सिंध में इसलाम का डेरा पड़ गया था। संक्षेप में, इस- 
लाम में इतने मतों का प्रवेश हो गया था कि उनको एक सूत्र में बाँध रखना 
अत्यंत कठिन था । वह भी उस समय जब शासक भोग-विलास के दास हो गए थे । 

( १ ) तसव्वुफ़ इसलाम, ० १२ । 
(२ ) ८ डिशन्स आव इसलाम, पृ० ४७ | 

परिपाक ४३ 


उम्मेया-वंश के शासन के पहले ही जो जिज्ञासा चल पड़ी थी वह इतनी प्रबल हो 
उठी कि इसलाम में एक ऐसे दल का उदय हुआ जो सर्वथा बुद्धिवादी था । 
प्रवाद है कि उक्त दल का नामकरण बसरा के हसन ( झू० ७८५ ) ने मोतजिली 
किया था । सूफीमत के समीक्तक हसन का नाम नहीं भूलते । हसन उस समय 
फी जिज्ञासा का केंद्र था। उसमें मादन-भाव का जसार तो न हो सका, किंतु उसके 
प्रभाव से संत-मत को प्रोत्साहन मिला ओर सूफीमत के अनेक अंग पुष्ठ हो गए । 
प्रसिद्ध है कि एक रमणी ने हसन को इस बात का उपालंभ दिया था कि यदि 
वह अछाह के इश्क में उसी तरह मग्न रहता जिस तरह वह प्रमदा अपने प्रिय के 
प्रम में मम्न थी तो उसे उसके नम्न अंग कदापि गोचर नहों होते। तो भी हसन प्रेम- 
प्रसाद का वितरण न कर सका । वह उदार, शांत ओर तपस्वी था | उसकी दृष्टि में 
उदारता' का एक करण भी ग्राथना तथा उपवास से सहस्त गुना अधिक है। हसन 
प्रेम का पुजारी नहीं, सद्भावों का विधायक था । 

प्रेम की अवहेलना अधिक दिनों तक न हो सकी । इसलाम में उसकी प्रतिमा 
का उदय हुआ । सूफी-साहित्य में राबिया का नाम अमर है। राबिया ( र०८०<) 
की प्रेम-प्रक्ति! पर विचार करने के पूवे ही हमको यह जान लेना परम आवश्यक 
है कि अरबों में भी अन्य जातियों की माँति मनुष्य का विवाह किसी जिन, देव या 
अलख से हो जाता था। इस धारणा का निवाह अभी तक अरब में हो रहा है । 
राबिया दासी थी । वह अपने को अह्ाह की पत्नी समझती थी। उसके विषय में 
अत्तार' का प्रवचन है कि जब एक प्रमदा परमेश्वर के मागे पर पुरुष की भाँति 
अग्रसर होती है तब वह खत्री नहीं । यदि स्त्रियाँ उसी की तरह भक्त होतीं तो उन्हें 








४2622 या मल जल] 'ॉक लि ध्म नम ++>-वयदायाइनइनाकाकमन»क-नननन नम 


(१) सेंट्स आवब शइसलाम, ४० २२ । 

(२) ज० रो० ए० सो०, १९०६ ई०, ४० ३०५ । 

(३) दी रेलिजस लाइफ़ एंड ऐटीच्यूड इन श्सलाम, ए० १४३-१४८ । 
(४) शाबिया दी मिस्टिक, पृ० ४ | 


४४० तसव्वुफ अथवा सूफीमत 


कौन कोस सकता था ! राबिया परमात्मा की प्रिय दलहिन थी । वह कहतौ है-- 

“हे नाथ! तारे चमक रहे हैं, लोगों की अँखें मुंद चुकी हें, सम्राटों ने अपने द्वार 
बंद कर लिए हैं, प्रत्येक प्रेमी अपनी प्रिया के साथ एकांत सेवन कर रहा है, ओर 
में यहाँ अकेली आपके साथ हूँ।”” ' 

उसका निर्देश हैं--- 

“हे नाथ ! में आपको द्विधा प्रेम करती हैँ । एक तो यह मेरा स्वाथ है कि मैं 
आपके अतिरिक्त किसो अन्य की कामना नहीं करती, दूसरे यह मेरा परमाथ्थ है कि 
आप मेरे परदे को मेरो आखों के सामने से हटा देते हैं ताकि में आपका साक्षात्कार 
कर आपकी सरतिमें निमम् ढ़ । किसी भी दशा में इसका श्रेय मुझे नहीं मिल सकता। 
यह तो आपकी क्रपा-कोर का प्रसाद है (?? 

मुसलिम राबिया को मुहम्मद साहब का भय था। उसने उनसे प्राथेना कौ--- 

“हे रसूल ! भला ऐसा कोन प्राणी होगा जिसे आप प्रिय न हों। 
पर मेरी तो दशा ही कुछ ओर हैं। मेरे हृदय में परमेश्वर का इतना प्रसार 
हो गया है कि उसमें उसके अतिरिक्त किसी अन्य के लिये स्थान ही नहीं है ।” 

प्रेम का पुनीत परिचय, भावना का दिव्य दशन, मुहम्मद को मधुर उपेक्षा, कामना 
का कलित कछ्लोल, वेदना का विपुल विलास आदि सभी गुण राबिया के रोम रोम 
से प्रेम का आत्तनाद कर रदे हैं । उसका जीवन परमेश्वर के प्रेम से आप्लावित है । 
सचमुच राबिया मापुय-भाव की जीती-जागतो प्रतिमा है । बह इस लोक में रहती 
और उस लोक का परिचय देती है। मैक़्डानल्ड" महोदय तो मादन-भाव का सारा 
श्रेय राबिया, अथवा ख्री-जाति को ही देना उचित समभते हैं । राबिया के अतिरिक्त 
बहुत सी अन्य देवियों ने महापिलन के स्वप्न में परम प्रियतम का विरह जगाया 
आर इसलाम के ऋर शासकों का दप देखा। बत्जा के हाथ-पैर काटे गए, पर उसको 

(२) ए लिटेरेरी द्विस्टरी आव दी एरब्स, पृ० २३४। 
(३) 9. रै२४। 
(४) मुसलिम थियोलोजो, पृ० १७३ । 





परिपाक ४५ 


इसका दुःख न रहा । भविष्य की विभूति ने उसे घोर संताप से विमुख कर दिया । 
वह परम प्रेम में मत्त रही । 
मादन-भाव के जिस विभव का दशन राबिया तथा उसकी सख्ियों में मिला 
उसका मूल-स्लोत वस्तुतः वासनात्मक हैं। “घमपुस्तक में जिस वेदना का विधान 
किया गया था उसका विमल विलास राबिया मे हुआ । परंतु उसके, निरूपण का 
जो श्रम अफलातून तथा प्लोटिनस प्रन्नति यूनानी पंडितों ने किया था उसकी प्रतिष्ठा 
अभी इसलाम में न हो सकी । इसलाम मे प्रेम का प्रतिपादन नवीन पड़ति पर 
करना परम आवश्यक प्रतीत होने लगा। शासकों के भोग-विलास से प्रेम को 
प्रोत्साहन मिला । उसका कल निनाद परिस्फुट हुआ। उम्मेया-वंश के बादल को 
विच्छिन्न कर ईरान का सितारा चमका। अब्बासियों के शासन में ईरान को जो 
प्रतिष्ठा मिली उसका इसलाम पर इतना गहरा प्रभाव पड़ा कि पद पद में इसी की 
आभा फटने लगी । संस्कृति की दृष्टि से अरब इरान के विजयी भ्ृत्य बन गए । उनको 
अध्यात्म का गूढ़ विवेचन नहीं भाता था, पर किसी मत में मीन-मेष कर लेना वे 
जानते थे । ईरान के संपर्क में तो अरब बहुत पहले से थे, अब उसके बीच में 
बसकर उसे इसलाम की दीक्षा देने लगे थे । उनका एकमात्र धार्मिक अस्र कुरान 
था । हदीस का उपयोग भी कर लिया जाता था। इरान काफी बुद्धि-वेभव देख 
चुका था । अब्बासियों की कृपा से बगदाद विद्या का केंद्र बन गया । न जाने कितने 
ग्रंथों के अनुवाद अरबी में किए गए । यूनान तथा भारत के मनीषी म्मज्ञ बगदाद्‌ 
में आमंत्रित हुए । बरामका' पहले बोद्ध थे। उनके मंत्रित्व में बगदाद ने जो विद्या- 
प्रचार किया वह इसलाम की नस नस में मिन गया। अनूदित ग्रंथों एवं अन्य 
विद्या -व्यापारों का विवरण न दे हम यहाँ इतना कह देना बहुत सममते हैं कि यह 
इसलाम का स्वणेयुग था। इसमें मिन्न भिन्न मतों, दशनों, कलाओं, विचारों आदि 
का विनिमय व्यापक रूप से हो रहा था; बुद्धि-व्यायाम परितः चल रहा था ओर 

ईरान की आयै-संस्कृति इसलाम की रग रग में दौड़ने की चेश्रा कर रही थी । संक्षेप में 
यह इसलाम में चिंतन का युग था । इसमें कुरान के कोरे प्रमाण और हदीस की 
निरी गवाही मात्र से इसलाम का सिक्का नहीं जम सकता था । उसको सहज 
जिज्ञासा को शांत करना था । 

इरान इसलाम का सदा से एक अजीब उपनिवेश रहा है। इसलाम में पार- 
सोकों का चाहे जितना योग रहा हो, पर इसलाम को कबूल कर पारसीकों ने एक 
नवीन मत धारण किया । इसलाम में शायद ही कोई ऐसा धार्मिक आंदोलन छिड़ा 
हो जिसका प्रत्यक्ष या परोक्ष रूप से इरान से कुछ भी संबंध न रह। हो । तसब्बुफ 
तो बहुत कुछ ईरान का प्रसाद हैं | सूफीमत को व्यवस्थित रूप देने में इसलाम 
के उन संप्रदायों ने विशेष सहायता दी जो कुरान, हदीस, ईमान, कर्म, भाग्य, 
न्याय आदि प्रसंगों पर विवाद करते ओर अपने अपने मतों का अलग अलग 
निरूपण करते थे । कुरान के विषय में सबसे विकट प्रश्न उसके स्वष्प के संबंध 
में था। मुहम्मद साहब के पहले वह कहाँ और किस रूप में थी। जो लोग कुरान 
का उपहास करते अथवा उसकी अनुकृति में एक दूसरी कुरान रच रहे थे उनको दंड 
दिया गया और इससे कुरान को प्रतिष्ठा भली भाँति स्थापित हो गई । अपने पक्ष के 
अ्तिपादन एवं विपक्ष के निराकरगा के लिये कुरान प्रमाण तो कभी की बन चुकी 
थी, अब घम-संकट से बचने ओर आतस्म-तुष्टि के लिय्रे भी उसका प्रमाण अनिवाय 
ही गया । उसमान के समय में उसको जो रूप मिल गया था उसमें किसी प्रकार का 
परिवत्तन नहीं किया जा सकता था, अतः उसकी शाब्द-शक्ति पर ध्यान दिया गया । 
ग्रभिधा का स्थान लक्षणा एवं व्यंजना की मिल गया । हदीस की सीमा भी अब 
परिमित हो चली थी । उसको लेकर रूढ़ि ओर विवेक, “नकल” और “अक्ल” का 
झगड़ा खड़ा हो गया । कत्ता और कमे, भाग्य एवं व्यक्ति का विवेचन भी आरंभ 
हो गया। न्याय की जिज्ञासा प्रतिदिन बढ़ती गई । आज्ञा! और 'प्रसाद' का विवाद 
छिंड़ा । सारांश यह कि इसलाम के नाना संप्रदाय अपने मत के निरूपण में लगे । 
मोतजिला संप्रदाय ने सूफियों के अनुकूल परिस्थिति उत्पन्न कर दी । उसने कुरान की 
अदभुत व्याख्या, न्याय का उचित प्रतिपादन, तौद्दीद का वास्तविक विवेचन करने की 

जो चेशा की उसमें चाहे उसको सफलता भले ही न मिली हो; किंतु उसने इसलाम को 
मकमोरकर सतक कर दिया । मुर्जी दल उसको रोक न सका । खारिजी भी तटठस्थ 
न रह सके । कादिरी भी प्रयल्नशील हुए । सूफियों की मधुकरी ब्रत्ति ख्यात हो है । 
वे ज्ञानाजन में मग्न रहे । इस युग के प्रमुख सूफी इब्राहीम तथा दाऊदताई 
कहे जा सकते हैं । इब्राहीम मे मुल्लाओं की उपेक्षा तथा कमेकांडों की अ्रवहेलना 
थी । परमेश्वर के आज्ञापालन ओर संसार की सार-हीनता पर वे विशेष जोर देते 
थे । दाऊद कहा करते थ!--““मनुष्यों से उसी तरह दूर भागो, जिस तरह शोर से 
दूर भागते हो । संसार का व्रत रहो और निधन का पारण करो।” 

स्पष्ट ही इन सजनों में अनुराग से कहीं अधिक विराम का बोलबाला है । 
अभी संग्राम-जनित क्ञोभ का उपशमन ओर परमेश्वर की आज्ञा का पालन ही 
साथुओं के लिये स्वाभाविक था । प्राचीन संस्कार इसलाम से भयभीत हो एकांत- 
सेवन में ही लीन थे । प्रेम के संबंध में इतना जान लेना उचित है कि अब तुर्क 
और मगबच्चे माशक बन चले थे । उसके दिव्य एवं भ्रष्ट रूप का व्यापार साथ 
ही साथ बढ़ रहा था। सूफी शब्द प्रयोग में आ गया था ओर दमिश्क 
में म5 भी स्थापित हो गया था । 

मंसर ( ० ८३१ ) तथा हारू रशौद की उत्कट जिज्ञासा ने जो देशकाल 
उत्पन्न किया वह इसलाम की परिधि को पार कर चुका था। संस्कृतियों के संग्राम 
से विमेद मंगलदायक हो गया । अबू हनीफा ने घमंशाखत्र का पयोलोचन किया । 
दमिष्क के जान ने ससीही दशन का अनुशीलन किया, ओर भक्ति-भावना पर इससे 
उचित प्रकाश पड़ा। भारत में सिंघ के मुसलमान भी मीन न रहे । मुल्तान* विद्या तथा 
तसब्वुफ का केंद बन रहा था। कतिपय बौद्ध भी इसलाम स्वीकार कर चुके थे। 

सरन द्वीप में आगंतुक मुसलमानों पर बेकॉर ( वीर-कौल ) का प्रभाव पड़ रहा था । 
अरब ओर भारत के संयोग से सोमरा और बेसर नामक संकर जातियाँ उत्पन्न हो 
चुकी थीं। संक्षेप में, इसलाम चारों ओर से रस खींच रहा था । 

भाग्य या दु्भोग्यवश मामून ( स्ू० ८६० ) सा दृढ़ ओर आग्रडी व्यक्ति इस- 
लाम का शासक बना । मुहम्मद साहब ने मुसलिम संघ एवं साम्राज्य के विभेद पर 
ध्यान नहीं दिया था। उनका प्रतिनिधि साम्राज्य तथा संघ दोना का संचालक था । 
मामून संसार के उन अधिपतियों में था जो घमं पर भी शासन करते हैं । उसने 
घ्रोक्षित कर दिया कि कुरान की शाश्वत सत्ता अछ्ाह की अनन्यता के प्रतिकूल है; 
जो लोग उसको नित्य मानेंगे उन्हें दंड भोगना पड़ेगा । मामन को इस घोषणा की 
प्रेरणा मोतजिलियों की ओर से मिली थी । मामून को मतों की मीमांसा पसंद थी । 
वह सारग्राही और दबंग शासक था। उसके व्यापक और कठेर हस्तक्षेप ने इस- 
त्वाम को क्ुब्ध कर दिया । अली के उपासकों को उत्कप मिला | मेंहदी ओर 
इमाम के विषय में जो विवाद चल रहे थे उनका वणन व्यर्थ होगा । यहाँ 
विचारना यह हे कि प्रस्तुत परिस्थिति में सूफीमत की दशा क्‍या थी। 
सूफीमत के अम्युत्थान में मारफ करखी का विशेष हाथ हैं । उसने तत्त्व-बोध एवं 
अथ-त्याग को तसब्वुफ की उपाधि दी । प्रेम और मधु को उद्धावना की । उसकी 
टृष्टि में प्रेम व्यक्ति-विषेष की शिक्षा नहीं, परमेश्वर का प्रसाद ६। करखी ने त्याग, 
तच्ब एवं प्रेम का उद्बोधन कर सूफीमत के प्रज्ञात्सक रूप का निर्देश किया । उधर 
सीरिया के अबू सुलेमान दारानी ने हृदय को परमेश्वर की प्रतिमा का आदश तथा 
देहज वस्तुओं को उसका आच्छादक कहा । उसने ज्ञान का गौरव व्याख्या से कहीं 
अधिक मौन में समझा । उसके विचार में जब किसी पदाथ के अभाव में जी 
कलपता है तब आत्मा हँसती है ; क्योंकि यही उसका वास्तविक लाभ हैं । करखी 
में चिंतन एवं दारानी में तप की प्रधानता हैं। सचमुच करखी में कतिपय उन 
नवीन तथ्यों का भान होता है जो आज भी सूफीमत में मान्य हैं ऑर जिनका समाधान 
इसलाम या मुहम्मदी मत नहीं कर सकता। अस्तु,उनकों हृदयंगम करने के लिये उन 
स्रोतों का पता लगाना होगा जो इसलाम को सींच रहे थे । कहना न द्वोगा कि 

बसरा और बंगदाद ही इस समय सूफीमत के केंद्र रहे जो आय संस्कृति से 
सर्वेथा अभिषिक्त थे । 

मामून के निधन के उपरांत तक का पक्ष दुबल पढ़ गया। जनता भाव की 
भूखी होती है, तक से उसका पेट नहीं भरता । उसको किसी ठोस पदार्थ की आव- 
शयकता पड़ती है । वह सदाचार का अनुकरण करती है, ज्ञान का अनुशीलन नहीं । 
अहमद इव्न हंबल ( मू० ९१२ ) मामून के कृत्यों का कट्टर विरोधी था। उसको 
उचित अवसर मिल गया । वह अपनी सजनता, श्रद्धा एवं तप के कारण जनता में 
पूजनीय हो गया। मोतजिलियों का तक जनता के काम का न था। उनकी बातों पर 
ममेज्ञ मनीषी ही ध्यान दे सकते थे । हंबल ने उनके खंडन का प्रयत्न किया । हंबल 
तथा इसलाम के अन्य आचाये उसको कुरान, हदीस एवं सदाचार के भीनर घेर 
रहे थे ; इधर हृदय के व्यापारी उसको व्यापक बनाने में मम्न थे। विवाद इतना 
बढ़ गया था क्रि बुद्धि की सवंथा अवहेलना असंभव थी । प्रेस इतना पक्‍व हो गया 
था कि उसका आस्वादन अनिवाये था। इसी परिस्थिति में मिस्र का जूलनून आगे 
बढ़ा । राबिया ने जिस प्रेम का आनंद उठाया था जूलनून ने उसका निदशन क्रिया । 
इत्म ओर म्वारिफ, ज्ञान और प्रज्ञान का भेद बता जूलनून ने प्रेम को ग्रज्ञात्मक 
सिद्ध किया । उसकी दृष्टि में मारिफत का संबंध खुदा की मुहब्बत वा प्रसाद से हैं । 
उसके पहले हाफो ने परमेश्वर को हबीब कहा था, किन्तु उसने उसका निरूपण नहीं 
किया । इसलाम में तोहीद का राग आलापा जाता था, पर इस बात पर ध्यान नहीं 
दिया जाता था कि अछाह की अनन्यता तभी पक्की हो सकती है जब उसके अरिरिक्त 
कुछ भी शेष न रहे, केवल अन्य देवता के निषेध से नहीं। मोतजिलियों ने इस क्षेत्र 
में माग-प्रदशक का काम किया था, किन्तु उनका अधिकतर ध्यान कुरान की 
अनित्यता तक ही रह गया था । अस्तु, जूलनून ने तोहीद का प्रकाशन कर इसलाम 
को प्रेम की ओर अग्रसर किया और बायजीद ने अपने को धन्य कह अनुभवाद्वेत 

( १ ) दी आइडिया आव पसेनालिटी इन सफ़ीक्ष्म पृष्ठ ५ । 
है. 

का आभास दिया । जूलनून ( मू० ९१६ ) का कहना है कि परमेश्वर का ज्ञान 
हमें परमेश्वर से प्राप्त होता है। उसके विषय में हम जो कुछ कल्पना करते हैं वह 
उसके विपरीत होता है । सर्व-समपंण कर जो परमेश्वर को वरता है वद्दी जन हैं 
क्योंकि परमेश्वर भी उसीको चुने रहता है | जूलनून ने वज्द, समा, तीहीद, कीमिया 
तंत्र आदि प्रसंगों पर भी विचार कर प्रेम को प्रतीक सिद्ध कर दिया । फलत: उसे 
मलामती', जिंदीक' आदि की उपाधि, कुत्व की पदव्री तथा कारावास का दंड मिला । 

जूलनून के अतिरिक्त और भी अनेक सूफी इस काल में इधर-उथर अपनी 
छटा दिखा रहे थे । सफियों को तालिका उपस्थित करने की आवश्यकता नहीं । 
हमें केवल उन सूफियों का परिचय प्राप्त करना चाहिए. जिनका सूफीमत के 
उत्थान में, कुछ विशेष हाथ हें। यह देखकर चित्त प्रसन्न होता है कि 
इस समय बसरा के मुहासित्री ने 'रिजा” पर जोर दे एक सूफो-संप्रदाय का प्रवत्तन 
किया जो उसीके नाम से ख्यात हुआ । यजीद ( म्ू० €२१ ) शुद्ध पारसी 
संतान था। उसका पिता जरथुष्ट का उपासक था। उसके योग से सूफीमत में 
अद्वैत का अनुश्न चला । उसने परमात्मा को अंतयोमी सिद्ध किया ओर कण कण 
में उसीका विभव देखा । आत्म-दशन में उसने परमेश्वर का साज्षात्कार किया। 
वह जीवात्मा को परमात्मा से भिन्न नहीं समकठा । उसका प्रवचन है कि परमात्मा 
के प्रति जोवात्मा का जो प्रेम है उससे जीवात्मा के प्रति परमात्मा का प्र॑म पुराना है। 
जीव अज्ञानवश सममता है कि वह परमात्मा से प्र॑ंस कर रहा है ; परंतु वास्तव में 

( १) ज० रो० ८० सो० १६०६ ई०, ए० ३११० । 

(२) इनसाइक्रोपीडिया आब इसलाम, १० ६४5 ॥ 

( ३ ) जिंदाक शब्द की उत्पत्ति के सम्बन्ध में विद्वानों में मतभेद है । प्रतीत होता 
हे कि वस्तुतः इस शब्द का मूल अर्थ पारत्तियों का ग्योतक था ओर इसका सम्बन्ध उनके 
धमग्रन्थ जैंद से था। भौरे धीरे इस शब्द का प्रयोग ख्तनत्र विचार के लोगों के लिये 
होने लगा । मुसलमानों में जो स्वतन्त्र विचार रखते थे और बात बात में आसमानी 
किताबों की दाद नहीं देते थे, सुसलिम उन्हें जिंदीक कहने लगे । 

ते वह उस परम प्रम के पीछे पीछे चल रहा हैँ जिसका स्रोत परमात्मा हे। 
करखी ( म्ू० ८७२ ) ने जिस प्रेम ओर सुरा का संकेत किया था उसको यजीद 
ने भड़का दिया । विरही तड़प उठे और 'प्रम पियाला”! चल पड़ा। लोग उसके 
मद में मस्त हो गए | यजीद ने सिद्ध कर दिया कि प्रेम की दशा में बाह्य 
कृत्यों का कुछ महत्त्व नहीं । उसको तृप्ति तो तब मिली जब उसके प्रियतम ने उससे 
थआ तू में' कहा । यजीद ने अपने को धन्य कह इस बात की घोषणा की कि उसके 
परिधान के नीचे परमात्मा के अतिरिक्त ओर कुछ भी नहीं है। उसने “फना” का 
प्रतिपादन कर सूफोमत में आये-संस्कारों को भर दिया ओर भविष्य के सूफियों के 
लिये अद्वेत का माग खोल दिया। 

जूलनून एवं यजीद ने पीरी-भुरीदी पर भी पूरा ध्यान दिया। जूलनून ने 
सच्चे शिष्य को गुरु-भक्त बनने का यहाँ तक आदेश दिया कि वह परमात्मा की भी 
उपेक्षा कर गुरु की आज्ञा का पालन करे । यजीद ने घोषणा कर दी कि जो व्यक्ति- 
गुरु नहीं करता उसका इमाम झौतान होता है । इस प्रकार जूलनून और यजीद 
ने सूफीमत के अंगों को परिपुष्ट कर मादन-भाव को व्यवस्थित कर दिया। 

दमिश्क, खुरासान, बगदाद प्रम्नति स्थानों में जो मठ स्थापित हो गए थे उनमें 
सूफीमत की कसरत हो रही थी । इधर बसरा में मुहासिबी ने जिस संस्था का 
संचालन किया वह अपने मत के प्रचार में मग्न थी। कुरान में जिस “जिक्र'ं का 
विधान था उसका मंतब्य कुछ भी रहा हो, सूफियों ने सामूद्दिक रूप से उसका 
संपादन किया । उनका 'सुमिरन” सलात से बहुत आगे बढ़ गया । रामभरोसा उनको 
इतना था कि काम-काज छोड़ सदेव सुमिरन में लगे रहते । किन्तु उनकी यह पद्धति 
इसलाम के अनुकूल न थी। निदान प्राचीन नतियों की भाँति उनका भी उपहास किया 
जाता । मुहासिबी तथा बायजोीद को कहने मात्र से संतोष न दो सका । उन्होंने तस- 
व्वुफ पर कुछ लिखा भी । उनकी इन कृतियों का महत्त्व बहुत कुछ इसी से समभर 
में अ जाता है कि इमाम गजाली ने भी इनका अध्ययन किया। प्रस्तुत काल में 

अब्बासी शासकों में न तो वह शक्ति रही, न विद्या-प्रेम ही । सच बात तो यह हैं 
कि इस समय मुसलिम संघ एवं साम्राज्य नाना प्रकार की दलबंदियों में फेस गया 
था। न जाने इसलाम के कितने विभाग होते जा रहे थे। इधर सूफी तसब्व॒ुफ 
की परिभाषा में लगे थे। यदि हद्दाद तसवब्व॒ुफ को आत्मशिक्षण मानता हैं तो 
तुस्तरी उसको मितभोजन, प्रपत्ति एवं एकांतवास समझता है। नूरी की दरष्टि में तो 
सत्य के लिये स्वाभे का सवेथा परित्याग ही तसब्बुफ है। उसके विचार में निलिंप् 
ही सूफी है। परिभाषाओं के आधिक्य से प्रतीत होता हैं कि अब सृफीमत का 
सत्कार हो रहा था ओर लोग उसका परिचय भी मॉगने लगे थे । 
यजीद के अनंतर सूफीमत का मर्मज्ञ एवं इसलाम का ज्ञाता जनेंद ( 9० 
&६६ ) हुआ । जुनेद उन व्यक्तियों में है जिनका सम्मान मुलला और फकीर दोनों 
ही करते हैं । हल्लाज ( म्ू० €७८ ) जब यातनाएँ मेल रहा था, जुनेद तब उसक 
गुरु होकर भी मुक्त था। वह स्वयं कहता था कि हल्लाज और उसके मतों में विभि- 
ज्ञता न थी। हल्लाज के दंड का कारण उसका तक अथवा गुह्य विद्या का प्रकाशन 
था ओर उसके सम्मान तथा संरक्षा में सहायक उसका प्रमाद किंवा दुराव था । 
जुनैद अवसर देखकर काम करता था। गुप्त रूप से तो वह गुह्य विद्या की शिक्षा देता 
पर बाहर से कट्रर मुसलिम बना रहता था। वह ऊपर से इसलाम के क्रिया-कलापों 
का प्रचार, पर भीतर भीतर गुप्त तत्त्व का प्रसार करता था। उसकी दृष्टि में तसब्बुफ 
उम्म होता हैं । उसके विचार में वही सूफी है जो परमेश्वर में इतना निरत रहता 
है कि उसके अतिरिक्त किसी अन्य सत्ता का उसे भान ही नहीं होता। जुनंद के 
गुप्त-विधानों से तसव्वुफ को चाहे जितनी मदद मिली हो पर उसके निबंधों से 
गजाली को पूरी सहायता मिली । हल्लाज तो जुनेद का शिष्य ही था। जुनेद 
का मोन व्याख्यान शिष्यों की मनोवृत्तियों को साक्षात्कार के लिये लालायित करता 

( १ ) ज० रो० ए० सो० १६०६ ई०, 7० ३३५-३४७ । 
(२ ) स्टडीज़ इन तसव्बुफ़, ९० १३२ ॥। 


परिपाक ५३ 


था। वह खतः आवेश की दश्शा में सूफोमत का विधान करता और इसलाम 
के उर्णंस शासकों को शांत रखता था । 
सुफीमत का शिरोमणि, तसव्वुफ का प्राण, अदठ्वेत का आधार, शहीदों का 
आदणशे सचमुच हल्लाज ही था। हल्लाज का प्रचलित नाम मंसूर है । मंध्ुर का 
अनतल्हक सूफीमत की पराकाष्शा ही नहीं परम गति भी है । यह उद्घोष हल्लाज की 
स्वानुभूति का ग्रसाद है, किसी कोरे उल्लास का उद्धाव नहीं । जिन मसीही पंडितों 
| इसमें संदेह दे ओर जो हल्लाज को मसीह की छाया मात्र सममते दे उनको 
अच्छी तरह स्मरण रखना चाहिए कि मसीह पिता का राज्य पएथिव्ी पर स्थापित 
करने आए थे, प्रियतम में तत्लीन होने नहीं; मसीह चंगा करने आये थे 
विरह जगाने नहों। फलतः मसीह के उपासकों ने रक्त से भूमंडल को रंगा 
अर हत्लाज के प्रशंसकों ने अपने रक्त से संसार को अनुरक्त कर सवत्र प्रेम का 
प्रधार किया । मसीह ने पड़ोसी के साथ साधु व्यवहार करने का विधान किया तो 
मंसूर ने पड़ोसी को आत्मरूप देखने का अनुरोध । सारांश यह कि मंसूर के मर्म को 
सममरने के लिये शामी संकीणता से ऊपर उठ मुक्त “मानव भाव-भूमि पर विचरना 
चाहिए । मंसर एवं मसीह के मार्ग सवंथा भिन्न थे । समय भी उनका एक न था । 
प्ंसूर मसोह का आदर करता था, उनके आत्मोत्सग को उत्तम समझता था; पर 
इतने से ही वह उनका अनुयायी नहीं कहा जा सकता । मसीह के पिता का राज्य” 
श्रोर मंसूर के अनल्हक' में बड़ा अंतर हे । मसीह संदेश सुनाने आए थे, मंसूर 
इसी संसार के अनुशीलन में अनल्हक' की अनुभूति दिखा लोगों को जगा रहा 
था । मंसर तो सत्य जिज्ञासा की प्रेरणा से भारत आया था; उसी भारत में जहाँ 
'अह ब्रह्मास्म' का निरूपण हो रहा था। उसकी इस देशाटन की चाट रज्जुकला या 
पट-विद्या न थी । हाँ, वह सूत्र अवश्य था जिसका परिणाम उसका अनल्हक' है । 
प्रजीद परमात्मा में इतना अनुरक्त था कि अंत में उसने ओ तू में! का साक्षात्कार 

( १ ) स्ूडीज़ इन दी साश्कालाजी आव दी मिस्टिक्स, एृ० २५८ 
( २ ) ८ लिटेरेरी हिस्टरी आव पशिया, प्रथम भाग, पएृ० ४३११ 


५४ तसब्बचुफ अथवा सूफोमत 


किया; मंसूर आत्म-चिंतन में इतना निरत थाकि उसने अपने को सत्य कहा । प्रांसीसी 
पंडित मैसिगनन के अनुसंधानों से मंसूर के संबंध में जहों अनेक तथ्यों का पता 
चला है वहीं उसके ग्रकृत उद्घोष का उद्घाटन भी संदिग्ध हो गया है। सफीमत 
के प्रकांड “ंडित उसको द्वेती सिद्ध करना चाहते हैं, पर हल्लाज द्वेंतवादी कदापि 
न था; अधिक से अधिक वह विशिष्ट अद्वेती था। सूफियों ने तो उसे अड्ठेत का 
विधाता माना है । 

हल्लाज, के आविभाव से तसव्वुफ सफल हो गया। उसने प्रेम को परमात्मा 
के सत्त्व का सार सिद्ध किया। उसका कथन दे--“मं वहीं हु जिसको. प्यार 
करता हूँ, जिसे प्यार करता हूँ वह मैं ही हूँ । हम एक. शरीर में दो आण हे । 
यदि तू मुझे देखता है तो उसे देखता है ओर यदि उसे देखता है तो हम दोनों को 
देखता है ।”॥ हल्लाज के अध्यात्म के संबंध में कुछ कहने का यह अवसर नहीं । 
यहाँ तो इतना ही स्पष्ट करना उचित है कि हललाज 'हुलूल” का प्रतिपादक था।। 
उसने देवलोक की उद्धावना की; और “लाहूत! एवं 'नासूत! ८ देव एवं मत्त्ये ) 
का विवेचन किया। मंसूर ने इबलीस को मित्र-भाव से देखा । उसकी दृष्टि में इब- 
लीस ही अल्लाह का सच्चा भक्त हे; क्योंकि अन्य फरिएतों ने अल्लाह के आदेश पर 
अआदम की उपासना की, पर इबलीस अपने बत पर अड़ा रहा और अनन्य भाव से 
उसने अल्लाह की आराधना की। मंसूर के प्रयत्न से मुहम्मद साहब को भी उत्कर्ष 
मिला । दछ्लाज ने “नूर मुद्म्मदी! को नबियों का उद्गम सिद्ध किया, “अम्र! का 
पालन अनिवाय माना; फिर भी मुसलिम उसके अनल्हक”! को न सह सके, उसको 
प्राणदंड का भागा सिद्ध कर दिया । 

मंसूर का बध 'रक्त-बीज' का बध था। मुल्लाओं का दंडविधान तसब्व॒ुफ का 
खाद्य बन गया । उस समय सूफीमत के प्रसार का एकमात्र कारण अंतःकरग का 
प्रवाह ही नहीं था; मोतजिलियों के शमन तथा इसलाम की प्रतिष्ठा के लिये जिन 











'ननलननननन-+++कन न 4 न नमन धन क+.. ॥ ॥ पयन + 4 डलबननिनन बन ली तन 4 तन अननननिनियिनली-+->++ 3 नननलनन-_क न नननन निभा ननिभाभ न "नि जजलओ++ 2 अऑिजिर- वननभकल+++.. +०३०-+««०न्‍नननननन-नमननन५क+न्‍नन नमक नी +५-१+.*००कन्‍ननननेननी अफन म टिननान के अनिनाओ के 7 7 अल 


( १ ) स्टडीज़ इन श्सलामिक मिस्टीसीज़्म, पएृ० ८४ । 
(२ ) दी आइडिया आव पसेनालिटी इन यफ़ीज्म,ए० २६-३३ । 


परिपाक ह है 


बातों को आवश्यकता थी उनका भांडार बहुत कुछ सूफियों के हाथ में था। प्री 
इकबाल की तो घारणा हो है कि हत्लाज अपने 'अनल्हक' से मोतजिलियों को 
चुनोती दे रहा था । 'कश्फ! की उद्धावना से इसलाम बहुत कुछ सुरक्षित हो गया । 
फलतः “अक्ल” की प्रतिष्ठा घटी और “नकल” की मयोदा बढ़ी । 'बिला केफ! का 
माहात्म्य बढ़ा । “'कश्फुल्महजूब' के देखने से पता चलता है कि इस समय सूफियों 
के कई सिलसिले काम कर रहे थे । तसब्बुफ में प्राणायाम की प्रतिष्ठा हो गई थी । 
वह दुरूह ओर गुह्य समझा जाता था । शिबली के पद्यों में अश्लील भाव कलकते 
हैं। फाराबी ( म्ू० १००७ ) ने कुरान एवं दशन का समन्वय कर सूफीमत का 
माग स्वच्छ करने की चेष्टा की; किन्तु तो भी सूफीमत को इसलाम की पक्की सनद 
न मिल सक्री । 

सूफियों की घाक जम चली थी । कतिपय सूफियों ने अपने को नबियों से 
अधिक पहुंचा हुआ सिद्ध किया । अबू सईद ( शू० ११०६ ) इसी केंड़े का सूफी 
था। उसके जीवनचरित से अवगत होता है कि उस समय जनता में सूफीमत का 
काफी सत्कार था। एक ग्रामीण ने रहस्य के उद्घाटन में उसकी पूरी सहायता 
की'। सईद ने स्पष्ट कह दिया कि यद्यपि सूफीमत का मूलाधार पीर है तथापि अन्य 
लोगों से भी ज्ञानाजन किया जा सकता है। दीक्षा-गुरु के अतिरिक्त शिक्षा-गुरु भी 
मान्य है । खिरका ( चीतर ) और पीर का व्यापार व्यापक तथा उदार है। मत में 
स्वतंत्रता आवश्यक है। सईद “समा? का पक्का प्रतिपादक और भक्त था। उसकी 
दृष्टि में विषय-वासना के विनाश के लिये समा एक अनुपम साधन है। उसके 
विचार में अंतःकरण की प्रेरणा पर ध्यान रखना कुरान का विधान है। हज की 
अवद्देलना कर सईद ने पीरों की समाधि को धी हज माना । वह इतना उदार था कि 
कुरान पढ़ते समय नरक के कष्टों को देखकर रो पड़ता था ओर परमेश्वर से उद्धार 
के लिये आथना करता था । खुदी से वह इतना भयभीत था कि सदा अपने लिये 

( १) सिक्‍स लेक्चरस, ए० १३१४ । 
( २ ) स्टडीज़ इन इसलामिक मिस्टीसोज्म, प्रथम अध्याय । 


पूछ तसव्वुफ अथवा सूफीमत 


अन्य पुरुष का प्रयोग करता था । वह किसी पंथ का प्रवत्तक या किप्ती मत का 
आचाये न था। उसका तसव्वुफ उसकी साधना का फल था, चिंता का प्रसत्र नहीं। 
वह प्राचीन सूफियों के मागे पर चलता ओर अंतरात्मा की पुकार पर कान रखता 
था | वह सचमुच भावुक प्रचारक था। उसको कुरान की व्याख्या में अधिक आनंद 
नहीं मिलता था । वह तो जनता को प्रेम-पाठ पढ़ाता ओर अल्लाह का भजन 
बताता था । उसने सूफीमत को जनता में बखेर दिया और लोग उसके संचय में 
म्ग्न हुए । 

सूफीमत ने कर तो सब कुछ लिया, पर उसे इसलाम की सनद न मिली। इस- 
लाम के कट्टर उपासऋ उसको रोकने में तत्पर रहें । परंतु यह रोग ही कुछ श्र था 
जो दवा करने से ओर भी बढ़ता जा रहा था। नरक के अभिशाप से उनका काम 
नहीं बन पाता था; सूफी भी अपने मत को कुरान-पग्रतिपादित अथवा मुहम्मद साहब 
की थाती कहते थे। मुल्लाओं का दंडबल हृदय के प्रवाद्द को रोकने में असमर्थ होता 
जा रहा था। प्रेम के प्रचारक उदात्त सूफियों के सामने किसों दरबारी काजी का 
जनता की दृष्टि मे कुछ भी महत्त्व न रह गया था + जनता प्रेम चाहती थी, हृदय 
खोजती थी, फतवा से उसे संतोष न था | प्रतिभा समाघान चाहती थी, भेद खोलती 
थी, नकल (रुढ़ि) और बिला कैफ (विधि) से उसे तृप्ति नहीं मिलती थी । संस्कृतियों 
के संग्राम में जो मतमेद उठ पड़े थे उनका संघटन अनिवाय था । तसब्वुफ के लिये 
इसलाम ओर इसलाम के लिये तसब्बुफ का विरोध अब हितकर न था । लोग प्रयत्न- 
पोल भी होते तो किसी एक ही पतक्त में फेंस कर रह जाते थे। अनुभवी सूफो 
एवं विचच्षण पंडित तो न जाने कितने हुए पर किसी को तसब्बुफ ओर इसलाम के 
समन्वय का यश न मिला । सूफी जनता का मन मोहने में सफल हो रहे थे, 
उनका संघटन भी हो गया था, उनका साहित्य भी बढ़ रहा था, उनको प्रजा भी चल 
पड़ी थी, उनके मठ भी बन गए थे; सभी कुछ उनके पक्त में था तो सही, किंतु 
उनको प्राणदंड का खटका भी लगा हाँ रहता था । किसी समय भी जिंदीक की 
उपाधि दे उनकी दुर्गति की जा सकती थी । इसलाम की अवहेलना उनको इष्ट 
न थी | इसलाम भी तसब्व॒ुफ के बिना दूभर था। सामग्री सत्र उपलब्ध थी। 


परिपाक ७ 


कमी क्रेवल एक ऐसे व्यक्ति की थी जिसमें दोनों का विश्वास हो, जिसे दोनों जानते- 
मानते ओर अपनाते हों, जिससे दोनों एक में दो ओर दो में एक हो सकें। संयोग से 
इसलाम में एक ऐसे ही महानुमाव का उदय हुआ। उसके प्रकरण में आपस का वैमनस्य 
मिटा ओर उसने सिद्ध किया कि तसब्बुक इसलाम का जीवन तथा इसलाम तसब्वुफ 
का सहायक है । उसकी घाक इसलाम में पहले से ही जम्न चुकी थी । लोग सुनना 
भी यही चाहते थे। फिर क्या था, तसव्वुफ को इसलाम की सनद मिलो । उसका 
व्यवसाय इसलाम में खुलकर होने लगा । तसब्युफ इसलाम का दशन और साहित्य 
का रामरस हो गया। प्रेम के वियोगी ओर परमात्मा के विरही परम आतुर व्यक्तियों 
का संजीवन यह रसायन ही था जो उनको बार बार मिटाता-बनाता, मारता-बिलाता 
महामिलन की ओर अग्नसर करता हुआ अद्वेत का अनुभव करा रहा था। 


समन्वय की भव्य भावना ने इमाम गजाली ( म्र० ११६८ ) को जन्म दिया । 
इसलाम उसकी प्रतिभा से चमक उठा । गजाली इसलाम का व्यास है। उसने घम, 
दर्शन, समाज ओर मक्ति-भावना का समन्वय कर इसलाम को परितः परिपुष्ट 
क्रिया । उसने इसलाम को ईमान की क्रिया साबित कर दोनों का उपसंहार दीन में 
कर दिया। उलभनों के सुलमाने ओर अड्चनों को दूर करने में अधिकार-भेद बढ़ा 
काम करता है । गज्जाली ने “न बुद्धिमेदं जनयेत्‌” का आदेश दे मृद्य विद्या को गुप्त 
रखने का विधान किया । परंतु उसने इस प्रकार की व्यवस्था के साथ ही साथ 
इस बात पर भी पूरा ध्यान दिया कि जनता प्रतिभा के उत्कष के साथ दर्शन एवं 
अध्यात्म का अनुशीलन कर सक्रे । उसने भय को प्रतिष्ठा की | उसके विचार में 
इसछाम का प्राचीन मय जनता के छिये मंगलप्रद ओर अत्यन्त आवश्यक था। वह 'बिनु 
भय होइ न प्रीति! को अश्षरशः सत्य समझता था । भय की मनोरम बनाने के लिये 
उसने प्रेम का पक्ष लिया और कुरान के अर्थ अथवा इमान के विषय में जो भाँति भाँति 


न+++ >जबकजीन हन जिनलनजननी वननीनननमिनजियन ननानननननन. निनननन्‍ननीफिनननऊवकक्‍ न फन्‍नाक्‍त+ अर न»म०-क५. करी कन क्‍मनन--भनी पनननम-+ जत बे ब०-+>>+ जमाने लीक कं -०-39.33-3035 ९९०-ककका0»०५७ धान" >+>फमथ+९५3७ पमनआन >+-+ 


(१ ) मुसलिम थियालोजी, पृ० २३७-२४० ! 
(२ ) दा हिस्टरी आव फ़िलासफ़ी इन इसलाम, १० १६७-८ । 

के विवाद चल पड़े थे उनका समाधान लोकों की कल्पना कर उसने बड़ी पठुता से 
कर दिया | उसका कथन है कि मनुष्य 'भुत्का का निवासी है | रूह 'मलकूत! से 
आती ओर फिर वहीं चली जाती हैं । संदेश-वाहक फरिएते 'जबरूत' के निवासी दें । 
अन्य फरिश्ते 'मलकूत' में रहते हैं । इसलाम मलकूत तथा कुरान जबरूत से संबद्ध 
है । सूफी जो अपने को 'हक! कहते हैं उसका रहस्य यह हैं कि अछाह ने आदम 
की अपना रूप दिया, उसमें अपनी रूह फूंकी । हदीस है कि जो अपनी रूह को 
जानता है वह ईश्वर को जानता हैं। वस्तुतः रूह अश और ईश्वर अंशी 
है। अतएव सूफियों का 'अनल्हक' इसलाम के प्रतिकूल नहीं हो सकता | स्वयं मुहम्मद 
साहब रसूल होने के पहले सूफी थे। सफियों को सचमुच इलहाम होता है । 
रसूल एवं सूफी का प्रधान अंतर यह हैं कि जहाँ सूफीत्व का अंत है वहाँ 
दुतत्व का आरंभ होता है। गजाली वाद-विवाद को व्यथ समभता है । उसकी 
दृष्टि में सत्संग, स्वाध्याय, अभ्यास एवं नियम का पालन ही यथेष्ट है । तक-वितर्क 
तथा कलाम से उसको विशेष प्रेम नहीं, ययपि वह हुज्जतुल इसलाम'! को 
उपाधि से विभूषित है। कलाम ओर नीति के विषय में उसने जो कुछ कहा 
उसका स्वागत तो इसलाम ने किया ही; पर उसके उस अंग की उसने अपना 
आधार ही बना लिया जो अक्ल” की धज्जियाँ उड़ा, “नकल” की संरक्षा करते 
हुए, 'कश्फ' का निरूपण करता है । 
इमाम गज्जाली की कृपा से तसब्वुफ की ग्रतिश स्थिर हो गई । उसको इसलाम की 
पक्की सनद मिली । जुनेद के काम को इमाम गज्जाली ने खूबी के साथ पूरा कर दिया । 
उप्तके उपरांत तसव्व॒ुफ में जिली, अरबी, रूमी प्रश्मधति सूफियों ने जो योग 
दिया वह भी निराला है। उनकी कृपा से तसव्व॒ुफ मरुस्थल का नन्दन हो गया 
इसमें सन्देह नहीं । 

( १ ) मुसलिम थियालोजी, एृ० २३४ । 
(२ ) दी आइडिया आव पर्सनालिटी इन सूफीज्म, पृ० ४४ । 


०. अ|स्था 


प्रेम के मद में चूर सूफियों को आस्था का पता लगाना सहज नहीं, एक 
अत्यंत दुस्तर कारये है। प्रेम-प्रवाह किसी पद्धति विशेष का अनुसरण नहीं करता । 


उसकी उन्मुक्त धारा में जो कुछ पडता वह भी स्वच्छंद हो जाता है। सूफियों ने 
इधर उधर से खींच कर प्रेम का जो रस-संचार किया उससे सारी बातें; समस्त आस्थाए 
उच्छिन्न होकर भीतर से इसलाम का उत्साइन करती रहों । सूफियों को इसलाम 
की क्ररता के कारण जिस वेतसी व्रत्ति का आश्रय लेना पड़ा, जिस मार्ग का अनु- 
सरगा करना पड़ा ओर जिस प्रकार अपने प्रेम मे अग्रसर होना पड़ा उसके परिशौलन 
से स्पष्ट अवगत होता है कि उनके मत के व्यक्तीकरण में इसलाम की सबंत्र धाक 
हैं। जहाँ कहीं उनकी प्रव्कत्ति उसकी पद्धति की अवहेलना करती है वहाँ भी 

इसलाम की ममता स्पष्ट गोचर होती है। कम भावों का साथ देने में सदा 
असमर्थ रहा है ; उसको परिस्थिति एवं परिणाम का ध्यान रखना ही पड़ता है । 
लोगों की दृष्टि भी कमे पर ही अधिक पड़ती है। भावों और आशयों पर विचार 
करने का उन्हें अवसर कहाँ ? निदान, सूफियों को संस्कारवश, संयोगवश, मंगल- 
कामना अथवा आत्मरक्षा के लिए इसलाम का समादर, ईमान का स्व्रागत एवं दीन 
का उद्बोधघन इसलामी ढंग पर करना ही पड़ा। अपने मत का प्रकाशन, प्रेम का 
निदशन, संवेदन का निरूपण मुहम्मदी मत के आधार पर करने से ही सूफी जीते- 
जागते, विरह जगाते सानंद बिचरते रहे । उनके काव्य, साहित्य, अभ्यास आदि 
सभी व्यापारों में इसलाम का आतंक काम करता रहा। जिंदीक संघ में भी 
अनेक सूफी सालिकों की भाँति इसलाम की देख-रेख में लगे रहते थे ओर उनका 
प्रतिपादन भी जी खोलकर कर दिया करते थे । अतएवं सूफियों की आस्था का 
प्रतिपादन संगत द्वी नहीं समीचीन भी हे। आस्था होती भी अत्यन्त बल- 
वती है। ज्ञानी-विज्ञानी अथवा परमहंस भी उसकी लपेट में आ ही जाते हें 

उससे सवेथा मुक्त नहीं रह पाते । सूफी-समाज तो एक पक्का संघ्र ही है । उसके 
कुछ विधि निषेध भी बन गए हैं। समशिरिप में वह किताब का पाबंद है । 

किताबों में इसलछाम ने कुरान को पुनीततम माना तो सही; किंतु उसने अन्य 
आसमानी किताबों की अवहेलना नहीं की । तोरेत, जबूर और इंजील की इसलाम 
में पूरी प्रतिष्ठा है। मुहम्मद साहब मुसा, दाऊद और मसीह की उक्त पुस्तकों का 
सम्मान करते थे । उनकी इस उदारता और सदाशयता का प्रभाव अच्छा ही पड़ा । 
मार्यों की अनेकता देश-काल से सम्बद्ध हो गई। प्रत्येक जाति की अपनी अलग अलग 
आसमानी किताब मान ली गई । कुरान में इसलाम, इमान और दीन की मीमांसा' 
न थी। हदीस में 'फिन्र” की चचा थी। “फिनत्र' का तात्प4 कुछ भी रहा हो, 
उससे हमको मतलब नहीं । सूफियो ने तो इस फित्र पर ही विशेष ध्यान दिया और 
इंसान को फिन्र का प्रेमी ठहराया । 

मुहम्मद साहब वास्तव में शाखत्रकार या आचाय' न थे। उनमें कवि और नबी 
की प्रतिभा थी । भावावेश में उनके पेंगंबरी जीवन का आरंन हुआ । बाद मे उन्हें 
एक सेना का संचालन करना पड़ा । बस उनके सामने विजय का प्रएन आया, ज्ञान 
के उद्बोधन वा स्वतंत्र चिंतन का कदापि नहीं । परोक्ष के आदेश नुसार वे प्रत्यक्ष के 
संपादन में लगे थे । संहार, संचालन, संघटन आदि उनके सभी व्यापार काफिरों 
के ध्वंस, मोमिनों की रक्षा ओर इसलाम के प्रचार के लिये अल्लाह की प्रेरणा से 
हो रहे थे । किसी तथ्य की मीमांसा से उन्हें कुछ प्रयोजन न था। फलतः उनके 
उद्बार अव्यवस्थित रह गए । कुरान कामधेनु बनी तो हदीस की पोथी भी कत्पलता 


2-0 अरब ने, आन ++«+5 हल्के जन अओओ७ओओन+ न्‍ज +- दि बनना». न्‍न्‍न्‍ननननिनओ ना अििभनन+ 


( १ ) दी मुसलिम क्राड, पृ० २२ । 

( २) हदीस हर कि प्रत्येक संतान फिल्र में पेदा होती हैं । उसके माता-पिता उसे 
यहूदी, मसीही या पारसी बना देते हैं । वास्तव में फिन्र का श्रथ सहज या प्रकृति होता 
हू । मुसलमानों की धारणा है कि इसलाम ही सहज ओर प्राक्ृत मार्ग है ; अतः फिन्र 
का तात्पयं इसलाम है । ( दी मुसलिम क्रीड , १० ४२, २१४ ) 

( ३ ) ऐस्पेक्ट्स व्यव इसलाम, ए० १८७ । 


आस्था ६१ 


की भाँ ति अभीष्ट अथ देने लगी । सूफी भी उनकी सहायता से अपने मत का 
निरूपण करने लगे । उनकी आस्था मुसलिम परिधान सें चमक उठी । 

मुहम्मर साहब के संसार से उठते ही ईमान को लेकर इसलाम में कई मत 
खड़े हुए । आप्त वचन और आत्मप्रेरणा का विरोध चल पड़ा । कुरान की बातों 
पर विश्वास करना एक बात थी और उसको मन, वचन एवं कम से अक्तरशः सत्य 
मानना बिलकुल दूसरी बात । इसलाम के कमचतुश्य--सलात, जकात, सौम तथा 
हज--में क्रिया ही मुख्य हैं । चाहें तो हम इन्हें इसलामी दीक्षा के साधन मान 
सकते हैं । अल्लाह की एकता ओर मुहम्मद की दूतता की सिद्धि में ही उक्त उपचार 
किए जाते हैं । अव्लाह को अलग कर देने पर किसी “अह किताब” के लिये शेष 
पंचक का कोई प्रयोजन नहीं रह जाता । सुहम्मद, सलात, जकात, सोम एवं हज में 
क्रमशः पीर, आराघन, दान, तप, एवं तीथ का विधान हैं जो सभी मतों में मान्य 
हैं । इस दृष्टि से विचार करने पर साध्य एवं साधन की तद्गुपता प्रत्येक धमे में सिद्ध 
हो जाती है। ईमान अंगी ओर इसलाम अंग जान पड़ता है । इसलाम सीमित 
आर इमान असीम हैं । इसलाम पर इमान लाया जाता हैं ईमान पर इसलाम 
नहीं । इसलाम के बिना भी ईमान बना रहता है, पर ईमान के बिना इसलाम 
किसी काम का नहीं रह जाता। 

कुरान में ईमान के संबंध में जो कुछ कहा गया है उसका निष्कषे हैं कि 
अल्लाह, रसूल, किताब, फरिश्ते एवं कयामत को सत्य मानना इमान है । हृदीस या 
मुहम्मद साहब के मत में अल्लाह, फरिश्तों, किताबों, रसूलों, कयामत और हृश्न 
जिस्मानी में विद्वरास रखना ही ईमान है। फकीहों ने भी अल्लाह, फरिशतों, किताबों, 
रसूलों, कयामत, जजा ओर सजा, मीजान, जन्नत और दोजख आदि में विश्वास रखने 
को इमान कहा हे। इस प्रकार स्पष्ट है कि इसलाम की सनद के लिये यह अनिवाये दे 
कि सूफी, अल्लाह, फरिश्तों, किताब, रसूल एवं कयामत की सत्यता का प्रतिपादन 
करें और उन पर इमान लाएँ । इसलाम में कयामत तथा श्राखिरत के संबंध में जो 
विवाद हुए उनका आभास उसके विधि-विधानों में मिलता है । सूफियों को वाघ्तव 
में तीन दलों का समन्वय करना था । एक तो कुरान, दृदीस, सुन्ना का, दूसरे 


हि । 
>श 


तसब्वुफ अथवा सूफीमत 


म॒ुल्ला, काजी, फकीह का, तीसरे हृदय की उदात्त वृत्तियों के असार का । निदान 
उनको बाह्य बातों पर भी इमान लाना पड़ा । ईमान के इस व्यापार में उनको कुछ 
नवीन तथ्यों के प्रतिपादन को आवश्यकता तो पड़ी; पर उनको किसी प्रकार की विल- 
च्ण उद्धावना की जरूरत न थी। मनुष्य जिस भावभूमि में विहार करता है, जिस 
प्रवाह में निमग्न होता है, जिसका आनंद उठाता है उसका क्षेत्र ममता के कारण 
इतना संकीर्ण कर देता है कि उसके व्यापक रूप का उसे बोध ही नहीं हो पाता । यह 
दशा तब तक बनी रहती है जब तक आत्मदृष्टि अंतमुख नहीं होती । जहाँ उसकी दृष्टि 
भीतर की ओर सुड़ी उसको स्पष्ट हुआ कि वास्तव में सबका खोत वही है । सूफीमत 
एवं इसलाम के इमान में भी यही बात हैं । मुसलिम कोरे शब्द का आदर करता है 
तो सूफी उसके अर्थ को सर चढ़ाता हैं | यही कारण है कि सूफियों का ईमान असीम 
तथा अपरिमित होते होते परमात्मा या विश्वात्मा तक जा पहुँचता हैं और समत्व का 
आदेश करता है । ईमान की प्रेरणा अंतःकरण की प्रतत्ति हैं। अभ्यास के क्षेत्र में सभी 
इमान ईमान ही कहे जाते हैं। सूफियों का तो दावा हैं कि मनुष्य परमात्मा या उसकी 
विभूति के अ्रतिरिक्त किसी अन्य पर इमान ला ही नहीं सकता । उनकी दृष्टि में 
समाधि, बुत आदि की पूजा भी बस उसी श्रियतम की आराधना है। निदान, सू फियों का 
इम्तान व्यापक और उदात्त है। फिर भी उनके इमान का सामान्य परिचय प्राप्त कर 
लेना तसव्व॒ुफ के स्वरूप-बोध के लिये श्रावश्यक है । 

इमान के वास्तविक आधार या आस्था के अभीएट आलंबन वस्तुतः अल्लाह” ही 
हैं । अल्लाह की अनुकंपा से फरिश्ते, रसूल, किताब, कयामत सभी ओत-प्रोत और 

(१ ) भन्लाह शब्द वास्तव में योगिक हैँ, किंदु कुछ लोग उसे रूढ़ मानते है । 
अनेक देवताओं का निराकरण कर जिस अल्लाह की प्रतिष्ठा अरब में हुई वह यहोवा का 
समक्ष था । यहोवा की साकार ( इसराएल पृ० ४५८ »> सत्ता में यहूदियों का विश्वास 
था । इसलाम में जब चिंतन का भआआरम्भ हुआ तब अल्लाह के साकार स्वरूप में मनीषियों 
को संदेह होने लगा । सामान्य मुसलिम अल्लाह के साकार ( तजसीम ) और सगर॒ण 
( तशबीह ) स्वरूप का भक्त था। शामियों की पारणा थी कि अभीष्ट देवता मरण के 








आस्था ६ ३ 


प्रतिष्ठत हैं । अतएव सवे-प्रथम उसीके स्वरूप का निदर्शन होना चाहिये। अछाह 
शब्द रूढ़ हो या योगिक, इससे कुछ बहस नहीं । उसका प्रयोग महादेव का द्योतक 
एवं उसकी प्रधानता स्वेमान्य है, यही हमारे लिये पयाप्त है। अछ्ाह की अनन्यता 
या मुसलिम तोहीद में केवल इस बात का निषेध किया गया है कि देव-दृष्टि से अछाह 
के अतिरिक्त अन्य देवता नहीं है । उसमें किसी अन्य सत्ता का निराकरण नहीं है । 
कुरान या इसलाम यही कहता है कि अछाह के अतिरिक्त कोई ओर देवता नहीं, 
यह नहीं कहता कि अछाह के अतिरिक्त और कोई सत्ता नहीं । चिंतन के अनुरोध से 
सफी इस अछाह को तिलांजलि दे हक के ग्रतिपादन में लगे तो सही, क्रिंतु उनकी 
आअराधचना अछाह को प्रतीक मानती ही रही । 

अद्यह के विकास के सम्बन्ध में जो प्रवाद प्रचलित दें उनके विवेचन की 
आवश्यकता नहीं । इतना तो सभी मानते हैं कि प्राचोन अरब नाना देवी-देवताओं 
के उपासक होते हुए भी अछाह को महेश्वर या सर्वप्रधान मानते थे। वस्तुतः मुहम्मद 
साहब के अछाह बहुत कुछ प्राचीन अछाह ही है। अछाह के सम्बन्ध में मुहम्मद 


अनंतर निरंय के दिन दर्शन देगा । जब इस विषय में भी विवार छिड़ा और अल्लाह के 
मुतरूपष का प्रतिपादन कठिन हो गया तब कहा गया कि अल्लाह निरपेज्ष ( ताताल ) है 
उमे हमारे अंगों या गुणों की आवश्यकता नहीं पड़ती । वद्ध उसके बिना भी अपना काम 
कर लेता है । कुछ दाशंनिको को तातील से संतोष न हो सका। उन्होंने अल्लाह के 
निरंजन ( तेंजीह ) रूप का प्रतिपादन किया और उसे निगुण बना दिया। 

( १ ) इस प्रसंग में मौलाना अवुज्लकलाम आज़ाद ( अहमद ) का कहना हे-... 
““नज़ले कुरआन से पहले अरबी में शन्लाह का लफ़्ज़ खुदा के लिये बतौर इस्मज़ात के 
मुस्तामल था जैसा कि शुअराय जाहिलिय्यत के कलाम से ज़ाहिर दे याने खुदा की 
तमाम सिफ़्तें उसकी तरफ़ मनसूब को जाती थीं। यह किसी खास सिफ़त क़्रे लिये 
नहीं बोला जाता था । कुरञआन ने भी यही बतोर इस्मज़ात के एरुतयार कियाओर 
तमाम सिफ़्तों को इसकी तरफ़ निसबत दो। ( तजंमानुलकुरआन, तफ़्सीर सूरत 
फ़ातहा, जिल्दअब्बल स० १६३१ ३०, पएृ० ८ ) 





६४ तसच्चुफ श्रथवा सूफीमत 


साहब को वास्तविक धारणा का पता लगाना कुछ कठिन हो गया है। कुरान के 
अथे अस्थिर ओर संदिग्ध हो गए हैं। अभिधा से अधिक लक्षणा एवं व्यंजना पर 
ध्यान दिया जाता है । यही कारण है कि इसलाम में अछाह के स्वरूप को लेकर 
जो प्रश्न उठे उनका समुचित समाघान न हो सका । “तजसीम', 'तशबीह,'तातील 
एवं 'तंजीह” की कल्पना अलग अलग एक ही कुरान के आधार पर चल पड़ी । 
तजसीम ही कुरान का वास्तविक पक्त जान पड़ता हे । इमान का सम्बन्ध उसीसे 
अधिक है । तशबीह, तातील एवं तंजीह की शरण तो किसी जिज्ञासा या संशय के; 
निराकरण के लिये ली गदे । वास्तव में अछाह की साकार सत्ता ही इसलाम का 
पगासन करती आ रही है । कुरान में अछाह की साकार सत्ता का इतना विशद वन 
है, उसके सिंहासन का इतना भव्य चित्रण है कि उसके अंग अंग से अछाह के 
साकार स्वरूप का द्रोतन होता है। उसके सिंहासन का जितना सजीव चित्रण 

उस पर उसके विराजने का ज॑सा विशद वणन हैं, उसक्रे आधार पर यह कहने में 
तनिक भी संकोच नहीं होता कि कुरान का निर्माता अछ़ाह के अलौोकिऋ साकार 
स्वरूप का भक्त है। कुरान में अछाह के हाथ, पैर, नेत्र आदि का वणणन है । 


जम के. फररनकन “»ॉफनलन 


ह का मुख हो कुरान का शाश्वत द्रव्य है। हृदीस है कि मुहम्मद साहब को 
ह का साक्षात्कार किसी किशोर के रूप में हुआ । यदि आदम अछाह के प्रतिरूप 
थे और उनमें अछाह ने अपनी रूह फूंकी थी तो अछाह के साकार स्वरुप में 
किसकी आपत्ति हो सकती हैं ? वह भी उस समय जब इसलाम के सच्चे आचाय 
उसका समर्थन करते आ रहे हैं और आरम्भ में शामी जातियों के उपास्य और 
उपासक में वंशगत सम्बन्ध भी था। दोनों का कुल एकही माना जाता था । 

प्ासन की दटरष्टि से अल्लाह यहोवा का समकक्ष है। कुरान में अल्लाह की शक्ति 
असीम, अथाह और अनंत है । वह कर्ता, भत्ता, दत्ता सभी कुछ है। उसकी 
इच्छा मात्र से रष्टि का उदय ओर संचालन हो रहा है । मनुष्य पर उसकी कृपा 
इतनी अवश्य है कि वह अपने दूतों को मेजता और उसके लिये किताबें रच देता हैं 

( १ ) स्टडीज़ इन इसलामिक मिस्टीसीजि्म, ए० ६७ । 


आस्था ६७ 


जिसको लेकर समय समय पर रसूल आते और जनता को सन्मा्ग पर चलाते हैं । 
जब कभी उसकी इच्छा होगी, प्रलय कर प्राणियों के लिये शाइवत स्वग या नरक 
का विधान कर देगा । उसके कुछ फरिश्ते हैं जो उसकी आज्ञा के पालन में दोड़-धूप 
करते, आते-जाते और जीवों के कमे लिखते रहते हैं । उसका एक ऐसा भी फरिश्ता 
है जो लोगों की फुसलाता, गुमराह करता तथा अल्लाह के ब्रिपरीत उभारता रहता 
है । फरिएतों के अतिरिक्त वह स्वयं भी देख-रेख किया करता है । उसको किसी 
अन्य देवता की उपासना सह्य नहीं। वह नहीं चाहता कि कोई और उसका 
सानी द्वो । वह उन शुर-वीरों के लिये सुख-सदन बनाता, हूरों का प्रबंध करता, 
भोग-विलास का विधान करता जो उसके लिये मरते-मारते, जीते-जागते उसीकी 
उपासना में लगे रहते हैं ओर कभी किसी दूसरे को नहीं भजते । 

हाँ, तो कुरान का स्वगंस्थ अल्लाह केवल कठोर शासक ही नहीं है, अपितु 
हमारा रक्षक तथा उदार भी है । वह जिसे चाहता सन्माग पर लगाता है। वह 
आदि है, अंत है, व्यक्त है, अव्यक्त दे, स्वयंभू है, भगवान्‌ है, रब्ब है, रहीम है, 
उदार है, धोर दे, गनी है, नित्य है, कत्तो है, संक्षेप में प्रत्येक भाव का निकेतन है । 
भक्तों पर उसकी असीम कृपा रहती है, पर अभक्तों पर अनन्त-कोप भी । वह हमसे 
दूर भी है, निकट भी हैं । वह हमारी बातों को जानता है । हम किसी भी तरह उसकी 
टृष्टि से बच नहीं सकते । प्रशिधान ओर प्रपत्ति से ही हमारा उद्धार हो सकता है । 
किसी भी दशा में उसका संभोग नहीं हो सकता । हम उसको अपने आनंद-भोग 
की सामग्री नहीं बना सकते । हाँ, प्रसन्न होकर वह हमारे लिये भोग-विधान खूब 
कर सकता है । हमको शाश्वत सुख दे सकता हैं । 

उपयु क्त विवेचन से स्पष्ट होता है कि इसलाम का अल्लाह साकार एवं सगुण 
अल्लाह दे । वह निराकार और निगुण ब्रह्म नहीं, एक विशिष्ट देवता ही है। 
सूफी सामान्यतः इसी प्रियतम के वियोगी हैं। अंतर केवल यह है कि मुसलिम 
अल्लाह की आराधना स्वर-सुख के लिये करता है और सूफी अल्लाह के संभोग के 


_:वम्वानहाकाकासम-माफकाफना>»नन---. 


( १) इनसाइक्कोपीडिया आबव इसलाम---अलन्लाह पर लेख । 

६६ तसब्वुफ अथवा सूफीमत 


लिये । उसको अल्लाह का भय तो है, पर उसमें अल्लाह का रामात्मक खिंचाव भी 
है । अल्लाह की शक्ति, इसलाम को इष्ट है, शील उपासकों का आश्रय है, किंतु 
उसका सौंदर्य तसब्युफ की बाँट में पड़ा है। सूफी उसके लावर्य पर मरते है । 
सूफियों का इतिहास इस बात का प्रमाण हैं कि सूफी अश कुर्सी! से कहीं अधिक 
अल्लाह के 'जमाल' पूर मुग्धघ हैं। उसके श्रभुत्व से उसके प्रसाद को कहीं 
बढ़कर समभते हैं । उसके दीदार के लिये बिहिएत की ठुकराकर जहन्नुम में भी 
जाने के लिये लालायित रहते हैं । अल्लाह भी उनको लुभाने के लिये कभी कोई 
बुत बनता है और कभी कण कण में मॉकता फिरता है । रसूलों कौ जगह आप 
ही उतरकर फूल-पत्तों में अपना जलवा दिखाता ओर परम प्रेम की बॉसुरी बजाता 
है । देखते देखते आँखों के सामने ही वह हृदय में समा जाता हैं ओर वहीं से आँख- 
मिचोनी खेलता अथवा आत्मक्रीड़ा आरंभ कर देता है। निश्चय ही सूफियों के 
अल्लाह की अशकुर्सी हृदय में है, बाहर या बिहिएत में नहीं । 

इसलाम में मुहम्मद साहब का महत्त्व इतना ग्रगल्म है कि उनके नाम का 
जाप अल्लाह के साथ दिन में पाँच बार किया जाता है। अल्लाह की अनन्यता से 
इसलाम को शांति न मिली । उसे मुहम्मद को “रसूल-अल्लाह” मानना ही पड़ा । 
एक मनीषी ने ठीक ही कहा है कि जो अल्लाह की आराधना में किसी देवता को 
सामी नहीं देख सकता था उसीका नाम अल्लाह के साथ जुट गया और सलात 
में दिन में पाँच बार पुकारा जाने लगा। कारण कुछ भी हो, इतना तो 
निर्विवाद है कि स्वयं मुहम्मद साहब अन्य रसूलों को मानते थे । मुहम्मद हैं भी 
तो वह अहमद” जिसके विषय में पुराने रसूल भविष्यवाणी कर गए थे। उनके 
अनुयायी भी मुहम्मद को 'रसूल-अल्लाह” कहकर संतोष कर लेते हैं, कभी यह 
नहीं धोषित करते कि उनके अतिरिक्त अन्य रसूल नहीं हैं । सारांश यह कि इस- 
लाम में सभी रसूलों को प्रतिष्ठा है । रही सूफियो की बात । उनमें तो रसूलों की 
सीमा नहीं | राम और कृष्ण तक रसूल मान लिए गए हैं । सूफियों की विशेषता 

(१) दी इनफ्लूरस आव इसलाम, ४० ६ । 


आस्था ६७ 


यह है कि वे अन्य रसूलों की श्रतिष्ठा सामान्य मुसलमानों से अधिक करते हैं 
ओर मुहम्मद साहब को “पुरुषोत्तम” सिद्ध कर देते हैं । 

मुहम्मद साहब की स्थिति सूफियों के लिये बहुत ही जटिल थी । परंतु उन्होंने 
इस खूबी के साथ उसे हल किया कि लोग उसको देखकर दंग रह जाते हैं । यदि 
हम वेदांत के शब्दों में कहा चाहें तो कह सकते हैं कि सूफियों की दृष्टि में 
मुहम्मद अल्लाह के कनिष्ठ रूप हैं । कारण कि उनकी ज्योति से सृष्टि हुई, उनकी 
प्रीति के कारण स्व का निर्माण हुआ ओर उनके कथनानुसार जीवों को फल 
भोगना पड़ेगा । आदम के पहले भी मुहम्मद का नूर € ज्योति ) मौजूद था और 
उसी नूर से अन्य रसूल भी उत्पन्न हुए | इस प्रकार इसलाम के दबाव और दर्शन 
के प्रभाव के कारण सूफियों ने अंतिम रसूल को वह रूप दे दया जो अपूव ही 
नहीं, कुरान एवं इसलाम के बहुत कुछ प्रतिकूल भी था । 

रसूल आसमानी किताब लेकर सच्चे मजहब का प्रचार करते तथा सनन्‍्समागे 
की शिक्ता देते हैं | प्रायः सभी धर्मो' में धमग्रंथों की अपार महिमा होती है । पर 
इसलाम का आग्रह है कि कुरान ही अंतिम ओर पूण आसमानी किताब है; उसके 
बाद अब किसी अन्य किताब के उतरने की जरूरत नहों हे । सूफी भी कुरान के 
महत्त्व को खूब मानते हैं और उसको सभी आसमानी किताबों से श्रेष्ठ सममते 
है। तो भी उनक्रा ध्यान कुरान की अपेक्षा अंतरात्मा की पुकार पर अधिक रहता 
है। उन्होंने कुरानपाक के श्रथ में जो छीन-मपट की है उससे प्रकट होता है कि 
उनकी प्रतिभा शामी संकीणेता का अतिक्रमण कर सामान्य मानव-भावभूमि पर ही 
विशेष फेलती है। हाँ, उनकी आत्मा ने यह स्वीकार तो कर लिया कि कुरान 
अल्लाह को किताब हे, पर उसको यह कबूल न हो सका कि अरब अल्लाह से उसका 
सीधा संबंध ही नहीं हो सकता । उन्होंने स्पष्ट कह्दा कि 'इलहाम' पर जीवमात्र 
का अधिकार है । किन्तु सबको “वही” नहीं नसीब होती, उसको एकमात्र रसूल 
ही पाते हैं । 

(१ ) “वही” एक प्रकार का इलहाम है जो केवल रखूलों को होता दे । 


६८ तसब्व॒ुफ अथवा सूफीमत 


सूफियों ने किताब से अधिक हृदय को ओर शब्द से अधिक भाव की चिता 
की । उनकी आस्था किताबों पर होती तो है, पर कभी उन्हीं पर सती नहीं होती । 
उसे सत्य की लगन होती है । सूफियों की दृष्टि में कण-कण बोलते हैं, वे जड़ नहीं 
सजीव अचछर हैं; उनको समभने के लिये हृदय चाहिए | कारण कि इन किताबों में 
अभिधा नहीं, लक्षणा ओर व्यंजना की प्रधानता रहती है। बस इसी से उनका प्रिय- 
तम खुलकर कहता नहीं, संकेत करता है; समभ्काता नहीं, समभने के लिये 
लालायित करता है। वास्तव में वह सवंत्र आँखमिचोनी खेल रहा है । किताब 
उसीकी भाषा है । उसमें प्रतीक और अन्योक्ति का विधान है, ब्त्तों का संग्रह-मात्र 
नहीं । आसमानी किताबों में कुरान ही श्रेष्ठ ओर अपने शुद्ध रूप में सरक्षित भी 
है। अन्यों में कुछ हेरफेर अवश्य हो गए हैं । 

कुरान के वाहक जिबरील का परिचय देना व्यथथ है। मीकाईल उसीका साथी 
है । कुरान में बहुत से फरिश्तों के नाम आए हैं और बहुतों का संकेत भी किया 
गया है। इसलाम के प्रसिद्ध फरिइ्ते जिबरील, मीकाईल इजराईल और इसराफील हैं । 
इजराईल निधन का फरिश्ता है और इसराफील कयामत का । इसराफील के सिंहनाद 
से ही उस दिन सभी जी खड़े होंगे । कुरान में फरिए्ते स्वर्गोय प्राणी कहे गए हैं । 
उनका प्रधान काम अल्लाह को आज्ञा का पालन, मनुष्यों के कर्मी की देख-रेख, 
अल्लाह की सेवा ओर उसके सिंहासन को ढोना भी है । प्रतीत होता है कि अल्लाह 
की क्रिया-शक्ति फरिश्तों की जननी है। जो कुछ वह करता है फरिश्तों के द्वारा ही 
उसका संपादन होता है । कहा जाता है कि फरिश्तों की सश्ि नूर से होती है 
ओर वे होते कामरूप हैं । कतिपय विद्वानों की दृष्टि में फरिश्तों में लिंग-सेद होता 
है, परंतु अधिकांश उनमें लिंग-भेद नहीं मानते । संत, रसूल एवं फरिए्तों के बारे 
में इसलाम एकमत नहीं है। किसीकी दृष्टि में कोई श्रेष्ठ है तो किसीकी दृष्टि में 
कोई । सूफी संतों को प्रधानता देते हैं । 

एक मनीषी को दृष्टि में शामी मतों में फरिएतों का वही स्थान हैं जो हिन्दूमत 

नल * हर के 
१ इंडिया एड इट्स फ़टस | पू० ७० । 


आस्था ६९ 


में देवताओं का। पर वास्तव में दोनों में कुछ भेद भी है । यदि देवता परमात्मा 
की विभूति है तो फरिश्ता अछाह का चाकर । यदि देवता परमात्मा का प्रतिनिधि 
हें तो फरिश्ता उसका सामान्य कर्मचारी । देवता अछाह का स्वरूप है तो फरिश्ता 
उसका दास । सूफियों ने यह देख कर एक ओर तो फरिवतों में उन शक्तियों का 
आरोप किया जिनसे संसार का शासन होता है ओर दूसरी ओर ऐसे देवाराधन को 
भी विहित समभका जिसमें प्रियतम की विभूतियों का अचन किया जाता है। कुछ 
लोगों की धारणा है कि आरंभ में 'इलाह” एवं 'इलोहिम' प्रकृति की दिव्य शक्ति 
अथवा परमात्मा की विभूति के योतक थे ; प्रतीक के रूप में उनकी उपासना प्रच- 
लत थी। यदि यह ठीक है तो देवता तथा फरिश्ता का आदि-रूप एक ही था। 
यद्दीवा एवं अछाह ने जिन देवी-देवताओं को हटाकर अपना एकक्तत्र आधिपत्य 
स्थापित किया उसका पुनः आविभाव फरिएतों के रूप में अनिवाये था । जातियों के 
साथ ही उनके देवता भी भ्वत्य बनते हैं। निदान प्राचीन देवता अल्लाह के भृत्य 
या चाकर बने । उसकी आज्ञा के पालन में लग गए । लोगोंने उनको फरिशतों 
के रूप में याद किया । सूफियों की आस्था इन फरिश्तों पर है। सूफी फरिश्तों से 
डरते हैं ।॥ उनका अदब करते हैं । परंतु इससे अधिक महत्त्व उनको नहीं देते । 
उनके मत में साधु सूफी-संत फरिश्तों से बढ़कर हैं । इसलाम में फरिइतों को स्थिति 
कुछ विलक्षण सी है । उसके स्पष्टीकरण का एक मौलाना' ने जो उद्धट प्रयत्न किया 
है उसका समर्थन कुरान से हो नहीं सकता। हम उनको निरा प्रतीक मान नहीं सकते । 
कुरान में फरिश्तों की सत्ता ही तो आदमी को अल्लाह से अलग रखती है १ उनको 
आपस में मिलने-जुलने नहीं देती ? इमाम गजाली ने तो फरिश्तों की कोटियों 
एवं उनके देश को निधोरित कर स्पष्ट कर दिया कि फरिश्तों की स्वतंत्र सत्ता और 
उनकी एक अलग जाति है। फिर भला उक्त मोलाना के कथनानुसार उनको शुभ- 


१ इसराएल, पृ० २४१ । 
२ दी होली कुरान € प्राकक्थन ), १० १२ । 
३ मुसलिम थीयालोजी, प० २३४ । 

कर्मो का ग्रेरक मात्र केसे माना जाय ? सूफी तो फरिएतों को अल्लाह की वह शान 
समभते हैं जो उसके जमाल को गुप्त और जलाल को प्रकट करती है । 

फरिए्तों को श्रादम का सिजदा करने की आज्ञा मिली । सभीने आदम को 
वंदना की; पर इबलीस ने दिलेरी के साथ अल्लाह की आज्ञा का उल्लंघन किया । 
फलतः वह अल्लाह का विरोधी ओर आदमी का बेरी बन गया । जो उसके फंदे 
में फंसा वह चोपट गया। प्रोतान का नाम ही बुरा है, उसका किसीके सर पर 
सवार हो जाना तो सीधे जहन्नुम को जाना है !' कहा जाता है कि शोंतान की 
कल्पना का मूल स्रोत पारसी' मत में हैं । वहीं से शामी जातियों ने इसको ग्रहण 
किया । मूल कुछ भी रहा हो, इसलाम में इबलीस उपद्रवी और शेतान अल्लाह का 
प्रतिद्वंद्वी माना गया है । इबलीस तटस्थ रहता और शेतान सबको गुमराह करता 
हैं। अस्तु इबलीस ही वास्तव में जनता को धोखा देते समय रोतान बन जाता हैं । 
दोनों वस्तुतः एक ही हैं । कुरान में एक जगह इबलीस को जिन कह दिया गया 
है। एक महोदय का निष्कष भी है कि इबीलस फरिएता नहीं जिन है; क्योंकि फरिए्ते 
कभी अल्लाह की आज्ञा का उल्लंघन नहीं करते । विचार करने पर व्यक्त होता हे 
कि इबलीस निश्चय ही एक फरिश्ता है। यदि वह फरिस्ता नहीं, जिन होता दो 
उसे उस अपराध का दंड क्‍यों मिलता जिसके भागी केवल फरिएश्ते थे। अतएव, 
इबलीस एक फरिश्ता ही सिद्ध होता है । कुरान में तो विपरीत आचरण के कारण 
उसको जिन कह दिया गया है, अन्यथा है तो वह फरिश्ता ही । 

इबलीस के बारे में ओरों की चाहे कुछ भी धारणा हो पर सूफी तो उसको 
अल्लाह का अनन्य भक्त ही समभते हैं । उनकी दृष्टि में जिन फरिए्तों ने अल्लाह 
की आज्ञा से अल्लाह को छोड़कर आदम का सिजदा किया उन्हें अल्लाह का सच्चा 
प्रेम नहीं था। किसी लोभ या भय-विशेष के कारण ही उन्होंने वैसा किया। 


१७७७७ णाााणो 


१ झअलीं जोरोस्ट्रियनीज्म , ५० ३२७५ । 
२ कुरान १८, ५० । 
३ दी होली कुरान, नोट १५०५ । 

आख्था ७९ 


इबलीस अल्लाह का सच्चा भक्त है। उसे केवल अल्लाह से नाता है। फिर भला 
अल्लाह के सामने वह किसी बंदे की बंदगी केसे बजा सकता है ? अल्लाह ने 
अपनी आज्ञा की अवहेलना देख उसे जो दंड दिया उसे उसने सह 
स्वीकार कर लिया । उसको उसने प्र म-प्रसाद के रूप में ओढ़ लिया । अस्तु, इब- 
लीस भक्तों की कसोटी बन गया । जो उसकी परीक्षा में खरा उतरा वही अल्लाह 
का सच्चा भक्त ठहरा, अन्य ढोंगी ओर पाखंडी सिद्ध हुए । सूफी इबलीस की इस 
अनन्य रति पर मुग्ध हैं। उससे अनन्यता का पाठ पढ़ते हैं । 

इसलाम में जिनों का काफी आतंक है । स्वयं मुहम्मद साहब जिनों की सत्ता 
के! कायल थे ओर उनके विरोध में लगे रहते थे। जिन की उत्पति आग से 
मानी जाती है । ज्ञिन अछाह के भजन में विप्न डालते हैं। कहा जाता है कि 
हजरत सुलेमान ने जिनों को एक संपुट में बंद कर दिया था | सामान्य अरब जिन 
ओर मनुष्य का प्रणण आज भी मानता है। उसकी सममभ में जिन से मनुष्य का 
विवाह हो जाता है । श्ररबी सा ममेज्ञ ज्ञानी भी इस प्रणय का कायल था । और 
लोग जिनों को प्रत्यक्ष देखते तथा कभी कभी उनसे बातचीत भी कर लेते हैं। ओर 
सृफी फकीर तो जिनों की भाड-फूँक में लगे ही रहते हैं। जो हो सामान्यतः जिन 
और फरिएते में बुरे-भले का अंतर है । सूफी दोनों की सत्ता मानते हैं पर प्रियतम 
के वियोग में किसी की परवाह नहीं करते । बस रात दिन तड़पते रहते हैं । 

नबियों और फरिश्तों के प्रसंग में संतों का भी नाम आ ही ज़ाता है। संतों 
पर सूफियों की पूरी आस्था हीती है। सच तो यह है कि यदि संस्कार श्रोर 
पासन की बाधा न हो तो सूफी नबी एवं फरिश्तों की चिता भी न करें । फरिश्तों 
से अल्लाह का काम निकलता है, वे इंसान के काम नहीं आते । नबी कुछ कहने 
एवं रसूल कुछ कहने तथा करने के लिये संसार में आते हैं । जनता सदैव उनको 
अपने बीच नहीं पाती। उसे तो उनका दर्शन या सत्संग कभी कभी नसीब होता है । 

(१) नोट्स आन मुहम्मेड नीज्म, ए० ८३ । 
(२) दी रेलिजस एट्टिच्यूड एण्ड लाश्फ़ इन इसलाम, ए० १४८ । 


छर तसच्वुफ अथवा सूफीमत 


निदान उसको ऐसे व्यक्ति की आवश्यकता पड़ती है जो उसीमें से एक हो, उसकी 
बातों को सनता एवं सदा उसके काम आता हो । किसी किताब से बिरले ही को 
संतोष मिलता है। हृदय हृदय चाहता है, असमानी किताब नहीं । यही कारण है कि 
तसब्य॒ुफ में पीरों की इतनी प्रदिष्ठा है। “गौस” अपने समय का प्रधान पीर समा 
जाता है। “कुत्ब संसार की धुरी है। उसीकी कृपा से संसारचक्र इस व्यवस्थित 
रूप में चल रहा है । कुत्ब'ँ के सहायक 'अवताद' होते हैं जो 'बदल' की श्रेणी 
से उन्नति कर उक्त पद पर पहुँच जाते हैं । कुत्व के नश्वर शरीर के उपरत होने पर 
अवताद में से एक उक्त पद पर आरूढ़ होता हैं ओर विश्वात्मा के रूप में 
संसार का संचालन करता है । इस प्रकार सूफियों की दृष्टि में 'बली” दूध-पूत, 
धन-घान्य सभी कुछ देता है ओर कुत्ब संसार की रक्षा में मग्न रहता है। सूफियों 
ने पीरों का एक ऐसा मंडल बना लिया कि उससे फरिए्तों और नबियों की मयोदा 
भंग हो गई | उन्होंने अपनी भावना की रक्षा इस अनूठे ढंग से की, पीरों को 
इतना महत्त्व दिया, वली को इतनी शाक्ति दी, कुत्व को इतना बढ़ाया कि उसके 
आलोक में रसूलता छिप गई ओर मुहम्मद साहब कुत्ब बन गए | इसलाम में पीर- 
परस्ती का नाम न था । सूफियों को कुरान में टसकी गंध मिली । देखते-देखते उनके 
सरस प्रयत्न से इसलाम के कोने कोने में पीरपरस्ती छा गई । मुहम्मद साहब को 
कहना पड़ा ---“'मैंने तुम्हे समाधि पर जाने की अनुमति नहीं दी थी; पर अब 
तुम समाधियों का दशन कर सकते हो; क्योंकि उनके दर्शन से तुम इस लोक को 
भूल जाते हो ओर तुम्हें परलोक का स्मरण हो आता है ।” प्रवाद है कि मुहम्मद 
साहब ने स्वतः अपनी माता की समाधि पर आँस गिराए थे और कहा था कि मैंने 
अल्लाह के आदेश से समाधि की जियारत की । प्रवादों में सहसा विश्वास कर लेने 
को जी नहीं चाहता, पर इतना तो जरूर हैं कि समाधियों के दशन से अ्रलौकिक 

(१) दी मिस्टिक्स आव इसलाम, पृ० १२४ | 
(२) दी फ्रेथ आव इसलाम, ए० ३२७४ । 
(३) दी फेथ आव इसलाम, ५० ३७५। 


आस्था ७३ 


ज्ञान का उदय हो जाता है ओर अल्लाह भी भलक दिखा जाता है । सूफी तो 
मजार, रोजा ओर दरगाह के पंडा ही ठहरे ; सामान्य मुसलमान भी उनको 
किसी हज्ज से कम नहीं समझता ओर किसी फकीर की दुआ या वली की मिन्नत 
में मस्त रहता दें । कहावत ही है “ जो न करे लकीर सो करें फकौर”” । 

मजार रौजा या दरगाह की प्रतिष्ठा एवं वली की आराधना से जाना जा सकता 
हैं कि सूफियों की धारणा प्रेतों के प्रति किस कोटि की हो सकती है। हम यह 
भली भाँति जानते हैं कि शामियों में प्रथिवी के भीतर किस प्रकार शव रखा जाता 
था ओर उसके कत्र के जीवन की किस प्रकार रक्ता की जाती थी । किसी भी समाधि 
पर दीपक की ज्योति व्यथ ही नहीं टिमटिमाती, वह तो मौन भाषा में संकेत करती 
रहती है कि उसके गर्भ में अपार पाक्ति का भांडार हे । वह तो उसीको दिखाने को 
लपक रही है। लोग उसी शक्ति के प्रसाद के लिये कितने लालायित होते हैं और 
जनता उसके दशन के लिये कितनी भूखी रहती हैं; इसका प्रदशन तो प्रतिदिन होता 
ही रहता है । अस्तु, जनता को योंही छोड़ हमें यह देख लेना है कि समाधि में 
प्राणी पर बीतती क्या है जो सूफी उस पर इतना ध्यान देते हैं । 

कुरान के अवलोकन एवं हदीस के अनुशीलन से अवगत होता है कि इसलाम 
कत्र के जीवन का अच्छी तरह कायल है । ग्रवाद है कि मुहम्भद साहब ने किसी 
काफिर की कत्र पर रुककर कहा था कि यह इसमें कष्ट पा रहा है । इसलाम की धारणा 
हैं कि मुसलिम कब्र में सुख से सोते ओर मुशरिक अपना दुखड़ा रोते रहते हैं । 
मुनकिर और नकीर नामक दो फरिएते कब्र में शव से बातचीत करते हैं ओर काफिर 
को वहाँ भी डराते रहते हैं । 

मुहम्मद साहब की दृष्टि में जिस प्रकार प्रथिवी से अन्न उत्पन्न होता है उसी 
प्रकार प्राणी भी कयामत के दिन उसके गर्भ से बाहर निकल पड़ेगा । इस कहने 
से प्रकट तो यही होता है कि कयामत के दिन निर्णय के समय शरीर तो पुराना ही 
रहेगा; पर इसलाम इस विषय में एकमत नहीं है । इस मतभेद मैं पड़ना घोर संकट 

अहने ककम+>-न+---ममल-नभन-- 


(१) नोट्स आन मुहम्मेडनीज्म, पृु० ८१ । 


छ७्ड तसब्वुफ अथवा सूफीमत 


का सामना तो है ही यह हमारे काम का है भी तो नहीं ? फिर हम इस चक्कर में 
क्यों पड़े १ हों, विज्ञ सूफी जहाँ प्रतीक, रूपक अथवा अन्योक्ति समभकर किसी 
तथ्य का रहस्योद्धाटन करते हैं वहों सामान्य जनता उत्तीकों ठोस सत्य के रूप में 
अहण करती और उसीपर जान देती है । अस्तु उसको पूर्ण विश्वास है कि उसके 
कर्मो की बही बन रही है । आगे उसको “सिरात” के पुल पर चलना और अपने 
किए का शाश्वत फल भोगना है । उसकी घारणा है कि उप्त दिन रसूल ओर संत 
फकीर ही उसके काम आएंगे और उसकी ओर से अल्लाह से कुछ कह-छुनकर उसके 
लिये हर, गिलमा, सुरा श्रोर नाना प्रकार के भोग-विलास की सामग्री जुटा देंगे। 
रसूल की कृपा से मुसलिम को शाश्वत स्वग मिलेगा । 

स्वग एवं नरक पर विचारने के पहले निणय के दिन के अनूठे दृश्यों की एक 
भाँकोी ले लेनी चाहिए । इन दृश्यों में विज्ञानियों के लिये चाहे जितनी मनोरंजन 
की सामग्री हो, मोतजिलियों को इनकी सत्यता में चाहे जितना संदेह हो, संतों क॑ लिये 
इनमें चाहे अन्योक्ति हो चाद्दे रूपक हो, चाहे कुछ भी क्‍यों न हो, पर साधारण जनता 
के जीवन का परिष्कार इन्हीं पर निभर रहा है और इन्हींके कारण उसमें मंगलाशा 
बेंघती आ रही है । इसराफील के सिंहनाद को सुनते ही ग्राणी जिस फल को भोगने 
के लिये जाग पड़ेगा उसका भावी भय ही इसलाम में योग-च्ञेम का वाहक रहा हैं । 
उस दिन अल्लाह के कठोर दंड से रक्षा करनेवाला अपना दीन ही होगा । पर 
सृफियों की दृष्टि में अल्लाह के जलाल से उबारनेवाला रसूल या कोई संत ही हो 
सकता है। उस दिन मुसलमानों के लिये विशेष सुविधा होगी । उनको उस दिन उस 
कुंड का अमृत मिलेगा जिसको पी लेने से फिर कभी प्यास नहीं लगती। उनके लिये 
सिरात का पुल भयावह न होगा; उस पर वे आसानी से चल सक्ेंगे | कह्दा तो 
यहाँ तक जाता है कि मुसलिम किसी भी दशा में नित्य नरक का फल नहीं भोग 
सकता; आंधक से अधिक उसको उसका कष्ट देखना पड़ेगा । और अल्लाह का उस 
दिन प्रत्यक्ष दशन द्वोगा । सूफी उसके दीदार में मग्न हो सायुज्य का फल भोगेंगे । 

सूफियों को अल्लाह के जमाल का पूरा भरोसा हैं। उनका कथन है कि स्वगे 
अल्लाह का जमाल और नरक उसका जलाल है। नरक में भी उसके प्रसाद 

से खाज खुजलाने का सा सुख मिलेगा । सूफियों का प्रियतम कठोर बनता हैं पर 
वह किसी को सता नहीं पाता । अंत में वह जीवमात्र का निस्तार कर देता है । 
उसी की मर्जी से सब बातें होती हैं । इंसान करता ही क्‍या है कि उसे उसका फल 
भोगना पड़े । जिस च्ण खुदी मिटी उसी क्षण वह खुदा बना । अब उसके लिये 
स्वग-नरक सुख-दुःख सभी आनंददायक खेल हो गए। परंतु अनुभूति को पराकाष्ठा 
एक बात है ओर सामान्य आस्था उससे भिन्न सवथा दूसरी बात। अतएव सूफी 
समाज अल्लाह के प्रत्यक्ष दशन में विश्वास रखता है। वह निर्गाय, सिरात, तुला 
सस्‍्वगे-नरक आदि पर इमान रखता और शरीअत का बहुत कुछ साथ देता 

सालिक सृफियों को आस्था का परिशीलन हो चुका । सामान्यतः उनको मुस- 
लिम आस्था से प्रेम हैँ ओर वे उसको ग्रशस्त मानते हैं । पर सूफियों में कतिप्य 
आजाद तबीगअत के जीव होते ई जो जन्मांतर ओर आवागमन तक में विश्वास 
रखते है । म्वतः इसलाम में एक संप्रदाय ऐसा उत्पन्न हो गया था जो आवागमन' 
को मानता था । मोलमना' रूमी ने जिस क्रमिक विकास के आधार पर यह घोषणा 
की है कि मरने से क्रमशः उन्नत योनि प्राप्त होती है वह आवागमन से मुक्त नहीं 
कहा जा सकता । उनके कहने का तात्पय है कि जीव क्रमश: बनस्पति, पशु आदि 
योनियों से उन्नत हो मनुष्ययोनि में जन्म लेता है। उसके निधन का अथे नवीन 
उत्तम जीवन है । मरण से उसे ज॑ंब उत्तम योनि प्राप्त होती है तब मनुष्य भी मर- 
कर कुछ श्रेष्ठ ही बनेगा । उमर खय्यामा भी जन्मांतर में विउ्वास करता था । 
कहने का तात्पये यह कि आवागमन ओर जन्मांतर में विध्वास रखने वाले जीव भी 
सूफियों में अनेक हो गए हैं; पर सामान्यतः सूफी आवागमन का हामी नहीं, कया- 
मत का कायल है । सूफी-साहित्य में कहीं कहीं लिंग-शरीर का भी संकेत मिलता 

है, पर उसका होना न होने के बरावर है। निदान, सूफियों की आस्था मुसलिम 
इमान का साथ नहीं छोड़ती, हाँ, उसको कुछ प्रांजन अवश्य कर देती है। 

आस्था के प्रसंग को समाप्त करते-करते सूफियों की उन बातों पर भी घ्यान 
चला गया जिनको आजकल का सभ्य समाज अंब-विश्वास वा ढकोसला के नाम से 
पुकारता हैं। यद्यपि सूफियों की आस्था के विषय में अब तक जो कुछ ऊपर 
निवेदन किया गया हूँ उसमें उक्त दृष्टि से अंध-विश्वास की कमी नहीं तथापि उसको 
इसलाम का धार्मिक बल प्राप्त है ; उसकी उपेक्षा कुफ् अथवा पाप है। आस्था के 
संबंध में यह स्मरण रखना चाहिए कि तक उसका शत्रु होता है ; उससे उसकी 
निभ नहीं सकती। बुद्धि के सहारे पर चलनेवाले व्यक्तियों की आस्था कभी दृद नहीं 
होती, ओर मानव-हृदय को शान्त रखने के लिये वह पूरी भी नहीं पड़ती । गअतएव 
विज्ञानियों के घोर विरोध करने पर भी तंत्र-मंत्र, पूजा-पाठ सर्देत्र दुखियों के नाथ 
रहे हैं । शकुन, नजूम, ताबीज, तबरुक आदि की आज भी मानव-समाज में पूरी 
पूछ है ओर फकीर माड़-फूक में बराबर लगे भी रहते हैं । कीमिया से उनको बड़ी 
मदद मिलती हैं। करामत का बहुत कुछ श्रेय कीमिया पर ही निर्भर है। फिर 
भला कोई लोकप्रिय जीव उसको छोड़ कैसे सकता है ? फलतः सूफो पके कीमियागर 
भी होते हैं ओर करामत के द्वारा ही जनता पर अपना रंग जमाते हैं । परंतु सच्चे 
सृफी इस प्रपंच से सदा दूर ही रहते हैं। इससे उन्हें कभी कुछ लेना देना 
नहीं रहता । 


७५. साधन 


किसी भी मत के साधन साध्य के योतक नहीं साधक के परिचायक होते हैं । 
साध्य की सिद्धि के लिये साधक जिन साधनों का उपयोग करता है उनमें देशकाल 
की गहरी छाप होती है । किसी भी दशा में यह संभव नहीं कि परिस्थितियों की 
अवहेलना कर हम आगे बढ़ें ओर उनसे बाल-बाल बच जाये । भ्रस्तु, प्रकृति और 
परिस्थिति के मेल से ही हम लक्ष्य तक पहुँच सकते हैं । उनमें से किसी की भी 
उपेक्षा कर हम फल-फूल नहीं सकते । वास्तव में प्रकृति हमारी जननी है तो 
परिस्थिति हमारी धात्री, हम एक के ओरस तो दूसरे के पोष्य हैं । प्रकृति से हम 
बहुत कुछ अनभिज्ञ रह सकते है ; पर परिस्थिति का ध्यान हमें सदा रखना ही 
पड़ता है। प्रकृति की ममता हम पर सदा बनी रहती है; पर परिस्थिति जरा भी 
चूकने पर हमें ठुकरा देती है । तसव्वुफ के जीवन में भी प्रकृति एबं परिस्थिति का 
यह विभेद स्पष्ट लक्षित द्ोता है । सूफोमत की प्रकृति के संबंध में फिर कभी 
विचार किया जायगा । यहाँ हमें तसव्युफ के उन साधनों का परिचय प्राप्त करना है 
जिनका उसने अपनी प्रकृति के अनुसार अवलंबन लिया और जिन्हें अपनी परि- 
स्थिति के अनुकूल बनाया । तसव्वुफ को जिस परिस्थिति का सामना करना पड़ा 
वह मुसलिम संस्कारों से ओतप्रोत थी । निदान सूफियोों को कुछ इसलामी कायदों 
की पाबंदी करनी ही पड़ी । मुसलिम परिधान में सूफियों ने इसलाम को अपने 
अनुकूल ही नहीं बनाया, उसके मुख्य मुख्य अंगों पर अपनी छाप भी लगा दी। 
धीरे धीरे परिस्थिति भी उनको मुट्ठी में आ गई और उन्होंने अपना जोहर खुलकर 
अच्छी तरह दिखा दिया । 

मुहम्मद साहब ने इसलाम की जो परिभाषा की, उसमें तोहीद के अतिरिक्त 
सलात, जकात, सौम एवं हज का विधान था। इसलाम के इस रूप पर जम कर 
विचारने से प्रकट होता है कि तोहीद साध्य एवं शेप सब साधन मात्र हैं। इन 


७८ तसच्वुफ अथवा सूफीमत 


साधनों के विश्लेषण से व्यक्त होता है कि इनमें अभ्यंतर के परिष्कार की चिंता तो 
है, पर अब्लाह के साक्षात्कार का समुचित समावेश इनमें नहों है । सूफियों ने 
अपनी तथा अपनी अंतरात्मा की पुकार की रक्षा के लिये जिस प्रासाद को खड़ा 
किया उसके द्वार पर इसलामी चिन्ह तो अवश्य दें; पर उसका अंतःपुर सर्वथा 
स्वच्छन्द है । अंतःपुर के प्र म-प्रमोद का परिचय अन्यत्र दिया जायगा। यहाँ 
हमकी उस उपकरण पर विचार करना है जिसका उपयोग प्रियतम के साक्षात्कार के 
लिये किया जाता है; ओर उन साधनों को भी देख लेना हैं जो इसलाम के स्तंभ 
कहे जाते हैं । 

तसब्वुफ के साधनों वा इसलाम के स्तंभों पर विचार करने के पहले ही यह 
जान लेना अत्यन्त सुगम होगा कि इसलाम की दृष्टि सदा से संघ-निम्माण या 
संघटन पर रही है । इसलाम समष्टि में व्यष्टि को, समाज में व्यक्ति को बाँधता 
हुआ एवं अपना प्रसार करता हुआ बराबर चला आ रहा हैं । मुहम्मद साहब को 
इसमाइल की संतानों की बड़ी चिंता थी तो अरबों के उत्कर्ष के लिये संघटन अनि- 
वाये था। परंतु उन्होंने अल्लाह की प्रेरणा से जिस इसलाम का प्रचार किया, 
आरंभ में अरबों ने ही उसका घोर विरोध किया ओर फलत: मुहम्मद साहब को 
भागकर मदीना जाना पड़ा । मुहम्मद साहब ने देख लिया कि इसलाम के प्रचार 
के लिये संग्राम आवश्यक है ओ्रोर संग्राम के लिये संघटन अनिवाये है । निदान 
मुहम्मद साहब संघटन के कारण विजयी हुए ओर उनका मुसलिम संघ भी स्थापित 
ही गया । उसने जेहाद में सफलता प्राप्त को । फिर क्‍या था, इसलाम में सलात, 
जकात, सोम ओर हज्ज की प्रतिष्ठा हुईं | परंतु जैसा पहले कहा जा चुका है, हृदय 
को ऐसे परम हृ दय की और व्यक्ति को ऐसे परम व्यक्ति की आवश्यकता पढ़ती हे, 
जिसके संसगे में वह यहाँ तक आना चाहता है कि उसको किसी प्रकार का भी 
मध्यस्थ खलने लगता है । उस समय उसकी दृष्टि में प्रियतम, यष्टि में प्रियतम, 
कण-कण में प्रियतम के अतिरिक्त ओर कुछ भी नहीं रह जाता। उसकी प्रृत्ति 
संघ, समाज आदि सभी संस्थाओं की उपेक्षा कर स्वच्छंद रूप से प्रियतम की ओर 
मुड़ती ओर उसीमें एकांत भाव से रम जाती है। अब उसको किसी संघ या 

संघटन से प्रेम नहीं होता । हॉ,.केवल भाव-भजन से उसका नाता रह जाता है । 
तो इस परिस्थिति में जकात, सोम एवं हज का कुछ भी महत्त्व नहीं रह जाता, 
सिर्फ सलात से काम निकालना पड़ता हैं । परंतु सलात भी उसके लिये पर्याप्त 
नहीं । सलात तो कामकाजियों का विनय किंवा उनके संघटनका एक अलोकिक 
विधान है जिसमें संघ ही प्रधान है। उसमें भक्तों के हृदय का मुक्त प्रवाह कहाँ ? 
अच्छा, तो उक्त विवेचन से स्पष्ट होता है कि जीवन में जो काम एक बार 
करना हो ( हज्ज ), व में जिसका आश्रय एक मास लेना हो (रमजान, सोम, 
रोजा ), कुछ हो जाने पर जिसका ग्रबंध करना हो ( जकात ), दिन में पाँच बेर 
के लिये जिसका विधान हो ( सलात, नमाज़ ), वह किसी प्रेमी वा वियोगी के 
क्राम का नहीं हो सकता । उससे तो केवल किसी संघ या समुदाय में रहने का 
नियमभर बंध सकता हैं | हाँ, किसी हृदय का प्रसार उससे नहीं हो सकता । अस्तु, 
इसलाम सूफियों की कोमल भावनाओं का आश्रय नहीं बन सक्रता था ; वह तो 
केवल अपने कठोर व्यवसाय में व्यस्त था। उसका प्रधान काम आराधन नहीं, 
अल्लाह की आज्ञा का प्रसार था। उसके साधन उसीके काम के थे जो अल्लाह 
से अधिक उसकी आज्ञा को महत्व देता हो और उपासना को निमित्त मात्र 
समभता हो । फिर भी इसलाम में उत्पन्न द्वोने के कारण सूफियों को उक्त साधनों 
में भाव-भजन का निर्वाह दिखाई दिया और वे उनके संपादन में मग्न रहे । 
इसलाम के उक्त साधन-चतुष्टय में हज की विशेष महिमा है। जीवन में 
उसको एक ही बार करने की अनुमति है । जो लोग बार बार हज्ज करने जाते हैं वे 
इसलाम का पालन नहीं, अपने आत्ते चित्त को संतुष्ट करते हैं । प्रवादा है कि 
उमर महोदय को उसमें अश्रद्धा हो चली थी । उनकी समभ में संग असवद का 
चुंबन बुतपरस्ती से मुक्त नहीं । कहते हैं कि अली के समम्काने से उन पर काबा 
का रहस्य खुला । उमर ही नहीं, अन्य लोगों को भी मुहम्मद साहब का यह 
अनुपम विधान खटकता है। कदाचित्‌ यही कारण हे कि हज के पुष्टीकरण में 


जन 

( १) स्टडौज़ इन तसब्वुफ, पृ० १०६ । 


८० तसव्व॒ुफ अथवा सूफामत 


प्रमाण कम ओर उसके स्पष्टीकरण में व्याख्यान अधिक दिए जाते हैं। कमंकांडों 
के प्रतिपादन में बुद्धि का अपव्यय प्राय: सवत्र ओर सदेव किया गया है; इसलाम 
इसका अपवाद नहीं । वह तो सवंथा इसका पात्र ही है । 

यदि काबा का सबंध हज्ज ही तक सीमित रह जाता तो कोई बात न थी, किन्तु 
सलात का भी तो उससे सनातन संबंध जुट गया है । आप नमाज कहीं पढ़ें, केसे भी 
पढ़ें पर आपका मुँह सदा काबा की ओर ही रहेगा । मुहम्मद साहब ने इस प्रकार 
काबा की प्रतिष्ठा को केवल रहने ही नहीं दिया बल्कि उसको ओर भी व्यापक बना 
दिया । उनके पहले यूखसेलम को जो गोरब प्राप्त था उनकी कृपा से वही मक्का को 
मिल गया । गओऔओरों के लिये ता मृत्तियोँ के तोड़क कट्टर रसूल के इस कृत्य का समाधान 
कठिन है; पर सूफियों को इसमें कोई उलमन की बात नहीं । भला जो बुतखानों और 
काबा में एक ही रोशनी का दशन कर सकता हैं उसकी वुद्धि काबा को बुतखाना 
समभकर हैरान केसे द्वो सकती है ? अवश्य हज के जितने विधान हैं उन सब में 
बुतपरस्ती की छाप है। ओर मुहम्मद साहब की समाधि भी पूजा की चीज समझी 
जाती है | तो भाव के भूखे सूफियों की दृष्टि में मजार, रोजा ओर दरगाह आदि की भो 
वही प्रतिष्ठा हे जो इसलाम में काबा वा मुहम्मद साहब की कब्र की । कारण कि पीर से 
जीते जी हमारा जो संबंध स्थापित द्वो जाता है उसको हम भूल नहीं पाते, अपि तु 
उसकी समाधि की अभ्यर्चना से हम अपने हृदय के भार को हलका करते तथा उस 
पर दीपक जला अपने अंधकार को दूर करते हैं । यह कोई कोरी रस्मपरस्ती नहीं 
प्रत्युत हृदय की सहज दृत्ति है जो किसी बाहरी बंधन वा दबाव से नष्ट नहीं होती । 
यही तो कारण है जिससे कतिपय सूफी अपने पीर की समाधि को काबा से अधिक 
महत्व देते हैं ओर उसकी जियारत को हज से कम नहीं समझते । उनकी दृष्टि में 
देखी का अनदेखी से कहीं अधिक महत्त्व है । सिद्ध सूफी तो कल्ब में किबला मानते 

(१ ) बह्दाबियों ने इसका घोर विरोध किया ओर वहुत मे विधानों को कुफ़ ठह- 
राया । किंतु द्वेजाज के वत्तमान शासक: 'इब्नसऊद' इस विषय में रोक टोक नहीं करते । 
(२ ) स्टडीज़ श्न इसलामिक मिस्टीसीज्म, प० ४४ । 


साचन ८१ 


हैं, बाहर कहीं मक्का में नहीं। भीतर परमात्मा का साक्षात्कार करते हैं बाहर 
किसी हज में नहीं । 

यदि हज्ज में परंपरा का पालन एवं मुसलिम एकता का निर्वाह है तो जकात 
में लोक-मंगल का विधान । इसलाम में जकात त्याग-पक्त है। अवश्य ही मुहम्मद 
साहब ने जकात को इसलाम का अनिवाये अग बनाकर दीन-दुखियों का हित किया। 
किन्तु वस्तुतः जकात में दान का भाव नहीं, कर का भाव है। सचमुच इसलाम 
के इस विधान से प्रकट हो जाता है कि इसलाम वास्तव में शासन चाहता है कुछ 
हृदय का अनुशासन नहीं । हाँ, हृदय लाभ-हानि के आँकड़ों से परितुष्ट हो जाता तो 
सूफियों को जकात से पूरा पड़ जाता । परंतु तसब्चुफ को इस क्षेत्र में भी भाव का 
व्यवसाय करना था, कुछ आनबान का विधान नहीं। निदान जकात में त्याग वा देने 
का संकेत मिला तो यही उनके लिये बहुत था । उन्हें कभी इस बात की चिंता न हुई 
कि जकात का मुख्य प्रयोजन इसलाम का दल-संघटन ओर उसका अचार है। 
क्योंकि जकात को इसलाम का मुख्य अंग बनाने का सीधा अभिप्राय है कि इसलामी 
संघ में निर्धन भूखों न मरें, धनी समय पड़ने पर क्रष्ट न सहें, प्रचारक्क धन के 
अभाव के कारण शिथिल न पढ़ें ; संक्षेप में मुसलिम सुखी रहें, इसलाम को उन्नति 
हो और लोग उसके महत्त्व की कामना करें । कुछ यह नहीं कि मुसलमान सवेस्व 
त्याग संन्‍्यासी बन जाय । अतएव सूफियों ने जकात को बिल्कुल दूसरे ही रूप में . 
लिया । उनके बीच दया-दाक्षिणय वा उपकार की दृष्टि से जकात को प्रतिष्ठा हुई । 
उनको निश्चित हो गया कि वित्त से प्रियतम न मिलेगा ! उसको अपनाने के लिये 
तो त्यागी और सती होना चाहिए । ज्र, ज्ञमीन, ज़न की मोहश्रयी में उनके लिये 
आकषेण नहीं । वे अपना दिल परम प्रियतम को दे चुके तो बस उसी के संभोग 
के लिये लालायित हैं । उन्हें इस बात का ध्यान ही नहीं कि उनके पास क्या है, 
कितना है और किसे देना है। उनको तो बस यही सनक है कि प्रियतम के अतिरिक्त 
उनके पास ओर कुछ भी न रहे । अं तक उनके लिये भारी है। यहाँ तक कि 
त्याग के फल से भी वे मुह मोड़ते हैं । एक सूफी का तो स्वयं कहना ही हे--- 

“मैंने दीनता से उसे खोजा । इस खोज में दीनता भी मुम्के संपन्नता सी प्रतीत 

द्‌ 


<२ तसब्बुफ अथवा सृूफीमत 


हुई । मैंने दीनता और संपन्नता दोनों को त्याग दिया। मेरे इस दीनता और 
संपन्नता के त्याग ने मेरी योग्यता का विश्वास दिलाया । मैंने योग्यता की भी उपेक्षा 
की । मेरी इस उपेक्षा में मेरे श्रेय का उदय हुआ |?! 
सारांश यह कि जकात में त्याग का संकेत पा सूफियों ने त्याग की ऐसी धारा 
बहा दी जिसमें इसलाम के सारे ध्येय बह गये। सूफियों ने जीविका के लिये भी काम 
या कुछ अजन करना छोड़ दिया। इसलाम में “कस्ब' ओर “तवक्कुल' का विवाद 
छिड़ा । सूफी अपनी धुन में मस्त रद्दे । उनके पास जो कुछ था, सब अल्लाह को 
अर्पित कर दिया। उन्होंने अपने आप तक को उस प्रियतम के नाम वक्‍फ कर 
दिया। सूफी की साधु-दृष्टि में जकात समर्पण से कम नहीं । 
हज्म एवं जकात के पुणय नि्घनों को नसीब नहीं ; उनकी तो बस सौम एवं 
सलात का भरोसा हैं । सत्त्वशुद्धि के विधानों में सोम का मूल्य सम्भवतः और सभी 
स्तंभों से अधिक हैं । उपवास की विधि परंपरागत हैँ। मुहम्मद साहब ने कुछ 
परिवर्तन के साथ उसको इसलाम का अंग बना दिया । रमजान इसलाम का वह 
मास है जिसमें कुरान का अवतरण, मुहम्मद साहब का उत्कष एवं विरोधियों का 
पतन हुआ । अतः वह सोम का पयोय बन गया । फारसी में सोम ही को रोजा 
_ कहते हैँ ।रोजा, सोम आर रमजान पयाय भी हो गए हैं । 
सोम में सूफियों को उपासना का ढंग मिला। उन्हें प्रियतम के वियोग में 
तपना भाने लगा । भजन उनका भोजन हों गया। उनमें उपवास का इतना 
आदर बढ़ा कि उनके प्रताप का परिचायक तप ही समा गया। उनमें 

(१) स्टडीज इन इसलामिक मिस्टीसीज्म, पृ० २१७५-६ । 

( २) करब और तवककुल का तात्पर्य दे कर्म ओर ईश्वर पर जोर देना। जो लोग 
करब का पक्त लेते हैं उनका कददना हे कि भक्तों को भी कर्म करना चाहिए। रामभरोसे 
पर पड़ा रहना ठीक नहीं । तवकक्‍कुल के पक्तपाती कर्म पर जोर नहों देते। उनके विचार 
में परमात्मा पर पूरा भरोसा रखने से सब काम अपने आप हो जाते देँ । सब की चिता 
खुदा खुद करता है। बंदे का पेट के लिए किसी धंधे में धँस जाना दीक नहीं । 


साधन ८३३ 


अनशन और उपवास की होड़ लगी । सोम के तिल को सूफियों ने ताड़ कर 
दिया । सूफी उपवासमात्र में सत्वशुद्धि समझने लगे । आज भी सूफी 
आहार-शुद्धि को सत्वशुद्धि का कारण मानते तथा उसका मदहस्त गाते फिरते 
हैं। संप्रदायों के विभेद का एक कारण जत भी है। कहा जाता है कि सौम में 
ब्ती, फरिए्तों क्या, अल्लाह का अनुगामी हो जाता है; क्योकि अल्लाह भी खान 
पान वा भोग-विलास से मुक्त है । सूफी अब्लाह के प्रम में तत्पर और सदैव 
नल्लीन रहनेवाले जीव ठहरे । सोम तक ही उनका उपवास भला कब तक सीमित 
रह सकता है ? अतः उनमें से कुछ तो सोम का क्षेत्र बढ़ाकर प्रायः त्रत किया करते 
हैं ओर कुछ उसकी भी उपेक्षा कर प्रियतम के वियोग में मत्त हो उठते हैं ओर 
इसलाम का कोई भी बंधन नहों मानते । सवेथा “आजाद” जो ठहरे । 

सोम साल में एक ही बार आता है ओर वह देश-काल का ध्यान भी नहीं 
रखता । फलतः उसका पालन भी सबत्र उचित रीति से नहीं हो पाता । वह किसी 
भी ऋतु में पड़ जाता है ओर उसमें दिनमान का विचार ही नहीं रहता। लोग 
संकट के समय उसे टाल देते अथवा अड्चन आने पर मका का दिन मान लेते 
हैं। सूर्य के सामने ही रोजा खोलते और उसके अस्त होते ही खान-पान में लीन 
हो जाते हैं । रमजान में भोगविलास से विरत रहने-को आवश्यकता नहीं। हाँ, 
दिन में उससे दूर रहने का विधान है, रात में वह भी नहीं । तात्पय यह कि सोम 
के विधान से स्पष्ट हो जाता है कि वास्तव में मुहम्मद साहब का इसलाम आरम्भ 
में एक देशीय अथवा इसमाईल की संतानों (अरब ) के लिये ही था किन्तु बाद में 
उसको विश्वव्यापक बना दिया गया । तो भी प्रतिदिन की चयो से उसका कोई संबंध 
नहीं। इसके लिए तो सलात ही की शरण लेनी पड़ेगी । सोम” तो इसलाम का 
संयम” भर है । 

सलात की भावना चाहे कितनी ही भव्य क्‍यों न हो किंतु उसमें हृदय का 
सच्चा उद्बार नहीं । अल्लाह की आराधना के लिये कुरान से रस खींचकर मुहम्मद 

( १) दी होली कुरान, प्राककथन, ए० २५ । 
( २ ) दी होली कुरान प्राक्षन, नोट २३१ । 

साहब ने जो सलात नामक रसायन तैयार किया उसके सेवन से स्वग मिल सकत 
दो, जीवन सफल हो सकता हो ; पर उससे मानव-हृदय को प्यास नहीं बुभ 
सकती । सलात तो एक ऐसा अनुषश्टान है जिसे समाप्त करने पर ही हम आनंदमय 
जीवन प्राप्त कर सकते हैं ; स्वयं उसके आचरण में हमें आनंद नहीं मिल सकता । 
सलात के विश्लेषण से पता चलता है कि उसमें अल्लाह की प्रशंसा, मुहम्मद 
का गुण-गान आदि सभी कुछ शांति, सफलता, सदाचार और संरक्षण की दृष्टि से 
किया गया दे कुछ साक्षात्कार की लालसा या सत्य की जिज्ञासा से नहीं । अथोत् 
सलात के उपासक आत्त ओर अथोर्थी हैं, प्रमी या जिज्ञासु नहीं । अस्तु, सलात मे 
सत्त्व की शुद्धि के लिये जो सामग्री प्रस्तुत की गई है वह हृदय को माँन सकती 
है, किंतु उसको प्रांजल तथा आ्आनंदधन नहीं बना सकती । इसके लिये तो प्रेम ओ्रोर 
संवेद की आवश्यकता होती है जो सूफियों के पास हैं, कमेकांडी में कहीं नहीं । 

सलात में समष्टि एवं व्यष्टि, समाज एवं व्यक्ति का समन्वय है। सलात का 
आचरण अकेले घर पर भी किया जा सकता हे ओर संघ बाँधकर मंडली में भी । 
जुमा का समारोह जातीय एकता का आधार है। सलात के संघबद्ध विधान का 
इमाम नायक है। इमाम सलात का संचालक होता है । उसकी मयादा ओऔरों से 
कुछ भिन्न होती है। बस्तुतः वह मुसलिम सेना का सेनानी दै । 

संघटन की सीख को छोड़ कर यहाँ सलात के संबंध में टॉकने की बात 
यह है कि यद्यपि उसके समय ठीक ठीक नियत हैं तथापि उसका उपयोग किसी भी 
समय किया जा सकता है। नित्य, नेमित्तिक, काम्य आदि भेद सलात में भी पाए 
जाते हैं । विशेष विशेष अवसरों पर विशेष विशेष कामना से सलात का प्रयोग 
किया जाता है। सलात के इस विस्तार से पता चलता है कि अल्लाह की 
आराधना किसी भी समय की जा सकती है | हाँ, नियमित वा नित्य सलात की 
उपेक्षा नहीं की जा सकती । उचित समय पर उसका पालन करना ही होगा । 
सलात में समाज की मंगल-कामना भी की जाती है। 'प्रशिधान' तो सलात के पद 
पद में भरा है । इसलाम के भीत उपासक अल्लाह की कृपा के कातर कांक्षी हैं। इससे 
आगे बढ़ने की उनमें.शक्ति नहीं । सलात आराधना के अतिरिक्त और कुछ नहीं । 


साधन ८२ 


जो हो, उपयुक्त विवेचन से प्रकट द्वी है कि सलात में तसव्वुफ के काम की 
बहुत सी बातें हैं । सूफी किसी गुरु की देख-रेख में विश्वास रखते हैं. और उसके 
संकेत पर आचरण करते हैं। सलात में भी इमाम सब का अगुआ होता है, लोग 
उसका अनुसरण करते हैं । सूफी अल्लाह के प्रेमी होते हैं, उस पर अपने को 
निछावर कर देते हैं, उसके प्रणिधान में मग्न होते हैं; सलात में भी अल्लाह 
अनन्य कहा जाता है, लोग उसकी शरण में जाते हैं, सबेथा प्रपन्न होते हैं। सुफो 
सदैव अल्लाह का विरह जगाते ओर उसका स्मरण करते हैं; सलात में भी सदा 
अल्लाह का नाम लिया जाता और उसके आदेश पर अमल किया जाता है। 
सुफो संसार का हित और जीवमात्र का कल्याण चाहते हैं; सलात में भी इसलाम 
का शुभ एवं मोमिन का मंगल मनाया जाता दै। सूफी अभ्यास के लिये आसन का 
विधान करते ओर नियम बनाते हैं; सलात में भी पद्धति विशेष की व्यवस्था और 
उस पर यथातथ्य ग्रचरण का विधान है। संक्षेप में, सलात के आधार पर “जिक्र! 
का व्यापार आसानी से खड़ा हो सकता है। कुरान में इसके लिये भी कुछ 
प्रबन्ध है । 

हेरा की गुहा में मुहम्मद साहब जिस योग-सुद्रा में अल्लाह का अनुध्यान 
करते थे उसका ठीक ठीक पता नहीं । ग्रवाद के आधार पर कहा इतना जा सकता 
है कि वह सलात की मुद्राओं से कुछ भिन्न थी। हम देख चुके दें कि प्राचीन 
नबियों और काहिनों में भी एक प्रकार की योग-क्रिया प्रचलित थी। इसमें तो 
संदेह नहीं कि अंगों के संघटन, संचालन अथवा उनके संयोग-वियोग, समासन-व्यास, 
एवं व्यायाम पर शरीर-साम्राज्य का सारा श्रेय निभर है। यह प्रतिदिन की देखी 
सुनी बात है कि मुद्रा-विशेष का प्रभाव भी चित्त पर कुछ विशेष ही होता है । 
साधकों की बात अभी जाने दीजिए, व्यवसायियों की बैठक भी एक सी नहीं होती । 
ध्वभाव, बेधने के लिये, यदि आसन की बाट देखता है तो आसन भी स्वभाव को 
परिष्कृत कर देता है। अतएव किसी भी साधना में सुद्रा का महत्त्व मान्य होता 

( १ 2) डिक्शनरी आव इसूलाम, “ज़िक्र'। 

है। सूफियों का लक्ष्य इसलाम से कुछ भिन्न है; अतः उनकी साधना का मार्ग भी 
सलात से कुछ भिन्न है । जो लोग सूफी-संप्रदायों के इतिहास से अभिज्ञ हैं वे यह 
भी भली भाँति जानते ही हैं कि उनकी विभिन्नता का एक प्रधान कारण जिक्र की 
मनमानी पद्धति भी है, जो प्रकृति ओर परिस्थिति की विभिन्नता के कारण ओरों से 
अपनी एक स्वतंत्र लीक बनाती है और अनन्‍्यों की बहुत कुछ उपेक्षा भी कर जाती है। 

जिक के विरोध में न जाने कितने काजी ओर मुल्ला बराबर लगे रहे पर 
उसकी धारा प्रतिदिन बढ़ती ही रही । समाज तो जिक्र का स्वागत करता ही था, 
सूफियों ने कुरान के आधार पर भी उसको साधु सिद्ध कर दिया | फिर भला किसी 
काजी या मुल्ला के रोकने से उसका प्रवाह किस प्रकार रुक सकता था। सूफा 
सलात के द्व पी तो थे नहीं, फिर भला मुसलिम इनका विरोध क्‍यों करते ! लोक- 
मंगल अथवा मुसलिम हित की कामना से सूफी सलात का पालन कर तो लेते 
थे, पर उन्हें शांति जिक्र ही में मिलती थी । सूफियों ने सलात को सामान्य और 
जिक्र को विशेष बना दिया, जिससे उसके अधिकारी भी कतिपय चुने हुए व्यक्ति 
ही रह गए; और मुद्काओं का प्रत्यक्ष प्रहार भी निप्फल हो गया । 

सूफियों को जिक्र के अनुष्ठान में वह शक्ति मिली जो अल्लाह ओर इंसान 
को एक कर देती है । इस एकता के संपादन के लिये जिक के नाना हूप प्रचलित 
हो गए । एक ओर तो सूफी उठते-बैठते गिरते-पड़ते प्रियतम की चोंखट चूमते फिरतें 
थे और दूसरी ओर आसन मारे जप करने में मग्न होते थे । जप के लिये उनके! 
तसबीहँ को आवश्यकता पड़ी । उनको यह भी व्यक्त हो गया कि प्रियतम के दीदार 
के लिये प्राणों के आयाम की भी जरूरत है। निदान, मन एवं शरीर पर अधिकार 
पाने के लिये योग उचित समझा गया | योग की साधना के लिये एकांत सेवन करना 
पड़ा । एकांत में अल्लाह की चिंता हुईं; उनमें चिंतन का प्रचार हो गया। चिंतन की 
शिथिलता के अनंतर आप्तवाक्यों का अवलोकन इष्ट होता है ; उनमें स्वाध्याय होता 
रहा । अ्रध्ययन में प्रश्न उठने लगे, जिज्ञासा जाग पड़ी । इलहाम से काम न चला; 


अमन “>> ज+पनन-न-«नीपर-+++वक++३+फ वजन कक. >-++-सपनमपकनक न कन-क० «७५3 +क»+ पान >७,..थ-+-.3+०५७4५७५७५५न नकल पन+- 33333 १भ मकान कम कनननमनकन न कक-+ + नल 3. हपनणन भताियानीणनिण की पनिनिननाजण मे 


( $ ) ऐस्पेक्ट्स जाव इसलाम, ए० ६२, । 

म्वारिफ का अविभाव हुआ । मन न माना । लालसा बनी रही । अपने को नाचीज 
समभा ओर साक्षात्कार हो गया । 

म्वारिफ के उदय से सूफियों की हक का बोध हो गया, पर जिक का अनुष्टान 
लोक-मंगल की कामना से आरिफ बराबर करते रहे । जिक्र पर सूफियों ने पूरा 
ध्यान दिया और उसके अनेक रूपों की प्रतिष्ठा की । जिक के व्यापक अथ में कुछ 
संकोच कर जिक्र, फिक्र एवं समा का विधान किया गया ; नहीं तो, वास्तव में 
जिक्र अंगी श्रोर शेप अंग हैं । जिक्र के सामान्यतः दो भेद किए गए हैं; एक का 
नाम जिक्र ख़फ़ी' और दूसरे का 'ज़िक्र जली” है। जली का संबंध वांणी एवं 
खफी का हृदय अथवा मन से है। क्रिया तो उभयनिष्ठ होती ही है। खफी के 
रूपांतर को 'फ़रिक' कहते हैं । फिक्र में चिंतन की प्रधानता होती दे । इसको हम 
“चिंता! के रूप में पाते हैं। जली के अनुष्ठान का मूल मंत्र यद्यपि वही 'ला' 
इलाह इल्लिब्लाह' है जो खफी का, तथापि उसकी प्रक्रिया उससे स्वथा भिन्न है। 
जली में चिल्ला चिब्लाकर अन्य उ्त्तियों की उपेक्षा तथा दमन किया जाता है 
तो खफी में उस तत्त्व का उद्बोघन जो हमारा इष्ट होता है । जली संध की साधना 
है तो खफी हृदय की एकांत भावना। जली स्तवन है तो खफी योग । योग के 
शंतराय प्रसिद्ध ही हैं। सफी चित्तत्रत्तिनिरोध को 'मुजाहदा' कहते हैं । उनका 
जेहाद मुशरिक या काफिर से नहीं खुद अपनी “नफ्स” से होता है । सूफी नफ्सपरस्ती 
को 'कुफ्र' समभते हैं ओर उसी को दूर करने के लिये 'फिक्र' करते हैं । 

जिक्र के अनंतर एक और क्रिया की जाती है जिसको लोग "“मुराक़बा” कहते 
हैं । मुराकबे में दिल की उस परेशानी का प्रबंध किया जाता है जो छिसी संस्कार के 
अतिक्रमण के कारण हो जाती है । इसमें कुरान के कतिपय चुने हुए स्थलों का पाठ 
किया जाता हूँं। कहते हैँ कि स्वयं मुहम्मद साहब कुरान का पाठ बड़े चाव से करते 
तथा सुनते थे। जिक्र के उपरांत कुरान का पाठ आरंभ करने के पहले सूफी अल्लाह 

( १ ) डिक्शनरी आबव शसलाम । 
( २ ) ऐस्पेक्ट्स आब इसलाम, ० १६२ । 


<८ तसब्वुफ अथवा सूफीमत 


के व्यापक ओर अंतयोमी स्वरूप का ध्यान धर उसको अपने साथ समभ लेते हैं, 
फिर उसके अंश-विशेष के पारायण में तल्लीन हो जाते हैं । 


'समाञ' ( संगीत ) जिक्र का सबसे अधिक प्रचलित और क्रियात्मक रूप है । 
उसके विषय में विद्वानों में जितना विवाद छिड़ा उतना जिक्र के किसी भी अंग पर 
नहीं । तसब्व॒ुफ में भी कतिपय संप्रद्राय समा के पक्के प्रतिपादक हैं तो कुछ उसके 
कट्टर विरोधी । कुरान एवं हदीस में संगीत के विषय में चाहे कुछ भी न कहा गया 
हो, पर व्यवहार में इसलाम उसका सदा से विरोध करता आ रहा है । किसी 
उत्सव में यदि उसका भान होता हो तो उसे सहज उल्लास का परिणाम समझना 
चाहिए, धर्म का विधान नहीं । किसी भी वाद्य का निषेध कर जब सलात के 
आमंत्रण में गले की कोमलता भंग की जाती है तब हम अच्छी तरह समभ जाते 
हैं कि इसलाम वाद्य का विरोधी और संगीत का द्वेषी है। कवियों की कुत्सा कर 
अंतिम रसूल ने सिद्ध कर दिया कि उन्हें संगीत से प्रेम नहीं । नृत्य को तो इसलाम 
एक प्रकार की बुतपरस्ती ही समझता है, फिर भला उसमें समा का संग्रह किस 
प्रकार संभव था १ 


तो क्‍या समा के संपादन के लिये इसलाम में कुछ भी संकेत न था ? नहीं 
यह बात नहीं है । “वही” की दशा में स्वयं मुहम्मद साहब को घंटी का सा कल- 
निनाद स्पष्ट सुताई पड़ता था । कुरान के सुकंठ पारायण से आप मुग्ध हो जाते थे। 
आज भी हज के उन्मत्त यात्री इधर-उधर मका के दिव्य पग्रांतों में दोड़ते-फिरते 
गोचर द्ोते हें । काबा की परिक्रमा उस प्राचीन उल्लास की परिपार्टी है जो किसी 
उत्सव के समय नाच-रंग के उद्यीपन से मूत्तियों के चुंबन एवं आलिंगन में व्यक्त 
होता था और देवता का प्रसाद समझा जाता था । अतः समा की सत्ता किसी न 
किसी रूप में इसलाम में भी बनी रही और समय पाकर सूफियों में फिर फूट निकली। 

(१) दी रेलिजस ऐटिच्यूड एण्ड लाइफ़ इन इसलाम, पए्‌ृ० ४६ । 


(२ ) श्सराएल, १० २६१ । 


साचन ८ ह& 


समा के संबंध में ध्यान देने की बात यह है कि वह एक सहज भाव का 
विकार है। कऋृत्रिमता से उसका कोई नाता नहीं । प्राणिमात्र में जिसका विधान 
हो, पशु-पक्ति भी जिसमें निरत हों, आनंद का जिसमें उदय हो, सजीव नर-नारी 
भला उसकी उपेक्षा केसे कर सकते हैं ? सूफियों का तो कहना ही दे कि सारा 
नक्षत्रमंडल आकाश के रंग-मंच पर समा का संपादन कर रहा है। कण कण 
उसीके उल्लास में नाच रहा है । फिर हमारा उल्लास अपराध किस न्याय से ठहर 
सकता है १ वह तो व्यापक समा के सागर में सीकर के समान है । 


किन्तु समा से अनथ भी कम नहीं होते । कुशेरी' प्रश्मति सूफी मौमांसकों का 
मत है कि समा से बद्धां का हित और नवयुवकों का पतन होता है। समा के 
संपादन में हमें सदा सावधानी से काम लेना चाहिए नहीं तो किशोरों का जीवन 
नष्ट हो जाता है। सहदः का पक्त है कि उक्त धारणा ठीक नहीं | सत्य तो यह 
है कि समा से काम-वासना तृप्त हो जाती है । यदि समा में उछल-कूद, लपक- 
मपक आदि उपायों से उसका उपद्रव नष्ट न किया जाय तो वह एकत्र हो भयंकर 
उत्पात मचाती है । उसके प्रकोप में युवक पिस जाते हैं । समा के संबंध में संच्षेप 
में यह समझ लेना चाहिए कि जब जीव आराधन में लीन होता है तब उसके 
घट के भीतर पाप-पुणय का द्वन्‍्द्र छिड़ जाता है ओर जीव विवश हो उसी में चकर 
काटने लगता है। लोग इसी को समा कहते हैं । अस्तु समा के सब अंगों पर 
विचार करने से विदित होता है कि यह एक प्रकार का संकीत्तन है । किसी मंडली 

( २ ) स्टडीज इन इसलामिक मिस्टीसीजम ५० ३४, नोट । 
/ रे ) १9 9१ पए० शफ । 


६० तसब्व॒ुफ अथवा सूफीमत 


में जब इसका सम्मोहन राग आलापा जाता है, कव्वाल जब अपना गुन दिखाता 
है तब लोग भावोद्रेक के कारण अचेत हो जाते हैं--भ्कूमते क्ूमते गिर पढ़ते हैं । 
उन्हें हाल आ जाता है ओर इलहाम भी होने लगता है। सारांश यह कि वे समा 

की पराकाष्ठा को पहुँच जाते हैं । उनको सिद्धि की प्राप्ति हो जाती है । 

जिक्र के नाना रूपों का जो संक्षिप्त परिचय दिया गया है उससे प्रत्यक्ष होता 
है कि साधक ( सालिक ) के लिये किसी 'भेदियाः ( मुरशिद ) का होना परम 
आवश्यक है । सूफी इस पथ को शरीअत ( कमेकांड ) से भिन्न मानते हैं। 
उनके मत में शरीअत एक सामान्य विधि है उसके पालन से सहजानंद नहीं मिल 
सकता, उससे तो केवल प्रियतम की उत्सुकता हासिल होती है । प्रियतम के 
दीदार का दशक तो कोई अनुभवी संत ही होगा जो कृपा कर उसके पथ का 
पता बता देगा । 

उपासक ( आबिद ) को जब शारीअत में संतीष नहीं मिलता और उसे 
प्रियतम के मार्ग को जानने की उत्सुकता हो जाती है तब वह किसी जानकार के 
पास पहुँचता हैं। मुरशिद उसकी लगन को देख उसको मुरीद बना लेता है और 
एक निश्चित मार्ग का उपदेश दे उसे उस पथ पर चलने को अनुमति दे देता हैं । 
उसका प्रधान काम होता है कि वह मुरीद में खुदा का इश्क भर दे । मुरीद अब 
सूफी-क्षेत्र में आ जाता है ओर उस परम प्रियतम के संयोग के लिये विरह्दी बन 
प्रेम-पंध पर निकल पड़ता है। शरीअ्त को पार कर वह “तरीक़त' के क्षेत्र में 
विचरता है। तरीकत की दशा में उसको अपनी चिक्त-वृत्तियों का निरोघ या 
जेहाद करना पड़ता है। जब वह इस क्षेत्र में सफल हो जाता है तब उसमें 
म्वारिफ का आविभाव होता है और वह सालिक से आरिफ बन जाता है। म्वारिफ 
के उदय से उसमें परमात्मा के स्वरूप की चिंता आरंभ हो जाती है ओर वह 
'हक़ीक़तः क्रे क्षेत्र में पहुँच जाता है। हकोकत में उतरने से उसे प्रियतम का 
संयोग मिल जाता है ओर वह धीरे घीरे 'वस्ल' से “फना” की दशा में पहुँच जाता 
है। उसे स्मरण भी नहीं रह जाता कि वह प्रियतम से भिन्न है। वह दूंद्व से मुक्त 
हो हक़” बन जाता है ओर अपने को हक घोषित करने लगता है। 


साथन € १ 


उपयुक्त विवेचन से स्पष्ट है कि शरीअत का तसव्युफ से कोई खास लगाव 
नहीं । शरीअत की अवस्था में मुसलिम ओर सूफी एक से हैं । दोनों के क्रिया- 
कलाप एक ही हैं। शरीअत के पालन में जो मुसलिम दत्तचित्त होगा उसमें 
मोहब्बत” का आविभाव होगा आर उसी मोहब्बत की प्रेरणा से वह अलोकिक 
प्रियतटम की खोज में निकल पड़ेगा । इस मोहब्बत का उत्पन्न होना सरल नहीं 
है। इसकी प्राप्ति के लिये बहुत कुछ करना पढ़ता द्वे। सबसे पहले तो मोमिन 
( प्रणयी ) को उन बातों का त्याग तथा पश्चात्ताप करना पड़ता है जो उन्हें 
अल्लाह को ओर अग्रसर होने में रुकावट डालती हैँ । फिर उसे उन बातों का 
सामना करना पड़ता हैं जो उसे अल्लाह की ओर से विमुख करना चाहती हैं । 
जब वह अपने प्रयस्न में सफल होता है तब उसे संतोष से काम लेना पड़ता है 
नहीं तो उसमें गये का संचार हो ज्ञाता है ओर वह शतान के फंदे में फेस जाता 
हैं। शैतान के भुलावे से बचने के लिये उसे ईश्वर का कृतज्ञ होना चाहिए और 
उसी के आदेश पर चलना चाहिए | इंश्वर के आदेश पर चलने के लिये उसमें 
इश्वर का भय होना चाहिए। इंशवर से भयभीत रहने के साथ ही इश्वर पर पूरा 
रोसा रखना चाहिए और जीविका के फेर में इधर-उधर नहीं भटकना चाहिए । 
जो कुछ इश्वर की ओर से प्राप्त हो उसी में प्रसन्न रह संसार से अलग होना 
चाहिए । तटस्थ हो इशवर का अनुध्यान करना चाहिए। अनुध्यान से इंश्वर में 
प्रीति उत्नन्न होगी । प्रीति उत्पन्न होने से मोमिन या मुसलिम सूफी बन जायगा 
ओर शरीअत से आगे बढ़कर तरीकत का उपयोग करेंगा। अस्तु, मुसलिम को 
तसब्युफ के क्षेत्र में पदापण करने के लिये सामान्यतः तोबा, जहद, सत्र, शुक्र, 
रिज़ाअ, ख्रीफ़, तवकक्‍्कुल, रजा, फ्रिक ओर मोहब्बत का क्रमशः अ्रनुष्ठान करना 
पड़ता है । कुछ लोग इन्हीं को सुक़ामाता कहते हैं । पर वास्तव में ये मुसलिम 
मुकामात हैं, सूफियों के नहीं; क्योंकि सूफी मोहब्बत को अपना प्रेम-प्रस्थान 
समभते हैं, लक्ष्य नहीं । 


( १) इल्म तसब्बुफ, पृ० १८१३ । 





ह२ तसब्चुफ अ्रथवा सूफीमत 


शरीअ्रत से यद्यपि तरीकत भिन्न है तथापि उसमें भी क्रियापक्ष ही प्रधान है । 
तरीकत को चाहें तो तसब्वुफ की शरीअ्रत कह सकते हैं । तरीकत पर चलने से 
जिस म्वारिफ का आविभाव होता है उसमें चिंतन का पूरा पूरा योग है । म्वारिफ की 
दशा में जो ज्ञान उत्पन्न होता हे वह इलहाम की तरह वासनात्मक नहीं होता । 
उसका मूलाधार प्रज्ञा है | प्रज्ञात्मक ज्ञान होने के कारण उसको किसी अनिष्ट का 
भय नहीं रह जाता, वह सत्य का श्रनुभव कर लेता है ओर मारिफत से हकीकत 
की अवस्था में पहुँच जाता है । 


हकीकत वास्तव में साधन नहीं, साधक की अनुभूति की अवस्था है। उसी 
अनुभूति की उपलब्धि के लिये सालिक सारी योजना करता है। हकीकत की प्राप्ति 
मारिफत पर निर्भर रहती है। म्वारिफ 'इल्म! से सवंथा भिन्न है। परमेश्वर के 
साक्षात्कार के लिये म्वारिफ अनिवाये है। इल्म को तो सूफियों ने आवरण' तक 
कह दिया । म्वारिफ और इल्म में सामान्यतः विद्या और अविया का भेद है। 
हृदीस, सुन्ना, इज्मा; क्रयास आदि का म्वारिफ से कुछ संबंध नहीं । आरिफ 
खलोक-मंगल की भावना से उन पर ध्यान देता है, परम सत्य के प्रतिपादन की 
दृष्टि से नहीं । कुरान भी वास्तव में एक पुस्तक ही दे जिसमें जीवन-यापन की 
व्यवस्था आसमानी ढंग से की गई है ओर अछाह की अनन्यता का बोधमात्र कराया 
गया है। उसमें आध्यात्मिक दशा की अनुभूतियों का प्रकाश नहीं, अछाह का 
ऐश्व् ( जलाल ) दहै। अ्रतएव सूफियों की दृष्टि में वह 'परा” के अंतर्गत नहीं हो 
सकती ; 'अपरा” से ही उसका अधिकतर संबंध दे। अ्रस्तु, सूफियों का प्रधान 
साधन म्वारिफ है । म्वारिफ विभु की विभूति या अल्लाह की अनुकंपा का प्रसाद है; 
भतः वह बिना शरीभ्रत और तरीकत के व्याकरण के भी उत्पन्न हो सकता है। 
उसके लिये अल्लाह की कृपा ही पर्याप्त है। सूफियों में अनेक ऐसे भी हुए जिन्हें 
प्रियतम का साक्षात्कार भ्रनायास ही हो गया। उनको शरीश्रत या तरीकत के 
आचरण की आवश्यकता न पड़ी । उनको उनमें कुछ तथ्य दिखाई न दिया। 





(१ ) स्टडीज़ इन तसव्बुफ़, १० २०६ । 

उनका संघ खतंत्र हो गया । उनको “श्राज़ाद', 'बेशरा', 'ज्षिंदौक़” ग्रादि की उपाधि 
मिली । उनमें मारिफत और हकीकत का आलोक रहा । 

शरीअत, तरीकत, मारिफत और हकीकत को हम क्रमशः कमकांड, उपासना- 
कांड, ज्ञानकांड एवं ज्ञाननिष्ठा कह सकते हैं । पर इस संबंध में यह स्मरण रखना 
चाहिये कि मुक्ति के लिये जो भारत में कमे, भक्ति और ज्ञान नामक अलग अलग 
मार्ग चल्ले उनका वर्गीकरण जितना स्पष्ट है उतना सूफियों का नहीं। सच पूछिए 
तो सूफियों ने उनके वर्गीकरण का प्रयत्न ही नहीं किया । भगवान्‌ के साक्षात्कार 
के लिये उन्होंने केवल भक्ति-मार्ग को चुना और उसी की रक्षा तथा पुष्टि के लिये 
परीञ्रत तथा मारिफत की शरण ली | शरीअत से प्रोत्ताहन पा मुरीद तरीकत 
में लगा ओर धीरे धीरे हकोकत की दशा में जीवन्मुक्त हो गया। अतएव एक ही 
व्यक्ति एक ही मागे में कमेठ से साधक, साधक से ज्ञानी ओर ज्ञानी से हंस” बन 
गया । हंस बनकर भी बाशरा सूफी शरीभ्रत का पालन लोक-रंजन की दृष्टि से 
करते हैं । उन्‍्माद या समाधि की दशा में शरा की अवहेलना क्षम्य ही होती है ; 
क्योंकि उस समय प्राणी परमेश्वर के पास ही होता है। उसे किसी साधना की 
आवश्यकता नहीं रहती । 

, आत्मा और परमात्मा, अब्द एवं अल्लाह की मीमांसा में हल्लाज' ने 'नासूत' 
एवं “लाहूत” की कल्पना की थी। इस प्रकार की लोक-कल्पना से उप्तको अपने 
मत के प्रतिपादन में पूरी सहायता मिली थी । हछाज के उपरांत इमाम गज्जाली' 
ने लोक-कल्पना पर विशेष ध्यान दिया । उसने नासूत के साथ 'मलकूत” ओर 
लाहूत के साथ “जबरूत” का विधान कर इसलाम की गुस्थियों को सुलमाने तथा 
तसब्बुफ को व्यवस्थित करने का ग्रयल्ल किया । सूफियों ने नासूत, मलकूत, जबहूत 
ओर लाहूत चारों का खागत किया और किसी किसी ने एक “अन्य लोक “द्वाहत' 
की भी कल्पना कर डाली | ब्रह्मांड में लोकों की जो व्यवस्था है उससे सूफियों का 
उतना संबंध नहीं रहता ; उन्हें तो पिंड के भीतर उनको देखना रहता है। 








( १ ) स्टडीज इन श्सलामिक मिस्टीसीज्म, ४० ८5० । 

सामान्यतः नासूत नरलोक, मलकूत देवलोक, जबरूत ऐश्वयलोक एवं लाहूत 
माधुयलोक है । हाहूत को चाहें तो सत्यलोक कह सकते हैं । साधक इन्हीं लोकों 
में विराम करता हुआ पर ब्रह्म में लीन होता ओर संसार के बंधन से मुक्त हो जाता 
है। इस दृष्टि से इन लोकों की तुलना क्रमशः जाग्रत, स्वप्न, सुषुप्ति ओर तुरीया- 
वस्था से की जा सकती है । हाहूत को तुरीयातीत क्ृह सकते हैं। मोमिन शरीअत 
का पालन कर नासूत में विहार करता है, मुरोद तरीकत का सेवन कर मलकूत में 
विचरता है, सालिक मारिफत का खागत कर जबरूत में विराम और आरिफ 
इकीकत का चिंतन कर लाहत में तछ्लीन होता हैं । यही सूफियों की पराकाष्ठा और 
तसव्य॒ुफ की परागति है । कुछ लोग भोक में इसके भी आगे पहुँच कर हाहूत 
लोक में विहार करते हैं । पर सामान्यतः सूफी हाइत के कायल नहीं हें । 

सालिक को अपने लक्ष्य तक पह चने के लिग्रे कतिपय भूमियों को पार करना 
पड़ता है। सूफी उन्हीं को 'मुकामात' कहते हैं । सुकामात के संबंध में यह स्मरण 
रखना चाहिये कि उनकी कोई निश्चित सोमा नहीं हैं । फिर भी सामान्यतः सूफी 
भी “सप्तमूमय:” के कायल हैं । अत्तार ने भी अपनी प्रसिद्ध मसनवी “मंतिक्त्तेर 
में सप्रभूमियों का परिचय दिया हैं। हमारी समभ में सूफियों के वास्तविक 
मु॒ुकामात वे नहीं हैं जिनको लोग तोबा से आरंभ कर मुहब्बत में समाप्त कर देते 
है। हमने ऊपर यह्द स्पष्ट करने का प्रयत्न किया है कि शरीअत के आधार पर 
ही जो अल्लाह की मुहब्बत चाहते हैं उन्हीं के लिये उक्त मुकामात ठीक हैं। सूफियों 
के लिये वसस्‍ल अथवा फना जहरी है, मुहब्बत या सामान्य संबंध नहीं। अतएव 
सूफियों के मुकामात कमशः अबूदिया, इश्क, जहद, स्वारिफ, वज्द, हक़ीक़ और 
वसल हैं । अब्द प्रियतम की खोज में उप्त समय निकल पड़ता है जब उसमें भर- 
शिद इश्क को चिनगारी डाल देता है । आशिक अपने माशूक को अपनाने के लिये 
अपनी चित्त-व्रत्तियों का निरोध या जेहाद करता है । वह जहद की भूमि पर पहुँच 
जाता है। वृत्तियों के निरोध से ग्रज्ञा का उदय होता है और वह म्वारिफ के मुकाम 

( १ ) मुसलिम थियालोजी पृ० २३४ | 

पर पड़ाव डालता है । म्वारिफ से आरिफ ओर आगे बढ़ता है तब उसे सत्य की 
मलक मिलने लगती है ओर वह हकीक की भूमि पर ठहर जाता है । इस मुकाम 
पर उसे हक का आभास तो मिल जाता है, पर उसका संयोग नहीं मिलता । इस- 
लिये वह कुछ और आगे बढ़ता है ञ्लोर वसल की भूमि पर अपने प्रियतम का 
साज्षञात्कार कर उसी के संभोग में निरत हो जाता है। यही उसका लक्ष्य था। प्रिय- 
तम में जब वह इतना तल्लीन हो जाता है कि उसे प्रियतम के अतिरिक्त और कुछ 
भी दिखाई नहीं देता, यहाँ तक कि उसका अहंभाव भी नहीं रह जाता तब उसे 
प्राश्वत 'बक़ा? का आनंद मिल जाता है ओर वह फना की भूमि में ब्रह्म-विहार 
करता है। अब्द को यदि सामान्य प्राणी मान लें और बका की परिस्थिति को फना 
से सवंथा भिन्न मानें तो तसब्व॒ुफ के मुकामात क्रमशः इक्क़, जहद, म्वारिफ्, वज्द, 
हक़ीक़, वस्ल एवं फ़ना हैं । हम इन्हीं को तसब्वुफ को सप्तमूमयः कहना उचित 
समभते हैं, क्योंकि सूफियों के खभाव से इन्हीं का अधिक मेल खाता है। 

इश्क से सूफियों का कितना संबंध है, इसके कहने को जरूरत नद्ीं। 
तसव्युफ का सारा महल इश्क पर खड़ा है । जिस म्वारिफ का उल्लेख ऊपर किया 
गया है उसका भी स्वतंत्र व्यापार सूफी नहीं करते। म्वारिफ की उद्भावना तो 
सूफियों को जिज्ञासा की शांति एवं वासना के परिष्कार के लिये करनी पड़ी थी । 
सूफियों को श्रेम के अतिरिक्त एक भी साधन ऐसा नहीं दिखाई पड़ता जो उनको 
स्वतः पार लगा दे । किसी वासना, भावना किंवा घारणा के प्रतिपादन में सूफी 
चाहे जितना तक करें, पर अन्तःकरण से वे सवदा प्रेम के पुजारी और इश्क के 
कायल हैं । इश्क के आधार पर ही उनका सारा श्रेय निर्भर है। .व्यक्ति-विशेष के 

प्रेम में पड़ कर सूफी परम प्रेम का अनुभव तथा हुस्नपरस्ती में अल्लाह के 
जमाल का साज्षात्कोर करते हैं । उनके लिये प्रेम प्रतीक है; चाहे वह किसी का भी 


कैसा ही प्रेम क्यों न हो । प्रेम के पुल पर चल कर ही सूफो-भवसागर पार करते 


हजन्‍लीनी >ेनिनन वननननन+क न स्‍०रमन>मककननी.. कान किक 
/ललननन न. ८324५9००->००>०>»««० के >थ पक 293»-७०. प्र 


हैं। यही उनका अमोघ अख्र या परम साधन हे । 
अभीष्ट की प्राप्ति के लिये कुछ उप्रचार किए ही जाते हैं। ओ्रोषधियों का 
भव-रोग में भी बड़ा महत्त्व है । साचात्कार के लिये पुराने नबी सुरा का सेवन 

करते थे । संगीत के विषय में हम पहले ही कह चुके हैं कि उनमें उसकी 
पूरी प्रतिष्ठा थी। सुरा तसब्युफ में आज श्रतोक मानी जाती है । इसलाम में वह 
हराम है पर सूफियों में ऐसे जीवों की कमी नहीं जो उल्लास के लिये आज भी 
उसका सेवन करते हैं। यह तो प्रत्येक के अनुभव की बात है कि बहुत सी ऐसी 
चीजें हमारी आँखों के सामने ही मोजूद हैं जिनके सेवन से हमारी चित्त-इत्तियाँ कुछ 
से कुछ और ही हो जाती हैं । मादक द्वव्यों का! प्रयोग फक्‍कड़ी लोग व्यर्थ ही नहीं 
करते । उनसे उनके फक्कड़पन में मदद मिलती हैं ओर उनका उललास' भी चोखा 
हो जाता है। साध्य को साधना के अनुसार साधक मादक द्व॒ब्यों का प्रयोग सदा 
से करते आ रहे हैं । पतंजलि के योगसूत्र' में भी ओषधि का विधान हैं । तात्पर्य 
यह कि सूफियों की मंडली में कुछ ऐसे उपचारों का स्वागत बराबर होता रहा है 
जिनसे किसी उल्लास में सहायता मिलती है । मस्ती में उन्मत्त जीवों को बहुत दूर 
की सूमती है और वे उसी में अल्लाह की मॉँकी भी देखते हैं । निदान सूफियों में 
कीमिया, नजूम आदि का प्रचार उल्लास और करामत की दृष्टि से हुआ । फलतः 
ये उपचार भी सूफियों के साधन बन गए, पर उनको तसब्वुफ में पूरी प्रतिष्ठा न 
मिली । नकली सूफी उनके फेर में पड़े रहे परन्तु असली सूफी कभी उनके चक्र 
में न आए और सदा उनसे दूर रह अपना अलग विरह जगाते रद्दे । उनको किसी 
बाहरी उपचार से कुछ भी लेना-देना नहीं रहा। वे तो सदा अपने राम में मस्त रहे । 

( १ ) मादक द्व॒व्यों के सेवन से जो प्रभाव चित्त-वृत्तियों पर पड़ते है उनका 
निदर्शन श्री लूबा ने बड़े ही मार्मिक ढंग से किया हे और उन्होंने एक प्रकार से यह 
सिद्ध भी कर दिया हे कि प्रियतम के साक्षात्कार में बहुत कुछ अंश इन कृत्रिम उपायों का 
रहता है | देखिए “दी साइकालोजी ञ्राव रेलिजस मिस्टिसीज्ष्म” अध्याय ५ । 

(२ ) कुलाण॑वतंत्र में मधुपान के सम्बन्ध में कद्दा गया दे--““मन्त्राथस्फुरणाथोय 
मनसः स्थैय्येद्देतत । भवपाशनिवृत्त्य4 मधुपानं समाचरेत”? ।। (पं० उ०, ८७ ) 

( ३ ) जन्मोषधिमन्त्रतपःसम|विजा: सिद्धय: । ४. १, 


६. प्रतीक 


वाद से वादियों का मुँह बंद किया जा सकता है; पर उससे हृदय का प्रवाह 
नहीं रुक सकता । आचार्यों को मनोविकारों का प्रबंध करना ही पढ़ता है। जिस 
वासना भावना वा धारणा की रक्षा के लिये तर्क किया जाता हे किंवा तरह तरह के 
वादों को जन्म दिया जाता हैं उसको उपेक्षा मानव हृदय तो कर नहों सकता । निदान 
सूफियों ने इसलाम की कट्रता एवं शासकों की क्रूरता से शआत्मरक्षा के लिये जो यत्न 
किए उनके संबंध में अ्रधिक कहने की आवश्यकता नहीं । सूफी साहित्य के ममंज्ञों से 
यह बात छिपी नहीं हे कि सूफियों के रच्तक उनके प्रतीक ही रहे हैँ । यों तो किसी 
भी भक्ति-भावना में ग्रतीकों की प्रतिष्ठा होती है, पर वास्तव में तसब्वुफ में उनका 
पूरा प्रसार है। प्रतीक ही सूफो साहित्य के राजा हैं। उनकी अनुमति के बिना 
सूफियों के क्षेत्र में पदापेण करना एक सामान्य अपराध है । प्रतीकों के महत्त्व को 
समम लेने पर तसव्वुफ एक सरल चीज हो जाती है । उसके भेद आप ही खुल 
जाते हैं । किंतु प्रतीकों से अनभिज्ञ रहने पर सूफियों का मम मिलना तो दूर रहा 
उनकी एक बात भी समभ में नहीं आती। जो लोग सूफियों के प्रतीकों से अपरिचित 
हैं ओर उनकी पद्धति को नहीं जानते उनकी दृष्टि में तसब्वुफ एक अन्गृत दशन ओर 
कामुकों का विलास है । उसमें विषय-वासना ओर भोग-विलास के अतिरिक्त और 
जो कुछ भी है वह घोर पाखंड वा पका ढोंग है। यही कारण है कि सूफी बराबर 
ढोंगी की उपाधि से विभूषित होते रहे हें । सुफी पाप-पुणय, आचार-विचार आदि 
का भेद भावना में मानते हैं, किसी प्रतीक या पद्धति विशेष में नहीं । अतएवं जो लोग 
उनके प्रतीकों की उप्रेत्षा कर प्रेम के अखाड़े में अपनी काम-कला दिखाते हैं. उनके 
अ्पकष का कारण उनका भोग-विलास ही है, सूफियों का श्रेम-प्रतीक कदापि नहीं । 
सृफी तो प्रेम को सब प्रतीछों में श्रेष्ठ बताते हैं,' ओर उसको लिप्सा तथा वासना से 
सर्वेथा मुक्त मानते हैं । 


€८ तसब्वुफ श्रथवा सूफीमत 


फ़ारिज्ञ ने स्पष्ट कहा है कि प्रतीकों के प्रयोग से दो लाभ प्रत्यक्ष होते हैं । 
एक तो प्रतीकों की ओट लेने से घमे-बाधा टल जाती है दूसरे उनके उपयोग से 
उन बातों की अभिव्यंजना भी खूब हो जाती है जिनके निदशन में वाणी असमर्थ 
अथवा मूक होती है। फ़ारिज्ञ के इस कथन में किसी को आपत्ति नहीं हो सकती । 
यह तो प्रत्येक की देखी-सुनी बात द्वै कि प्रतीकों की आड़ में सूफियों ने इसलाम 
के कमेकांड का शिकार किया ओर फिर भी उन पर किसी प्रकार का दोषारोपण नहीं 
हुआ । उनको दंड तो तब दिया गया जब वे मैदान में आकर खुले आम खुलकर 
नर इसलापी? बातों का प्रचारऔर इसलाम को भत्सना करने लगे। हल्लाज के प्राण- 
दंड का प्रधान कारण उसका 'अनतल्इक़' नहीं, बल्कि उसका खुलेआम अपने को 
हक़ प्रतिपादित करना था । यदि वह अपने को हक़ साबित करने के फेर में न 
पड़ता और सूफियों की पुरानी पद्धति, याने प्रतीकों के रूप में अपने विचारों को व्यक्त 
करता तो कभी उसकी दुर्गति न होती । इक़ के दावेदार अनेक सूफी निकले, जो 
अपने को हल्लाज से कम अनल्हक़ नहीं समझते थे, और इधर उधर उसकी 
घोषणा भी लुक छिप कर खूब करते फिरते थे; किंतु कभी हल्लाज को खुली प्रणाली 
पर न चलते थे । उनको प्रतीकों से प्रेम था और उनके महस्त्व को वे जानते भी थे, 
जिससे इसलाम में उनकी प्रतिष्ठा बनी रही, ओर उसी के साथ उनके तसब्युफ 
का प्रचार भी मजे में होता रहा । | 

अवश्य ही ग्रतीकों के प्रयोग से गुह्मयविया की मयोदा बनी रहती है ओर लोगों 
को उसका बोध भी सुगमता से हो जाता है । सूफी भी अपनी विद्या को गुह्य रखते 
हैं। उनका तो कहना ही है कि मुहम्मद साहब ने इस विद्या का ग्रचार गुप्त रीति 
से किया । गजाली ने तो इसको गुप्त रखने तथा अधिकारी पर ही प्रकट करने 
का विधान भी कर दिया था । सूफी सदा से इस बात पर जोर देते आ रहे हैं. कि 
तसब्चुफ की व्याख्या इस ढंग से होनी चाहिए कि उसकी गुह्यता भी बनी रहे और 











( १) स्टढोज़ इन शसलामिक मिस्टोसीजुम, ए० २३२,२५७ । 
(२ ) स्टडीज़ इन तप्तव्वुफ़, ए० १३२ ॥। 
( ३) मुसलिम थियालोजी, पृ७ २४० ॥ 

उससे जनता का मनोरंजन भी पूरा पूरा हो जाय। आगे चलकर देश-काल श्र 
संस्कारों की भिन्नता के कारण यद्यपि सूफियों में भी अनेक पंथ चल पड़े तथापि 
प्रतीकों की महिमा सब में अच्तुएण रही । धीरे धीरे प्रतीकों का प्रचार सूफियों 
में इतना व्यापक और गहरा हो गया कि सभी पंथों ने मुक्तकंठ से उनकी प्रशंसा 
की ओर उनके आवरण में ही अपने मत का प्ररशन ठीक समझा । फल यह 
हुआ कि सूफी-साहित्य प्रतीकों से भर गया और उसका सारा वैभव प्रतीकों पर 
अवलंबित हो गया । 

प्रतीकों के संबंध में यह स्मरण रखना चाहिए कि प्रकृति के नाना रूपों पर 
हमारी दृष्टि व्यथ ही नहीं पड़ती, उनसे हमारे हृदय का कुछ रागात्मक संबंध भी 
होता ही है | इस संबंध का मुख्य कारण दृश्यों का आकर्षण नहीं, हमारी वरत्तियों 
का रागात्मक लगाव ही हे जो उनसे किसी न किसी प्रकार का संबंध जोड़ ही देता है । 
कतिपय द्रष्ठाओं का तो यहाँ तक कहना है कि वास्तव में दृश्यों की कुछ निजी 
सत्ता नहीं है; उनकी तद्गूपता का कारण हमारा ज्ञान ही दै जिसके संकल्प-विकल्प 
से उनकी प्रतीति होती है । कुछ भी हो, इतना तो निर्विवाद है कि प्रकृति के जिन 
दृश्यों पर हमारी दृष्टि पड़ती है उनमें कतिपय ऐसे होते हैं जिनमें सुख-दुःख, राग- 
द्वेष आदि इन्द्र का व्यापार उसी प्रकार चलता दिखाई पड़ता हे जिस प्रकार हमको 
अपने में । प्रकृति के साथ इस प्रकार के भावों का जो तादात्म्य हो जाता है उसका 
परिणाम यह होता है कि हम अपने भावों के प्रत्यक्षीकरण में उन्हीं दृश्यों का 
निदर्शन करते हैं । हमारे इस प्रयल्ञ का परिणाम यह होता है कि हमारे सूक्ष्म 
भावों को भव्य ओ्रोर मृत्तेहूप मिल जाते हैं जिनके आधार पर उनका साधारणी- 
करण अआसानी से हो जाता द्वैे । हम उन्हीं रूपों को प्रतीक के रूप में ग्रहण 
करते हैं और प्रायः अ्रपने अमूत्ते भावों को मूत्ते रूप दे उन्हीं के द्वारा उन्हें बोधगम्य 
झोर सरल बना लेते दें । 

प्रतीकों के बारे में जो कुछ कहा गया है उससे स्पष्ट हो गया होगा कि वस्तुतः 
प्रतीक भी कभी हमारे भावों के आलंबन रहे होते हैं ओर अपने विशिष्ट गुणों के 
कारण ही वे दमें इतने प्रिय लग जाते हैं कि हम किसी भाव के साक्षात्कार के 


१०० तसब्वुफ अथवा सूफीमत 


लिये उन्हीं का नाम लेते हैं । किसी भी वस्तु के मूल में पेठ कर उसके रहस्य 
को खोलने की मनुष्य में जो सहजात कामना है वह दृए्यों वी दिव्यता में किसी 
नित्य देवता का आभास पाती है और उस देवता की प्राप्ति के लिये लालायित हो 
उठती है | प्रथिवी, अंतरित्त, आकाश आदि की परिक्रमा से श्रांत हो जब हम 
अपने शरीर का अ्नुशीलन करते हैं तब उसमें भी मन, बुद्धि, प्राण, आत्मा आदि 
ऐसे सूक्ष्म तत्व गोचर होते हैं जिनको हम प्रतीक के रूप में ग्रहण कर लेते हैं। इस 
प्रकार प्रकृति के नाना रूपों में हमारे भावों के लिये स्थूल-सूच्म, मूत्ते-अमृरत्त, सभी 
तरह के प्रतीक मिल जाते हैं। किन्तु केवल भ्रतीकों से हमें संतोष तो नहीं होता * 
कारण कि हम तो उस परम संबंधी की खोज में निकल पड़े हैं जिसके अंशमात्र 
के प्रकाशन से किसी वस्तु को प्रतीक की पदवी प्राप्त होती है और हम उससे 
संबंध स्थापित कर, प्रसन्न हो लेते हैं। परन्तु उसे खोजते खोजते जब हमारा 
चित्त निमेल और अहंकार रहित हो जाता है तब उसमें जिस अलौकिक आभा का 
घाभास फैलता है ग्रौर जिस दिव्य दशन का अनुभव होता है उसके प्रत्यक्षीकरण में 
प्रकृति के उन रूपों से सहायता लेनी ही पड़ती है जिनको हम प्रतीक के रूप में पहले 
से ही हृदय में बेठाए होते हैं। यदि दम प्रतीकों का प्रयोग न करें तो हमारा 
दिव्यद्शन किसी के भी हृदय में उतर नहीं सकता और वह सचमुच ओरों के 
लिये एक ऐसी पहेली बन जाता है जिसका सामान्य बुद्धि, विवेक ओर विश्वास से 
कुछ भी संबंध नहीं रह जाता । संक्षेप में वह गूँगे का गुड़ ही कर ही रह जाता 
है ; जिसकी व्यंजना के लिए भी गूंगे ओर गुड़ का उछेख करना ही पड़ता हैं । 
अस्तु, उक्त विवेचन के आधार पर कहा जा सकता है कि प्रतीक वास्तव में 
किसी भावना के द्योतक होते हैं, जो संस्कारों के कारण उनसे बंधी रहती है। 
यदि यह ठीक हे तो प्रतीकों के प्रसंग में स्वयं प्रतोकों पर विशेष ध्यान देने कौ 
झावश्यकता नहीं । जहरत तो इप्त बात की है कि प्रतीकों के नाम-रूप से अलग 
रह उस भावना का पता लगाया जाय जिसके कारण किसी वस्तु को प्रतीक की 
संज्ञा मिलती है । प्रतीक जब तक किसी भाव के द्योतक या अभिभावक रहते 
हैं तब तक तो उनकी प्रतिष्ठा बनी रहती है ; पर ज्यों ही उनको किसी भाव की 

ग़ही पर बैठा दिया जाता है त्यों ही उनकी ध्वंसलीला आरम्भ हो जाती है" । 
मानव भाव-भूमि की एकता में किसी को सन्देह नहीं, पर प्रतीकों की एकता को 
कितने लोग समझ पाते हैं ! इस विभेद का मुख्य कारण यह द्वै कि प्रतीक देश- 
काल ओर परिस्थिति के अनुरूप होते हैं ओर उनके निर्माण में परंपरागत संस्कार 
का हाथ होता है जो सबके एक से नहीं होते । निदान जो लोग किसी संस्कार की 
उपेक्षा कर केवल मूल मानव भाव-भूमि पर विचरते हैं उनको किसी ग्रतीक के लिये 
आग्रह नहीं होता, क्योंकि उन्हें सर्वत्र एक ही भाव का अधि”ान दिखाई देता 
है। परंतु जिनकी दृष्टि बाहरी बातों में ही उलम कर रह जाती है वे प्रतीक्रों के 
लिये ही लड़ मरते हैं और प्रतीकों के मूल भाव को सर्वथा खो बैठते हैं। सूफियों 
ने प्रतीकों की प्रतिष्ठा की तो उनके महत्त को समझा भी और उनके मूलभाव का 
प्रकाशन कर मानव को एक भावसूत्र में बाँध भी लिया । कारण कि सूफी भली- 
भाँति जानते हैं कि भगवान्‌ भाव में बसते हैं, प्रतीक या किसी बाहरी वस्तु में 
नहीं | प्रतीक तो इसलिये चलते हैं कि हम उनके सहारे भगवान्‌ का स्वरूप अच्छी 
तरह समझ सकें, न कि इसलिये कि हम उनके लिये आपस में लड़ मरें। तभी 
तो अरबी' सरीखे मर्मी ने स्पष्ट कहा दे कि लोग पूजा तो करते हैं अपनी भावना 
की प्रतिमा वा प्रतीक की ओर सममते हैं उत्ते ध्रुव सत्य की आराघना। फिरु 
आपस में क्‍यों न लड़ मरें ? ऐसी मूढ़ता की कहानियों से साहित्य भरा पड़ा है। 
सचमुच सभी अपनी अपनी भाषा में उसी का नाम लेते हैं ओर अपने अपने प्रतीक 
में उसीका भाव जगाते हैं। भेद भाव का नहीं, रूप का है । 

(१) "वा #टांश0॥, 5च्रपर/ण9आ॥ 45 39 ट]छ शाते 8 [770॥-27९८ 
[0६ 90ए५465 8 ड/॥ [07 था 46062 शात 45 प्र<ढपिों वा ॥€टकाओकड़ु हाट 
पं छिप जञाशा, 56९30 0६ 7९८था।एए, 7. 7९०]३०९५ [6 069, 
॥ 9९९०प्राट5५ 9 गरशाबटढ? € 0गंशीात गाव डिएणेप्रांणा ० फिलाहा0ा 
प्र०ए9पं॥5, ?. 45 ) 


(२ ) दी भिस्टिक्स आव इसलाम, पृ० ८८-८७। 


१०२ तसब्व॒ुफ अथवा सूफोमत 


प्रतीकों के विषय में हम पहले ही कद्द चुके हें कि आरंभ में उनका संबंध किसौ 
प्न्‍र किसी भाव से अवश्य होता है, पर धीरे धीरे उनसे मूल भाव उड़ जाते हैं. ओर 
फेर उनकी ठटरी की उपासना होने लगती है । बात यह है कि मनुष्य में अनुकरण 
ही प्रवृत्ति अत्यंत प्रबल होती है, ओर भाव की अपेक्षा क्रिया का अनुकरण सुगम 
होता है ओर किया भी खूब जाता है। परिणाम यदह्द होता है कि कुछ दिलों में स्थिति 
इतनी भयंकर हो जाती है कि लोग मोह ओर ममत्व के कारण प्रतीकों की आराध्य 
पे भी अधिक समभने लग जाते हैं ओर मनुष्यमात्र में उन्हीं प्रतीकों का पूजन 
देखना चाहते हैं जो उनके बाप-दादों ग्रथवा उनके मत प्रवतेक को अत्यन्त प्रिय थे । 
पतारांश यह कि जिन्हें वे अपनी बपीती अथवा विरासत का घन समभते हैं उन्हीं को 
अ्रपना सब कुछ मानते हैं, दूसरों की स्थिति को कभी आँख खोलकर नहीं देखते । 


इसी से प्रतीक पर आश्रित कविता सबको रसमग्न नहीं कर पाती ओर बहुतों के कोप 
का कारण भी होती है । 

सूफियों का प्रधान भाव रति है तो रति का मुख्य उद्दीपन है सुरा । सुरा ओर 
रति के आधार पर ही सूफी साहित्य का सारा महल टिका है। इसमें भी रति का 
आलंबन ही सुरा का दाता भी होता है। माशक ही साकी का काम करता ओर 
प्रेम-मदिरा पिला कर प्रेमी को छका देता है । माशुक का हुस्न अल्लाह का जमाल 
है जो किसी हसीन को अल्लाह का प्रतीक बनाता है। अल्लाह पुरुषविध है । 
मुहम्मद साहब को उसने किशोर के रूप में ही दर्शन दिया था ' किशोरी तो 
पुरुष के अंग विशेष से उसी की' रति के लिये उत्पन्न की गई और उसके फेर में 
पड़ कर मनुष्य मत्येलोक का वासी हुआ | वह स्वग से निकाल दिया गया । अस्तु 


किशोरी का प्रेम प्रलोभन का कारण समभ्का गया ओर किशोर ही सूक्रियों के 
वास्तविक प्रतीक हुए । 


पके उप उसपर के पद कह हट हर बिके की रमणीयता मान्य होने पर भी सूफियों के आलंबन प्रायः किशोर 
होते हैं। उमर खय्याम के सटश कतिपय ही कवि ऐसे दीठ रसिक निकलते जिन्होंने 

(१) दी रेलिजस लाइफ एन्‍्ड ऐटीच्यूड इन इसलाम, पृ० ४६ । 
( २ ) श्नसाइक्लोपीडिया आव इसलाम ( होवा पर लेख )। 

स्री को प्रतीक अथवा प्रेम का आलंबन माना। ओरों की बात जाने दीजिए, सादी 
सा सदाचार का प्रतिपादक कवि भी अमरद' को हो अपनी कविता का प्रतीक 
बनाता और प्रियतम का विरद्द जगाता है। इस श्रतीक के संबंध में मौलाना 
शिबली का कथन हे-- ह 

. “इंसान की असली फ़ितरत के मुताबिक मर्द आशिक् और औरत 
माशक़ है लेकिन ईरान की यह उपज कि ग्रशिक् और माशक़ 
दोनों मद सख्त तअज्जुब अंगेज् हे |और इंसाफ़ यह है कि इस बेहदगी ने ईरान 
की आशिक़ाना शाइरी को जो तमाम दुनिया से बालातर और लतीफ़तर थी खाक 
में मिला दिया ।** तीसरी सदी में इबतदा हुई ओर चौथी में यह मज्ञाक् आम 
हो गया ।““'हर वक्त के मेल-जोल में नज़रबाज्ञी ताज़ा होती रहती थी । रफ़्ता 
रफ़्ता वह ( तु गुलाम ) गुलाम और खादिम होने के बजाय महबूब और 
मंजूर बन गए।“तुक के मानी माशुक्र के द्वो गए ।““'“यह मज्ञाक़ इस क़दर 
अ।म हुआ कि सलातीन आलानिया अ्मरदपरस्तो करते थे ।' शुअरा तारीफ़ की 
तालीम दें औ्रोर फ़रमाएं कि इश्क़ मजाज्ी इश्क़ हक़ीक़ी का जौना है तो मुल्क के 
मुल्क का बलाय आम में मुब्तला होना यक्कीनी था और हुआ ।**'इस मौक़ा पर 

ह न॒क़्ता खास ल्ेहाज़ के क़ाबिल है कि हिन्दुस्तान की शाइरी इस दागण्म से पाक 
रही ।*“'तुक बच्चों के बाद मण्बबच्चे ओर ईरानो माशूक़ बने ।”“'“माशूक़ का 
सरापा तमाम चमनज़ार है ।*“'ख़ानक़ाहों में इस जिंस की और ज़्यादा माँग हुई।”” 


उक्त मौलाना महोदय के इस कथन में सबसे बड़ी अड़चन यह दे कि हम देख 
चुके हैं कि अमरदपरस्ती शामी जातियों की एक पुरानी लत है। देवमन्दिरों में 
न जाने कितने प्रणयी अमरद उल्लास में रत थे। उनका अल्लाह भी पुरुषविध 


था। झोर अन्तिम रसूल को उसने किशोर के रूप में दशन भी दे_ दिया था। 
निदान मानना पड़ता हैं कि सूफियों कि अमरदपरस्ती परंपरागत है कुछ ईरान की 

उपज नहीं | तो भी यह कहने में हमें दनिक भी संकोच नहीं होता कि सूफियों 











जीभ: हज जज भा 


(१ ) शेल अजम जिल्‍द चहारुम ए० १८६-२२४ । 


नल िननिनानन मनन 


१०४ तसवब्वुफ अभ्रथवा सूफीमत 


के इस प्रतीक ने पाष॑डियों के लिये व्यभिचार का मांग चलता कर दिया और 
शाही अमरदपरस्ती में खतम समझी गई । हाँ, तो इसलाम में अमरदपरस्ती के 
अचार का प्रमुख कारण परदा का कहर विधान ओर संभोग की उत्कट लालसा 
है । विषयी शासक ही भोग-विलास की लिप्सा में लिप्त थे और परदे की कठोरता के 
कारण अमरद को हमेशा अपने साथ रखते थे, जिससे रमणी के अभाव में अपनी 
काम-वा[सना तृप्त करते थे । इन क्र र शासकों के दंड-विधान से बचे रहने के लिये 

सूफियों को अमरदपरस्ती काफी थी। दोनों के आलंबन अमरद थे। दोनों ही प्रेम 
चाहते थे । अन्तर केवल यह था कि सूफी अमरद को प्रतीक मान उसके वियोग 
में अल्लाह का विरह जगाते थे और अमीर उसी के संभोग में निरत । एक का प्रेम 
इकीकी था तो दूसरे का मजाज़ी । एक के लिये जो ज्ञीना था दूसरे के लिये वही 
“फक्ियाम' । अप्तु, सूफियों का अ्पराघ इसमें इतना ही हैं कि उनके अमरद प्रतीक 
और रति साधना के कारण इसके प्रचार में योग मिला ओर सच्चे सूफियों का भी 
सारा प्रेम-काव्य प्रकारान्तर से इसका सहायक बन गया। इसलाम में मंगला- 
कि 3 कि वि अल 83 

मुखियों का अभाव था तो अमरदों ने इसकी पूत्ति कर दी । लिप्सा ने कया से क्‍या 
कर दिया 

चासतव में सूफियों के प्रिय प्रतीक का नाम मग़बच्चा द्वे। सूफी उसी की मुरीदी 
करते और उसीके प्रेम-प्रसार में सग्न होते हैं । बात यह है कि- जब लोलु प नरेश 
तुर्कों पर मर रहे थे ओर अमरदपरस्ती में मस्त थे, तब ईरान की जनता श्रपने 
प्राचीन वैभव को तरस रही थी । उसका अपने पुरुषाथे से विश्वास उठ चला था। 
बह इसलाम के आतंक में अच्छी तरह आ चुकी थी । बाहर से उसने इसलाम को 
तो कबूल ही कर लिया पर भीतर ही भीतर उसके आय संस्कार भी अपना काम 
करते रहे । धीरे भीरे वे इसलाम में परिवत्तंन ओर उसके संप्रदायों में मतमेद के 
कारण होते रहे । विद्वानों का तो यहाँ तक कहना है कि संस्क्ृति की दश्टि से अरब 
विजित ओर इरान ही विजयी दे । कुछ भी दो, ईरान कभी अपनी संस्कृति को भूल 
न सका। “मग्रबच्चा? या 'पीरेमु्सों' इसी का परिणाम है । न जाने कितने सूफियों 
ने ज़रथुष्ट का स्मरण किया, कितनों ने अग्निपूजन किया, कितनों ने भाग्य को 

कोसा ; ओर अंत में सभी ने मिलकर “पीरेमुगाँ' की मुरीदी की और उसी को 
अपने परम प्रियतम का प्रतीक भी मान लिया । 

सूफी संस्कारवश मग़बच्चों के पास जाने के लिये सदा उत्सुक र हाफ़िज्ञ 
ने तो उनका अत्यंत आदर ओर सत्कार किया । एक कुमारी विदुषी का मत हैं 
कि- इसलाम से त्रस्त पारसी जो पारस सें रह गए थे, उनका काम हो गया था कि 
यात्रियों के लिये जलपान का प्रबंध करें | पथिकों के विश्राम के स्थान प्रायः 
पारसीयों के पानक्रगृह थे । उन्हींमें यात्रियों की शरण तथा शराब मिलती थी। 
पारसी अनादिकाल से सोमरस पीते आ रहे थे । मघु से उन्हें विशेष प्रेम था। 
अरब भी शराब के भक्त थे। मुसलिम होने पर भी मुंह की लगी नहीं छूठती 
थी। मार्ग में उ्ती मधुपान के लिये लालायित रहते थे । सूफियों ने इसी मकुश्पान 
को प्रतीक के रूप में ग्रहण किया और मगणबच्चों को मुरशिद, पीर; साक़ी, माशुक् 
आदि अनेक नामों से याद किया । 





ऊपर जो कुछ कहा गया है उसका तात्पय यह कदापि नहीं है कि रमणी किसी 
भी दशा में तसव्युफ में आलंबन हो ही नहीं सकती । नहीं ; स्वयं सूफियों ने ही ज्नरी 
को भी प्रेम का प्रतीक माना है। अरबी सा मनीषी का कहना है कि अल्लाह कभी 
अमृत्त रूप में दशन नहीं देता ओर ख््री-रूप' में ही उसका साक्षात्कार श्रेष्ठ होता है । 
रति के संबंब में हम पहले भी बहुत कुछ कह चुके हैं । यहाँ बस इतना भर संकेत 
कर देना हे कि जहाँ कहीं जमाल की आभा फूटती है वहीं रति को जगह मिल 
जाती है। अस्तु, हुस्न ही वास्तव में रति का आलंबन है । जब कभी हम किसी 
हसीन का दशन करते हैं तब उसकी ओर खिंच जाते हैं। यही खिंचाव अलोकिक 
होने पर हमें भवसागर से पार करता है। यही कारण दे कि रूमी तथा जामी 
जैसे सिद्ध सूफियों ने भी किसी से प्रेम करने का आग्रह किया है। उनकी दृष्टि 

में बिना किसी हसीन से दिल लगाये हमारा मन परमात्मा में रम नहीं सकता। 
ररंतु, हमकी कभी यह भूल न जाना चाहिए कि वास्तव में बह हसीन हमारे प्रेम का 
ब्राहक है, आलंबन नहीं । अतः जब कभी हमको किसी हसीन के प्रति लोभ हो, 
लेप्सा हो,तृष्णा हो,तब हमें सावधान हो अपने प्रेम-प्रवाह को व्यवस्थित कर उसको 
भति को परमात्मा की ओर मोड़ देना चाहिये, नहीं तो भवसागर से पार होना -तो 
दूर रहा हमको संसार में भी सुख भोगना दुलभ हो जायगा । तात्पये यह कि सूफी 
हुस्न श्रौर कामुक काम के लोभी होते हैं । एक “हुस्न! के प्रेम के द्वारा 'जमाल' का 
प्रेम जगाता है तो दूसरा कामवासना की प्रेरणा से क्रिसी हसीन पर जान देता है, 
एक रस का संचार करता है तो दूसरा विष का व्यापार । 

» सूफियों के प्रेम के संबंध में अबतक जो कुछ कहा गया है उसका सारांश यह हे 
कि सूफियों का प्रतीक वास्तव में अमरद नहीं, प्रेम है ।रति का जो आलंबन है बही 
प्रियतम का प्रतीक है। सूफी चाहे जिस किसी को प्रेम का पात्र कहें पर वस्तुतः 


उनका प्रियतम परमात्मा ही है॥/4रमात्मा ही के माधुर्य की विभूति डय के. रूप में 
अणु अण में छिटक रही है! अतः जहाँ रूप है वहीं प्रियतम का विलास . द्दे। 
वह्दीं हमें अपने परम प्रेम को जगाना है। निदान, हमको मानना पड़ता है कि 
किसी भी प्रेम का आलंबन तत्त्वतः परमात्मा ही है, और वह आलंबन द्वी सूफियों 
का सच्चा प्रेम-प्रतीक है । सूफी मसनवियों में जो ख्री-पुरुष के पारस्परिक श्रेम 
दिखाये गये हैं उनमें आलंबन सदा परमात्मा का द्योतक ओर आश्रय सदा 
जीवात्मा होता है । सूकियों की दृष्टि में परमात्मा आश्रय से आलंबन बन गया हैं 
आर जीव आलंबन से आश्रय हो गया दहै। क्योंकि यदि उसका प्रेम पहले से ही 
जीवात्मा के प्रति न होता तो जीव उसके प्रेम में कभी नहीं पड़ता । बस प्रेम को 
पुकार से ही सूफी परमात्मा को पहचानते ओर उसके वस्ल के लिये सदा लालायित 
रहते हैं । 

सुरति के साथ ही तसब्व॒ुफ में सरा का भी विधान है। सुरा-सेवन में चादे 
जितने दोष हों, पर एक गुण उसमें अवश्य है। यह वही ग्रुण है जिसके लिये 
सूफी सदैव लालायित रहते हैं । शराब में वह शक्ति है जो इंसान को भव-बंधन से, 


आस्था १७७ 


कुछ काल के लिये ही सही, मुक्त कर अनुपम उल्लास का स्वर्ग दिखाती है । उद्धव 
के प्रकरण में हमने इसी उल्लास का व्यापक राज्य देखा है। सूफी इसी उल्लास 
के कारण शराब को प्रतीक मानते हैं । सूफियों का साक्की जिस धाराब का पान 
कराता है वह अश्ठत है । उसके आस्वादन से शाशवत आनंद मिलता है । 

साक्रो शान से शराब का वितरण करे, इसलाम की विधियों का उल्लंघन करे 
शोर हराम के प्रचार में लगा रहे और शेख साहब चुपचाप इसे देखते रहें यह 
संभव नहीं । शेख, जाहिर, क़ाज़ी और मुल्ला आदि धमंध्वजी सदा से हाथ में 
इसलाम का भंडा लिये सूफियों के प्रतिकूल आंदोलन करते रहे और क्रूर शासकों 
से उनकी जब तब कठोर ओर भीषण दंड भी दिलाते रहे, पर सूफियों को कभी 
उनसे भय न हुआ । वे सदा उनकी भर्त्सना करते रहे । परिस्थिति यहाँ तक उनके 
प्रतिकूल थी कि उनको वक्त बातों के कारण प्राणदंड तक भोगना पड़ा, किंतु उनके 
प्रेम ओर साकी ने उनमें इतना भाव भर दिया था कि उनको सुरा और साकी के 
अतिरिक्त ओर कुछ दिखाई ही नहीं देता था । सूफियों ने शेख साहब को कमेऋंंडी 
ढोंगी, पा्षंडी, आदि न जाने क्या क्‍या कह्दा । यहाँ तक कि तसब्बुफ में यह रूढ़ि 
सी हो गई कि शेख, मुल्ना, जाहिद आदि इसलाम के धुरंधर उपासकों की खूब 
खबर ली जाय ओरे प्रेम एवं सुरा के प्रसंग में उनको किसी शैतान से कम न 
समझा जाय । फलतः शेख साहब हमजोलियों के साथ सूफी-साहित्य में पाषंड के 
प्रतीक बने और शराब को हराम माननेवाले मुसलिम कवि भी काव्य में सूकियों 
की देखा-देखो उनकी भत्सेना करने में मग्न हुए।. शेखर शाइरी में सूफियों के 
शिकार बने और उनको दुर्गति भी खूब हुई । 

सूफियों के मुख्य प्रतीकों का परिचय मिल गया। उनके अन्य प्रतीकों के 
विवरण को आवश्यकता नहीं । बस इतने से ही उनका महत्त्व स्पष्ट हो जायगा । 
जब माशक प्रतीक है तब उसका नखशिख भी प्रतीक के अंतर्गत ही समझा जायगा। 
उसके अंग-अंग श्रतीक होगे। उनसे किसी न क्रिसी तथ्य का उद्घाटन किया 
जायगा। यही बात साको के संबंध में भी है। साकी की प्रत्येक वस्तु को प्रतीक 
के भीतर माना जायगा और उनके आधार पर अमृतल्र की व्याख्या की जायगी। 

प्रतीकों पर बहुत सी पुस्तकें लिखी गई हैं और उनमें प्रतीकों का अर्थ भी दिया 
गया है, पर उनमें उनके स्वरूप का बोघ नहों कराया गया है। अतः प्रतीकों के 
प्रकरण में हमें उनके उन विशिष्ट गुण पर ध्यान देना चाहिए जिनके कारण उन्हें 
प्रतीक की पदवी प्राप्त होती हैं। नखशिख में मुख की प्रवानता होती है । उसका 
वणन प्रायः सभी कवि खूब करते हैं । पर उसका प्रकट दशन कितनों को होता 
है? परदे के भीतर का दीदार ही तो तसब्बुफ का सब कुछ है १ केश सूफिय्रों का 
मुख्य प्रतीक है । उसकी कालिमा, उसकी कानित एवं उसका विल्तार प्रेमियों के लिये 
मनोरम ओर आकपषक तो है ही सूफी उसको माया का रूप समभते हैं। प्रिग्रतम 
अपने बालों के आवरण ओर विश्लेप से प्रेमियों को नचाता रहता है। उनका दिल 
नहीं में उलफ कर रह जाता है । कटाक्ष भी तो कुमुमवःण हैं जो हृदय को विद्ध 
कर प्रियतम के प्रेम में प्रेमी को अचेत कर देते हैं और फिर कभी उसको प्रेम से 
मुक्त नहीं होने देते। ऐसे ही प्रियतम के प्रत्येक अंग किसी भावना के द्योतक हो 
तसब्दुफ के प्रतीक बन जाते हैं ओर सूफी अपने काव्य में उनका अयोग कर प्रेम 
की व्यापकता को प्रशस्त करते हैं । वाद के क्षेत्र में जो प्रतिबिम्बवाद है भावना 
क्षेत्र में वही प्रतीक । सूफी दोनों के भक्त हैं और दोनों ही की छटा अपने काव्य 
में दिखाते हैं। पर उनका ध्यान अधिकतर श्रतीक पर ही रहता हैं । प्रतिबिम्ब का 
तो कहीं कहीं उनकी रचनाओं में आभास मर मिल जाता है। सूफियों का उससे कोई 
विशेष नाता क्या ! वही तो प्रतीक का मूल कारण है ? फिर प्रतीक के प्रत्यच फल 
को छोड़ किसी अलक्त्य के मूल को क्यों टटोलें ? काय को छोड़ कारण में 
क्‍यों लगें १ ह 
सष्टि में बहुत से प्राणी ऐसे भी हैं जिनक्री दगा हमारी दशा से अच्छी तरह 
मेल खाती है । बुलबुल ओर तोते की दशा कितनी दयनीय है। उनका प्रेम 
कितना उपजाऊ है। बुलबुल पिजड़े में पड़ी-पड़ी जो राग आलापती है, तोता बंदी 
की दशा में जो गीत गाता है वह सूफियों के हृदय को बेच देता है । सूफी तादात्म्य 
का अनुभव कर बन्धत से मुक्त हो अपने परम धाम तक पहुँचने के लिये ठोक उसी 
प्रकार ललायित हैं जिस प्रकार बुलबुल चमन या तोता बन के लिये। बुलबुल 


प्रतीक १०४६ 


शोर चमन को सूफियों ने प्रतीक के रूप में पकड़ा और उन्हें अपने काव्य का अंग 
बना लिया । इसी प्रकार मीन तड़प तड़प कर जब जल के लिये जान देने लगता 
है ओर बाँसुरी कलप-कलप जब विरह में राग भरने लगती है तब सूफियों का 
रसिक हृदय भी दरक उठता है और उसको उस घरोहर का भान होता है जो प्रेम 
के रूप में उनके हृदय में विराजमान है ओर जिसके उद्बोधन के लिये ही सश्टि- 
शिरोमणि मानव की रचना हुई है । बुलबुल, तोता, मछली और बाँसुरी तक ही 
प्रतीकों की सीमा नहीं । सूफियों को कण कण में विरह-व्यथा ग्रतीत होती है । 
उनके लिये सभी कुछ प्रतीक है । सभी तो प्रियतम के प्रेम में निमग्न हो उसी की 
खोज में भाँवरें भर रहे हैं ? फिर उसकी इति कहाँ १ 

सूफियों के अति सामान्य प्रतीकों के ब्योरे से कोई लाभ नहों । देखना तो 
हमें यह चाहिए कि सूफी उनका उपयोग केसे करते हैं। अच्छा तो काव्य में 
प्रतीकों के आधार पर अन्योक्ति का विधान होता हैं । सामान्य उक्ति अथवा 
साधारण व्याख्यानों में हमारे भावों को इतना अवकाश नहीं मिलता कि उनका 
सहज विकास हो और उनका व्यापार निजी रूप में बढ़े। उनमें तो उनपर एक 
प्रकार का बोभ-सा लाद दिया जाता है जिसको उन्हें ढोना ही पड़ता है। उससे उनका 
कोई अनुराग नहीं रहता । परन्तु अन्योक्ति में यह बात नहीं होती । उसमें तो 
उन भावा को भलका भर दिया जाता हैं जो हमें इष्ट होते हैं। तो बस, अप्रस्तुत का 
प्रस्तुत से जितना ही अधिक लगाव होगा अन्योक्ति का विधान भी उतना ही सुन्दर 
शोर सुगम होगा । जो बातें प्रतिदिन हमारे सामने आती रहती हैं, जितका संस्क्रार 
हमारे मन में बना होता है, जिनकी म्मृति वासना के रूप में हमर्में पड़ी होती है, 
उनके उल्लेख मात्र से हमारी मनोद्त्तियाँ जाग उठती हैं ओर अपने स्वभाव के 
अनुकूल उनसे भाव ग्रहण कर लेती हैं । उन पर किसी अकार का बाहरी दबाव 
नहीं पड़ता । अपितु वासना ओर संघ्कार ही उनको उभार कर भाव ग्रहण के 
योग्य बना देते हैं । अस्तु, अन्योक्ति में भावभंगियों का विधान ओर अप्रस्तुत का 
संकेत भर रहता है, किसी बात का ग्रत्यत्ष वा कठोर आग्रह नहीं । फलतः सूफी 
इन्हीं भावभंगियों और इन्हीं संकेतों के आधार पर, अन्योक्ति के द्वारा उस प्रियतम, 

का साक्षात्कार कराते तथा उस परम प्रेम का प्रदर्शन करते हैं जिसके अंशमाश्र से 
सारी लीला चल रही हे ओर जिसके दौदार के लिए सारी प्रकृति नाच रही है । 

अन्योक्ति की भाँति ही समासोक्ति मी ग्रतोीकों पर निर्भर रहती है । किंतु उसकी 
विशेषता यह है कि वह प्रघ्तुत तथा अप्रस्तुत दोनों को साथ लिये चलती है। 
कभी कभी सूफियों की शक्ति इस ढंग की हो जाती है कि वे प्रतीक्ों के आधार पर 
किसी तथ्य का निदर्शन इस तरह कराना चाहते हैं कि उसका बृत्त भी यथातथ्य बना 
रहे और उनका अभीष्ट भी सघ जाय । परंतु इस प्रकार की दोहरी चेष्टा सूफी काव्य में 
अधिक नहीं मिलती । ग्रायः उनकी मसनवियों में जो आख्यान पाये जाते हैं उनमें 
से अधिकांश कल्पित हैं । उनका प्रधान उद्देश्य उनके द्वारा अपने मत का प्रकाशन 
करना ही है, कुछ उस आख्यान को इतिहास का अंग बनाना नहों $ प्रस्तुत तो 
उनके लिये निमित्तमात्र टै। प्रचलित अ्रथवा मूल वस्तु के वर्णन में भी सूफियों 
ने इतिब्रत्त पर विशेष ध्यान नहीं दिया है प्रत्युतु उसको रूपक एवं अन्‍न्योक्ति के 
साँचे में ढालकर उसे भावुक जनता के सामने अपने इस रंजित हूप में रख दिया है। 
यूसुफ़ ओर जुलेखा, छेला और मजनँ के रचयिता कभी उनऊे जीवन की व्याख्या 
में लीन नहीं होते, उनका ध्यान तो सदेव उनके उस उन्मत्त प्रेम के प्रदरशत पर 
रहता है जो भावों के प्रबन प्रवाह -में पड़कर भव-बंधबन को तोड़ सवथा स्वच्छंद 
हो जाता है, किसी माग की चिंता नहीं करता और मनमाना चल निकलता है । 
अस्तु, सूफियों की रचनाओं में समासोक्ति का चाहे जितना विधान हो और रूपक 
का चाहे जितना सत्कार हो, पर वस्तुतः सूफी अन्योक्ति के ही भक्त हैं। उनकी 

अन्योक्तियों में हृदय का दुराव है, अलोकिकता का स्व्रांग नहीं । 

अस्तु, हम देखते हैं कि प्रतीकों के आधार पर, छोटे छोटे आख्यानों के द्वारा, 
अन्योक्ति के रूप में सूफियों ने उन तथ्यों का मनोरम चित्रण किया जिनक्रे संपादन 
में तक सवेथा असमर्थ रद्द जाता है। मसनवी छंद शआख्यानों के लिये इतना 
उपयोगी सिद्ध हुआ ओर उसमें इतने आख्यान लिखे भी गए कि उसका प्रयोग ही 
आर्यान के लिये होने लगा ओर लोग आख्यानात्मक रचना को मसनवी कहने 
लगे । आख्यानों से सूफियों ने अपने मत के प्रचार में वही काम लिया जो दृशंतों से 

कथावाचक आज भी लिया करते हैं । आख्यानों के आवरण में जो भाव जनता 
के सामने आते हैं उनका उनपर पूरा पूरा प्रभाव पड़ता है ) परंतु उनके सामने 
उनका रूप खड़ा जो हो जाता है । परंतु सूफ्यों के आख्यानों की इति यहीं नहीं 
हो जाती । उनका सच्चा रूप तो तब प्रकट होता हैँ जब पुराणों की भाँति उनमें 
भी गहन तत्वों का मनोहर चित्रण किया जाता है ओर शास्त्रीय पद्धति पर अपने 
मत के निरूपण के लिये उनमें' भी उचित स्थल ढँढ लिया जाता है। हम कह ही चुके 
हैं कि प्रेमी सूफियों को अपने सच्चे प्रेम-प्रसार के लिये कठमुल्लाओं की हुजत,काजियों 
की कट्टरता ओर शासकों की क्रूरता का मुंह बंद करना था। निदान उन्होंने 
संवादात्मक प्रणाली को ग्रहण किया । कहने की बात नही कि इसके कारण एक 
और तो उनके गूंढ़ भावों के प्रदशन में रमणीयता और सुबोधता आ गई और दूसरी 
ओर नाना प्रकार के इसलामी आत्षेपों से उनकी रक्षा भी हो गई । जो बात इस- 
लाम के प्रतिकूल समभी जाती थी संवादों में वही किसी अन्य पात्र के मुँह में रख दी 
जाती थी । जो इस प्रकार अपने मूल रूप में जनता के सामने आ भी जाती थी ओर 
कठमुल्लाओं के कोप से बची भी रहती थी । कहते हैं कि जब हाफिज्ञ सा निपुण कवि 
अपने एक पद्मांश के कारण बुरा तरह फेप गया था तब उसने अपने एक मित्र 
के अनुरीध से उसे एक मसीही के मुँह में रख कर इसलामी चंगुल से अपनी जान 
बचा ली थी । संवादों के रूप में मोलाना रूमी ने तसब्वुफ का इतन! भव्य चित्रण 
किया कि उनकी मसनवी को पहलवी का कुरान कहा जाता है । अस्तु मसनवियों की 
तसब्वुफ में वही प्रतिष्ठा हैं जो सनातन घमे में पुराणों ओर बौद्ध मत में जातकों की 
है । मोलाना रूमी अपनी मसनवी को कुरान की विशद व्याख्या कहते और घोषणा 
करते है कि उसमे' उन्होंने कुरान का सार खींच कर रख दिया है और हड़ी कुत्तों 
के लिये फेंक दी है । अन्य सूफी मसनवियों को भी इसी दृष्टि से देखना चाहिए । 
अन्यथा उनका भेद न मिलेगा । 

सूफोमत के विवेचन में मसनवियों से पूरी मदद मिलती है । उनमें तसब्बुफ 
के सिद्धान्तों का प्रतिपादन किया गया है । पर सूफी हृदय का पता गजल से ही 
चलता है । मसनवी इरान की अपनी चीज है। मत ग्रतिपादन के लिये ईरानी 

सूफियों ने उसको जन्म दिया । परन्तु गजल का अरबी में खूब प्रचार था । उसमे 
स्री-पुरुष की बात-चीत होती थी। धीरे-घोरे रति के साथ ही उसका ज्चेत्र भ॑ 
व्यापक हो गया और उसमें परम-प्रेम का प्रदर्शन डट कर होने लगा । गजल के 
माशक स्त्री से अमरद बनने लगे। भावों का सागर जितना गजल में उमड़ा 
उतना किसी अन्य छंद में नहीं । गजल में प्रेम की इतनी प्रचंड आँधी आई 
कि उसमें धर्म-कर्म, आचार-विचार सब हवा हो गए। प्रतीकों की ओट में बुलवुल 
झोर चमन से लेकर कब्र एवं कयामत तक आशिकों का इश्क छा गया। 
अमरदपरस्ती की धाक जमी और आशिक ककत्र में से कफन फाड़-फाड कर 
माशक को माँकने लगे । गजल के प्रचार के बढ़ जाने के कारण 'अमरद की माँग 
बढ़ी और सूफी भी फकरीरी तोड़ उसके पीछे हो लिए । जगह-जगह इश्क मजार्जी। 
तब तक उसके पीछे अड़े रहे जब तक वह इश्क हकीकी में परिणत न हो गया । 
आज भी समा में सूफी गजलों का ही गान करते हैं ओर कव्वाल उन्हीं को 
गाते गाते बहतों के लिये हाल को आसान कर देते हैं । गजल में शराब ओर साकी 
बुलबुल ओर चमन आदि प्रतीकों का ऐसा गुणगान होता है कि उनसे अनमभिज्ञ 
प्राणी उनकी अण्लील समझते ओर उनके रहस्य से अपरिचित रह जाने के कारण 
उनको कोसते भी हैं । इसमें तो संदेह नहीं क्रि समाज की दृष्टि से गजल 
का प्रचार लोऋ-मंगल का विधायक नहीं । पर सूफियों को इस समाज को क्या पड़ी 
है? उनको तो किसी प्रकार प्रियतम क। समागम कर उसके साथ मीज करना 
अथवा उसके अभाव में उसका विरह जगाना है। इसके लिये उन्हें कोई कुछ भी 
कहता रहे पर उनको इसकी चिन्ता नहीं । हाँ, चिन्ता तो उन्हें तब होती है जब 
उनका कठोर साकी शराब ढालना बन्द कर देता है | शराब मिली तो चिन्ता क्‍या * 

रुबाई में भी प्रतीकों को गजल की भाँति ही स्थान मिला। अंतर केवल यह 
रहा कि रुबाइयों का प्रसिद्ध निमोता उमर खणख्याम एक मोजी जीव था। वह अमरद- 
परस्त नहीं, रमणीपरस्त था । उसने रमणी को ही आलंबन बनाया, अ्मरद को 
नहीं । बस रुबाइयों में कमेकांडों की धज्याँ उड़ाई गई' । उनमे' भी मुल्ला, काज्ी 

ओर शेखसाहब का भंडाफोड़ हुआ । ओर जाहिद की अच्छी गत बनी । अरुतु 
कहा चाहें तो हम कह सकते हैं कि सूफियों ने मत-प्रतिपादन के लिये 
मसनवी ओर भाव-प्रदशन के लिये गजल को चुना ओर व्यंग्य के विचार से रुबाई 
पर विशेष ध्यान दिया । इनमें भो भाव-प्रबलता के कारण गजल का ही व्यापक 
प्रसार हुआ । विय्रोग के वणन में तो सूफियों ने कमाल ही कर दिया । मसनवी 
में रूमी, गजल में हाफिज एवं रुबाई में ख्याम अपना सानी नहीं रखते । फलतः 
रूमी आचाय, हाफिज भक्त ओर खग्याम मोजी कहलाए । सूफी काव्य के परिशोलन 
से पता चलता है कि रुबाई, मसनवी और गजल का क्रमशः प्रचार हुआ' । और 
तसब्बुफ के विकास में सूफो जिंदीक से आचाये ओर फिर भक्त बने; किन्तु क्रिसी भी 
दशा में प्रतीक से अलग न हुए । 

मुसलिम साहित्य में सूफियों की ऐसी घाक जमी कि फारसी में जितने कवि 
हुए सभी सूफियोों के प्रतीकों के आधार पर ऋषिता करने लगे। उनके प्रताप से 
किसी भी फारसी कवि के लिये शराव और साको के बिना कविता करना दुस्तर हो 
गया । भाषा में क्नावट और भरतीकों में बुढ़ाई आ गई । स्वच्छन्द और अटपटे 
सूफियों की उनमें संतोष न रहा । उनमें विरोधात्मझ प्रतीकों का चलन अथवा 
उलटी का प्रचार हुआ । फारिज' कान से देखने ओर आँख से सुनने लगा। उससे 
पहले के सूफी अपने को हक अवश्य कहते थे, पर कभी इस बात का दावा 
नहीं करते थे कि वे वहाँ पहुच गए जहाँ किसी अन्य को पहुच नहीं । फारिज 
भी अपने को हक कहकर रह जाता तो कोई बात न थी । उसका दावा तो यहाँ 
तक हो गया कि सलात में इमाम उसोका अनुसरण करता है कुछ वह इमाम का 
नहीं ।' सभी लोग उसकी ओर मुँह करके नमाज पढ़ते हैं, कुछ काबा को ओर 
करके नहीं । आत्म-विज्ञापन की गद्दरी मोंक़ यदि यहीं समाप्त (हो जाती तो कोई 

बात न थी। फारिज ने तो यहाँ तक कह दिया कि वेसे आदम की संतान होते 
हुए भी वस्तुतः वह आ्रादम का बाप है । पिता-पुत्र का यह उलटा सम्बन्ध सन्तों 
की उलटी से कम नहीं । अब माता-पुत्र का भी सम्बन्ध देख लीजिए। जिली' 
कहता है कि मेरी प्राथना पर मेरी माताओं ने मुझसे प्रयया कर लिया । उधर 
एक दूसरे महानुभाव की तो घोषणा ही दे कि मेरी माता ने अपने पिता को जन्म 
दिया । कहने का तात्पये यह है कि प्रतीक की सनक ओर बढ़कर हाथ दिखलाने 
की कला ने तसब्व॒ुफ में उलटी को जन्म दिया ओर उसके द्वारा सीधी ओर सरल 
जनता को मोहा गया । इधर उलटी के ऐसे प्रयोगों के कारण सूफी प्रमत्त कहलाए 
'आऔर उधर इसलाम की भकुटी से बचकर जनता के स्वस्व बने । प्रतीकों से सूफियों 
ने कोन सा काम नहीं लिया ! 

( १ ) स्टडीज श्न श्सलामिक मिरटीसीज्म, प० २५५ ॥ 

3. भावना 


सूफियों की भक्ति-भावना मादन-भाव की द्वोती हे । मादन-भाव यद्यपि देखने : 
एक नवीन भाव प्रतीत होता है तथापि उसका प्रयोग सवेधा अवाचीन नहीं । भार 
के प्राचीन तंत्र-साहित्य के उस विभाग में उसका उपयोग दिखाई देता है जो नान 
प्रकार के उललासों से भरा पड़ा है। मादन भाव की उद्धावना भारत में किर 
प्रकार हुईं, इसपर विचार करने का यह अवसर नहीं । यहाँ तो केवल इतना निवेदः 
कर देना हे कि मादन-भाव का उल्लेख भारतीय भक्ति-भावना में कहीं नहीं किय 
जाता । स्वेत्र उसकी जगह माघुये भाव ही का अयोग पाया जाता है । माघुये भा: 
क्या सभी भक्ति-भावों के विषय में हमारा कहना द्दे कि भक्ति-भावों में जो भाव 
का अर्थ लिया जाता है वह रति-भाव के "भाव? के अथे से सर्वेथा भिन्न है । उपा 
सना के क्षेत्र में जिन भावों का नाम लिया जाता है उनमें उस बुद्धि के भावों क 
विचार होता है जो उपास्य एवं उपासक में संबंध स्थापित करती है। अतएव जब 
हम किसी की भक्ति-भावना को माघुये भाव की कहते हैं तब हमारा तात्पये यह 
नहीं होता कि उसमें रति के अतिरिक्त किसी अन्य भाव की ग्रतिष्ठा है ; अत्यु 
यह होता है कि उपास्य में उपासक की बुद्धि रति वा पति-पत्नी भाव की है 
भ्रथीत्‌ उसका यह भाव उसके संबंध का भाव है कुछ हृदय या सत्ववृत्ति का कदापि 
नहीं । नहीं तो सब पूछिए तो उपासना में जितने भाव होते हैं उन सब का एकमात्र 
स्रोत रति ही है। भय ओर विस्मय को लेकर जो उपासना खड़ी होती दे वह भी 
रति से शुन्य नहीं कही जा सकती । किंतु रति के इस स्वहूप का बोध कराने के 
पहले माधुये एवं मादन भाव के विभेद पर विचार कर लेना चाहिए । 

सो माधुय भाव के नामकरण का प्रधान कारण रति-भाव के आस्वादन की मधु- 
रता दी हे । रति का समुचित परिपाक पति-पत्नी को छोड़ किसी अन्य भाव को भक्ति 
में नहीं दो पाता । फलतः उनका आस्वादन भी रस की कोटि तक नहीं पहुँच पाता; 


११६ तसब्चुफ श्रथवा सृूफीमत 


वह भाव ही बना रह जाता है। >टंगाररस का माधुयेभाव से सहज संबंध है । किसी 
के उपास्य में हमारी पूज्य बुद्धि भले ही न हो; पर उसकी रति तो हमारे रोम रोम 
से उमड़ रही है । भारतीय माधुयेभाव का आलंबन व्यक्त भगवान्‌ है। उसकी 
अलोकिक सत्ता हमारा उद्धार करती ओर लोकिक हमें बराबर अपनी ओर खींचती 
रहती है। हम अपने आपको रति का अवतार सममते हैं, काम का नहीं। सूफो 
इस विषय में हमसे कुछ प्रतिकूल हैं । उनकी भक्ति का आधार मदन वा काम हैं, 
रति नहीं। मदन एवं रति में पति-पत्नी का संबंध है । वास्तव में एक ही तथ्य के 
दी पत्तों को काम एवं रति की संज्ञा मिली है। काम को मनोभव वा मनसिज भी कहते 
हैं । सचमुच काम में वह क्रिया शक्ति हे जो स्वथा को बहधा ओर एक को अनेक 
करती है औ्रोर रति में वह मोहन-शक्ति है जो काम को मुग्ध कर उससे मनमाना 
काम कराती है । काम अमृत है तो रति आनंद है और दोनों ही ब्रह्म के दो रूप हैं । 
माघुये भाव में रत काम को चाहती है तो मादन भाव में काम रति का पीछा 
करता है । एक मधुर, कोमल, मंद है तो दूसरा उन्मत्त, भीषण और उग्र । 

अब माधुये एवं मादन भाव के उक्त विवेचन से आप ही स्पष्ट हो जाता दे कि 
सूफियों को प्रेम की दुगेति क्‍यों पसंद है । सूफियों को अम्गत की आबकांच्षा नहीं, 
प्रियतम के संभोग की लालसा होती है । इस लालसा का मुख्य कारण शामी 
जातियों के संस्कार में रमा है | जीव मात्र में अमृत एवं आनंद की कामना होती 
हैं। सूफी अम्गत की चिन्ता में लीन न हुए । उनकी अम्उृतत्व की जिज्ञासा वहीं 
शांत हो गई जब उन्हें पता चला कि यह जन्म प्रथम ओर अंतिम है । निधन के 
उपरांत जिस शाशवत स्वरग-्नरक, सुख-दुःख का विधान उनके मत में था उसमें 
इप्वर का कृपापात्र होना ही सब कुछ प्राप्त करना था । निदान सूफी इस चिंता में 
लगे कि आनंद केसे मिल्ले। आनंद के विषय में पहले ही कहा जा चुका दे कि उसका 
एकायन उपस्थ है । भारत में उपस्थ एवं तटस्थ के आधार पर भक्ति तथा ज्ञान 
का विचार बराबर होता रहा ओर भाँति भाँति के आनंदों का स्वरूप भी दिखाया 
गया ; परंतु इसलाम में उपस्थ ही का स्वागत हुआ ओर वहाँ केवल सहजानंद 
का ही विलास छिड़ा । 

आनन्द अआस्वादन की अभिव्य॑ंजना हे । यह शआस्वादन ज्ञानपरक भी हो सकता 
है और वासनात्मक भी । सूफियों ने म्वारिफ की कल्पना कर जिस सत्य का प्रति- 
पादन किया उसका परिशीलन उनके अध्यात्म में किया जायगा । अभी उनके इश्क 
का अवलोकन कीजिए | प्रेम-रस के परिपाक में सूफियों को भावना तभी स्पष्ट 
लक्षित हो सकती दे जब रस के सभो अंगों की मीमांसा की जाय । सूफी जिस 
रति-भाव को ले कर आगे बढ़ते हें ओर जिस मादनभाव का परिचय देते हैं, वह 
वस्तुतः कितना व्यापक ओर उदार है, उसमें अन्य भाव किस प्रकार निहित होते 
हैं, आदि बातों का जब तक उचित विचार न होगा तब तक सूफियों का वास्तविक 
रहस्य न खुलेगा । सूफी प्रेम ही को सब कुछ मान अन्य भावों की उपेक्षा यों ही 
नहीं करते, वे भली भाँति जानते हैं कि प्रेम ही सब रसों का मूल है। एक सूफी 
का उद्घार हें--- ु 

“अगर इश्क़ न होता इंतजाम आलमे सूरत न पकड़ता। इश्क़ के बगेर 
जिंदगी वबाल है । इश्क़ को दिल दे देना कमाल है। इश्क़ बनाता है, इश्क़ 
जलाता है । दुनिया में जो कुछ है इश्क़ का जलवा है। आग इश्क़ की गर्मो है, 
हवा इश्क़ की बेचैनी है, पानी इश्क़ की रफ़्तार है, खार इश्क़ का क्वियाम है। 
मोत इश्क़ की बेहोशी है, जिंदगी इश्क़ की होशियारी है, रात इश्क़ की नींद है, 
दिन इश्क़ का जागना है। मुसलिम इश्क़ का जमाल है, काफ़िर इश्क़ का जलाल 
हे, नेकी इश्क़ की क़ुरबत है, गुनाह इश्क़ से दूरी है, बिहिश्त इश्क़ का शोक़ हें, 
दोजख इश्क का जोक है ।” 

सारांश यह कि सूफी दृष्टि में इश्क वह कियाशक्ति है जो काम की प्रेरणा से 
उत्पन्न होती है और रति के साथ आनंद के लिए नानात्व का रजन करती है । 

हदीस है कि आत्म-दशन की कामना से अलक्ष्य ने अपने को प्रत्यच किया। 
अल्लाह ने अपनी ज्योति से अपने प्रतिरूप आदम को बना कर उसके आनंद के 
लिये उसके अंग से होवा का निमोण किया | आदम उस पर ऐसे आसक्त हुए 
कि उसके कहने से निषिद्ध फल खा कर मत्यैलोक में आए । आदम और होवा 
के समागम से मानव सष्टि चली । श्रुति भी है कि परम पुरुष ने रमण के लिये 

स्‍्वधा को द्विधा कर बहुधा का विधान किया। खंष्टि का मूल कारण कुछ 
भी हो, पर इससे इतना तो स्पष्ट ही है कि आनंद की कामना से ही मिथुन का 
व्यापार बढ़ा । इस मिथुन के बारे में अग्निपुराण का मत है कि सहजानंद 
की प्रेरणा से अहंकार का उदय हुआ । अहंकार ने अभिमान के आधार पर 
राग को जन्म दिया | अहं एवं पर के विकास में परस्पर जो प्रएन उठे उनमें 
विभेद होने के कारण द्वेष का उदय हुआ। इस प्रकार रागद्वेष के द्वंद्र पर 
संसार का संसरण चला । राग उपस्थ की प्रेरणा एवं द्वेष तटस्थ का विधान करने 
लगा । सूफी जिसको इश्क़ कहते हैं वह वही राग है । राग एवं दवेष को जगह 
सृफी जमाल एवं जलाल का नाम लेते हैं। अस्तु, सच पूछिए तो द्वेष की 
कोई स्वतंत्र सत्ता नहीं है । वह तो राग का मान ही ठहरा । भय एवं विस्मय के 
मल में भी राग ही काम करता है। भय में हम आलंबन से विमुख होते हैं 
ओर विस्मय में उससे चकित हो ठिठक से जाते हैं । तो भी हमारी इस दशा का 
मूल कारण वस्तुतः वह राग ही है जो हमारे श्लोर उसके बीच में कोई न कोई 
संबंध स्थापित किए रहता है। सूफियों की भक्ति-भावना में यह स्थिति प्रत्यक्ष 
दिखाई देती है । उनमें अल्लाह का भय इसलिये बना रहता है कि कहीं वह 
विमुख न हो जाय । उनके इस भय का प्रधान कारग्ग वह राम है जो प्रियतम के 
साक्षात्कार का विधान करता है । यह वह भय है जिसका संचार प्रीति के कारण 
होता है । जब प्रियतम के क्ृत्यों में उन बातों का दशन मिलता है जो आशएचय- 
जनक हैं तब उनको देख कर हम विस्मय में पड़ जाते हैं ओर सहसा कुछ निरणेय 
भी नहीं कर पाते । अंत में इस भय ओर इस विस्मय का परिणाम यह होता है 
कि हमें अपनी तुच्छता का बोध हो जाता है और हम प्रेम में ओर भी प्रपन्न हो 
जाते हैं । इस प्रकार हम देखते हैं कि उस सारे प्रपंच का मूल कारण अहंकार 
ही हे, अतः हम उसीको मिटाना चाहते हैं । 

प्रकृत आत्म-विइ्षेषण से भलीभाँति अवगत हो जाता है कि अम्ृतत्व एवं 
आनंद की कामना ही हमारे कण कण में बोल रही है । हम आनंद और शाश्वत 
जीवन के श्रतिरिक्त ओर कुछ नहीं चाहते । अम्रतत्व एवं आनंद का एकमात्र 

साधन जो सहसा हमारे सामने आ जाता है वह उपस्थ अथवा रति ही है। रति 
में आनंद का प्रादुर्भाव तो होता ही है, संतान हमारी शाश्वत सत्ता भी स्थिर 
रखती है ; परंतु इस आनंद ओर इस अम्गतत्व में तृप्ति नहीं मिलती, प्रत्युत इनसे 
तो तृष्णा की ही वृद्धि होती है । अथच, सूफियों को सामान्य रति में वह संतोष 
न मिला जिसके वे भूखे थे । उनको उसमें तो उसका संकेत भर मिल सका । तब 
सूफियों ने देखा कि जिसको हम रति का यथाथ आलंजन समभते हैं. वह तो उसका 
सच्चा आलंबन नहीं, विभूति मात्र द्वे। उसका वास्तविक आलंबन तो वही विभु होगा 
जिसके प्रसाद से हमें इस रति-प्रक्रिया में भी अम्ृतत्व एवं आनंद को आभा 
मिलती है: यदि वह अमृत स्वरूप और आनंदमय न होता तो संसाट का संपरय 
भी मंगलमय न होता । संसार भी तो उसी के संकेत पर चल रहा है और उसी के 
अदा पर मुग्ब हे, फिर उसकी उपेक्षा केसे की जा सकती है १ 

किन्तु उस परम आलंबन के साज्षात्कार के पहले ही हमें उसको मर्यौदा 
का बोध हो जाना चाहिए । सूफियों की धारणा है कि वस्तुतः वही आश्रय हे । 
वही हमें अपनाने के लिये अपनी माया दिखा रहा है। सृष्टि के रोम रोम में 
जो मलक दिखाइ दे रही है वह उसी की भाँकी हे जो हमें लुभाने के लिये ही हो 
रही दे । सितारे चमक-दमक के साथ उसकी ओर खिंचे जा रहे हें, चाँद उसी की 
ओर बढ़ा जा रहा दे, सूरज भी उसी के फेर में पढ़कर जल रहा है, संक्षेप में, 
उसने चारों ओर प्रेम का बीज बखेर दिया हे जिसने उगकर सबको आलंबन से 
आश्रय बना लिया है और इसी से हम भी उसके वियोग में पड़ गए हैं । यदि वह 
न चाहता तो हमें क्या पड़ी थी कि हम उसे चाहते, उसके विरह में मग्न रहते, 
घुलते ओर नाना प्रकार के उपद्रव सह मरते-मिटते सदा उसी की याद करते | 
हम तो खाने-पीने, भोग-विलास में दी मस्त थे ; हमें उसकी सुधि कहाँ थी जो 
उसके वियोग में भाँवरें भरते 2 

तो जब विभु की विमोहन शक्ति ही का यह सारा प्रसार है तब इसमें भय, 
विस्मय, कोधघ, जुगुप्सा आदि भावों के लिये स्थान कहाँ ! भयभीत तो हम उस 
दशा में हो सकते हैं जब हम उसके स्वभाव से अपरिचित हों ओर उसकी चाल 

ढाल ओर उसके काम-कोतुक को न समभते हों । जब हम यह भलीभाँति जानते हैं 
कि उसी की कृपा से हम उसकी ओर बढ़ रहे हैं तब उसके कृत्यों से भयभीत नहीं 
हो सकते उलटे उसकी ओर और भी बढ़ ही जाते हैं और इसी से अंत में उस 
तक पहुँच भी जाते हैं । अब उसके चमत्कारों से हमें आश्चर्य नहीं हो सकता। 
हम उसके भेद से भलीभाॉति परिचित जो हो गए हैं । रहस्य तो वह उन अंधों के 
लिये है जो आँखें फाइ उसको हाथ पर रखकर देखना चाहते दे । हम तो जानते 
हैं कि चमत्कार उसके मोहन मंत्र क्या, वह वशीकर मंत्र है जो हमारे चित्त को 
चमत्कृत कर अपनी मुट्ठी में कर लेते हैं । उसके दिए हुए कष्टठों से हम क॒द्ध नहीं 
हो सकते ; क्योंकि हम जानते हैं कि अंतराय उसके दूत हैं जो हमें मार्ग दिखाने 
के लिये ही आते हैं । हम उनका स्वागत करेंगे ओर दूने उत्साह से और भी प्रेम- 
पथ पर दढ़ता के साथ अग्रसर होंगे। जुगुप्सा का हमको पता नहीं। कारण 
उसकी विभूति ओर उसकी अदा हमको इतनी पसंद है कि हम उसके अतिरिक्त 
कुछ ओर देखते ही नहीं, फिर घृणा किससे हो १ शम को भी हमें इच्छा नहीं, 
हमें तो आत्मक्रीड़ा ही रुचती हे । रति के प्रसार में हँसना-रोना ही हमें भाता 
हे । हम रोकर उसे हँसाते ओर हँसकर उसे रुलाते ओर फिर दोनों हिल-मिल 
कर सच्चा आनंद उठाते हैं। बस हमारे लिये सवत्र रति ही रति है । 

सूफियों के प्रकृत विभावन ने रति के व्यापार को इतना प्रबल किया कि उसके 
सामने विरति का सारा पक्च निर्बेल पड़ गया । भारतीय उपासना अथवा माधघुय॑ 
भाव में विरति का पच्त कुछ-न-कुछ बना ही रहता है। भारतीय भक्त परमात्मा 
के व्यक्त स्वरूप में अनुरक्त हो संसारसे विरक्त पड़ जाते हैं। उनको किसी व्यक्ति 
विशेष से प्रेम करने की आवश्यकता नहीं रह जाती। परन्तु, सूफियों में 
यह बात नहीं दे। उनके म॒त में सामान्य प्रेस विशेष प्रेम का सोपान.. है. ओर. 
किसी व्यक्ति के प्रेम में पढ़कर द्वी परम प्र म का अनुष्ठान भलीभाति किया जा 
सकता है। यही कारण है कि उनके प्रेम-प्रलाप में आलंबन के यथाथे रूप का 
बोध नहीं होता । उनकी रतिके आलंबन ली, अमरद ओर अल्लाह के अतिरिक्त 
मुरशिद, पीर ओर रसूल भी दह्ोते हैं । भ्रल्लाह के अतिरिक्त किसी श्रन्य आआलंबन 

की आवश्यकता का सुख्य प्रयोजन यह हे कि इसलामी अल्लाह सगुण ओर 
साकार होने पर भी अवतार नहीं ले सकता; उसके तो रसूल ही भूमि पर आते हैं । 
मनोरागों के लगाव के लिए जिस संपक की वांछा होती है वह इसलाममें नहीं 
थी। मूते के प्रेमी किस प्रकार अमूते के विरद्द में तड़प तड़पकर इधर-उधर 
बिखर पड़े थे, इसकी जानकारी हमको प्रसंगवश होती रही है । सूफियों के लिए 
भी यह असंभव था कि अल्लाह को माशूक बनाकर उसे कोसें, उसके रकीबों को 
भला-बुरा कहें, उसके मुंह और भावभंगी का खुलकर वर्णन करें और फिर भी 
सहीसलामत, जीते-जागते बचे रहें । इसलिए इस घोर युग में उनके प्र म॒ के 
आधार अमरद ही बने । बेचारी रमणी तो परदे में पड़ी थी । उसकी पूछ कहाँ 
दुसरे, भाषा ने भी इनकी पूरी सहायता की। फारसी क्रिया में कोई लिंगभेद तो 
था नहीं कि आलंबन का भेद चट खुल जाता । 

जो हो सूफियों के आलंबन अमरद ही बने जो परोक्षरूप में प्रियतम के 
प्रतीक थे और प्रत्यक्ष रूप में अमीरों के माशक भी । अतः उनकी रति भी सदा रति 
ही बनी रही और कभी श्रद्धा का रूप धारण कर भक्ति की कोटि में न आ सकी । 
यही कारण है कि सूफी भक्त नहीं आशिक ही कहे जाते हैं और रति ही उनकी 
परम निष्ठा होती है । “काम मिलाबवे राम को' को जितना सूफी समझ सकता है 
उतना कोई भक्त नहीं । 

सूफियों की भक्ति-भावना में उनके उद्दीपन की उपेक्ता हो नहीं सकती । सूफी 
तो प्रायः कण-कण से उद्दीप्त होते रहते हैं । उद्दीपन के विश्लेषण से व्यक्त होता 
है कि उसके तीन अंग हैं । प्रथम तो आलंबन के हाव-भाव, द्वितीय प्रकृति के राग- 
रंग ओर तृतीय आलंबन के संबंधी । सूफियों के आलंबन के विषय में हम देख ही 
चुके हैं कि वह अधिक से अधिक आँखमिचौनी खेल सकता है, कभी हमारी 
श्ाँखों के सामने देर तक टिक नहीं सकता । रही उसकी चेष्टाओं की बात । सो 
उसके संबंध में यही समझ लेना चाहिए कि सूफी व्यक्तिविशेष के हाव-भाव को उसी 
की चेष्टा अथवा भाव-भंगी का फल समभते हैं । फलतः प्रकृति में जो कुछ विभाव 
गोचर होता है उसको उसी की अदा समभते हैं ओर उसी को उसके प्रेम का प्रसाद 

मानते हैं । अब आआलंबन के संबंधी को लीजिए । सूफियों की धारणा है कि प्रियतम 
अपने आप तो नहीं आता पर अपने रसूलों को भेजता है, जो दूतवा दूती का 
काम करते हैं । किताबें उसकी वह देन हैं जी सीने के घाव को सदा हराभरा 
रखती हैं ओर कभी उसको मुरभाने नहीं देतीं । 

प्रकृति से उन्हें एक ओर .प्रेरणा मिलती दे । सूफी देखते है कि प्रकृति उसके 
विरद में कहीं सूख रही है, कहीं रो रही है, कहीं चक्कर काठ रही है, कहीं उन्मत्त 
हे, कहीं मूर्छित है, कहीं ( स्वप्न में उसका साक्षात्कार कर ) हँस रही है, कहीं 
रूठ रही है, कहीं लहलहा रही है, कहीं लपट रही हे; कहीं कुछ कर रही है कहीं 
कुछ । संक्षेप में, प्रकृनत इनके सामने उन फलों को भोग रही है जिनको आबकांचा 
उनमें जाग रही है । उनकी लालसा ओर उनकी रति यह देख देखकर तड़प उठती 
है, लंबी साँस लेती है, ओर उसके विरदद में जल उठती है। कभी कभी उसको 
झलक पा उसे कुछ संतोष होता है ओर वह खिल पड़ती द। किंतु फिर उसी 
वियोग में चक्र काटने लगती हे । 

_सूफियों के अनुभाव बड़े विकट द्वोते..हं । प्रियतम के लिये सूफी क्या नहीं 
करते १ उसके लिये आँख बिछाते हैं, पथ बुहारते हैं, सर के बल चलते हैं, आँसुओं 
की नदी बहाते हैं, पहाड़ खोदते हैं, व्रत रहते हैं, उपवास करते हैं, रण ठानते हैं, 
आह से एक नया आसमान बनाते हैं, रकीबों को कोसते हैं, शरीर पर घाव करते 
हैं, कहाँ तक कहें कलेजे का कल्तेवा भी करने लग जाते हैं। उनकी यह अचेना 
फूल-पत्तों की नहीं होती; उसमें प्राण चढ़ाए जाते हैं । कभी कभी सूफियों के काये 
इतने भीषण ओर वीभत्स हो जाते हैं कि उनसे सुरुचि को धक्का लगता है। पर 

उन्हें इसकी क्या चिन्ता | उनको तो किसी प्रकार उसे रिका कर, उसमें दया उत्पन्न 
कर उससे बस एक बोसा प्राप्त कर लेना है । आखिर दया उत्पन्न केसे हो * 

सूफियों का यह अभिलाष सामान्य नहीं होता, उनको तो प्रियतम के लिये 

मर मर कर जीना पड़ता है । चिंता, स्मरण, कीतेन, गुणगान आदि तो सभी कर 

लेते हैं । सूफियों की इसमें विशेषता क्या ? तो सूफियों का इश्क उद्देंग से रंग लाता 

है ओर मरण में ही खरा उतरता है। ग्रेम की प्रमत्त दशा में सूफियों ने जो कुछ 

लिखा वा प्रलाप किया हे वह साहित्य संसार का अनूठा रल है । उन्माद के जो 
कृत्य प्रेमियों से बन पड़े हैं उनका प्रदशन प्रायः किया जाता है । उन्माद की ओट 
में ही जुनेद बच रहा और हल्लाज उसका सहारा न लेने से ही प्राणदंड का भागी 
बना । सूफी अपने को मजनून घोषित करते हैं । उनक्री व्याधि की दवा नहीं । 
प्रियतम के अतिरिक्त उनकी रक्षा अन्य कर ही नहीं सकता । सूफी न तो मरते हैं न 
जीते, बस सदा उसी प्रियतम को याद करते हैं। याद करते करते समाधि लग जाती दैः 
इनकी हाल आ जाता है । हाल की इस दशा में प्रियतम का साक्षात्कार हो ज 
है । इस महानिद्रा में जो महामिलन होता है, सूफी उसी को मरण कहते हैं । इसी 
से मरण का वन सूफी खूब करते हैं। उनका मरना गोर का बास नहीं, प्रियतम 
का बुलावा है । सूफी सज-घज के साथ पयान करते हैं और उनका प्रेत प्रियतम 
के कटाक्ष पर कुरबान होता हैं। यही उनकी उपासना का अंत अथवा मुक्ति है । 
सूफियों की जिन दशाओं का वणन किया गया है वे जिप्रलंभ की दशाएं हैं 
सूफियों की धारणा हे कि जीवात्मा परमात्मा के वियोग में व्याकुल है ओर उसी की 
वेदना में व्यग्र है । जीव को अपने ग्रियतम का पता उसी की कृपा से चला । कभी 
वह उसके साथ था, उससे प्रतिज्ञाबद्ध हो चुका था*; अतः उसको पहचानने में देर 
न लगी । *उसका परिचय तो मिल गया, किंतु वह न मिला । उसी की खोज में 
सूफी निकल पड़े हैं। खोजते खोजते जब वे थक कर सो जाते हैं तब उनका प्रियतम 
धीरे से उनके पास आता ओर संजीवन रस छिड़क कर उनको सचेत कर देता दे । 
उनको इस उद्बोधन से शांति नहीं मिलती, उनका विरह ओर भी बढ़ जाता है : 
आग को अआहुति मिल जाती है । फिर तो जहाँ कहीं देखते हैं प्रियतम ही का रंग 
दिखाई देता है । परंतु कभी वह रंगी हाथ नहीं आता । अंत में उनसे कोई कट 
पड़ता हे कि जिसके पीछे तुम मर रहे थे, वह कहीं अन्यत्र नहीं, तुम्हारे ही हृदय 
में हे ; जहाँ कहीं तुम देखते हो उसी की झलक दिखाई देती है, पर वह सदा 
परोक्त ही रहता है । कारण, जब तुम नहीं होते तब वह हो जाता दै ओर जब वह 
हो जाता है तब तुम नहीं रहते । फिर वियोग कैसे मिटे ? स्वप्न वा समाधि में 
उसके साक्षात्कार का मुख्य कारण यही है कि इस दशा में तुम अथवा तुम्दारा 

अहभाव नहीं रह जाता । बस वही वह रह जाता है। निदान हम से वह भिन्न 
नहीं है । हाँ, उससे हम भिन्न अवश्य हो गए हैं। भिनज्नता का आवरण उसके प्रसाद 
से हट जाता है, किंतु तो भी प्रमादवश उसे हम फिर अपना लेते हैं । अस्तु, यदि 
हम प्रपन्न हो सब कुछ उसी पर छोड़ दें तो वह हमारे आवरण को हटा दे ओर 
हम चट उसके अंक में पहुँच जाये । राग ठो हमारा अनादि है ही, बस प्रणय की 
देर हे । प्रणय तो हमारा पुराना है ही, बस अहंकार वा मान का ठेना हैं। बस 
खुदी मिटी कि खुदा बने । 
प्रियतम के द्वार पर पड़े पड़े युग बीत गए, पर कपाट न खुला | श्रियतम्न .परि- 
चय मांगता है । उसे अपना परिचय न जाने कितने रुपों में दिया जाता है, कितने 
कृत्यों का निर्दर्शन किया जाता है, कितने महानुभावों की सनद पेश की जाती है, 
पर उसका मन नहीं पसीजता । वह यही कहता है कि जगह नहीं । उसका प्रप्टन 
होता है--'कौन” ? उत्तर दिया जाता है--'में? । जवाब मिलता है--कहीं और 
देखो । यहाँ में को जगह नहीं । भ्रमण करते करते जब कहीं भी 'मैं! को शरण नहीं 
मिलती तब उसे ग्लानि होती है कि इस 'में! के फेर में भें क्‍यों पड़ा। '"में' 
के कारण ही तो मुकको अलग होना पड़ा । यदि 'में' न होता तो क्या होता * 
इतना सोचना हुआ कि चट वह प्रियतम के द्वार पर पहुँचा । भीतर से" ध्वनि 
उठी--'कीन” ? उत्तर मिला--ूँ? फिर क्या था, कपाट खुला ओर आनंद का 
पागर उमड़ पड़ा । कठोर संसारभी आनंदमय हो गया । उसे “बक़ा” मिल गई जो 
'फ़ना? के बाद हो आती है । 
विप्रलंभ में सूफियों के जो विलाप होते हैं उनमें इस बात की आशा बराबर 
बनी रहती है कि हमारी संवेदना मद्दामिलन का विधान कर हमको प्रियतम का 
शाइवत सुख प्रदान करेगी । यही कारण है कि वियोग की दशा में कभी कभी स्वप्न 
में ही सही, प्रियतम के साक्षात्कार तथा उसके स्पश का सुख मिलता रहता है । 
यदि चरम संयोग के महासुख का आस्वाद सवंथा अगोचर रहे तो प्राणी भुलकर 
भी उसके लिये प्रयल्ल न करे । उसके लिये यातना की तो बात ही क्‍या १ सूफी 
ती यह सममते ही हैं कि लोकिक संभोग उस अलोकिक रसनिधि का एक द्वींटा 

है जो लुभाने के लिये आनंद के उत्कषे में दे दिया जाता है। सूफी “वस्ल” की 
कामना उसी के आधार पर करते हैं । वस्ल में प्रेमी ओर प्रिय का भाव पूरा पूरा 
बना रहता है, उसमें अद्वेत का भान ही भर हो पाता हैं । सूफी वस्ल से आगे 
बढ़कर “'जिमाअर' ( संप्रक्त ) का आनंद लेते हैं । जिमा में प्रेमी और श्रिय का 
समन्वय हो जाता है । किसी का अभिमान नहों रह जातां। उसका स्वरूप सायुज्य 
सा हो जाता है, केवल्य नहीं । कारण कि भावना के क्षेत्र में देते का स्वतः लोप 
नहीं हो सकता, उसका कुछ न कुछ भाव रहता ही हे । 

सूफियों को अद्वेत का आभास वासना तथा प्रज्ञा के द्वार से मिलता है । रति का 
व्यायाम करते करते किंवा विरह जगाते जगाते जब सूफी मूछित हो जाते हैं तब 
उनको इस तथ्य का पता लग जाता है कि उनका प्रियतम उनसे अभिन्न है। सूफी 
इस दशा को 'सुक्र' (उन्माद) कहते हैं । सुक की एकता प्रेम-मद की दशा की 
एकता है, वह किसी प्रज्ञान पर अवलंबित नहीं है । चेतना के आने से जब चित्त 
ठिकाने आ जाता है तब फिर पुरानी बातें सामने आने लगती हैं । उनका समाधान 
करते करते चित्त की वह ब्रत्ति हो जाती हैँ जिसमें उसके सभी प्रश्नों का समन्वय 
हो जाता है ओर उसकी शप्रनुभूति इतनी पक्की पड़ जाती है कि किसी प्रकार के तके- 
वितक से उसकी निष्ठा में बाघा नहीं झ्राती । सूफी इसी को 'शह्” कहते हैं । 'शह! 
को ज्ञान ओर 'सुक्र' को भक्ति की दशा कह सकते हैं । 

प्रियतम के मार्ग में जो अंतराय गाते हैं, जो व्यवधान पड़ते हैं, उनसे साधक 
में अनेक भावों का संचार होता रहता है । मन की चंचलता प्रसिद्ध ही है । संसार 
की हवा लगने से मानस में न जाने कितनी तरंगों का संचार होता है, जिनसे अंतः- 
करण के रंग बदलते रहते हैं । सूकफियों के मानस में जो भाव उठते हैं, उसमें जो 
वेग काम करते हैं ओर उनसे जो बवृत्तियाँ जागती हैं उनकी अवहेलना हो नही 
सकती । जन सामान्य की रति से सूफियों की अलोकिक रति की रचना इन्हीं तरंगों 
के आधार पर होती दे । रति में हम “अहं' का त्याग तो करते हैं, किंतु उसका 
संस्कार बना ही रहता है । प्रियतम की प्राप्ति में हमारे गये का ध्वंस हो जाता है 
ओर हम दीन बन जाते हैं । संसार के भोग-विलास से जब हम तुष्ट नहीं होते और 

बार बार विवश होकर उसी की ओर बढ़ते ओ क्षुब्ध हो कष्ट भोगते हैं तब हमें 
कुछ निर्वेद सा हो जाता है और अपनी दशा में शांति नहीं मिलती । हम ग्लानि 
में पड़ जाते हैं । यदि हमारी यह स्थिति न होती तो शायद हम परम प्रेम की 
ओर न मुड़ते ओर सदा विषय-वासना में ही लीन रहते । यदि हमें अ्रपनी चिंता 
अथवा भविष्य के अमंगल की आएंका न होती तो हम किसी की शरण न लेते। 
यदि हमें जीवन का मोह, काल का त्रास, मरण का शोक आदि न होता तो हम 
कब किसी को याद करते ! सूफियों ने प्रेम के सहारे प्रियतम के मार्ग में प्रस्थान 
जो किया तो उनको अन्य भावों का भी प्रबंध करना ही पड़ा । 

स्वप्न का इसलाम में बड़ा महत्त्व है। वह साक्षात्कार का उत्तम साधन समभा 
जाता है । स्वप्न की दशा में प्रियतम की जो कलक दिखाई देती है, श्रपस्मार की 
परिस्थिति में जो उसका आलोक प्रतीत होता है, उन्माद में जो दिव्य शक्ति दशन 
देती है, प्र म-मद में जो उमंग उठती है, प्रियतम की जो स्मृति बनी रहती है, 
निद्रा में जो उसका स्पर्श होता है उसके सहारे हम प्रियतम के प्रसाद का पात्र 
बनते और उसकी ओर खींचते जाते हैं । हमारी इस मति का प्रवत्तक, इस उत्सुकता 
का विधाता और इस उत्कंठा का नायक एकमात्र वही है जिसके प्रम में हम विकल 
हैं । हम देखते हैं कि अन्य भी उसकी कृपा के पात्र हो रहे हैं ओर उन पर उसकी 
विशष दृष्टि है । बस हम अमर्ष, इंष्यों, असूया आदि भावों के शिकार हो जाते हैं 
और विषाद में पड़ जाते हैं। हमारे आवेग का ठिकाना नहीं रहता, हम उग्र हो 
जाते हैं । हमको पता चलता है कि हम उसके प्रेमी नहीं, हम तो उसकी विभूति के 
भूखे हैं । बस हम त्तुब्ध हो जाते हैं और ब्रोडा हमें आ घेरती हे। फिर हमें 
विवोध होता है कि हमारी संकीणता हमें इस प्रकार प्रियतम से अलग करना 
चाहती है, नहीं तो वास्तव में तो सब कुछ उसी का खेल दहै। हम दृष से फूल 
उठते हैं और चपलता के साथ उसीमें तललीन द्वोना चाहते हैं । हमें प्रियतम 
मिल जाता है ।. 

सूफियों के मानस में चाहे जितने भाव उठें, चाद्दे जितनी दशाओं का उन्हें 
स्वागत करना पढ़े, पर आदि से अंत तक सदा, सवेथा, सवेन्न उन्हें प्रेम-सागर में 

निमग्न रहना दूँ। सूफियों के प्रेम में एक बात विचारणीय है । उनकी भक्ति-भावना 
मादन भाव की होती दे तो उनका स्थायी भाव रति ही है जिसका आलंबन अल्लाह 
है। इसलाम में अल्लाह यह नहीं देख सकता कि उसके बंदे उसे छोड़कर और 
किसी से प्रेम करें । श्रतः अल्लाह के बंदों में भी इस प्रकार की असूया का आभास 
आअपचस्प की बात नहीं । सामान्य प्रेम में भी प्रेमी अपने को उत्सर्ग कर देता है, 
प्रिय का सेवक बन जाता है, उसी के इशारे पर चलता है; किन्तु तो भी यह नहीं 
देख सकता कि उसके अतिरिक्त किसी अन्य का संबंध भी उससे हो ओर वह चुप- 
चाप सेवा में लगा रहे | फलतः सूफी भी रकीबों को देख कर जल भुनते दें ओर 
उस को साभी समझ कोसते रहते हैं । उनका यह 'डा:” देखने के योग्य होता है । 

सूफियों की भक्ति-भावना में प्रशिघान का अर्थ दास्य हो गया है । यह 
इसलाम का प्रधान भाव हैं सुफी परमेश्वर के श्रेमी दास हैँ । उनके प्रेम में 
आवेग, मद, उन्माद, मूछा और मरण आदि भावों का व्यापक प्रसार है। उनमें 
मादन का तीक्षण आलोडन है । तड़प, हाहाकार आदि सूफियों की भक्ति में भरे 
पड़े हैं । उनमें उद्देग है, आवेश है, अमंष है, ईष्यों है । उनमें भावों की उम्रता 
अधिक है झदुता कम। मंद, मंथर ओर शांत भावों की कमी चित्त की कोमल वृत्ति 
को चोट पहुँचाती है तो, पर सूफियों को कोमल संसार में रहना कब पड़ा जो इसका 
ध्यान रख सकते ! भाव भी तो परिस्थिति से दी रंग पकड़ते ओर कोमल तथा उद्र 
रूप में व्यक्त होते रहते हैं ! 


८. अध्यात्म 


अध्यात्म आत्मचिंतन का परिणाम है, किसी संदेश वा आदेश का अंग नहीं । 
आदेशके आधार पर टिकने वाले घमे किवा संदेश के आश्रय में पलने वाले मत 
कभी अध्यात्म का रसजन नहीं कर सकते । वे अधिक से अधिक किसी अव्यक्त सत्ता 
की मलक दिखा सकते हैं, उसका प्रतिपादन नहीं कर सकते । जो लोग इस तथ्य 
से भलीभाँति परिचित हैं उनकी समभ में यह खतः स्पष्ट हो जाता है कि शामी 
जातियों में किसी अध्यात्म के विकास के लिय्रे कितना स्थान था और उसके उदय तथा 
प्रसार में उनका कितना योग था। सूफीमत के प्रकांड पंडित एवं इसलाम के सच्चे सपूत 
भी इस बात से मुकर नहीं सकते कि अरब स्वभावतः अध्यात्म के प्रेमी नहीं थे । 
उनका ध्यान तत्त्वर्चितन से कहीं अधिक संग्राम पर रहता था | शखत्र को वे शास्त्र से 
अधिक महत्त्व देते थे । स्वयं मुहम्मद साहब की सफलता शज्न पर अवलंबित थी, 
कुछ शाखत्र पर नहीं। हम नहीं कहते कि अरब अथवा इसलाम में किसी अध्यात्म को 
योग्यता ही न थी । नहीं, हमादा कहना तो यह है कि अरब अध्यात्म-व्यवसायी न थे। 
सामान्य मानव भावभूमि की एकता में तो किसी को संदेह नहीं ; पर मनोबृत्तियों को 
एकता प्रकृति की समता पर निर्भर होती है। यूनान, भारत, ग्रम्गति आये देशों को 
प्रकृति अरब, शाम प्रश्गति भूखंडों से स्वथा भिन्न है। जेसे शामी जातियों को 
शांति की चिंता थी वेसे ही आये भी शांति-पाठ करते थे, किंतु दोनों का लक्ष्य 
एक न था। एक की शांति-कामना एकदेशीय और बाहरी थी तो दुसरे की साबे- 
भौम ओर भीतरी । एक शांत समाज चाहता था तो दूसरा शांत चित्त । यही कारण 
दे कि शामी जातियों का आधिदेवत तो अत्यंत पुष्टठ है किंतु उनका अध्यात्म ऊपर 
से पैबंद सा जुड़ा जान पड़ता है । यहूदी, मसीही, मुहम्मदी क्या, एक भी शामी 
अध्यात्म इतना स्वतंत्र और पुष्ट नहीं दे कि हम उसको उसीके आधार पर खड़ा 
कर सकें । फीलों, क्लेमेंट, जिली आदि विद्वानों की कोन कहे, स्वयं मूसा, ईसा 

ओर मुहम्मद भी आये-संस्कृरति से अछूते न बचे थे । यूहन्ना ओर हल्लाज़ ने तो 
प्रत्यन्षतः उसीका पल्‍ला पकड़ा । कहना न होगा कि उन्हीं के आधार पर मसीही 
ओर इसलामी अध्यात्म आगे बढ़े ओर धीरे धीरे स्वतंत्र अध्यात्म बन गए । 

मीमांसकों ने चोदना' को धमं का लक्षण माना है। इसलाम इस लक्षण का 
पका पावंद है । उसका मूलमंत्र इसी पर अवलंबित है । अल्लाह के अतिरिक्त 
अन्य देवता नहीं और मुहम्मद उसका दूत, यही तो इसलाम की दीक्षा है ? इसके 
अगनुष्टान में जो कमेकांड विहित है उनमें अध्यात्म का प्रवेश नहीं। उनको 
तो विधि का सीधा पालन कहना चाहिए। रही इसलाम के मूलमंत्र ग्रथवा दीचा 
की बात ।सो वास्तव में उसके दो पक्त हैं-प्रथम अल्लाह ओर द्वितीय मुहम्मद। इन्हीं 
दो पक्षों पर इसलाम ठहराया गया है। मुहम्मद के दूतत्व का अभिप्राय ही चोदना 
वा आदेश है । इस आदेश वा अनुशासन की प्रेरणा बाहरी है भीतरी कदापि नहीं ॥ 
इसमें मानने की विधि है सोचने का विधान नहीं । अल्लाह की अनन्यता भी कुछ 
इसी ढंग की है; भीतर से उसका सीघा संबंध नहीं । किसी देवी आज्ञा के कारण 
अल्लाहके अतिरिक्त किसी अन्य देवता को न मानना एक बात है ओर गहरे आत्म- 
चिंतन के फलस्वहूप किसी अन्य सत्ता को स्वयं स्वीकार न करना उससे सवंधा भिन्न, 
दूसरी बात । प्रथम इसलाम हे तो द्वितीय तसब्वुफ । इसलाम यह नहीं कहता कि 
अछाह के अतिरिक्त और कोई सत्ता नहीं । उसकी दृष्टि में तो अछाह के अतिरिक्त 
महाभूत, फरिरते, जिन्न आदि अन्य सत्ताएँ भी हो सकती हैं ओर हैं भी, पर वे 
विश्व के अधीश्वर या उपास्य नहीं । उघर तसब्धवुफ का कहना दे कि परमात्मा के 
अतिरिक्त ओर कोई परम सत्ता हो ही नहीं सकती । यरष्टि में जो कुछ गोचर होता 
है सब परमात्मा का ही व्यक्त रूप है, कुछ ओर नहीं । 

सूफियों में अध्यात्म का विकास चाहे जिस ढब से हुआ हो, पर उसके चलने 
का मार्ग सदा इसलामो रहा है । हम उस तसव्व॒ुफ को तसब्व॒ुफ भले ही कह 
लें जिसमें अछाह एवं उसके रसूल की उपेक्षा हो, पर सुफी उसको सच्चा अथवा 











(१) चोदनालचणो3थों धर्म: ( जे० सू० १. १. २ )। 

साधु तसब्युफ तो मानने से रहे । कारण, किसी मत के श्रति उदार होना एक 
बात है श्रोर उसको ग्रहण कर लेना उससे भिन्न सवेथा दूसरी बात । सूफी अन्य मांगों 
से सहानुभूति इसलिये नहीं रखते कि वे उनको अपनाने के पक्ष में हैं, प्रत्युत 
इसलिये रखते दें कि उनका लक्ष्य भी प्रकारांतर से वही हे जिसके वियोग में वे 
स्वतः तड़पते ओर जिसकी खोज में स्वयं तत्पर होते हैं। यही कारण है कि स(फियों 
के सरस अध्यात्म में भी मुहम्मद साहब के नाना रूप दिखाई देते हैं. और अंत में 
उन्हें साकार अथवा शंकर के ईश्वर! की प्रतिष्ठा ग्राप्त हो जाती है। महमूद 
गजनबी के सिक्के पर तो “मुहम्मद” को अवतार! ही लिखा गया दै--“अ्रव्यक्तमेक 
मुहम्मद अवतार नपति महमूद ।” है न यही बात ? 

जो दो, उपनिषदों का अध्यात्म: ब्रह्म ओर आत्मा को लेकर श्गे बढ़ा । उन्हों 
के समन्वय में वह लीन रहा । ऋषियों ने वेद को श्रपरा' की उपाधि दे कमेकांडों को 
गोण ठद्दराया । उन्होंने श्रात्मा को सबथा मुक्त कर, उसके सच्चे स्वरूप का निदशन 
कर जिस श्रद्वेत का प्रतिपादन किया उसमें किसी प्रकार का भी भेद-भाव न रह गया । 
यदि संसार के सभी अद्वैती इतिहास पर ध्यान दिया जाय तो व्यक्त हो जाता हे 
कि सवेत्र उसका समादर पूणतः नहीं तो अंशतः अवश्य हुआ है । इसका प्रमुख 
कारण मनुष्य मात्र की सामान्य भाव-भूमि पर पहुँचने को सहज प्रश्नत्ति ही कही 
जा सकती है ; परन्तु इसी के आधार पर यह नहीं कहा जा सकता है कि एक देश 
के अद्वेत का दूसरे देश के अद्वेत पर कुछ भी प्रभाव नहीं पढ़ा । भावना की पद्धति 
एक होने पर भी उसके प्रतिपांदन की प्रणाली, उसके निरूपण को रीति एवं उसके 
विवेचन के रंग-ढंग से उसके बाहरी प्रभाव का पता लगाया जा सकता हैं। अतणब 
सूफियों के अध्यात्म को जो लोग वेदांत का प्रसाद अथवा नव-अफलातूनी मत का 
फल समभते हैं, उनकी धारणा दृष्ट नहीं कही जा सकती। यद्यपि कभी-कभी उनकी 
दृष्टि सामान्य भावभूमि की अवहेलना कर कुछ अनथ अवश्य कर देती हैं तथापि 
यह मानना ही पढ़ता है कि हो न द्वो तसच्युफ में कुछ बाहर की टीप अवश्य है। _ 

(१) विचार के लिए देखिए 'द। थर्टीन प्रि[सिपल उप।नषदस” की भूमिका । 

(२ ) मंटूकोपनिषद्‌, प्र० मुं०, १-५ । 

मुहम्मद साहब के निधन के उपरांत मुसलिम समुदाय में 'इमान', 'इसलाम” 
एवं 'दीन' के संबंध में जो प्रश्न उठे उनका समुचित समाधान सहज न था। उनसे 
सब से बड़ी बात तो यह उत्पन्न हुई कि मुहम्मद साहब के व्यक्तित्व तथा कुरान की 
परस्पर उलभन के कारण इसलाम में तक को स्थान मिला । इसलाम को 'तोहीद! 
का गव था। मुसलमान सममते थे कि तौद्दीद का सारा श्रेय मुहम्मद साहब को 
ही हे । परंतु मनुप्य मननशील प्राणी हँ । उसका बुद्धि सहसा शांत नहीं होती ॥ 
जिज्ञासा के उपशमन के लिये उसे छानबीन करनी ही पड़ती है । सो मनीषियों ने 
देखा कि इसलाम का भ्रल्लाह एक परम देवता से किसी प्रकार आगे नहीं बढ़ 
सकता । उसके अतिरिक्त अन्य देवता सेव्य नहीं हे सो तो ठीक हे, पर श्रन्य सत्ताएँ 
तो हैं ? फरिश्तों की बात अभी अलग रखिए । स्वयं मुहम्मद्साहब की वास्तविक 
सत्ता क्या है ? इंसान ओर अल्लाह से उनका क्या संबंध दे ? अब ऐसे ऐसे 
विकट परंतु सहज और सच्चे प्रश्नों का समाधान तौह्गीद के प्रतिपादन के लिये 
अनिवाये था। ऋषियों के संमुख जिस प्रकार आत्मा ओर ब्रह्म के समन्वय का प्रश्न 
था उसी प्रकार सृफियों के सामने अल्लाह ओर मुहम्मद के संबंध का । निदान उनमें 
भी चिन्तन का प्रवेश हो द्वी गया । 

परंतु कुरान में अल्लाह ओर मुहम्मद का संबंध बहुत कुछ स्पष्ट था। 
अल्लाह वस्तुतः एक अद्वितीय अधिपति थे तो मुहम्मद उनके अन्तिम और प्रिय 
दूत । अंतिम रसूल उसके आदेश पर ही तो चल रदे थे ? हाँ, श्रन्य रसूलों से 
उनमें इतनी विशेषता अवश्य थी कि उनका नाम भी अल्लाह की उपासना का अंग 
बन गया था । परंतु ज्ञानी सूफी तो इसलाम को इस आदेश भूमि से उठाकर छिसी 
उच्च सात्त्विक आधार पर खड़ा करना चाहते थे। उधर मसीहियों ने मसीह की जो रूप 
दे दिया था वह कोरे विश्वास पर ही निर्भर न था। उसमें दर्शन का भी पूरा पूरा 
योग हो गया था। यूहज्ना अथवा चौथे सुसमाचार के मसीह वस्तुतः एक अलोकिक 
व्यक्ति हैं। उनका संबंध परमपिता परमात्मा से इतना घनिष्ट तथा ओरस कर दिया 

गया है कि वे सश्टि के प्रधान अंग हो गए दें । उनकी देखादेखी मुहम्मद के उपासकों 
अथवा इसलाम के अनुयायियों ने मुहम्मद साहब को जो रूप दिया वह अल्लाह का 
कनिष्ठ रूप हो गया और किसी प्रकार भी केवल दूत वा संदेशवाहक तक ही सीमित 
ने रह सका । तक एवं दर्शन के द्वारा मसीह की भांति ह्वी मुहम्मद को भी अल्लाह 
का अंग बनाया गया। मुहम्मद साहब के इस उत्कष में मसीही मत का जो हाथ 
रहा उसका उल्लेख प्रायः किया जाता है । दमिश्क के जान ( म्ू० ८४२ ) को 
उसका बहुत कुछ श्रेय दिया जाता है, परंतु विवेचन की जिस पद्धति का यहाँ समादर 
हुआ है उसके अजुसार इस उत्कषे की मूल प्रेरणा किसी आये-दर्शन से ही मिल 
सकती है । आरयों में दूत का विधान नहीं है । उनकी दृष्टि में जीव, जगत्‌ और 
इेश्वर का प्रश्न रहता है, कुछ किसी रसूल वा वंश विशेष का नहीं। साथ ही उनमें 
अवतार की जो भावना है उससे एक ओर तो रसूल का कम पूरा हो जाता है 
आर दूसरी ओर जीवात्मा और परमात्मा का समन्वय भी बड़ी सरलता से सघ 
जाता है! उन्हें किसी रसूल वा मध्यस्थ की आवश्यकता नहीं होती और “पुत्र” 
का पविन्न काम भी स्वयं पिता ही कर लेता है । अथोत्‌ स्व्रयं आता, किसी को 
भेजता नहीं है । 

हाँ, तो मुहम्मद साहब की वास्तविक सत्ता अल्लाह पर निर्भर थी। अल्लाह 
के उत्कषे के साथ ही रसूल का उत्कं भी ठीक उसी प्रकार होता रहा, जिस प्रकार 
जल के साथ जलज का होता है । किन्तु कठोर इसलाम में अल्लाह की जो भावना 
थी वह तसब्ध॒ुफ में ठीक उसी रूप में बनी न रह सकी । सूफियों ने चिंतन, अनु- 
शीलन अथवा अनुकरण के आधार पर अल्लाह के जिस स्वरूप का दशेन किया 
उसके भीतर सष्टि ओर मुहम्मद किवा जगत्‌ और जीव की उलभन भी कुछ 
सुलभी हुई दिखाई पड़ी । इसलिये सबसे पहले अल्लाह की भावना की परीक्षा 
की गई । 

अच्छा, तो हम अल्लाह के विषय में पहले ही कह चुके हैं कि वह वास्तव में 
एक परम देवता था । इसराएल की संतानों में जो स्थान यहोवा का था वही 
इसमाईल के वंशजों में अल्लाह का । अल्लाह के जो नाम कुरान में आये हैं ओर 

उसकी ओर से जो संदेश अरबों पर उतरे हैं उनके परितः परिशौलन से स्पष्ट 
होता है कि कुरान का अल्लाह साकार है, सगुण है ओर शाश्वत है। अल्लाह फे 
आकार का विवरण तो इसलाम में भी कभी कभी मिल जाता है । 'तजसीम! 
शब्द इसीका द्योतक है। स्वयं कुरान में अल्लाह के हाथ, नेत्र आदि की चचो है । 
जिन मनीषियों की पेनी दृष्टि में तजसीम का विधान खटका उन्होंने 'तंजीह” के 
आधार पर अल्लाह को अपवाद मान लिया | मीमांसकों में अल्लाह के स्वरूप के 
संबंध में जो वाद चले उनका परिणाम सूफियों के लिये अच्छा ही रहा। अवसर 
पाते ही सूफियों ने विवेक के आधार पर अब्लाह को वह रूप दिया जो इसलाम के 
प्रचलित स्वरूप से सवेथा भिन्न हो गया है । सूफी 'तजसीम” ओर “तंजीह” के फेर 
में न पढ़े । उनके सामने तो 'ज़ात' और “'इक़' का प्रश्न था। मुसलिम धमे- 
शास्त्रों में इस बात पर विशेष भ्यान दिया गया है कि कयामत के दिन अल्लाह का 
साक्षात्कार किस रूप में होगा । पर विज्ञ सूफियों की दृष्टि में कयामत कोई ऐसी 
ठोस चीज नहीं जिसके पहले अल्लाह का साक्षात्कार किसी को किसी दशा में होता 
ही नहीं। नहीं, उन्होंने तो डट कर सिद्ध किया कि अल्लाह वस्तुतः अंतयोमी है 
ओर उसका सिंहासन भी हृदय ही है । हृदय को सदा स्वच्छ रखने से उसीमें उसका 
प्रतिबिम्ब बराबर पड़ता रहता है ओर इस प्रकार हम उसके वास्तविक स्वरूप से 
बराबर परिचित होते रहते हैं । 

अस्तु, कुरान में अल्लाह के जिस साकार स्वरूप का विवरण था उसके आधार 
पर उसकी वास्तविक सत्ता का परिचय दिया गया। परन्तु इस प्रकार अल्लाह 
किसी स्थल विशेष का निवासी कब तक सिद्ध किया जा सकता था ? स्वयं कुरान 
में ऐसे वाक्‍्यों का अभाव न था जिनमें कहा गया था कि अल्लाह पूव्वे-पश्चिम 
उत्तर-दक्षिण क्या, स्वेत्र निवास करता है । जिधर देखो उधर उसका मुख है। 


(१) मूर्तियों का विध्वंस करनेवाला महमूद गजनवी कर्रामी संप्रदाय का भक्त 
था। भल्लाइ के साकार स्वरूप में उसकी पूरी आस्था थी और वह 
नन्नत में भ्रह्नाह का प्रत्यतच्ष दशन चाइता था। 

वह तो हमारे निकटतम है । प्रकृत उद्घारों का मूलमंत्र चाहे कुछ भी हो, पर उनसे 
इतना तो प्रकट ही है कि अल्लाह की यह व्यापकता उसको देशकाल से मुक्त 
कर देती है । अब इसमें तनिक भी संदेह नहीं रहा कि इस प्रकार विज्ञ सूफियों को 
कुरान में ही अल्लाह के व्यापक और अंतयामी स्वरूप का संकेत मिल गया ओर 
वे उसीको सत्य समझ उसके वास्तविक स्वरूप का निदशन, कुरान के समस्त पदों 
की संगति बैठा, व्यंजना के आधार पर करने लगे । तो भी उनके चिंतन का मार्ग 
स्वतंत्र न था। वे अन्यत्र से सामग्री लाते थे फिर भी कहते यही थे कि उनके 
अध्ययन का आधार स्वयं कुरान ही है ग्रोर वस्तुतः उन्हींका मत कुरान का असली 
मत भी है । कुरान भी किसी प्रकार प्रत्यक्ष या परोक्ष सीधे या व्यंग्य रूप से उनके 
मत के अनुकूल अर्थ दे देती ओर हृदीस से तो उन्हें पूरी सहायता ही मिलती थी। 
कारण कि उसकी कहीं इति न थी। वह नित्य-प्रति गढ़ी जा रही थी ओर सभो 
उससे अपना इष्ट साथ रहे थे । 
कुरान में अल्लाह के जिन गुणों का विशद वणन किया गया था, सूृफियों ने 
उनका विश्लेषण किया तो उन्हें स्पष्ट हो गया कि उनमें से कुछ तो उसकी सत्ता से 
संबंध रखते हैं और कुछ उसके शासन या व्यापार से। उनको सूक पड़ा कि 
इस प्रकार अल्लाह के गुणों की किसी पद्धति पर विभाजित कर लेना उसके 
स्वरूप के विवेचन में सहायक होगा । निदान जिली ने उनको चार भागों में 
विभक्त कर दिया । उसने देखा कि अल्लाह की एकता, नित्यता, सत्यता का उसकी 
सत्ता से संबंध हे, अतः उनको उसकी “ज़ात” का ग्रुण कहना चाहिए; उदारता, 
क्षमा आदि गयणों से उसके माथुय का बोध होता है, अतः उनको उसके “जमाल' 
का द्ोतक मानना चाहिए, और शक्ति, शासन आदि गणों से उसके ऐश्वर्थ का 
ज्ञान होत। है, श्रतः उनको उसके 'जलाल” का बोधक समभना चाहिए, एवं 
(१) दी अली डेवेलपरमेंट आव मोहम्मेडनीज्म, पृ० १६६४ । 
( कुरान,२-१८०२, ५०-१५, ५१-२०-२१, २-१०६ । ) 
(२ 2 स्टडीज़ इन इसलामिक मिस्टीसीज्म, ए० १०० । 

बाह्य और आश्यन्तर, प्रथम और अंतिम आदि विरोधी गुणों से उसको अद्भु तशक्ति 
का भान होता है, अतः उनको उसके “कमाल” का गुण कहना चादहिए। इस 
प्रकार हम देखते हैं कि जिली ने अल्लाह के समस्त गुणों को सचमुच “ज्ात', 
“'जमाल”, 'जलाल” और “कमाल” में विभक्त कर दिया जिन्हें हम क्रमशः सत्ता, 
'माधुय!, 'ऐश्व्य' तथा अद्भुत के रूप में देख सकते दें । 

कहने की आवश्यकता नहीं कि जिली के उक्त गुणों के विवेचन में दो पतन्चष 
हं--अल्लाह और इंसान वा जीव। अल्लाह ओर जीव के संबंध का आभास जमाल 
एवं जलाल में मिलता है। निदान कुरान वा इसलाम में इन्हीं गुणों पर विशेष 
ध्यान दिया गया है । ज्ञात” एवं 'कमाल' की पूरी व्याख्या इसलाम में नहीं 
मिलती । हृदय के लिये अल्लाह का जमाल या जलाल पयाप्त है; उनमें उसके राग- 
द्वेष की विधि हे, पर मस्तिष्क या बुद्धि के लगाव के लिये “ज्ञात” एवं “कमाल” का 
निरूपण आवश्यक है । अल्लाह के जमाल ओर जलाल को ले कर भावना किस 
पद्धति पर चली और उनके द्वारा राग तथा विराग का केसा परिपाक हुआ आदि 
प्रश्न जो आप ही उठ पड़ते हैं तो कुरान में उन कृत्यों का विधान भी मिल जाता 
दे जिनके पालन अथवा उल्लंघन से व्यक्ति जमाल या जलाल का पात्र बनता है । 
किंतु उसमें अल्लाह की जात और उसके कमाल का पका विधान नहीं मिलता । 
अल्लाह की एकता, नित्यता ओर सत्यता से हमारा क्या संबंध है १ इसका विचार 
कुरान में कहाँ हे * क्या हम भी अल्लाद की भाँति ही एक, नित्य और सत्य हें : 
दमारे भी एकता, नित्यता, सत्यता आदि गुण हैं ? इसलाम इस विषय में या तो 
मौन रह जाता हे या निषेधात्मक उत्तर देता है । कमाल के विषय में भी यही 
बात है। निदान, ज्ञात” और “कमाल? के निरूपण में सूफियों ने कमाल किया ओर 
कुरान के कथित संकेतों के सहारे इसलाम में वास्तविक अध्यात्म का प्रसार किया । 
“अन-अल्‌-हक़्क्‌” इसीका परिपाक ही नहीं अपितु साक्षी भी है । 

जीव हक बना और अपने को सत्य प्रतिपादित करने लगा। प्रएन उठा दि 
नाना प्रकार के दृश्य जो उसके सामने उपस्थित हैं ओर उसके आगे-पीछे, इधर- 
उधर पड़े दिखाई देते हैं, उनकी वास्तविक सत्ता क्या है ? अल्लाह और जीव की 

अभिन्नता तो ठीक, पर इस जगत की क्‍या दशा है ? उसका अ्रल्लाह और जीव 
से क्‍्य। संबंध है ? सो कुरान के सामने त, इन प्रश्नों की उलझन थी ही नहीं | 
मुहम्मद साहब को तो सीधे नियत आदेश का प्रचार भर करना था, ओर सुनाना था 
अल्लाह का संदेश । फिर उनके कट्टर अनुयायियों के लिये भी इतना ही पयोप्त 
क्यों न होता कि अल्लाह मालिक है, कत्तो है सब कुछ है। उसके 'कुन” मात्र से 
जब सारी सष्टि हो गई तब फिर भला उसकी इच्छा मात्र से उसका लोप भी क्‍यों 
नहीं हो जायगा १ पर सूफियों को इतने से ही संतोष कहाँ ? उनके सामने तो जगत्‌ 
का भी प्रएन बना है। अंत में विवश हो उन्हें उसके भाव-अभाव, उपादान, 
निमित्त आदि का विचार भी करना ही पड़ता है । फिर भी, उनकी मीमांसा उतनी 
स्वच्छ ओर प्रांजल नहीं हो पाती जितनी वेदांतियों की होती है। बात यह है 
कि उनको उन घोर परिस्थितियों का भी सामना करना तथा उन प्रश्नों का भी 
समाधान करना होता है जो इसलाम के अंग बन गए हैं और जिनकी उपेक्षा किसी 
भी दशा में प्राण-दंड से कम नहीं होती। निदान तसब्बुफ में वेदान्त का तेज कहाँ १ 
हाँ, तो सूफियों को जिस विक्ट परिस्थिति में अद्वेत का प्रतिपादन करना था वह 
वेदांतियों के देशकाल से सवंथा भिन्न थी । माना कि वेदांती भी श्रति के पक्तपाती 
हैं; पर उनको आणदंड का तो भय नहीं ? ऋषियों ने कमेकांड की गणना अपरा” 
के भीतर कर साधना के क्षेत्र में जिस परा विद्या का विधान किया उसके 
प्रसाद से वेदांतियों की सारी बाधाएँ दूर हो गई' ओर बे स्वच्छ तथा निरमेल 
बुद्धि-व्यवसाय के लिये सवथा स्वतंत्र हो गए । तभी तो नास्तिकों की वेद-निंदा के 


विरोध में वेदांतियों के जो आंदोलन उठे उनमें ज्ञान की पूरी प्रातप्ठा हो सकी 
ओरे वे ज्ञान के द्वारा उन्हें परास्त करते रहे कुछ फरमान फतवा वा दंड के द्वारा 
नहीं । डघर कुरान भी जन्म से अपोरुषेय है | किंतु उसमें विभूतियों का निदशन 
नहीं, अल्लाह के संदेश और मुहम्मद के दूतत्व का विधान है। उसके संकीण 
और विहित मार्ग में मीनमेष की आज्ञा नहीं । श्रतः उसकी सनद्‌ के बिना किसी 
मत का पदशन किया नहीं जा सकता। उसके आलोचकों की कुशल नहीं । 


'किन+->-3 ५ ५4 > वन -+ ५-५ 3-ननलनन जनक ननगननीपिलानन चिता 3» मन मनन जानना 


(१ ) मुडकोपनिषत्‌, प्र» मु० ३-५० । 





अध्यात्म १३७ 


निदान, सूफियों को एक निहायत तंग और संकुचित गली से आगे बढ़ना पड़ा । 
कहने को तो तसव्चुफ में भी जीव, जगत्‌ और ईश्वर की व्याख्या होती रही, 
किंतु अधिकतर उसमें इश्वर की ही बात रही | इसान अपने को हक समझ कर 
शांत हो गया तो उसका ध्यान जगत्‌ पर बहुत ही कम गया । यद्यपि बेदांत में भी 
जगत्‌ पर उतना ध्यान नहीं दिया गया है जितना आत्मा या परमात्मा पर तथापि 
उसमें जगत्‌ की अच्छी ओर पूर्ण मीमांसा हुई हें । हाँ, मध्व के सिद्धांत में द्वेत का 
अर्थ है जीव और ईश्वर एवं ईश्वर और जगत्‌ की द्व तता | पर वस्तुतः है इस द्वोत 
के नामकरण का भूल कारण एक तो जीव और ईश्वर की द्वोतता ओर दूसरे शंकर के 
अद्वेत का विरोध । अन्यथा वास्तव में प्रकृति ओर पुरुष का पक्तपाती सांख्य ही 
द्वत का सच्चा प्रतिपादक कहा जा सकता है। मध्व के द्वतवाद के प्रमाण पर सूफियों 
की जगत्‌ की उपेक्षा कुछ क्षम्य हो जाती है, किंतु इससे उनके अध्यात्म की 
पूणता तो नहीं सिद्ध हो जाती १ उपनिषदों में ब्रह्म और आत्मा के समन्वय में 
वास्तव में जिस अद्वेत का निरूपण किया गया है उसमें ईश्वर नाम की 
परम सत्ता नहीं है । पर सूफियों के सामने सब से बड़ी अड्चन सदा 
यही रही कि उनको अल्लाह से ही अपने अश्रध्यात्म का आरंभ करना 
होता है । फलतः वह बहुत कुछ एकांत झरोर अद्वेत भाव तक ही सीमित रह 
जाता है ओर उसमें अद्वेतवाद का ग्रोढ़ प्रतिपादन खुल कर नहीं हो पाता । 
इमाम गज्जाली का कहना है कि ईश्वर का ज्ञान बिना जगत्‌ पर विचार किए ही हो 
जाता है। सामान्यतः इसलाम ने उसकी बात मान भी ली हे; परन्तु अपनी तारिवऋ 
टृष्टि को प्रधानता के कारण अरबी ( म्ू० १२€३ ) ने गज्ञाली को इस प्रतिज्ञा में 
दोष निकाला है । उसका कहना है कि जगत्‌ की उपेक्षा करने से इंश्वर का बोध 
नहीं हो सकता । ईश्वर परम सत्ता नहीं; एक उपास्य देवता है, अतः उसकी डपा- 
सना के लिये किसी उपासक का होना अनिवाये हे । जगत्‌ की सत्ता को अस्वीकार 

करने पर किसी उपास्य की उद्धावना केसे हो सकती हैं? हाँ, परम तरव की स्थापना 
की जा सकती है। कहने की बात नहीं कि अरबी की बातें यद्यपि विवेक ओर तक 
पर अबलंबित हैं तथापि उनसे जिली को संतोष न हो सका उसने इसलाम की 
प्रबल प्रेरणा से गज्जाली का पक्त लिया ओर अरबी के पश्नों के समाधान की चेष्टा 
और उसके आशक्षेपों के निराकरण का प्रयत्न बहुत कुछ उसी ढंग पर किया जिस 
ढंग पर रामानुजाचाये ने शंकराचार्य के आश्षेपों का समाधान किया था। किन्तु 
रामानुज ने शंकर का विरोध वही तक किया जहाँ तक उनकी दष्टि में अद्वेत से 
भक्ति-भाव का विरोध था । परंतु जिली ने तो अरबी का खंडन यहाँ तक कर दिया 
कि उसके मत में सम्यक्‌ ज्ञान का अभाव और इसलाम का पूरा प्रसार फूट पड़ा । 
जिली ने अल्लाह के स्वभाव का जो परिचय दिया उसमें “ईमान” का पूरा पूरा योग 
है। उसकी दृष्टि में इलाह ही परम सत्ता हे। अहद',वाहिद','रहमान' ओर 
'रब्ब! इसी का क्रमिक विकास अथवा अवतरण हे । विचारने की बात है कि 'इलाह' 
अहद से भी पहले किस प्रकार से रह सकता है ; क्योंकि उसमें तो हक के साथ ही 
खल्‍क का भाव भी निद्वित है । उसके ग्रतिपादन के लिये 'मलहूम' ( सेवक ) जरूरी 
हे । जिली स्वतः इस उलभन को स्वीकार करता है, किंतु इसलाम की रक्षा ओर 
भक्ति-भावना की तुष्टि के लिये तक का प्रयोग विपरीत दिशा में करता हैं । भक्तों के 
भगवान्‌ सदा से परात्पर रहते ओर उपास्य बनते आ रहे हैं, अतः जिली के इस 
विवेचन में कुछ अनोखी बात नही' । कृष्णभक्तों ने भी तो कृष्ण की उसी रूप में 
अंकित किया है जिस रूप में जिली 'इलाह” का उल्लेख कर रहा है ? अस्तु जिली 
का इलाद वेदांतियों का ईश्वर कहा जा सकता है। उसके इस इलाह के वास्तव में 
दो पक्त हैं, एक अहद और वाहिद दूसरा रहमान ओर रब्ब । प्रथम पक्त का संबंध 
उसकी सत्ता से है । जिसको हम उसकी सत्ता का गुण कह सकते हैं, ओर द्वितीय 
का संबंध उसकी उपाधि या व्यापार से है, अतः हम उसको उसके व्यवहार का 
गुण मान सकते हैं । कुरान के प्रेमी -भलीभाँति जानते दें कि उसमें रब्ब की प्रधा" 

नता है । रहमान यद्यपि अल्लाह का नाम सा हो गया है तथापि उसका प्रयोग रब्ब 
से बहुत कम हुआ्रा है। रब्ब की पुनरात्रत्ति यदि कुरान में €६७ बार हुई है तो 
रहमान की केवल ५६० बार । बात यह है कि अल्लाह के रहम से स॒ष्टि होती हे 
और उसके तेज से उसका संचालन होता है। उसका प्रथम रूप त्रह्मा का दे तो द्वितीय 
विष्णु का । इसी विष्णु में रुद्रता भी निहित है । संद्वार का केवल एक दिन नियत 
होने के कारण सूफी रुद्र रूप को अलग नहीं कर सकते । इस दृष्टि से विचार करने 
पर अहद से वाहिद, वाहिद से रहमान, ओर रहमान से रब्ब की ओर क्रमशः 
विचार का उतार दिखाई पड़ता दे ग्रोर जिली का मत साधु नहीं ठहरता । किंतु वह 
इसलाम के अनुरूप अधिक अवश्य हे । 

अहद और वाहिद में भी भेद है। “अहद! को “केवल” ओर “वाहिद” को 
'एक? कह सकते हैं । एक में अनेक का भाव छिपा रहता है। वह संख्या से संबद्ध है। 
अहद में यह बात नहीं होती । अहृद के पहले की अवस्था को "ज्ञात! कहना ठीक 
है । जात से वाहिद की प्रक्रिया क्या है इसकी भी थोड़ा देख लेना चाहिए। बात 
यह है कि मनुष्य की बुद्धि जहाँ तक देख सकती हे वहीं सब का अंत नहीं हो जाता । 
बस वह स्प्ट रूप से अधिक से अधिक यही' तक कद सकता है कि वस्तुतः परम 
सत्ता अहृद है, केवल है, अद्वेत हैं पर उसका अथ वा मूल सवथा तमसाबृत वा 
अज्ञेय ही है । बुद्धि को उसका ठीक ठीक बोध नहीं हो सकता। सूफी इसको 
'अमा' की अवस्था कहते हैं । उनकी धारणा दे कि व्यक्त होने की भावना से जब 
“वह” अग्रसर होता हैं तब हम उसको अहद के रूप में पाते दें । अहद में तद्भाव 
और अहंभाव का समावेश रहता है। सूफी इन्हीं को 'होविय्या! और 'अनिश्या? का 
भाव कहते हैं । प्रथम बातिन है तो द्वितीय जाहिर । पहली अव्यक्त है तो दूसरी 
व्यक्त । अहंभाव ने जो रूप धारण किया वही एक अथवा वाहिद बना । फिर अभि- 
मान से अनेक का ताँता बैंधा । इलाह ओर मलहूम का व्यापार चल पड़ा । वास्तव में 
यह इलाह ही अल्लाह अथवा मनीषियों का ईश्वर है, कोई अन्य सत्ता नहीं । 

अल्लाह का प्रववन है कि आत्मज्ञापन की कामना से उसने खराष्टि को रचना 
की । ऋषियों का मत है कि रमण की कामना से पुरुष द्विधा फिर बहुधा द्वो जाता 


१४० तसब्वुफ अथवा सूफीमत 


है । कामना या इच्छा से परम पुरुष केसे बद्ध हुआ, इसके विवेचन की आ्रावश्यकता 
नहीं । हमें तो देखना यह दे कि अनेक का कारण या सृष्टि का उपादान क्या है + 
सूफियों के अध्ययन से अ्रवगत होता है कि उनके सामने चित्‌ , अधित्‌ का मूगड़ा 
न था। उनकी समम में चेतन पुरुष से जड़ प्रकृति के उत्पन्न होने में कोई अढचन 
न थी। सत्कायेवाद का उनके यहाँ वह महत्त्व न था जिसके कारण सांख्य द्वेत का 
प्रतिपादन करता है । विवत्ते का भी वह बोध उनमें नहीं था जो सृष्टि को माया का 
प्रसार अथवा इन्द्रजाल समझते । उनमें विवत्त का जो आभास मिलता है वह 
स्वतंत्र चिंतन का परिणाम नहीं, वेदांत का प्रभाव है। इसलाम का अमोघ अख्न 
अल्ल।ह है। भ्रललाह को शक्ति अ्रपरिमित है। उसके “कुन' में सारी शक्ति भरी है। 
वह यद्च्छा' के आधार पर अभोष्ट रचना कर सकता दहै। संष्टि उसके 'कुन” का 
प्रसार है । बस जगत्‌ की ओर चिन्ता व्यथ दे । 


कुरान ने कुन के आधार पर सृष्टि की उत्पत्ति बताई ओर इसलाम ने आदम 
को अछ्ाह का प्रतिरूप ओर इंसान को सष्टिशिरोमणि माना । उसका काम इतने ही 
से चल गया। मुहम्मद साहब के अनंतर इसलाम में जो प्रश्न उठे उनकी चर्चा हम 
समय समय पर करते आए हैं । यहाँ हमें उस प्रघन पर विचार करना है जो सृष्टि 
के संबंध में छिड़ गया था । इसलाम की दृष्टि में सृष्टि अल्लाह की क्रिया है। इस 
कृति की वास्तविक सत्ता क्‍या है १ इसको नित्य तो मान नहीं सकते ; क्योंकि इसकौ 
नित्यता से अल्लाह की अद्वितीयता में बाधा पड़ती है। निदान उसको अश्रनित्य 
कहना ही हसलाम का निश्चय है । उसके विचार में अल्लाह के श्रतिरिक्त जो कुछ 
है वह सृष्टि है, पर सष्टि नित्य नहीं, उत्पन्न है । 


सृष्टि की उत्पत्ति का कारण आत्मज्ञापन कहा गया है । वादियों में इस विषय 
का विवाद छिड़ा कि अश्रक्नाह ने रचना का काम स्थगित कर दिया अथवा नित्य 
करता जा रहा है। इस प्रश्न का उचित समाधान न हो सका | विरोधी शब्दों के 

आवरण एवं विरुद्ध गुणों की लपेट में इस प्रश्न को किसी प्रकार सुलमाया गया। 
अंत में मान लिया गया कि सृजन अछाह का गुण है । वह प्रकृति के प्रथम भी 
कतो था। सृष्टि उसके ज्ञान में थी । वह सृष्टि के पूत लष्टा था। कहना न होगा 
कि इस प्रकार की उपपत्ति से किसी जिज्ञासा को संतोष नहीं मिल सकता, तृप्त होना 
तो ओर आगे की बात है। फलतः सृष्टि के विषय में तक॑ होते रहे | सूफियों ने 
संष्टि को स्वप्र माना । तत्त्वदर्शों ज्ञानियों ने देखा कि वास्तव में वस्तुओं की स्वतंत्र 
सत्ता नहों । तसब्युफ में 'मादूम” की प्रतिष्ठा हो गई। “अभाव! की स्थापना से 
कुछ शान्ति मिली । 

अरबी का कहना' है कि 'कुन” का अथे क्रिया. नहीं। अहछाह वस्तुओं या 
द्रब्यों के तथ्य से सदेव परिचित दे । उसके संकल्प में ही सबका निवास है। उसके 
कुन के उच्चारण से सब का विभव द्वो जाता है। सृष्टि क्रो यदि हम रचना की दृष्टि 
से देखते हैं तो वह मिथ्या है, उसकी निजी मूल सत्ता नहीं । वह विभु की विभूति 
है। उसकी सत्ता सापेच्त है। अरबी संसार को शाश्वत प्रपंच सममता है। उसके 
मत में “तजद्ली”' का प्रवाह सतत गतिशील है उसका आवत्तेन नहीं होता। वह 
अनेक को एक की विभूति, द्रव, विभावन, प्रभाव, प्रकार आदि के रूप में व्यक्त 
करता है। उसकी दृष्टि में सृष्टि स्वतंत्र नहीं, पर नित्य है। काल की उसको बाधा 
नहीं। वह परम धर्मी का धम है, जो नियति का पालन करती है । 

जिली' का कथन है कि अल्वाह चन्द्रकांति मणि के रूप में था। जब उसको 
सष्टि की कामना हुईं तब उसने अ्रपने स्वच्छ स्वत पर दृष्टिपात किया। वह 
संकल्पघन था। उसके कटाक्ष से वह पिघलकर पानी हो गया ; क्योंकि भ्रह्लाह 
के कमाल को वह सह नहीं सका, तब अछाह ने उसे जछाल की दृष्टि से देखा । 





( १) दी मुसलिम क्रीड, ए० २११, २६७ । 

(२ ) स्टडीज श्न इसलामिर मिस्टीसोज्म, ए० १५१। 
(३) गन पृ० १५४ । 
५ ड़ ) 99 । २० १२१-२ । 

उसमें सागर की भांति तरंगें उठने लगीं, जिससे स्थूल द्रव्य फेन के ढंग पर ऊपर 
छा गया । अछाह ने उससे सप्तपृथिवी की रचना की । उसके सृक््म तत्व वाष्प 
की भाँति ऊपर उठे। अल्लाह ने उनसे सप्तलोक ओर फरिएतों की रचना की, जो 
उनके अधिदेव हुए । फिर शेष जल को सप्तसागर में विभक्त कर दिया। यही 
सृष्टि का सार हे । 

जामी का मत है कि अछाह परम सोंदय है और वह प्रेम चाहता है। प्रेम से 
प्रभावित हकर उसने अपने मुख का आदश लिया ओर उसमें अपना रूप श्रपने 
आप पर व्यक्त करने लगा। वह द्रष्ना ओर दृश्य दोनों था। उसके शअ्रतिरिक्त 
किसी ने विश्व को नहीं देखा । सव अद्वय था । सृष्टि गम की भाँति अभाव में 
पयन करतो थी। प्रियतम को दृष्टि ने जा नहों था उसको रूप दिया। यय्पि 
उसके गुण उसे पूणतः व्यक्त थे तथापि उसको उनको प्रकट करना अभीष्ट था। 
अतणएव देश-काल की रचना कर उसने एक उपवन का डौल डाला, जिसका प्रत्येक 
पत्ता उसके कमाल को प्रत्यक्ष करता है । जामी की दृष्टि में विश्व सत्य का प्रत्यक्ष 
रूप दे और सत्य विश्व का परोक्ष भीतरी मूल तत्व । विश्व विकास के पूव सत्य से 
अभिन्न था ओर सत्य विक्नास के अनन्तर विश्व से अभिन्न है । 

इस प्रकार अल्लाह ओर विश्वकी अभिन्नता तो सिद्ध हुई, पर जीव का पता 
झभी तक न चला । अल्लाह ने आदमी को अपना प्रतिरूप बनाया ओर उसमें 
अपनी रूह फेंक दी । अरबी' का मत है कि भ्रात्मदशन के लिये अल्लाह ने जिस 
विश्व को रचा वद अंधा दपंण था, अतः अल्लाह को उसमें अपना रूप गोचर नहीं 
दोता था । इसलिग्रे उसने आदम का निर्माण किया, जो उसी का प्रतिरूप था । बस 
अल्लाह ने आदमी में अपना रूप देखा और इसी से इंसान अल्लाह की दृष्टि हे 
शोर इसी से उसको इंसान” कहते भी हैं । इंसान के द्वारा ही अल्लाह सष्टि का 
अवलोकन तथा जीवों पर दया करता है । 

(१ ) दो मिस्टिक्स आाव इसलाम, पृ० ८०-१ । 

जीव के विवेचन के पहले ही आदम ओर मुहम्मद के संबंध पर विचार करना 
अत्यंत आवश्यक प्रतीत होता है । मुहम्मद साहब ने अपने को स्वयं रसूल कहा 
था और उनके नाम का विधान भी उनके जीते जी सलात में अल्लाह के साथ हो 
गया था, तो भी उनको इस रूप का भान न था जो उनको उनके निधन के उपरांत 
दिया गया । मसीही संघ ने बहुत पहले ही मसीह को प्रेम, प्राण, प्रकाश भ्रादि 
सिद्ध कर उनको परमेश्वर का एक मात्र पुत्र ओर परम तारक बना लिया था। 
मसीह परम पिता की क्रियाशक्ति के रूप में अकित थे। मुसलमानों की भक्तिभावना 
भी कुछ इसी ढरें पर आगे बढ़ी । सूफियों ने घोषणा कर दी कि यय्यपि मुहम्मद 
दूतत्व की दृष्टि से अंतिम रसूल हैं तथापि परमेश्वर के प्यार की दृष्टि से उनका 
स्थान सर्वप्रथम है । अल्लाह ने आत्मज्ञापन की प्रेरणा से जब अव्यक्त से व्यक्त 
होने की कामना की तब उसे ज्योति का निर्माण करना पड़ा । अंधकार के कारण 
सत्‌ अलक्ष्य था, इससे उसको परिलज्षित करने की कामना से अल्लाह ने “नूर! को 
उत्पन्न किया । मुहम्मद साहब की वास्तविक सत्ता यही 'नूर! है। इस नूर से 
'चिति', “जल', 'पावक', एवं 'समीर' का प्रादुभाव उसी प्रकार मान लिया गया 
जिस प्रकार हमारे यहाँ आकाश से शेष तन्मात्राओं का कहा गया है । इसलाम 
आकाश जैंसे सृक्त्म तत्त्व का चिंतन नहों करता । यूनानी दर्शन में भी इस तत्व 
का अभाव, था फिर इसलाम में कहाँ से आ जाता ? 

सूफीमत पर विचार करते समय हम मुहम्मद को भूल नहीं सकते । चिंतन के 
कारण अल्लाह का स्वरूप जितना ही सक्त्म होता जाता था, मनोरागों तथा भय के 
दबाव के कारण उसके रसूल का स्थान उतना ही भव्य तथा मनोरम । इसलाम में 
सगुण क्या, साकार अल्लाह की प्रतिष्ठा थी। तसव्व॒फ ने अल्लाह को अमा” तक 
पहुँचा दिया । उसे निरंजन बना दिया । निरंजन या निमुण तक्र का परिणाम होता 
है, हृदय का आलंबन नहीं । कोई आलंबन जब कारण विशेष के प्रभाव में पड़ कर 
अपने गुणों को त्याग निमुण बनने लगता है तब हृदय उसका साथ छोड़ उसी से 
संबद्ध कोई दूसरा ठिकाना ढँढने लगता है । यही कारण है कि सूफियों को मुहम्मद 
साहब में उन सभी गुणों का आरोप करना पड़ा जो हृदय को लगाए रहते और 

लोक-संग्रह के भाव बनाते रहते हैं । फलतः मुहम्मद साहब सूफियों की दृष्टि में 
केवल उम्मी रसूल ही नहीं रहे, वे उनके प्रिय, रचक, तारक, हिरणय-गर्भ, संगुण 
ओर ईश्वर सभी कुछ हो गए। अल्लाह के आप महबूब हुए और आप ही के 
लिये रष्टि का यह सारा प्रसार हुआ । आप में “जात” (सत््व) 'सिफता (गुण) 
और “इस्म' (संज्ञा) का समन्वय कर दिया गया और आप के संक्रेत पर संसार 
चलने लगा। सूफियों की दृष्टि में आप “कुत्ब' हैं, पुरुषोत्तम हैं। आपका नूर 
सृष्टि का उपादान और आप उसके निमित्त हैं। आप अछाह की वह प्रतिमा हैं 
जिसके अनुरूप आदम की रूप मिला। वस्तुतः ज्ञानियों की "माया भक्तों की 
शक्ति! और सूफियों के नूर! का सश्टि-व्यापार में एक ही स्थान है। 

ऊपर जो कुछ कहा गया हैं उससे स्पष्ट है कि मुहम्भद अछाह ओर इंसान के 
संधिस्थल हैं । उनके नूर से अल्लाह का साक्षात्कार किया जा सकता है। जिली' 
का मत है कि लोक-मंगल के लिये समयानुकूल मुहम्मद साहब लिबास धारण करते 
हैं । जिली मुसलमान होने के कारण अवतार' से चिढ़ता है ओर कठोर आग्रह के 
साथ कहता है कि उसके इस कथन को लॉग हुलूल (अवतार) न समम्क लें । उसका 
कहना है कि मुहम्मद साहब ही शेख के लिबास में उसे गोचर हुए थे । श्रोर वह्दी 
अरब में मुहम्मद के रूप में प्रकटे भी थे । जिली के 'लिबास” को हम “उपाधि” का 
रूपांतर भर समभते हैं । वास्तव में मुहम्मद वेदांतियों के सोपाधि ब्रह्म वा ईश्वर हैं 
जो धमे की संस्थापना और लोक-रक्षा के लिये संसार में अवतार नहीं लेते प्रत्युत 
मुहम्मद को उपाधि धारण करते हैं । तात्विक दृष्टि से अवतार अविद्या ओर उपाधि 
विद्या वावक शब्द है। अस्तु, जिली के लिबास में वेदांतियों की उपाधि का पूरा 
प्रसार है । जिली की दृष्टि में कुत्ब के लिबास में मुहम्मर सदा लोक रचा करते हैं 
ओर सूफी मात्र कुत्व के सत्कार को आराधना समभते भी हैं। 

जीव के संबंध में स्वभावतः यह ग्रश्न उठता है कि वह कष्ट में क्‍यों पड़ा है । 

अल्लाह के श्रतिरिक्त यदि और कोई सत्ता नहीं है तो पाप-पुणय, घमे अधम का 

प्ेद कैसा ? पश्चिम के पंडितों ने प्रायः ऐसे बचनों की भर्त्सना की है जिनमें सूफियों 
तथा वेदांतियों के “न पाप॑ न पुण्य! का उद्धोष है । परंतु व्यवहार में तो सूफी 
नियम की अवहेलना कर पाप-पुण्य को एक ही नहीं कर देते, वे तो धमोधमे का 
बराबर ध्यान रखते हैं। हाँ, भावावेश की दशा में जब कभी उनमें प्रियतम का 
प्रकाश फूटता है तब उन्हें कहीं हन्द्र दिखाई नहीं देता, और उसकी छाया से 
सब कुछ ग्रकाशमय हो जाता है। सचमुच उस समय पाप-पुणय का सारा भेदभाव 
मिट जाता है; पर व्यवहार में नहीं । व्यवद्दार में तो सुफी मजहब के पाबंद होते हें 
ओर जिंदीकों की इसीलिये निंदा सी खूब करते हैं । 

पाप-पुण्य का सम्यक्‌ विवेचन तभी संभव है जब जीव की परिस्थिति का ठीक 
ठीक पता दो जाय। सूफी साहित्य में जीव का शाख्रीय विवेचन अ्रधूरा है। वहाँ काव्य 
के आवरण में प्रतिपादित किया गया है कि जीव अल्लाह से भिन्न नहीं है। वस्तुतः 
दौनों एक ही हैं । इसमें तो संदेह नहीं कि सर्वत्र सूफियों ने अद्वेंत का पक्ष लिया 
है। उनके अद्वौत के भी उसी प्रकार कई पक्त हैं जिस प्रकार भारतीय शप्रद्वेत के । 
हल्लाज की दृष्टि में जीव सवेधा ब्रह्म नहीं बन सकता, वह पानो की भॉति शराब में 
मिल सकता है, पर बिल्कुल ब्रह्म ही नहीं हो सकता । उसकी सत्ता बनी अ्रवश्य 
रहती है। कभी उसका पूर्णतः लोप नहीं होता, अतएव उसके यहां “देवत्व! और 
“'मनुष्यत्व” 'लाहृतः और 'नासूत” का विचार है। उसका कथन है कि वह जिससे 
प्रेम करता है वह स्वतः वही है । वास्तव में एक द्वी शरीर में दो श्राण हैं, जो पर- 
स्पर प्रणयबद्ध हैं। अंतर केवल यह है कि प्रेमी के स्वरूप-बोध से प्रियतम का दर्शन 
मिल जाता है, पर प्रियतम के साक्षात्कार से दोनों की सत्ता स्पष्ट हो जाती है । 
'हूमी ( मू० १३३० ) इल्लाज से कुछ भिन्न है। उसका मत यह है कि प्रेमी 
और प्रिय देखने में भिन्न हैं ; पर तथ्यतः उनके युगल शरीर में, मिथुन रूप में एक 
ही आत्मा का निवास है। जिली का कटद्दना है कि प्रेमी और प्रिय एक द्वी की 
आत्मा हैं जो क्रम से दो शरीर में रहते हैं। फारिज ( ४० १३४८ » आग्रह 


अनिल +ल नल भा. 3५० + +०+०+->«५+>+-नक>क >ननरनीजनननानकण जन 


( १ ) स्टडीज इन इसलामिक मिस्टीसीज्म, पृ० ८० । 
4७ 


१४६ तसब्वुफ अथवा सूफीमत 


करता हे कि प्रेमी सदेव प्रिय था और प्रिय सर्देव प्रेमी था, उनमें कुछ भी अंतर न 
था। सचमुच सत्ता ही सत्ता से प्रेम करती थी । सारांश, सभी सूफी अद्व त क' 
प्रदुशन करते हैं, किंतु इसलाम की कठोरता के कारण खुलकर उसके प्रतिपादन में 
लीन नहीं हो पाते । फलतः उनके अद्वत के विपय में यह निश्चित रूप से नहीं: 
कद्ठा जा सकता कि वह कहाँ तक केवल, विशिष्ट, शुद्ध अथवा द्वताद्वेत के अनुकूल 
है। हाँ अद्वंत भावना का ग्सार सवत्र दिखाई देंता है । पर किस अद्वेत-बाद का, 
इसे खुलकर कोन कहे १ 

सूफियों का अद्वेत भाव-प्रधान है । दाशनिक बाद का पूर्ण प्रकाश उसमें नहीं । 
इसलाम की कट्टरता स्वतंत्र चिंतन के सदा प्रतिकूल रही । विरोध की यह तम्परत! 
शमी जातियों की विशेषता है । आगस्टीन भी विरोध के कारण दंड से भयभीत 
था। वह कटद्द रहा था कि हम जिसकी भावना करते हैं वद्दी बन जाते हैं, परंतु 
उसके मुँह से यह न निकल सका कि ईश्वर की भावना करने से हम ईश्वर हो 
जाते हैं । फारिज ने भी आगस्टीन का पक्त लिया है। उसका दावा है कि प्रतीक 
रक्षक ही नहीं, उस सत्य के प्रदर्शक भी होते दें जिसके प्रकाशन में वाणी असमथ 
द्ोती है । प्रतीक की ओट में, रूपक ओर अन्योक्ति के सहारे सूफियों ने आत्म- 
रक्षा और अपने भावों का प्रद्णन तो किया, पर साथ ही उनके मत का खूप 
भी अस्थिर ओर संदिग्ध हो गया । उनके उद्ारों में अद्देत की प्रधानता तो है, 
किंतु उनके व्याख्यानों में इसलाम का ही अनुमोदन हैँ । इसलाम तीहीद का भक्त 
है, अतः तौद्दीद के आधार पर अद्वेत का प्रचार होता रहा । हह्ताज, अरबी, 
जिली प्रभ्भति प्रतिभाशाली पंडितों ने अपने विचारों का अंथन किया । उनके अध्य- 
यन से स्पष्ट अवगत दह्वोता हैँ कि उनमें चिंता का बहुत कुछ मेल है। अस्तु, हम 
देखते हैं कि अरबी जैसे सम सूफियों ने भी खुल कर कभी नहीं कहा कि-- 
“सत्यं ब्रह्म जगन्मिथ्या जीवो ब्रह्मेव नापरः |” नहीं, वे तो बस किसी प्रकार 

(२ ) दे मिस्टिक्स आव इसलाम, ए० ११८ । 


अध्यात्म १३७ 


ग्रपनी प्रतीक-प्रणाली पर इसका आभास भर देते रहे और केवलाह्रत की अपेक्ता 
विशिष्टाद्व त की ओर ही अधिक मुड्ते रहे । 


अह्वेत के राज्य में द्रन्द्र नहीं रहता पर दुनिया में तो सुख-दुःख, राग-द्व ष, 
पाप-पुणय का पचड़ा है ही, तो फिर सुखद होते हुए भी भ्रन्यथा करने की प्रेरणा 
हमें क्‍यों होती है ? जो हम दुःख भोगते दें, ज्ञानी इसका कारण कुछ भी कहें 
पर इसलाम तो शेतान को हौ सबका मूल मानता हे । उसकी दृष्टि में उसीके जाल 
में पड़ कर जीव नाना प्रकार के जंजाल भोगता ओर ठुःख-दन्द्त से 'मुक्त नहीं हो 
पाता दे । अरबी की इस विषय की जिज्ञासा हे--- 


“रब्ब भी हक्‍क़ है ओर अब्द भी हक्‍क़ ह, काश मुझे मालूम दो जाय कि 
इनमें मुकल्लिफ़ ( कष्टदाता ) कोन है। अगर अब्द मुकल्लिफ़ करार दिया जाय तो 
वह तो सुदो है। अगर रब्ब मुकल्लिफ़ है तो वह किस तरह मुकल्लिफ़ हो 
सकता हैं १7”! 

अरबी के गूढ़ भावों की व्यंजना आखान नहीं । 

सूफियों के सामने शेतान का प्रश्न वेढडब था। कुरान के कथनानुसार उसका 
एकमात्र अपराध यह था कि उसने प्रक्ाह की आज्ञा को उपेत्षा की और आदम का 
अभिवादन नहीं किया । फलत: अछाह ने उसको दंड दिया। उसका काम यह 
हो गया कि वह प्रह्काह के बंदों को गुमराह करे ओर उन्हें कुमार्ग में लगाए। 
कुरान में यह भी कहा गया है कि प्रह्मद जिसको चाहता गुमराह करता ओर 
जिसको चाहता सत्पथ में लगाता दे । यदि वह चाहता तो सबको सत्पथ पर 
लाता । सूफियों ने देखा कि इबलीस अछाह का समकक्ष बागी तो द्वो नहीं सकता । 
जब अछाह अपनी इच्छा से किसी को गुमराह करता है तब इसका दोष शेतान 
के सिर क्यों मढ़ा गया ? अछाह की आज्ञा का पालन इबलीस नहीं कर सका तो 
इसका कारण ग्रह्माह की इच्छा ही हे । क्‍योंकि अठाह खय॑ चाहता है कि कोई 
ऐसी भी सत्ता हो जो भक्तों को श्रेम की खरी कसौटी पर कसे और उनमें से 


(१) तारीख फलासिफ़तुल श्सलाम, एृ० ४०६ । 


१४८ तसच्बचुफ अथवा सूफीमत 


खरे-खोटे को सदा बिलगाता रहे । अतएवं अंत में जब अछाह फिर उससे आदम 
की आराधना को कहेगा, तब वह कातर स्वर से निवेदन करेगा--- 

“आंद यह अपने वश की बात होती तो में उसी क्षण आदम की पूजा करता 
जब मुझे उक्त आज्ञा मिली थी। अछाह मुझ आदम की उपासना को श्राज्ञा देता 
है, पर वह स्वतः नहीं चाहता कि मैं उसके आदेश का पालन करूँ। यदि वह 
ऐसा चाहता तो में अवश्य ही आदम की आराधना करता ।”” 

सूफियों के यहाँ निश्चय ही इबलीस इसलाम का शतान नहीं, पुराणों का नारद 
है जो अछाह का परम भक्त और अनन्य उपासक है। अछाह की आराधना और 
उसकी उपासना में उसकी इतनी अनन्य श्रद्धा हे कि वह उसके आगे उसकी आज्ञा 
को भी कुछ महत्त्व नहीं देता ओर शाश्वत कष्ट सहने को तत्वर हो जाता हैं। 
यदि इबलीस न होता तो सभी अछ्ाह के भक्त बन जाते, साधु-असाधु का प्रश्न 
ही उठ जाता और अछाह का जलाल व्यथ जाता | अस्तु सूफियों के विचार में 
इंसान इबलीस की प्रेरणा से नहीं, बल्कि नियति से भ्रष्ट होता है । 

नियति का प्रएन इसलाम में अत्यंत जटिल है। मोतजिलियों ने न्याय का 
पक्ष लेकर सिद्ध किया कि अछाह कर्मो का फल देता है। अरबी कुरान के इस पद 
की--यदि अछाह चाहता तो सबको सत्पथ पर लाता--व्याख्या में स्पष्ट कहता है 
कि अछाह के न चाहने का कारण नियति के अतिरिक्त ओर क्या हो सकता है। 
अरबी पका कमेवादीर है । सूफी प्रसाद पर जोर देते हैं ओर उसोक्े भरोसे भव- 
सागर पार करना चाहते हैं, पर वे यह नहीं मानते कि अछाह नियति को अरू/|्यस्त 
करता है। उनके मत में अछाह की यह कम कृपा नहीं हे कि वह हमको सुघरने 
का अवसर देता है और बराबर हमको सावधान करता रहता है । उसके जमाल में 
उनको पूरा विश्वास है । उनकी धारणा है कि रद्द भान ने रहम की प्रेरणा से प्रेरित हो 
अपने जलाल से नरक की रचना की । यही कारण है कि उसमें भी खाज खुजलाने 


न्‍अिलनकननपपममनजक नानक सका कक, 


(१) स्टडीज़ इन इसलाभिक मिस्टीसीजम, ए० ५४ । 
( २ ) दी मुसलिम क्रीड, ए० १६५। 
(३ ) स्टडीज इन इसलामिक मिस्टीसीजम, ४० १५७ । 

अध्यात्म १४५ 


बिना ॥। 


का सा आनंद आता है और आशा की जाती है कि अंत में उसके प्रसाद ,से 


जीवमात्र का उद्धार ही जायगा और किसी को भी कोई शाश्वत दुःख भोगना 
न पड़ेगा। 


अस्तु, तसक्मुफ में इबलीस अछाह का वह रूप है जो अपनी दुश्ता से इंसान 
को सावधान करता है । वह अपराध, दोष, पाप और अवगुणों का अधिष्ठाता है । 
परंतु वास्तव में दुर्गुणों की तो खतंत्र सत्ता है ही नहीं । इबलीस भी तो दर्पण का 
पृष्ठ ही है जिसके द्वारा पापकर्म में भी हमें आत्मदशन होता है ओर सच्चे साक्षात्कार 
के होते ही पाप का अभाव हो जाता है, जिससे सर्वत्र आत्मप्रकाश ही व्याप्त होता 
है। रूमी ने मलीभाँति समझा कर सिद्ध कर दिया है कि प्रकृत दोषों के कारण 
अछाह दोषी नहीं ठहरता, क्योंकि कुछप का निमोता चित्रकार कभी कुरूप नहीं 
कहा जाता ; हाँ, कुरूपता के अभाव में उसकी कला अपूण अवश्य कही जाती 
है। पुगय के प्रसंग में देववश पाप बन जाते हैं, पर प्राणी खतः पापी बनना 
नहीं चाहता । अरबी तथा हछ्लाज के मत में अछाह के आदेश का अतिक्रमण ही 
अपराध है, पर वह उसके उद्दे श्य का उल्लंघन नहीं ; प्रत्युत प्रकारांतर से उसीका 
पोषण है । प्रकाश के अभाव को अंधकार, पुरय के अभाव को पाप, सर्व के 
अभाव को तप्न कहते हैं । वह्तुतः उनकी खतंत्र सत्ता नहीं, वे तो सापेन्न हैं। 
नास्तिकता और पाप तभी तक संभव हैं जब तक अछाह को अपना जलाल प्रकट 
करना है । हम कह ही चुके हैं कि वास्तव में इबलीस दपण का प्रृष्ठ है जो अल्लाह 
के प्रतिबिंब का कारण होता है। अतः जब तक साक्तात्कार नहीं होता तभी तक वह 
लगा दिखाई देता है, पर जहाँ साज्षात्कार हो गया वहाँ उसकी कोई आवश्यकता 
नहीं रही । सूफियों की टष्टि में जब पाप के अधिष्ठाता इबलीस की ही यह दशा 
दे तब उसके दुष्कर्म नित्य केसे हो सकते हैं ? यही कारण द्दे कि सूफी पाप को 
अभाव का द्योतक मानते हैं ओर कभी उसको शाश्वत नहीं समझते । 





व्न्ल न अल (अल आर पल मन अदला आर रह गजब. को अमन आम का हा बल 


( १ ) दी मिस्टिक्स आव श्सलाम, पृ० ६७-६६ ॥ 





4०० तसच्वुफ अथवा सूफीमत 


मनुष्य जमाल और जलाल के योग से बना है । उसके पिंड में जो कुछ है 
वही त्रह्मांड में बिखरा पड़ा हे । वह सश्टि-शिरोमणि औ्रोर अछाह का ग्रतिरूप भी है । 
उसमें अछाह की रूह है । उसकी आवश्यकता अछाह को इसलिये हैं कि वह 
अपने को व्यक्त कर सके। उसे अछाह की आवश्यकता इसलिये दै कि उसकी 
सत्ता का पारमार्थिक दशशन हो और वह सदा बना रहे । अरबी के इस' कथन से 
स्पष्ट हैं कि अड्राह इंसान में आत्मदशन करता है। इ'सान तत्त्वतः हक हें। 


हक से ही उसका उदय और हक में ही उसका अस्त होता हैं। सूफियों में से 
किसी के मत में तो परम सत्ता में जीव का लोप सवथा और क्रिसी के मत में 


आप 


अंशतः ही द्वोता दे । किसी की दृष्टि में शराब पानी की भाँति, किसी के मत में 
नदी-समुद्र की नाई' और किसी के विचार में आग-लोहा की तरह, यह मिलन होता 
दे । जो हो, और जैसा हो, पर इतना तो श्रकट ही है कि सूफी मद्दामिलन के भूखे 
हैं ओर दिन-रात प्रियतम के रोम-रोम में समा जाने के लिये आकुल हो तड़पा करते 
हैं । वे कभी भी अपने को अछाह से भिन्न नहीं देख सकते | सदा उसीका ओर 
उसीमें होकर रहना चाहते है; कुछ उससे छिटक कर दूर भ्रलग रहना नहीं । 


अस्तु, यदि ध्यान से देखा जाय तो सूफीमत में 'क़ल्ब” की महिमा अपार है। 
वह अछाह का मंदिर शोर सत्य का दर्पण है, साज्चात्कार के लिये उसका परि- 
माजन अनिवार्य है । सूफी उसको भौतिक मानने में संकोच करते हैं। उनका 
मत है कि कत्ब अध्यात्म का आधार और अछाह का अधिश्ाान हैं। वास्तव में 
कल्ब मांसपिंड नहीं, एक विशेष करण है जिसका घमे सत्य-ग्रदण और सत्य-प्रकाशन 
है। जिली ने कल्ब का एक चित्र उपस्थित कर सिद्ध किया है कि उसके मुख पर 
किस प्रकार अछादह के नामों के प्रतिबिंब पड़ते हैं और उसका प्रष्ट किस प्रकार 
उनसे वंचित रह जाता डै। सूफियों ने कल्ब के विषय में जो कुछ कहा है उससे 

(१ ) स्टडीज इन इसलामिक मिस्टीसीज्म, एपिंडिक्स २। 
( २ ) जायसी अन्धावली भूमिका, पृ० १७०-३॥ 
( ३) रूटडीज़ श्न शसलामिक मिस्टीसीज्म, पू० ।ै। 





अध्यात्म १५१ 


उसके मर्म का ठीक-ठीक पता नहीं हो पाता, पर उसके देखने से अनुमान यही 
होता है कि हो न हो उनका कल्ब उपनिषदों का हृदय है। 'हृदि अयम्‌” से हृदय 
की सिद्धि मानी जाती दे । उपनिषदों के हृदय में वह गुण है जो सफी कल्ब में 
प्रतिष्ठित करते हैं । “हृदयेन हि रूपाणि जानाति हृदये ह्ेव रूपाशि प्रतिष्ठितानि 
भवन्ति ...हृदग्रेन हि सत्यं जानाति हृदये देव सत्य॑ प्रतिष्ठित भवति ।?*  निद्वान यही 
“हृदय! तसब्वुफ का 'कत्ब! है। अन्यथा कुछ ओर नहीं । 

हृदय के संबंध में ग्न्‍लाह का प्रवचन है कि प्रथिवी और अंतरिक्ष मुझे धारण 
नहीं कर सकते, किंतु भक्तों का हृदय मुझे धारण कर लेता है । सफियों की इस 
कथन पर पूरी आस्था है । वे कत्ज में अल्लाह को धारण करते हैं । वस्तुतः कल्ब 
अब्लाहइ का आधार या सत्य का निवास ही नहीं, उसका निदशक भी है। दपेण 
रूप को ग्रहण ऋर उसका विक्षेप भी तो करता हूँ ? अस्तु, वह सत्य का अधिष्शन 
ओर आत्मा का करण हैं । सफी इसीमें सत्य का साक्षात्कार करते और अपने 
की धन्य सममते हैं " 

कल्ब के संबंध में इतना और जान लेना चाहिए कि वह वास्तव में भीतिक 
पदाथ हैं। सफी उसको अभोतिक इस दृष्टि से कहते हैं कि उस पर अल्लाह का 
प्रतिबिंब पड़ता है और उसीके द्वारा उसका साक्षात्कार भी होता है। परंतु सूफी 
यह भी कहते हैं कि भूनमात्र भल्लाह का दर्पण है, जिसमें उसीकी कलक दिखाई 
पड़ती है । फिर कत्ब को अमोतिक सिद्ध करने का प्रयोजन द्वी क्या ! वेदांतियों ने 
भी हृदय-तत्त्व को अंतःकरण की संज्ञा दी है। उन्होंने मन, बुद्धि, चित्त एवं अइंकार 
को अंतःकरण कहा, एर माना उसे भौतिक ही है । निदान “कल्ब! को अभोतिक 
कहने की कोई आवश्यकता नहीं । 

कल्ब के भीतर एक सक्त्मतम करण होता है। सूफी उसको 'सिरं” कहते हैं । 

( १) बृ७ शझा० उ०, तू० म०, न० जा०, २०, श्३॥ 
(२ ) दी मिस्टिक्स श्राव इसलाम, पृ० ६८ । 


१७५२ तसव्वुफ अथवा सूफीमत 


सिर की व्याख्या कुछ कल्ब से भी कठिन है। अबू 'सईद का मत है कि अभाव, 
उत्कंठा ओर उद्धेंग से व्याकुल हृदय में अछाह अपने जमाल से जिस तत्व को जन्म 
देता है वही सिरे है। सिर उसके जमाल का प्रसाद है, जो इंसान को निष्काम, 
निवृत्त, संन्यस्त अथवा मुख़लिस बना देता हैं। सिर का प्रभाव ही इखलास है। सिर 
ईश्वरीय है, शाश्वत है । उसका बिनाश नहीं होता । वह इंसान में अछाह की धरोहर 
है। सिर के संबंध में हमारी धारणा है कि उसका बाह्य सर्व और अभ्यंतर अनुभुति 
है। अभ्यास एवं वेराग्य के द्वारा सत्त्व शुद्ध हो जाता है ओर उसमें परमात्मा की 
अनुभूति होती है । सूफी इसी को प्रियतम का दीदार” कहते हैं। निदान कहना 
पड़ता दे कि यदि कल्ब हृदय है तो सिर सत्व है। सत्व और हृदय का अपनी 
साधना में जो स्थान है वही तसब्दुफ में सिरे ओर कल्ब का । 

सिर सब को नसीब नहीं होता । उसके पात्र चुने हुए लोग ही होते हू । कल्ब 
भी सबका स्वच्छ नहीं रहता, उस पर भांति भाँति के आवरण पड़े होते हं । चाहते 
तो सभी हैं, पर सबको साज्षात्कार क्यीं नहीं होता ः सूफी एक स्वर से उत्तर देते 
हैं 'नफ़्स” के कारण । नफ्स वास्तव में है भी बड़ी बला । कदाचित्‌ यही कारण हे 
कि साथधकों में किसी ने उसे लोमड़ी के रूप में देखा तो किसी ने उसे श्वान के रूप 
में पाया, और किसी ने उसे चूहा समम्मा तो किसी ने उसे सप॑ ही घोषित कर दिया । 
सारांश यह कि सभी लोगों ने उसे किसी न किसी मृत्तेरूप में देखा ओर उसकी 
कपट-लीला को व्यक्त करने का प्रयज्ञ किया । जो हो, सूफी सचमुच नफ्स को 
इबलीस की दूती अथवा शोंतान की कुट्चिनी समभते हैं जो प्रेमी को प्रियतम से 
विमुख कर उसके हृदय में अन्यथा भाव भरती है । नफ्स विषय-वासना को सूँघती, 
भोगविलास को हँढ़ती, और तरह तरह की काटछाँट करती फिरती आत्मबंचना में 
लीन रहती है। इसीसे अन्तिम रसूल ने नफ्स को इंसान का सब से भयंकर शत्रु 
कद्दा और उससे सावधान रहने को अपने बन्दों को सलाह दी । नफ्स इंसान को 

(१ ) स्टडीज़ श्न इसकामिक भिस्टीसीज्म, ४० ५१॥। 
(२ ) दी मिस्टिक्स आव इसकाम, पु० ३९-४० । 


अध्यात्स १७३ 


दुनिया में लगाती और परमार से हटाती दे तो सूफी उसको साधने के लिये 
“मुजाहदा' करते हैं। 'ज्िक्र', 'फ़िक” आदि उपायों से इसपर अधिकार जमाते हैं । 
कल्ब की चारों ओर इसी का पहरा है । इसको वश में किए बिना अल्लाह का 
साक्षात्कार हो नहों सकता । जप-तप ही क्या, जिस प्रकार संभव हो इसका निरोध 
करना चाहिए। अतः हम चाहें तो “'नफ़्स' को वासना या चित्तद्त्ति कह सकते हैं, 
जिसके निरोध के लिये सूफी साधना करते हैं । प्रेम के क्षेत्र में सूफियों को इसी 
नफ्स को मारना वा वशोभूत करना रहता है। विरह में तड़प-तड़प कर उनका 
बार बार मरना इसी नफ्स का मरना द्वोता है । 

यदि नफ्स की चलती तो इंसान अल्लाह का नाम न लेता ; किन्तु उसमें वह 
अलोकिक शक्ति है जो उसे बराबर अल्लाह की भलक दिखाती रहती है । सूफी 
उसी को रूह कहते हैं । अल्लाह ने इंसान में रूह की प्रतिष्”ा की। रूह की सत्ता 
शरीर से पहले भी थी। हदीस है कि रूह को दो सहख्र व के बाद शरीर मिला । 
रूह का राग अल्लाह ओर नफ़्स का लगाव शौतान से होता है । नफ्स निधन में 
शरीर के लिये रोती हे ओर रूह समा में अल्लाह के लिये तड़पती दे । हमारी रूह 
तब तक शांत नहीं होती जब तक उसे परम रूह का दीदार नहीं मिलता । इंसान 
की रूह अल्लाह की रूह की भलक है। जिस प्रकार किरण उतर कर जीवन को 
उष्ण करती और फिर सविता में समा जाती है उसी प्रकार रूह इंसान को प्रसन्न 
करती ओर फिर अल्लाह में निमग्न हो ज्ञाती है। दोनों का संपर्क नित्य बना रहता 
है । अल्लाह की रूह का जो संबंध सृष्टि से है वही इंसानकी रूह का शरीर से । 
रूह सारे शरीर में व्याप्त है। उसका कोई रूप-रंग वा संस्थान नहीं । 

'जिली ने सष्टि का उपादान रूह को मान लिया । उसके मत में अल्लाह ने 
अपनी सत्ता को सर्वप्रथम रूह का रूप दिया। रूह ही परम देवता और सृष्टि की 

( १ ) स्टडीज़ इन श्सलामिक मिस्टीसीज्म, प्र० २०४ । 
(२) 5 हर » - प्रू० १०१-१२। 


१७४ तसब्वुफ अथवा सूफीमत 


जननी है । फरिएते उसी से उत्पन्न होते हैं। जिली रूह को 'मुहम्मद','कुत्व', कलम 
और न जाने क्या क्या सिद्ध करता है। रूह के इस परम रूप से हमारा कुछ 
काम नहीं सरता । हसें तो रूह के उस अंग पर विचार करना है जो पिंड में प्रविष्ट 
है । सूफी रूह को भी कत्ब की तरह अभौतिक मानते हैं। जिली का कहना है कि 
कुरान में आदम में जो रूह फूकने की वात्तो है वास्तव में वह कल्ब की ओर संकेत 
करती है। रूह ओर कत्ब के संबंध में हम कट सकते हैं कि कल्ब एक करग या साधन 
है जिसका उपयोग रूह करती है । रूह के लिए कत्ब दर्णण है। जिसमें उसे परम 
सत्ता का साक्षात्कार होता है । रूह को हम सामान्यतः: आत्मा कह सकते हैं । जे 
परमात्मा की घुन में लीन रहती है । 


इंसान में नफ्स ओर रूह के अतिरिक्त एक चीज और होती हं। सूफी उसे 
अक़्ल' कहते हैं । मनुष्य में या तो नफ्स की प्रधानता दोगी या अक्न अथवा 
रूह की। सफी उनको क्रमशः अधम, मध्यम और उत्तम बताते हैँ। अक् के 
विषय में कुछ पहले भी कहा जा चुका है। सूफी अक्न ओर इल्म का प्रसार नहीं 
चाहते । उनकी दृष्टि में उनसे नफ्स का निरोध नहीं द्वोता, बल्कि उसको और 
भी मदद मिल जाती है। उनके विचार में इल्म वह आवरण है जो रूह की ढक 
लेती ओर साचात्कार नहीं होने देती हैं। सूफी इब्म को इश्वरीय देन नहीं 
समभते । उनकी दृष्टि में तो वह (वुद्धि-विलास ही है। हाँ, म्वारिफ ( प्रज्ञा ) का 
सत्कार अवग्य करते हैं। “आजाद! सूफो तो मौजी होते दी हैं ; उन्हें कुरान के 
इल्म की भी चिंता नहीं दोती । फिर किसी दूसरी किताब की तो ब्रात दही क्‍या ४ 
सूफी इल्म और अक्ल की उपेक्षा इसलिये करते हैं कि उनके प्रपंच में पड़ने से 
परमार्थ का बोघ नहीं हो सकता । हाँ, व्यवहार में उनकी अधिक उपयोगिता 
अवश्य है पर उनसे नफ्स को उत्कषे भी मिल सकता है । अतः उनके संपादन में 
लीन न द्वो सतत अभ्यास में निरत होना चाहिए । कारण कि म्वारिफ के उदय से 
इल्म ओर अकक्‍्ल की जरूरत नहीं रह जाती और रूह को परम रूह का साक्षात्कार 
द्वो जाता है । 


अध्यात्म १५७ 


तो भी नफ्स एवं रूह के ढ्ंद्रध का मूल कारण अल्लाह ही है। शेतान था 
नहीं, आत्म-ज्ञापन के लिये अल्लाह ने अपने जलाल से उसे उत्पन्न किया । 
नफ्स की भी यही दशा है । वास्तव में रूह के अभाव में नफ्स की चलती है । 
रूह से नफ्स की रचना है, नफ्स से रूद की नहीं । रूह ओर नफ्स में आलंबन 
का अंतर दे, भाव वा आश्रय का नहीं । यही कारग है कि सफी प्रत्येक भावना, 
प्रत्येक उपासना ओर प्रत्येक भाव का आदर करते है। उनके विचार में नफ्स के 
रूप सें भी इसान अन्लाह की ही उपासना करता हें । किसी अन्य सत्ता की नहीं । 
कमी उसमें केवल यही रह जाती हैं कि वह निष्काम नहीं हो पाता। बस, सभी 
सूपी सुर में सुर मिलाकर एक साथ यही कहते हें कि खुदी को दूर करो, तुम खुदा 
डी । अरे! तुम नफ्स, इत्म वा खुदी के चक्कर में क्‍यों पढ़े हो, कल्ब को 
क्यों नहीं सनते ? 

खुदी को सफी सह नहीं सकते । उनकी समम में अहंकार ही नास्तिकता है । 
अह हक हो, सत्य हों, व्रद्म हो, पर बह करता घरता तो कुछ भी नहीं । वह तो 
वास्तव में हक नहीं, हक का प्रतिबिंब है । तभी तो जो कुछ उसमें क्रिया दिखाई 
देती हैँ वह उसके वश की नहीं होती ओर जब जैसा चाहती है उससे करा लेती हे 
निष्क्प यह कि वही नहीं अपितु विश्व में वनस्पति, पशु-पक्ती, जीव-जंतु आदि जो 
कुछ गोचर हो रहा है वह उसीके अंग-प्रत्यंग की छाया है ओर उसी का नखशिख 
सबंत्र प्रतिफलित हो रहा हैं । वही सत्य हैं। शेष उसका प्रतिबिंब हैं जो उसके 
प्रेम को प्रकट कर उसके सोंदय पर उसी को निदछ्ावर करता है । सूफो उसी 
सोंदय की मलक पर मुग्ध हो उसके मूल स्रोत में मग्न होना चाहता है ओर 
उसी में तमन्मय हो अपने को हक समझने लगता है । नहीं तो वस्तुतः जो स्फूर्ति 
बिंब में होती हे उसी को वह व्यक्त करता है। क्योंकि वह उसी का प्रतिषिंब जो है। 

प्रतिबिंबवाद को सफियों ने साधु माना है। वाद अथवा दर्शन की इष्टि से 
सूफी प्रतिबिंबवादी कह्टे जा सकते हैं। कहने को यहाँ भी कुछ प्रतिबिंबवादी 
हो गए हैं पर दशन में उनको कुछ विशेष महत्व नहीं मिला । भारतीय दर्शन के 
प्रतिबिंब पर बिचार करने का यह अवसर नहीं । यहाँ कहना तो केवल यह है कि 

प्रतिबिंबवाद से सूफियों की कामना पूरी हो गई । सूफी जीजान से चाहते थे कि 
इसलाम के सामने कोई ऐसा वाद रखें जो इसलाम की श्रद्धा ओर भक्ति को समेट 
सके। प्रतिबिंबवाद में यह बात मिल गई । सुसलिम आदम को अल्लाह का 
प्रतिरूप मानते ही थे । उनके मत में आदम में अल्लाह की रूह थी ही । फिर तो 
सूफियों ने भी इसी के आधार पर आदम को अल्लाह का प्रतिबिंब बना दिया। 
उन्होंने कह्दा कि यदि रष्टि का दपण न होता ओर अल्लाह आत्मदशन की कामना 
न करता तो उसका प्रतिबिंब अथांत्‌ इसान भी न होता । शअस्तु, इसान तभी तक 
उससे अलग दिखाई देता है, जबतक वह स्ऋष्टि के दपंगा में अपना रूप देखना 
चाहता है । जब कभी उसने अपनी इच्छा का लोप किया कि इ'सान का रूप जाता 
रहा और वह अल्लाह में मिल गया | तब तो उसके अतिरिक्त और कुछ भी न 
रहा। इंसान भी वही हो गया जो कि वह था। यही सूफियों का “अन-अल-हक' अथवा 
“अहं ब्रह्मास्मि' है । यही तसव्वुफ का चरम उत्कषे और सूफी-दशन की पराकाश्र 
है । प्रतिबिंबवाद ही तसव्वुफ का वास्तविक वाद है कुछ अद्वैतियों का खरा अद्वेत- 
वाद नहीं । वेदान्ती 'अद्वैत' का अथथ ठीक वही नहीं समझते जो सूफी समभते 
हैं। दोनों की दृष्टि वा दशन में कुछ भेद भी है कुछ एकता भी । हम इस भेदाभेद 
की चचो फिर कभी करेंगे । यहाँ इतना ही पयाप्त है । 





९. साहित्य 


अरब स्वभावतः कविता के प्रेमी थे । वह कबीला धन्य समझा जाता था 
जिसमें कवि जन्म लेते थे । शाइर अलोकिक शक्ति-संपन्न व्यक्ति समझा जाता था। 
उसका प्रधान काम युद्ध में प्रोत्साहन देना और वीरों का गुणगान करना था। 
उसप्तकी कविता को सस्वर पढ़ने के लिये उसके साथ रावी वा चारण भी रहता था, 
जो लय के साथ उसे पढ़कर जनता पर जादू का प्रभाव डालता था । अरब कंबियों 
का मुख्य विषय यद्यपि सम्राप ही था तथापि वे प्रेम, सुरा और ख्रोत आदि पर भी 
कविता कर लेते थे । प्रिया के रूपरंग ओर नखशिख के वर्णन में अरब कुछ उठा 
नहीं रखते थे ; किंतु उसके शौल ओर सद्गुणों पर बहुत द्वी कम ध्यान देते थे । 
स्त्रियों भी कविता करती थीं । उनमें करण रस की प्रधानता रहती थी । गजल में 
प्रिय-प्रिया के संभाषण होते थे और उसमें प्रेम का पूरा प्रसार रहता था । प्रेम-प्रसंग 
की प्राचीन गजलों में जो भाव व्यक्त हुए हैं उनका आज हकीकी अथ भी लगाया 
जा सकता है। सूफियों को गजल में प्रेम ओर शराब का जो रंग मिला उसी को 
उन्होंने कुछ ओर भी चोखा वा अलोकिक कर दिया। निदान सूफो कवियों का 
प्रेम-प्रलाप इतना सहज और स्वभाविक होता है कि उसको अलोकिक सममने का 
का कोई प्रकट आग्रह नहीं होता । पाठक उसे मजाजी या हकीकी कुछ भी सम 
सकते हैं। किन्तु कितने द्वी कवियों को अपनी कविता की व्याख्या इसीलिये करनी पड़ी 
कि लोग उसके हकीकी अर्थ को नहीं समझते थे और केवल उसके मजाजी अथथे पर 
ही लटक रहते थे। अरबी मका की किसी रमणी पर मुग्घ था। उस पर उसने जो 
कविता लिखी उसका अन्त में हकीकी अर्थ निकाला गया। कहने का तात्पये है 
कि प्राचीन अरब कविता में रति के कुछ ऐसे प्रसंग मिल जाते दें. जिनकी व्याख्या 

अरबी की पद्धति स्रे हकीकी भी की जा सकती है । अरब में इसलाम के पहले भर 
प्रम और सुरा का वही राग आलापा जाता था जिसे सृफियों ने प्रतीक के रूप में 
ग्रहण किया । “मोअल्लक़ात' में उमर की जो रचना रचित है उसके कतिपय पद्म 
इतने अनूठे और भव्य हैं कि उनका आज वही ग्थ लगाया जायगा जो खय्याम या! 
हाफिज के पद्मों का लगाया जाता हैँ । उनमें प्रिया से वही शराब माँगी गई हे जिसके 
सेवन से दुःखदर्द सब भूल जाते हैं । 

अरब इसलाम या मुहम्मद साहब से पद से अल्लाह की तीन बेटियों की आरा- 
घना करते थे । उनमें 'लात” सर्वप्रधान थी। मुहम्मद साहब ने लात का विष्वंस कर 
दिया किन्तु अरब इसलाम कबूल करने पर भी उसे भुज्ञा न सके। किसी न किसी रूप 
में उसकी आराधना उनमें द्ोती ही रही। उसमें विशेषता इतनी अवश्य आगई कि अब 
वे लात की जगह अटहादह को प्रेमपात्र समभने लगे । अस्तु, अरब में भी वही बात 
घटी जो इसराएल की संतानों में घट चुकी थी । इसलाम में भी गीत-ग्ंथन किया 
गया । सुलेमान के गीतों के संबंध में हम पहले भी कुछ कह चुके हैँ । 'किता- 
बुल' अग्रानि' में उन्हीं के ढंगके ग्रेम का कीतेन क्रिया गया है। उसमें भोगियों के 
भोग और योगियों को योग भी मिल सकता है । उसमें माजाज़ी के साथ ही साथ 
हकीकी का भी दावा किया जा सकता है। अस्तु, इसलाम ने श्ररबों को नागर बन। 

( १ ) अरबी की उक्त रमणी पर रचना का भाव हं---“'मेरी जान कुरबान उन 
गोरी गोरी शर्मीली अरब लड़कियों पर जिन्होंने रुकन यमानो और इजर असवद के बोसे 
के बद्रत मेरे साथ ठठोल किया । जब में उनके पीछे दरान व सरग्दान फिरता हूँ तो मुमेः 
उनका पता उनकी खुशबूहयों से चलता हे। मने उनमें से एक के साथ जो ऐसी इसीन 
थी कि जिसका कोई नज़ीर न था मोहब्बत से लतीफ़ गुफ़्तव की। अगर वह अपने 
चेहरों से नक़ाब उठाकर उसको जाहिर कर दे तो तू ऐसी रोशनी देखेगा कि गोया आफ़- 
ताब बिला कौय्थुर तूलूआ हो रह्दा दे । उसको जबीन ( लिलाट ) रोशन आफ़ताब है 
. भर उसको जुरफ स्याह शब तारीक । क्या हो प्यारी यूरत हे जिसमें रोज़वशब का 
इज्तिमाञ ( जमघट ) हे ।” ( तारीख फ़लासिफ्तुल इसलाम, १० ४०१ )। 


भावना १७०६ 


दिया । उनके ग्रेम का सहज अल्हृपन जाता रहा । भावमंगियों और “नांज़-अंदाज' 
का जमाना आ गया । अरब अदा पर मरने लगे। भोग-विलास को प्रोत्साहन 
मिला । सामग्री प्रस्तुत थी । पर परदे के कारण रमणी बन्धन में जा पड़ी ओर 
प्रगबच्च सामने आ गए। हुल 'हरम से फूट कर “बाजार में फेल गया और 
इसलाम ने खुले दिल उसका स्वागत किया । अरबी कविता में भी तसव्वुफ बस 
गया । परंतु फारसी सी कविता उसमें न हो सको । अरबी में प्रथम श्रेणी के सूफी 
कवियों का अभाव सा है । अरब स्वभावतः प्रत्यक्षश्रिय और कठोर होते हैं । उनकी 
परोक्ष वा गुद्य में विशेष रुचि नहीं होती । हाँ, अरबी और फारिज अवश्य ही ऐसे 
अरबी सूफी कवि हैं जिनका काव्य सूफ़ी साहित्य में आदर की दृष्टि से देखा जाता 
है। किंतु इनमें भी यदि ध्यान से देखा जाय तो कवित्व की भ्रपेज्ञा आचायेत्व ही 
अधिक है । अरबी की रति का अलंबन इतना प्रगत्म है कि उसे सर्वेथा अलो- 
क्रिक मान लेना अत्यन्त कठिन है । इसी से उसको अपनी कविता को व्याख्या स्वयं 
लिखनी पड़ी । फारिज में प्रतीकों की प्रधानता दे। उनके द्वारा उसने अपने मत का 
प्रदूणन किया है, कुछ प्रेम-रस का प्रसार नहीं | 

तो भी अरबी में जो सूफी साद्दित्य है उसका अधिकांश स्वयं अरबों का नहीं, 
बल्कि इरानियों का रचा है। ईरान में जब मुसलिम शासन आरंभ हो गया तब 
ईरानियों को भी अरबी का अध्ययन दीन तथा दुनिया के विचार से करना ही पड़ा । 
इरानी साहित्य के इतिहास का सबसे विकट ओर आवश्यक अंग जो अ्रभी तक खुल 
न सका यह है कि इसलाम के पहले और कुछ बाद तक भी उसकी कया अवस्था थी । 
प्रश्न देखने में जितना सरल ओर स्वाभाविकहै, उत्तर उतना ही कठिन और दु्ह । 

हाँ, अल्लामा शिबली सदश ममेज्ञ मनीषी का मत दै-- 

“लेकिन चार पर भी हाथ न आए। फ़ारसी के क़दीम अ्शआर 
न मिलते तो न मिलते , लेकिन शुश्ररा का नाम तो ज़बान पर होता। 
जब यह कुछ नहीं तो सिफ्र ज़मीन को वलवलाखेज़ी को शहादत कहाँ 
तक काम दे सकती ह।... ...इसलिए जब तक इरान में खालिस अरब 
की हुकूमत रही फारसी शाइरी ने उबान नहीं खोली। इस ज़माने में अजम 

में हज़ारों शाअरा पैदा हुए लेकिन जो कुछ कहते थे अरबी में ही कहते थे... मामून 
के जमाने में मुल्की शुआरा को ख़्याल पैदा हुआ कि मुल्की ज़बान की क़द्॒दानी 
का भी वक्त आ गया ।... वाक़आत मजुकूरा से ज़ाहिर होगा कि ईरान में शाइरी की 
इब्तदा कुदरती तौर से नद्हीं, बल्कि इक्तसाबी तौर से हुई ।...जो शख्स शाइर 
होना चाहता था किताबों के जरिए से उसकी तालिम हासिल करता था ।* 

इसमें संदेह नहीं कि उक्त अछ्लामा साहब का प्रकृत मत ही मुसलमान का 
प्रतिष्ठत मत है । इसलामी साहित्य के आधार पर मौलाना शिबली ने जो कुछ कहा 
हैं उसमें ननुन॒च की जगह नहीं । पर विचारणीय प्रश्न यहाँ यह . है कि क्या किसी 
भी सभ्य जाति के इतिहास में यह संभव है कि उसमें क्रिसी ग्रक्रार की कविता 
प्रचलित न रही हो। उसे रोना ओर गाना भी किसी अन्य जाति से सीखना पड़ा 
हो ? यदि नहीं, तो हैरान में ही इसका अपवाद क्‍यों मान लिया जाता है * अली- 
गढ़-सम्प्रदाय का कहना हँ--कुछ मिलता जो नहीं । 

“अजम' की संस्कृति एवं सभ्यता अरब से बढ़ी चढ़ी थी । इरानियों के उत्थान- 
पतन न जाने कितनी बार हो चुके थे । स्वयं रसूल उनके प्रभाव से अछते न रहे 
थे। पारसीकोंके पास भी अपने धर्मग्रन्य थे। अवस्ता ओर वेद में जो समता 
दिखाई देती है उसको देखते हुए यह नहीं कहा जा सकता कि एक ओर तो एक 
बगे में साहित्य की बाढ़ सी आ गई ओर दूसरी ओ्रोर उसके दूसरे वर्ग में उसके प्राण 
के भी लाझ्े पड़ गए। हाँ, जो लोग इतिहास से सवेधा अनमभिज्ञ नहीं हैं उनको 
इस बात का कुछ पता अवश्य है कि इसलाम के पहले भी ईरान की सहज साहित्य- 
धारा कुछ संकीर्णता से घिर गई थी। बात यह है कि पारसीयों का धम्माचाये 
'ज़रतुश्त” एक सुधारक साधु था। उसके संबंध में रबि बाबू का कहना हैं कि वही 
सबप्रथम पुरुष दे जिसने मनुष्यमात्र को देश-काल से मुक्त कर आत्मा की स्वतंत्रता 
की ओर अग्नतर किया ओर यज्ञ का आध्यात्मिक अथ लगाया । कुछ भी हो, 


निया 





(२ ) दी रेलिजन आव मैन, पृ० ७०, ८५२ | 

इतना ती स्पष्ट है कि जरतुएत ने ईरान की विचार-धारा को बहुत कुछ सीमित कर 
दिया और उसके मतकऊे प्रचार से एक विशेष ढंग के साहित्य को ही प्रोत्साहन 
मिला । जरतुश्त के अनंतर दरानियों का विकास स्वाभाविक ढंग पर न हो सका । 
उनको एक संकुचित क्षेत्र से चलना पड़ा । प्राचीन धमेग्रन्थों की व्याख्या आरंभ 
हुई और ईरानी अवस्ता, जेंद, पज्ंद की रक्षा में लग गए । परंतु मनुष्य की बुद्धि 
जब घेर दी जाती है तब वह उसी कठघरे के भीतर चुपचाप पड़ी नहीं रहती, बल्कि 
कुछ न कुछ अपना जोहर दिखाती ही रहती है--यदा क॒दा उसकी स्फूर्ति होती 
रहती है । बात यह है कि जरतुश्त के मतावलंबी भी पूरे कमेकांडी हो गए थे और 
उनका ध्यान भी स्वभावतः कमेकांड ही पर अधिक रहता था | फलतः जो कुछ 
चिंतन किया जाता था वह उन्हीं कमेकांडों के प्रतिपादन के लिये होता था और 
इसीसे उपनिषदों को भांति गाथा” में अध्यात्म विद्या का रहस्य नहीं खुला | फिर भी 
देखने से पता चलता है कि ईरान में भी कुछ तपी, त्यागी और उदात्त' पुरुष थे 
ही । उनका भाव-भजन छिस प्रकार चलता रहा इसका हमें ठीक-ठीक पता नहीं । 
परंतु इतना हम जानते हैं कि उनमें उन्हीं बातों की ग्रधानता थी जो आगे चलकर 
सूफियों में प्रकट हुई । दक्ीक़ं ने जो सुरति, सुरा, संगीत और जरतुश्त का 
गुणगान किया वह अति प्राचीन संस्कार का नवीन उद़्ार भर था जो इसलाम 
के बाहरी दबाव के कारण छिद्र देखकर कहीं से फूट निकला था | इरान की सूफी 
कविता में इस प्रकार के उठ्ारों की कमी नहीं द्े। न जाने कितने कवियों ने ज़रतुश्त 
का स्मरण किया और मगों की मुरीदी की । 'पीरेमुग़ां' तो कवियों का प्रतीक ही 
हो गया है । कहने का तात्पये यह कि जरतुश्त के प्रचार और इसलाम के आवत्ते 
ने सब कुछ किया पर पारस को मगों से मुक्त नहीं किया । फारसी-साहित्य के मग 
ही गुरु बने रहे । निदान मानना पड़ता है कि इसलाम के पहले भी ईरान की 
कोई न कोई काव्य-परम्परा अवश्य थी जिसका नाश अछाह के कट्टरबंदों 
ने कर दिया । 


(१) दो ट्रेजर आव दी मगी, ए० ११४ । 
(२) ए लिटेरेरी हिस्टरो आव पशिया, प्रथम भाग पृ० ४५५९ | 
११ 

इसलाम के प्रचार के पहले ईरान में सुशील अनूशीरवाँ का राज्य था। उसके 
शासन में कवियों पर किसी प्रकार का शासन न था। उसकी उदारता की प्रशंसा मुस- 
जिम भी खूब करते हैं । उसके युग में ईरान ने सभी कलाओं में पूरा योग दिया और 
उनकी उन्नति की, तो केवल कविता में ही वह पीछे क्‍यों रह गया ? इसका भी तो 
कुछ उत्तर होना चाहिए ? उसके बहुत पहले इस पराधीन देश ने काव्य-कला का 
प्रदशन नहीं किया तो नहीं सही, किन्तु उसके वंश में तो उसे पूरी स्वतंत्रता मिली 
थी ? सभी उत्थान को आकुल थे ? फिर बिचारी कविता ही क्‍यों अलग रही ! 
तात्पय यह कि ईरान की उस समय की प्रचलित भाषा में किसी न किसी ढंग की 
कविता अवश्य होती थी ओर अधिकतर उसमें प्रेम ओर मदिरा के मीत भी रहते 
ही थे। इसलाम के अवरोध के कारण उनका प्रवाह बदला ओर उनका स्थान 
नवीन छंदों को मिला । मसऊदी का कहना है कि इंरानी अपने मत को इब्राहीम 
का मत अथवा जरतुश्त को इब्राहीम कहने लग गए थे। जब जरतुश्त को यह 
दशा थी तब पुराने 'शुअरा” के नाम किसकी जुबान पर कंसे रह सकते थे ? आसमानी 
किताब के बंदों को इंसानी किताब से काम ही क्‍या था जो चार शेर किसी के हाथ 
आते 2 किसी ने हाथ भी तो पसारा होता ? उलटे हुआ तो यह कि सारी दरानी 
रचना हूँढ हँढ़कर जला दी गई ओर दइरानी' का व्यवहार भी अपराध सममका 
गया । ईरान ही नहीं, अन्यत्र भी मुसलमानों ने प्रायः यही किया । 





(१) स्टडीज़ इन एशियंट पशियन हिस्टरो, ध्‌ू० २३ । 

(२) राजनीति के विचार से पर-भाषा के विषय में 'ख़लीफ़ा मामून! का कहना 
यदह् था कि यदि विजित जाति के किसी काव ने अ्रपनी देशभाषा को अपने विचारों का 
साधन बनाया और उसके द्वारा उनको प्रजा में फेला दिया तो राज। का राज करना 
कठिन दो जायगा । इसलिये प्रजा की भाषा का विनाश द्ोना चाहिए। मजद्ब के 
विचार से खलीफ़ा उमर का निश्चय था कि “कुरान” के अतिरिक्त किसी अथ! को 
आवश्यकता नहीं । कारण कि यदि उसमें सत्य हे तो वह कुरान में हे ही और यदि 
ऋर कुछ दे तो उसके दोने की आवश्यकता नद्दी। बस उसे पानी में डाल दो अथवा 

मुसलमानों के उपद्रव से तंग आकर जो पारसी भारत में आए उनके लिए 
अपने प्राण ही भारी थे ; उन पर अन्य पुस्तकों का बोझ कहाँ तक लादा जा 
सकता था ? फिर भी उन्होंने उन ग्रंथों की रक्षा की जो कर्मकांड के विधायक थे । 
उनमें कविता की मलक कहाँ तक अपना राज्य दिखाती हैँ इसका कुछ पता दीनशाह 
इरानी की 'सखुनवरान दौरान पह लवी” की भूमिका से चल जाता है, और उससे यह भी 
प्रकट हो जाता है कि किस प्रकार ईरान की वांणी का अरबों के द्वारा सर्वनाश हुआ । 
हाँ, तो हमारा कहना है कि 'अजम' में इसलाम के पहल्ले भी कविता होती थी । 
उसके न मिलने का प्रधान कारण इसलाम की संकीणेता है। मुसलमानों ने एक 
ओर जब पुस्तकों को जला दिया ओर दूसरी ओर जब इंसान को कुरान के भीतर घेर 
दिया तब फिर कविता के लिये मुक्त क्षेत्र कहाँ रहा ? अरबी कुरान की भाषा थी। 
इसलाम की वही पाक जबान थी। उसीमें कुरान, हृदीस, सुन्ना श्रादि का चयन 
हो रहा था । अतः पहलवी को छोड़ कर अरबी की पेरवी करना ही मजहब की 
पुकार थी । ईरानी भी अरबी में ही लिखे, यही विधान था। एक कट्टर अरबी 
खलीफ़ा' को तो यहाँ तक आश्चये दे कि ईरानी इतने वर्षो तक राज्य करते रहे 
पर उन्हें कभी अरबों की आवश्यकता न पड़ी, किंतु शर्ती मात्र के शासन में अरबों 
की उनकी सहायता अनिवाये हो गई । बात यह है कि ईरान को समय के साथ 
चलने की टेव है । उसमें तिनके की ऐंठ नहीं वेतस कीं वृत्ति है । इसीसे क्ुककर 
उसने इसलाम को अपनी मुट्ठी में कर लिया। जब तक विवश था, अरबी का 
भक्त बना रहा, पर अवसर पाते ही सचेत हुआ और इरानी का पल्ला पकड़ 
+फ़रदौसी” जैसे प्रोढ़ राष्ट्र कवि को जन्म दिया, जिसे अरबी शब्द तक से चिढ़ थी 
ओर जो अरबी की अवहेलना करते हुए भी शाहनामा सा विश्व बिख्यात ग्रंथ रच 
सका । कहा जाता है कि शाहनामा को प्रस्तुत करने में फिरदौसी को उनभत्तों से 


आग में जला दो । फलत: मुसलमानों ने उस समय किया भी यहो । इसके लिए 
देखिए 'सखुनवरान दोराने पहलवी, पृष्ठ ५७, ५८ । 
(१) उमर ख़य्याम एड दिन एज, भूमिका पू० १८ । 
(२) पाशियन लिटरेचर, पृ० १४ । 

पूरी मदद मिली जो जनता में गीति के रूप में प्रचलित थे। जान पड़ता है छि 
पहूलवी भाषा में इस प्रकार की कविता वा वौरगाथाओं का पूरा प्रचार था। 
मुसलमानों को करता अथवा अरबों के श्रकोप के कारण ही उसका लोप हुआ 
अन्यथा उसके दो चार शेर तो अवश्य हाथ लग जाते । और लगे भी तो हैं ? परन्तु 
उन्हें देखता कोन है ? आज हेदराबाद के उदार शासन में देश भाषाओं के लिये जो 
हो रहा है उसे कोन नहीं जानता 2 तो वह समय तो कुछ ओर भी निराला था । 
ऊपर जो कुछ कहा गया है उससे स्पष्ट हें कि अजम'” में भी कविता का उदय 
बिलकुल “कुदरती? तौर पर हुआ था, “इत्तसाबी तौर! पर नहीं। अर्थात्‌ ईरान 
में भी कविता ईरानी कंठ से अपने आप ही फूट पड़ी थी कुछ अरब के द्वारा फोड़ी 


ला  । 








(१) ध्यान देने की बात है कि शम्छुल उल्मा अलद्दाज श्री मुदृम्मद अब्दुल गनी 
साहब ने इस प्रश्न पर विशेष ध्यान दिया हे ओर भरसक शस सत्य को फूंक से उड़ा 
देने का प्रयल किया है । माना कि ईरानों ग्रथों का नाश 'ग्रीक ओर पाबियाँ” के शासन 
में हुआ परन्तु 'सासानी” शासन में जो कुछ बना वह किप्त 'औक! के दाथ कहाँ गया £ 
नहीं, ऐसा हो नहीं सकता । आजकल के हिन्दी मुसलमान अरब-गुणगान में चाहे जो 
कुछ कहे पर यद्द श्रुव सत्य दे कि अरबों ने अपनी प्रभुता के मद भें ईरानी वाह्य 
का मिनाश किया । साक्षी के रूप में अब्दुल रहमान इब्न खल्‍दू! से बिचारक, 
अबूरेहां अल्‌ बेहनी? से पंडित और 'दौलतशाइ समरकन्द।? से सादित्यशास्त्री का उल्लेख 
भर पय्याप्त होगा । इन सभी उद्धट विद्वानों ने एक स्वर से माना तथा बताया हे कि 
ईरानी वाज्नय का विनाश अरबी शासन में किस प्रकार हुआ । आप इसे चाहे इसलाम 
का प्रताप समझे चाहे अरब-शासन को नीति, पर छुआ यही। श्री गनी” साइब के 
विचार के लिये देखिए उनकी पुस्तक 'प्रीमुगल पशियन, इन हिदुस्तान” प्र० ६३-६७ । 

(२) भरी 'गनी? मद्दोदय को ठंडे दिल से विचार करना चाहिए ओर देखना यह 
चाहिए कि 'खलीफ़ा मामून! के शासन में ठीक उसी प्रकार अरबी भाषा और साहित्य 
को वृद्धि हुई जिस प्रकार आज नव्वाब “उसमान अली? के शासन में उनकी भाषा उर्दू 
की हो रही है। 'मामून” ने भी 'ईरानी” को उसी दृष्टि से देखा जिस दृष्टि से इजरत 

नहीं गई थी । जो हो, मानीमत के जो अवशिष्ट' मिले हैं उनमें मादनभाव का 
विधान है ही । निदान हमको मानना पड़ता है कि इरान में कवि बराबर पैदा होते 
रहे परन फारसी में कविता करने की परिषाटी तब चली जब ईरान इसलाम का 
उपासक हो गया ओर अरबी में काफी साहित्य पैदा कर चुका । अतः उस समय 
उसके लिये यह डपयोगी न था कि इसलाम ओर अरबी की सवथा उपेक्ता कर 
किसी नवीन पद्धति पर चलता । निदान जब इरानी इसलाम में अपनी अलग जगह 
बना सके ओर इसलाम का शासन भी ढोत्वा पड़ गया तब फिर वे अरबी को 
तिलां जलि दे फारसी में कविता करने लगे । इरानियों की इस मनोबृत्त पर लोग 
द्रैरान होत है आर आश्चर्य के साथ कहते हैं कि पुराने लोगों ने इरानियों को सच्चा 
क्यो समझ लिया था; क्योकि इसलाम में सारे उपद्रवों के कारण वास्तव में इरानी 
ही तो थे ? बात यह है कि इरान को अपनी संस्कृति ओर सभ्यता का गये है। 
इसलाम की ग्राँधी में उसका पतन तो हो गया, पर उसे अपना स्वरूप न भूला 
ओर वह समय पाते ही जहाँ तहाँ फ़ूज निकला । तसब्व॒ुफ और फारसी-साहित्य 
उसी का परिणाम हैं। शीआ-सत तो आज भी ईरान का राजमत द। सारांश 
यह कि इसलाम क प्रचार के पहसे ओर बाद में भी इरान में सच्ची कवित! का सर्वथा 
अभाव न था । सच तो यह है कि जो बीज बहुत दिनों से ईरान की जनता में 
दबा पड़ा था वही अब्बासियों के पतन से लहलहा कर फूट निकला और 
वसामानी? शासन में अपने आमोद से इसलाम को सुरभित भी कर दिया। 


नवीन ननाने ल्‍ नाना अननननजननानाण। ० िनाभाभजिणज.. थे पा“ व77#०ललललिजलनमन नील अलडिभननन 5 





“उसमान? 'हिंदी” को आज देख रहे हं । रही “उदार” अकबर की बात ! सो दुनिया 
जानतो है कि उसीक्रे उदार शासन में हिंदी 'शामन? (फ़रमान) से इटी और “सिक्का? से 
भी दूर हुई । सच तो यद्द हे कि जिप॑ प्रोफेसर “गनी? साहब प्रमाण समभने हैं वही उनके 
प्रतिकूल गवाही देता दे और यद्द प्रकट दिखा देता इं कि किस प्रकार कुशल और कूटश 
शासक प्रत्ा की भाषा का सहार करते हैँ ओर शासित को अपनी बोली बोलने को विवश 
कर देते ह॑ं । श्रा “गनी? के तक के लिये देखिए “प्री-मुगल पाशियन” का वहां अश । 


(१) मुसलिम रिव्यू , १६२७ ० भाग २; पू० ३० । 
(२) डाक्टर मोदी मेमोरियल वाल्यूम, पृ० ३२४१-४४ । 

अस्तु, सूफी-साहित्य के वास्तव में तीन अंम हें | यद्यपि सूफियों की प्रतिष्ठा 
उनके मुख्य अंग काव्य पर ही अवलंबित है तथापि उसके अन्य अंगों का भी, 
सूफी-साहित्य की समीक्षण में, पूरा पूरा विचार होना चाहिए । तसब्वुफ के विवेचन 
में सूफियों के उन निबंधों तथा ग्रंथों का प्रमुख स्थान है जिनमें उनके आचार्यो 
ने तसव्युफ पर विचार ओर स्वमत का अतिपादन किया है। सूफीमत के परिपाक 
में प्रसंगवश जहाँ तहाँ उन आचार्यों का उल्लेख किया गया है । यहाँ इतना ओर 
स्पष्ट कह देना है कि इस प्रकार के ग्रंथों में भी स्वतंत्र चिंतन ओर आत्म-जिज्ञासा 
की अपेक्ता उन बातों से बचने पर ही अधिक ध्यान दिया गया है जिनके कारगा 
उनका मत इसलाम के ग्रतिकूल समझा जाता था ओर लोग उन्हें जिंदीक समभते 
थे । सूफियों ने अपने विचारों की जो कुरान या इसलाम से संगति बैठाने की चेश्ा 
की उन्हीं का व्यवस्थित रूप इन निबंधों वा गअंथों में प्रायः पाया जाता है। इस- 
लाम के उत्थान से मुसलिम समाज में जो नाना प्रइन उठे थे उनके समाघान का 
ग्रयल्ल बहुतों ने किया । मज्ञहबी विचार होने के कारण उनको मजहबी जबान में 
लिखना उचित समझा गया । यही कारण है कि सूफियों के इस कोटि के विवेचना- 
त्मक ग्रंथ अधिकतर अरबी में ही हें 


सूफीमत को प्रतिष्ठा अथवा तसब्वुफ की संस्थापना के लिए लिखे तो बहुत से 
ग्रंथ गए, किंतु ख्याति कुछ ही को मिली । सूफीमत के संस्थापकों में गज्जालों को 
मुख्य कहना चाहिए। उसकी “इहयायउलूमुद्दीन' ने सचमुच तसव्वुफ को जीवन- 
दान दिया । उसके अनंतर एक भी विचारशोल मुसलमान ऐसा न हुआ जिस पर 
तसब्वुफ का कुछ प्रभाव न पड़ा हो । श्रीमैकडानल्ड का तो यहाँ तक कहना है कि 
सभी विचारशील मुसलमान सूफी हैं। यह बात दूसरी है कि बहुत से इस बात को 
नहीं जानते कि वे वास्तव में सूफी हैं, जो हो, गज्जाली का यह प्रयत्न प्रशंसनीय हैं । 
उसके पहले भी अनेक सूफियों ने तसव्वुफ पर कुछ न कुछ लिखा था | यजीद्‌, 


जज जल नाना: 





अमककननन्‍न+न्‍नम- 3 पाए 
कल 


(१) दी हिस्टरी आव फ़िलासफ्रो इन इसलाम, पृ० १५५ । 
(२) ऐस्पेक्सस आव इसलाम, पू० ११५ | 

जुनैद आदि ज्ञानियों के निबंधों का तो उसने अध्ययन ही किया था । हह्लाज की 
प्रसिद्ध पुस्तक 'किताबुलतवासीन' में भी तसब्वुफ का विशद वर्णन है । पर तसब्ब॒ुफ 
का तास्विक विवेचन जितनी गंभीरता के साथ अरबी ने किया वेसा कभी इसलाम में 
न हुआ । उसने “फ़तृद्ात मक्षिया” और “फुसूसलहिकम” में जिस तथ्य का निरूपण 
एवं सत्य का उद्घाटन किया वह आज भी इसलाम में अपना सानी नहीं रखता । 
वह तर्क-वितक से बहुत कुछ निर्मय ओर सुरक्षित है। अरबी की दाशेनिक दृष्टि 
बहुत कुछ वेदांतियों से मिलती हे ओर वह अद्वेतवादी प्रतीत होता है। अरबी के 
अनंतर जिली ने इंसानुलकामिल' नामक निबंध में बहुत कुछ इमाम गज्जाली का पक्त 
लिया और मुहम्मद साहब को ईश्वर तक सिद्ध कर दिया । यहाँ ईश्वर से तात्प्य 
वेदांतियों के उपाधिधारी ब्रह्म से है, भक्तों के भगवान्‌ से नहीं उक्त अ्रंथों के 
अतिरिक्त कुशेरी का 'रिसाला! और सुहरावर्दा का अवारिफुलम्वारिफ' नामक 
निबंध सूरफियों के प्रसिद्ध पथप्रदर्शक ग्रंथ हैं । उनसे सूफियों की अनेक बातों का 
पता चलता है। महमूद शबिस्तरी की पुस्तक “गुल्शने राज! फ़ारसी की एक प्रसिद्ध 
पुस्तक हे जिसे गुद्य विद्या के प्रेमी खूब पढ़ते हैं। प्रइनोत्तर के रूप में उसमें 
तसव्वुफ का राज़” (भेद) खोला गया है। “इराक़ी' की पुस्तक 'लमात” चंपू है। 
उसमें गद्य ओर पद्म दोनों के द्वारा प्रेम-पथ का अच्छा निदशन किया गया है। 
इनके अतिरिक्त ओर बहुत से निबंध तसव्वुफ पर लिखे गए परंतु उनको सूफी- 
साहित्य में कुछ विशेष महर्व नहीं मिला। उनके विषय में कुछ कहने की 
गअवश्यकता नहीं । 

सूफी-साहित्य के द्वितीय अंग से हमारा तातये उन निबंधों तथा अ्ंथों से है 
जिनमें सूफियों का जीवन-वृत्त या परिचय दिया गया है । अरबी तथा फारसी दोनों 
ही भाषाओं में इस विषय की बहुत सी पुस्तकें हैं जिनमें सूफियों का विवरण एवं 
उनकी करामत का प्रदशन किया गया है | देखने से पता चलता है कि सूफी-साहित्य 
का यह अंग भी पुष्ठ है; हमारे यहाँ की तरह उपेक्षित नहीं । “अत्तार! की पुस्तक 
'तज्ञकिरातुल औलिया” को कोन नहीं जानता ? उसमें आरंभ के सूफियों का तो 
विवरण है द्वी, उससे सुफीमत के इतिद्दास पर भी पूरा प्रकाश पड़ता है। दौलत 

शाह ने कवियों का जो परिचय दिया हे उसमें भी अनेक सूफियों का हाल है । 
उसकी “तज्ञकिरातुल शुअरा” नामक पुस्तक से सूफियों के विषय में बहुत कुछ जाना 
जाता है । “जामी' इस क्षेत्र में किसी से पीछे नहीं रहा | उसकी किताब “नफ़हातुल- 
उंस' में सूफी संतों के जीवनवृत्तों का अच्छा संकलन है । इनके अतिरिक्त भी बहुत 
से छोटे मोटे ग्रंथ हैं । सूफियों के संबंध में तो पिछले लोग नित्य ही कुछ कह्दते 
रहते थे । उनके लेखों का विवरण कहाँ तक दिया जा सकता है। प्रस्तुत प्रसंग के 
लिए इतना ही पर्याप्त है। 

सूफी-साहित्य का तृतीय अंग काव्य है। काव्यानंद ही तसब्बुफ का प्राण है । 
आज हम जो सूफियों का नाम लेते हैं, उसका सर्वप्रधान कारण यह है कि हमें 
उनके काव्य का कुछ रस मिल गया है । यदि विचारपूवंक देखा जाय तो सुकी- 
साहित्य के श्न्य अंग इसी पर अवलंबित हैं ओर इसी की पूर्ति के लिये रचे गए 
हैं । सूफियों ने काव्य के भीतर जिस सत्य का आभास दया तथा कांवता में जिस 
तथ्य का निर्देशन किया वह इसलामी साहित्य में अन्यत्र दुलभ देँं। सूफियों की 
जो कुछ प्रतिष्ठा या ख्याति है वह उनके काव्य ओर प्रेम पर ही निर्भर दे । उनके 
तात्विक विवेचन को कितने लोग जानते हैं ? उनके दशन को कितने लोग मिथ्या 
पाखंड नहीं समझते ? उनको कितने लोग जिंदीक़ नहीं मानते ? परंतु फिर 
भी लोग सूफियों का सत्कार क्‍यों करते हैं ? उनकी प्रशंसा मे क्‍यों लगते हैं ! 
यही न कि उनके काव्य अथवा ग्रेम-प्रलाप में जो आनंद आता है वह अन्यत्र नहीं 
मिलता और होता भी दे अनिवेचनीय अथवा ब्रह्मानद सहोदर ही १ सचमुच सूफियों 
के प्रेम प्रवाह में वह शक्ति है जो उनके काव्य को अमृत बना देता है ओर लोग 
उसके श्रास्वादन में अपने को भूल जाते हैं । 

सूफी काव्य के परिशीलन से पता चलता है कि सच्चे सूफियों का ध्येय काव्य 
करना न था। काव्य के आवरण में उन्हें जिस सत्य का प्रकाशन करना था तथा 
जिस तथ्य का निरूपण एवं जिस प्रेम का प्रदशेन करना था उसका अश्राभास हमें 
उनके अध्यात्म के प्रकरण में मिल चुका हे; ओर हमने यह भी देख लिया है कि 
प्रतीकों के आधार पर किस प्रकार लोकिक के रूप में अलोकिक का बोध कराया 

गया है। यहाँ कंबल इतना स्पष्ट कर देना है कि सूफियों ने किस पद्धति का 
प्रनुसरण कर काव्य-प्रवाह को हृदयग्राही ओर रोचक बना दिया। लोग उनकी 
ब्रतों को क्‍यों ध्यान से सुनने लगे और “गेरइसलामी' द्वोने पर भी उसकी अशंसा 
रते रहे । 

सूफी हृदय के पक्के पाबंद होते हैं । प्रेम के सामने 'मजहब' से उनका कुछ हृदय के पक्के पाबंद होते हैं । प्रेम के सामने 'मजहृब' से उनका कुछ 
म्रतलब नहीं होता । इश्क से ही उनका नाता रहता है। भाव के व्यापार में वे मग्न 
'हते हैं । वादविवाद या तक-वितक की खटपट में नहीं पढ़ते । यही कारण है कि 
पीलाना रूमी तथा ञत्तार जैसे मनीषी सूफियों ने भ्रपने मत के श्रतिपादन के लिये 
उस प्रणाली का अनुसरण किया जो मनोरम और रोचक थी और जिसके रोम रोम 
पे हृदय बोल रहा था। मोलाना रूमी की मसनवी के विषय में कुछ कहने की जरूरत 
तहीं । उसमें कुरान का सार ओर तसव्वुफ का सवेस्व है। मौलाना जब मोंक में 
ग्राते थे ओर खंभे की चारों ओर चक्र काटने लगते थे तब उनके हृदय से काव्य- 
बारा फूट पड़ती थी ओर लोग उसे टाँक लिया करते थे। अ्रन्योक्ति वा रूपक के सहारे 
#ल्पित या प्राचीन कथाओं के आधार पर मौलाना रूम ने जिस रहस्य का उद्धाठन 
कया वह आज भी तसब्दुफ में पूरा पूरा प्रतिष्ठित है । इसलाम में जो मयादा कुरान 
ही है, तसव्व॒ुफ में वही प्रतिष्ठा मौलाना रूम की मसनवी की है। सूफी उसी के 
द्वारा प्रेम-पीर को जगाते ओर उसीके पारायण से पथश्रष्ट होने से बच जाते हैं । 
ग्रत्तार ने भी उक्त मौलाना का अनुसरण किया है। उसकी मसनवी “मंतिकुत्तेर' 
में पक्षियों की वाती है। जीव संसार के रूपरंग में किस प्रकार लिपटा है, भोग 
बेलास मे लीन है, ओर सह्ुरु के आ्रादेश अथवा अन्तरात्मा की पुकार से विचलित 
रे किस प्रकर प्रियवम की ओर उन्मुख हो चल पड़ता है, पर बीच ही में लोभ 
वेशेष के कारण फंस जाता है और फिर उचित आदेश पा अपने लक्ष्य में लीन हो 
प्रपने को सत्य समझता एवं परमात्मा श्रोर जीवात्मा का एक्रीकरण कर अपनी 
इस्तविक सत्ता का परिचय प्राप्त कर लेता है, यही तो अत्तार की मसनवी का 
प्रभीए है ? इसीको तो बह इस प्रकार दिखाना चाहता दे * सनाई ने कुछ पहले 
जैस तथ्य का संकेत किया था उसीको चित्रित कर रूमी और अत्तार ने तसब्ब॒ुफ को 

इतना मूर्त्त बना दिया कि अंधे भी टटोल कर उसे समभ सकते हैं ओर सत्य के प्रकाश 
में अपनी अन्तरात्मा को देख सकते हैं अथवा परम प्रियतम का साक्षात्कार 
कर सकते हैं । 

कथानकों के आधार पर मसनवियों में जो बात कही जाती है वह सीधे दिल 
में बैठ जाती है और जनता सुनती भी उसे बड़े चाव से है । पर गजल मे यह बात 
नहीं होती । उसमें तो सरस छीटों से ही काम लिया जाता है, ओर प्रेमी तड़प तड़प 
कर रह जाता है । फिर भी फारिज ने इस क्षेत्र में वही किया जो उक्त कवियों ने 
मसनवियों में किया था । प्रसिद्ध है कि फारिज भी जब हाल की दशा से सचेत 
होता तभी अपने भावों को व्यक्त करता था । फारिज के पत्मयों में उसके भाव स्पष्ट 
मलकते हैं और उससे तसब्वुफ पूणतः प्रकट हो जाता है। किंतु भावनाओं की 
व्यंजना मात्र से फारिज को संतोष नहीं होता । वह तो अपने मत के प्रतिपादन में 
निमग्न हो जाता है। उसकी रचनाओं में कहीं कहीं जो अलोकिक भलक दिखाई 
पड़ती है उसीके प्रकाश मे' हम उसके परम प्रियतम का सा्ञात्कार कर पाते हैं । 
अरबी में वही एक कवि हैं जो फारसी के ग्रसिद्ध और प्रतिष्ठित कवियों से टक्कर ले 
सकता है। फिर भी फारिज सवेथा अरब है | उसमें वह रोचक्ता, वह कोमलता, 
वह प्रसन्नता नहीं जो द्वाफिज के पद्मों में कूट कूट कर भरी है । 

सचमुच 'हाक़िज्ञ' में काव्य-कला को पराकाष्टा है । रूमी कवि से कहीं अधिक 
आचाये हैं, किंतु हाफिज में आचायेत्व का नाम तक भी नहीं है। हाफिज फारस 
के सच्चे कवि हैं । ईरान उन्हीं की वाणी से बोलता है। 'लिसानुलग्ब” या 'परोक्ष 
की वाणी” वे कहे भी जाते हैं । हाफिज के पदों में जो प्रसाद है, जो रस है, जो सफाई 
है, वह अन्यत्र कहाँ? इतना अवश्य है कि हाफिज ने अलोकिऋ को लौकिक के आव- 
रण में इस ढंग से लपेट कर रख दिया है क्रि उसको लोकिक से अलोकिक समभक 
लेना अत्यंत कठिन हो जाता है । कुछ लोग तो उनकी सुरति ओर सुरा को ओर 
कुछ मानते ही नहीं । 

फारसी के इन चार प्रसिद्ध कवियों के अध्ययन के उपरांत किसी अन्य कवि के 
अध्ययन की आवश्यकता नहीं रह जाती । संपूर्ण फारसी साहित्य में 'फिरदीसी” ही 

एक ऐसा कवि है जो अपने क्षेत्र में अद्वितीय और सारे मुसलिम साहित्य में निराला 
है । उसमें तसब्ब॒ुफ का नाम नहीं । शेष तीन कवियों में रूमी ओर हाफिज पक्के 
सूफी हैं । हाफिज में फारस की प्राचीन संस्कृति का प्रेम भरा है ओर वे ढोंगी सूफियों 
को कोसते भो खूब हैं । सादी में यद्यपि तसब्बुफ की मात्रा कम नहीं है तथापि 
उनका ध्यान सदाचार पर ही अधिक टिका है। फिरदोसी ओर किसी अंश तक 
सादी को छोड़ कर फारसी के शेष जितने अच्छे कवि हुए हैं सभी सूफी हैं और 
प्रेम-पीर का ग्रचार करते हैं । 

सूफी कवियों के प्रसंग में उमर खय्याम को छोड़ जाना शायद आजकल अप- 
राघ ही समझा जायगा । फारसी साहित्य में तो खय्याम गणित ओर ज्योतिष के 
लिये ही प्रसिद्ध था, सूफो कविता के लिये इतना कदापि नहीं । परंतु उसकी स्वच्छ- 
दता पश्चिम को इतनी श्रिय लगी कि उसके सामने फारसी के सारे कवि फीके पड़ 
गए आज रूमी ओर हाफिज को लोग भूल से गए, पर खय्याम की सज-धज 
सत्र जारी है । श्री मैथिमीशरण गुप्त जैसा वैष्णव कवि उसके अनुवाद में लीन है 
ओर उसके पद्मानुवाद को सुरा के साथ शान से प्रकाशित कराता है । मतलब यह 
है कि खय्याम की कविता समय के अनुकूल है। उसके प्रशंसकों को इस बात की 
चिंता नहीं कि उसकी रूबाइयों में कुछ किसी अन्य का भी योग है अथवा नहीं । 
सईद ओर खय्याम इस ढंग के व्यक्ति हैं जो परंपरा का आदर नहीं करते और जो 
रस्मपरस्ती से चिढ़ते तथा सवथा स्वच्छंद रहते हैं । खग्याम के विषय में तो बहुतों 
की धारणा है कि वह सुरति और सुरा का सचमुच भक्त था ओर किसी व्यक्त 
'साक़ी' से ही अपना दुखड़ा रोता था ओर “अंगूर की बेटी में ही उसे सब कुछ 
दिखाई देता था । कुछ भी हो, खय्याम आनंद के लिये कविता करता था और मोज 
में आकर ही शेख, मुल्ला ओर काजी की खूब खबर लेता था । उसका उदय भी 
फारसी के आदि काल में हुआ था जो मुल्लाओं के प्रकोप का काल था । 

उमर खय्याम से आते आते हाफिज तक सूफी काव्य इतना व्यापक और पूण 
हो गया कि उसके किसी भी अंग की पूर्ति की आवश्यकता न रह गई । हाफिज के 
अनंतर जितने कवि हुए दें सभी सच्चे सूफी नहीं हैं, किंतु कविता सबकी सूफी रंग 


१७२ तसब्वुफ अथवा सूफीमत 


में इबी हुई है । उनके भावों, विचारों और प्रतीकों में कुछ नवीनता नहीं दिखाई 
पड़ती । जान पड़ता है कि उनको कही हुई बातों के कहने में ही रस मिलता है । 
फारसी में कविता करे और सुरति तथा सुरा का गुणयान न करे यह असंभव हे । 
अनुक्ृृति के कारण सूफी कवियों में भी कृत्रिमता आने लगी और काव्य-घारा का 
सहज प्रवाह रुक सा गया । उसकी स्वच्छता जाती रही । उसमें बनावट को बू आने 
लगी। हाफिज के बाद जामी ही सफल कवि निकला । उसको प्रतिभा बहुमुखी थी । 
उसमें फिरदौसी, सादी, रूमी और हाफिज आदि सभी के कुछ न कुछ गुण मोजूद थे । 
उसकी मसनवी, 'युसृफ़ व जुलेखा' का फारसो साहित्य में बराबर सत्कार होता रहा है । 
उसकी अन्य रचनाएँ भी कम नहीं हैं। उनसे तसव्बुफ के अध्ययन में मदद मिलती है । 

भार | में जो सूफी काव्य घारा उमड़ी उसके संबंध मे स्वतंत्र रूप से विचार 
करने का संकल्प है । अतः यहाँ केवल इतना ही कह देना पर्याप्त है कि भारत में' 
भी अमीर खुसरो सा फारसी का प्रसद्ध सूफी कवि हुआ जिसको कविता की धाक 
इरान में भी जम गई और न जाने कितने ईरानी उसके शिष्य हो गए | और मुगल 
शासन में तो भारत फारसी कवियों का अड्डा ही हो गया । आज भी फारसी कवियों- 
की सुधि दिलाने के लिये जहाँ तहाँ हिन्दी कवि फारसी में रचना कर रहे हैं। ओर 
स्व० डाक्टर सर मुहम्मद 'इक़बाल” तो उसीके हो कर मरे हैं । उनका लेखा कोन 
ले ? इन सूफी कवियों में कतिपय ऐसे भी हुए जिन्होंने अन्य विषयों पर भी रचना 
को । पर सूफीमत के प्रसंग में इन पर विचार करने को आवश्यकता नहीं । 

अस्तु, यहां हमको अब यह देख लेना चाहिए कि सूफी-काव्य की प्रगति किस 
ओर अधिक रही और विश्व-साहित्य मे उसका क्या महत्त्व है । सो इतना तो प्रकट द्वी 
है।क॑ सूफी साहित्य का ज्षेत्रः अत्यंत ही संकृचित है। सूफी कवियों ने जैसे शपथ सी ले 
ली है कि सुरति ओर सुरा से थै स्वप्न में भी एक पग भी आगे न बढ़ेंगे ओर यदि 
कभी अवसर भी मिला तो बस चमन से कब्र तक दोड़ लगा लेंगे । पर इससे आगे 
ओर कुछ भी न करेंगे । सूफी शाइरी में से यदि साकी और बुलबुल को निकाल 
दिया जाय, इश्क और शराब का नाम लेना बन्द कर दिया जाय, चमन और कब्र 
से परहेज किया जाय तो सूफी-काव्य का उसी क्षण अंत हो जाय । संसार में रहते 

हुए मनुष्य के जो नाना व्यापार होते हैं, प्राणियों में परस्पर जो नाना संबंध स्थापित 
हो जाते हैं, हृदय में जो नाना; प्रकार के भाव उठते हैं, मनोरागों के जो भाँति भाँति 
के कल्लोल होते हैं, उनके विषय में सूफी कवि सवंदा मोन ही रहे हैं । उनके यहाँ 
तो बस केबल प्रेम का प्रसंग छिड़ा है, साकी की पुकार मची है, शराब का प्याला 
ढला है। और यदि कभी इससे फुरसत भी मिलती है तो वही चमन का रोना है, 
कहीं मानव-जीवन का देखना नहीं । जिन्होने देखा भी हैं भरपूर नहीं ; इधर उघर 
से कोई कोना भॉक भर लिया है । हाँ, हिन्दी भाषा के कवियों ने कुछ और अवश्य 
किया है । मलिक मुहम्मद जायसी की 'पदमावत' में क्या नहीं है 
प्रैम के प्रसंग में भी यह स्मरण रखना चाहिए कि इन सूफियों के सामने केवल 
मादन भाव रहा है । एक रति के आधार पर भारतीय भक्त न जाने कितने भावों 
को भक्ति करते हैं, किंतु ले दे के सफी वहीं रह जाते हूं। मादनभाव से रत्ती भर भी 
नहीं डिगते । बस, मुसलिम दास्यभाव का हामी और सूफी मादनभाव का भूखा है। 
छुय भाव पर भी वह विशेष ध्यान नहीं देता । मादनभाव में भी क्रेवल पूर्व राग 
का वणशन खुल कर करता है । पूर्वराग में ही वियोग इतना प्रगः भ हो उठता है कि 
प्रेम की सारी अवस्थाएं उसपर वहीं उतर आती हैं ओर उसका निधन तक हो जाता 
हैं। सूफी इसीको प्रयय समभते हैं । सारांश यह कि सूफी-काव्य में विश्रलंभ ही 
प्रधान हे और सर्वत्र उसी का राज्य है । विश्वसाहित्य के इस क्षेत्र में सूफियों की 
जोड़ नहीं । वसुधा का प्रेम-साहित्य आज सूफियों के श्रेम से प्रभावित हैँ । सचमुच 
सूफी कविता इरान के उल्लास आर पतन को मुद्रा है। उसके द्वारा हम उसके 
हृदय में पैठ सकते हैं; पुरुषार्थ में नहीं । इसके लिये हमें कहीं अन्यत्र जाना होगा। 





१०. शैस 


सूफियों के व्यापक प्रभाव को देख कर यह जानने को इच्छा स्वतः उत्पन्न 
हो जाती है कि उनकी आधुनिक परिस्थिति केंसी है ओर वे किस प्रकार अपने 
प्रत के प्रचार में लीन हैं ओर इसलाम या मुसलिम शासकों की धारणा उनके 
प्रति क्या है। सो गत प्रकरणों में हम पहले ही देख चुके हैं कि सूफियों की 
रशा सदा बदलती रही है--कभी तो उनके सद्धावों का पूर्णतः आविभौव हुआ 
तो कभी फिर उन्हीं भावों का सहसा तिरोभाव। बात यह है कि जब कभी 
बाहरी बातों का आतंक छा जाता है, लोग कमेकांडों में आवश्यकता से अधिक 
निरत हो जाते हैं और किसी अंतरात्मा की पुकार नहीं सुनी जाती, तब किसी न 
किसी महात्मा का उदय अवश्य होता है जो बाहरी क्रिया-कलापों से हटाकर हमें 
अपने भीतर देखने की दृष्टि देता है ओर “जाहिर' की अपेक्षा 'बातिन” को ही अधिक 
ठीक ठहराता है। उसके अथक प्रयत्न से बाहरी बातों का यःत्व छूट जाता है और 
लोग हृदय के भीतर भाँकने लगते हैं । यह भाँकना भी जब रड़ हो जाता है और 
लोग किसी लकीर के फिर फकीर बन जाते हैं तब किसी अन्य महापुरुष का आवि- 
भोव होता है जो जनता को फिर से किसी ग्रशस्त माग पर चलाना चाहता है । वह 
भी जिन बातों पर जोर देता तथा जिन कार्यों को करता है उसकी भी एक प्रणाली 
सी निश्चित हो जाती है और उपासक उसी प्रणाली पर आँख मूँदकर चलने लगते 
हैं । परिणाम यह होता है कि उसका भी महत्त्व नष्ट हो जाता है ओर लोग उसकी 
बातों की भी परेड सी करते रहते हैं । इस परेड में बाहरी एकता चाहे जितनी 
बनी रहे, पर इसमें वह स्वतंत्र चिंतन नहीं रह जाता जिसके प्रसाद से मनुष्य 
प्राणिमात्र को अपना रूप समझता और जीवमातन्र की सुधि लेता दै। इस प्रकार 
कालांतर में प्रकट ग्रच्छन्न वा प्रत्यक्ष परोच्च को दबा देता है ओर फिर रूढ़ियों का 
राज्य स्थापित हो जाता है। मंगोलों के आक्रमण के समय तसब्वुफ की भी ठीक 


द्वास पृछ्पू 


प्रही दशा थी । उसमें रूढ़ियों का प्रचार खूब हो गया था। सूफी प्रेम और ज्ञान 
क्री चिंता छोड़ पद्धति-विशेष पर बहस करते और ख़ानक़ाहों' [में अपनी अलग 
प्रतग डफली बजाते थे | मानव-हृदय से उनका नाता टूट सा गया था । 

मंगोलों ने बात की बात में इसलाम के दप को चूर कर उसके साम्राज्य को 
छेन्नभिन्न कर दिया । ईरान जब स्वतंत्र हो गया तब उसे श्रबी इसलाम की 
ग्रपेत्ञा अपनी अधिक चिता हुई | ईरान तसव्बुफ का खोत था। फारसी-साहित्य 
में सूफियों की कविता ही नहा' कुछ तत्वचिन्ता भी थी। यद्यपि ईरान के अनेक 
सूफी विद्वानों ने अरबी में तसव्घुफ पर ग्रन्थ रचे तथापि फारसी में ही 
सूफियों का हृदय खुला ओर उनके प्रेम-प्रवाह ने फारसी के द्वारा ही इसलाम 
को तृप्त किया । बात यह है कि इरान ने अपनी सत्ता अलग बनी रखने में कभी 
भूल न की । इसलाम के सपाटी शासन में भी इसने अपने संस्कारों को रक्षा तथा 
अध्यात्म के लिये एक ओर अद्वेत को चुना तो दूसरी ओर आस्था के लिये अली को 
अपना लिया । अली में विशेषता यह थी कि वे कवि, व्याख्याता, वीर और सुशील 
भी थे | उनमे अरबों को खड़ी उद्ण्डता न थी । उनका विवाह रसूल की लाइ़ली 
लड़की बीबी 'फ़ातिमा! से हुआ था और वे मुहम्मद साहब के चचेरे भाई भी थे । 
कहा तो यहाँ तक जाता है कि मुहम्मद साहब ने उन्हीं को अपना 'खलीफ़ा? भी 
चुना था; परंतु जब वे रसूल के दफनाने की चिता मेँ मग्न थे तभी उमर ने अवसर 
देखकर चालाकी से अबूबकर को खलीफा बना दिया और अली का अधिकार छीन 
लिया । अली मे' एक बात ओर भी थी। उनकी पुत्रबधू ईरानी राजदुद्विता थी। 
उनके कंशजों मे' ईरानी रक्त था। कारण कुछ भी रहा हो, यह स्पष्ट हे कि ईरान 
ने अली का दिल खोलकर स्वागत किया और सूफी भी पहले उन्हीं को लेकर आगे 
बढ़े । परन्तु, धीरे धीरे अ्रली के वंशजों को इतना महत्त्व मिला कि ईरान स्वेथा 
इमामपरस्त हो गया और इरानी प्रेमी से भक्त बन गए। आलंबन की परोक्षता 
जाती रही । रति के आलंबन शरीरधारी साकार इमाम बने । उसकी दुरूहता और 


गुह्मयता न रही । हृदय को प्रत्यक्ष हृदय मिला ओर वह उसकी आराधना मे' 
लीन हुआ । 


१७६ तसच्वुफ अथवा सूफीमत 


स्वतंत्र ईरान ने अपने उत्कर्ष के लिये शीत को ग्रहण किया और उसी को 
अपना राजमत माना । जब तक ईरान अरबी या तुकों सेना से आक्रांत था तब तक 
वह रसूल का उपासक था पर जहाँ उसको स्वतंत्रता मिली वह इमामपरस्त हो गया । 
इमाम में रसूल का खून ओर ईरान का रक्त था। फिर वह उसकी अराघना में क्यों 
नहीं लग जाता ? आर्यो की देव-भाषना शामियों से भिन्न थी। आये जिस देवता की 
उपासना करते थे उसका साज्ञात्कार भी कर सकते थे और उसे अभीष्ट रूप भी दे 
लेते थे, किंतु शामियो की धारणा इससे सवंधा भिन्न थी। उन्हें जीते-जी 
देवता का दशन नहीं मिल सकता था, यद्यपि वह था शरीरधारो एक परम 
देवता ही । शीभ्रा-संप्रदाय ने भी आगे चलकर गुप्त इमाम की कल्पना की । उसकी 
दृष्टि में इमाम महदी जो गुप्त हो गए हैं फिर प्रकट होंगे ओर भक्तों को स॒धि लेगे । 
धीरे धीरे इस धारणा का प्रचार इसलाम में इतना हो गया कि सभी इमाम महदी 
की बाट जोहने लगे । इरानी अश्निपूजक थे । फलतः उनका नूर भी इमाम में उतरा। 
गीआ। कहते हैं कि रसूल को कला इमाम में अ,र ईमाम को कला शासक में उत- 
रती है। शासक इमाम का अंश होता है, अतः उसमें इमाम की ज्योति देखनी चाहिए। 
इमामों की संख्या के संबंध मे' शीआ एकमत नहीं हैं। उनमे मे कुछ तो सात 
इमामों को मानते हैं ओर कुछ बारह इमामों को; पर वास्तव मे' इमामपरस्त हैं सभी। 
सभी अपने को अली का कुत्ता वा उनके वंश का दास समभते हें । 

शीआ एक बात में अति उदार और ठीक हैं । उनके विचार में धर्म परिवर्तन- 
शौल है। सुन्नी संप्रदाय की दृष्टि में धार्मिक प्रश्नों ओर मजहबी गुत्थियों दे 
सुलभाने के लिये किसी नवीन पद्धति का अनुसरण नहीं किया जा सकना । पंडितों 
या 'फ़क़ीहों' का काम यह है कि वे प्राचीन ग्रंथों के आधार पर यह निश्चित कर दें 
कि धमोचायों की राय किस विषय में क्‍या है। इन्हीं के आधार पर "फतवा 
देने का अधिकार किसी सुन्नी मुल्ला को प्राप्त है। सुन्नियों की धारणा है कि आचार्य 
हंबल के बाद खतंत्र 'फ़तवा का द्वार उसी प्रकार बंद हो गया जिस प्रकार मुह- 

म्मद साहब के बाद इंद्वरी पेगाम का । पर शीआ इस घारणा को ठीक नहीं सम्- 
मते । मजहबी सवालों को हल करने के लिये के सुन्नियों से आगे बढ़ते और 
“इजतिहाद' में विश्वास करते हैं । उनके विचार में जिस अकार मुहम्मद साहब 
को कला अथवा इमाम का अंत नहीं होता उसी प्रकार व्यवस्था देने का अधिकार भी 
किसी हंबल के बाद नष्ट नहीं हो जाता। भक्ति-मावना के लिये “इमाम? और धार्मिक 
व्यवस्था के लिये 'मुजतहिद! का होना अनिवाये है । 

शीआमत का जो संक्षिप्त परिचय दिया गया हैं उसका तात्परय है कि इरान 
की वास्तविक स्थिति को ठीक ठीक समम् सके । ईरान की वस्तु-स्थिति को 
जाने बिना हम तसब्बुफ के मर्म से अभिज्ञ नहीं हो सकते । इरान मे' तसब्ब॒ुफ 
के लिये तभी तक जगह थी जब तक उसका राजमत शाआ नहीं हुआ था। 
शीआ वस्तुतः सफ़ी नहीं हो सकते । उनकी भक्ति-भावना किसी निरंजन या 
निराकार को लेकर आगे नहीं बढ़ सकती । उसके लिये तो अल्लाह का नूर ही मूर्त्त- 
रूप में प्रकट होता है और वह इमाम के रूप में सदा बना भी रहता है। तो फिर वह 
प्रत्यन्ष को छोड़कर किसी परोक्ष के पीछे क्‍यों मरे ? अली अथवा इमाम से 
प्रकट तारक को छोड़ कर किसी अलख का विरह क्‍यों मोल ले ? वह तो 
आराध्य को कोसता नहीं प्रत्युत उसके लिये हथेली पर प्राय लिये रहता 
है । शायद इसीलिये वह कुछ उग्र और कणेर भी हो जाता है। वह शाह” नहों 
“कल्ब? (कुत्ता) है । कल्पना के प्रेम और प्रमोद से उसका जी नहीं भरता । वह तो 
अपने को अपने उपास्य पर चढ़ा देता है और नित्य उसीक्ी सेवा में निरत रहता है । 

उधर सूफियों को सफलता लोक-रुचि पर निर्भर थी। “फकीह' 
दरबारों मे' जमे रहते थे ओर जनता के हृदय से उनका सीधा सम्बन्ध कुछ 
भीन था। जनता उनको पहचानती भी नहीं थी। परंतु फकीरों को वह 
अपना तारक समझती थी और उनकी दुआ के लिये उनके पास दौड़ती 
रहती थी। दरवेश भी उसके द्वार खटखटाते ओर उसकी प्रार्थना पर ध्यान 
देते थे। जो काम लकीर से नहीं चलता था उसे फकीर कर देते थे । लोग उनकी 
बातों को ध्यान से सुनते थे, उनके आख्यानों का अर्थ लगाते थे, उनके अलोकिक 

प्रेम का ममे समझते थे और उनके प्रसाद ( तबरुंक ) से शेतान को मार भगातें 
ये। परंतु जनता के सामने फिर भी एक उलभन बनी ही रहतो थी। वह 
सूफियों के इश्क़ हक़ीक़ी! को समझ नहीं पाती थी। वह किसी प्रकार उनके 
'हक़ीक़ी माशक़' को अपने “मजाज़ी माशक्र' से अलग नहीं कर सकती थी। परिणाम 
यह होता था कि इस “इश्क की पुकार से लोग भ्रमरदपरस्ती में लग जाते थे और 
राष्ट्र का बलवीये नष्ट हो जाता था। उधर भक्तों के भगवान्‌ ओर शीओं के इमाम 
में प्रेम का यह घपला नहीं था । उनमें संयम था, संस्कार था और था हृदय के 
लगाव का पूरा प्रबन्ध। फलतः हसनहुसेंन के अतिरंजित द्वत्तों में जनता का मन 
अच्छी तरह रम गया ओर इरान में “ताज़िया' की धूम मची । लोग उसके सामने 
तसब्वुफ को भूल गए। हृदय को प्रत्यक्ष हृदय मिल गया और जनता उसके 
अभिनय में लीन हुई, ओर इसीसे अपनी मुराद भी पूरी करने लगी। फद्ीह 
तसव्वुफ के कट्टर विरोधी थे ही। उनको ओर भी अच्छा अवसर हाथ लगा। 
मुजतहिदों की शनिदृष्टि सूफियों पर पड़ी तो उनका ईरान से निवासन हो गया। 
ईरान सदा के लिये शीआमत का पतक्षपाती हो गया ओर उसमें सफियों के 
फलने-फूलने की जगह न रही । 

तसब्व॒ुफ के इतिहास की यह करुण कथा है कि उसके विनाश का मूलकारण 
उसीक्षा सहोदर शीआमत हुआ । शीआमत की प्रतिष्ठा सफवीवंश के शासन मे' हुई । 
सफबीवंश वास्तव में सूफी-वंश था। फिर भी उसके शासन में सूफियों का हास 
हुआ | न जाने कितने सूफियों का काल प्रसिद्ध मुजतहिद मुल्ला “मुहम्मद बाक़िर' 
मजलिसी बना । उसके अनुमोदन या आग्रह से सूफियों का तिरस्कार, निवासन ओर 
बध आदि सभी कुछ हुआ + उसके अत्याचारों को सीमा न रही । उसके कारण 
तसब्व॒ुफ ईरान से बिदा हो गया तो भारत में उसे शरण मिली । 

बाकिर मजलिसी भी सूफी संतान था । उसका पिता सूफियों के प्रति उदार था । 
अपने पक्त की पुशि तथा जनता पर घाक जमाने के लिये उसे स्वयं कहना पड़ा- 





की 

हास १७९, 


“मेरे पिता के संबंध में कोई ऐसी धारणा न करे कि वह सूफी थे । नहीं । में 
बराबर उनसे समाज तथा एकांत में हिला मिला रहता था ओर उनके विचारों से 
भलीभाँति परिचित हो गया था। वास्तव में मेरे पिता सूफियों का सदेव अहित 
चाहते थे और इसीलिये उनके संघ में शामिल भी हुए थे कि उनके बीच में रहकर 
उनका विध्वंस करे । उस समय सूफी शक्तिशाली थे। अतः पूज्य पिताजी को 
प्रच्छन्नता से काम लेना पड़ा ।”' 

अब तो इसमें कोई संदेह नहीं रहा कि तसब्बुफ का विनाश उसी के देश में 
उसी की संतानों ने कर दिया ओर देखते ही देखते वह ईरान से बोल गया । 

'सूफीकृश” बाकिर तथा अ्रन्य मुजतहिदों के फतवे व्यथं नहीं गए। उनके 
प्रकोप से तसब्व॒ुफ नष्ट हो गया, काव्य अपने लक्ष्य से गिर गया, विद्या-प्रेम जाता 
रहा, विधि-विधानों की प्रतिष्ठा हुई, और सर्वत्र शीआमत छा गया। ईरान का 
राजधर्म शीआर हो गया ओर उसके विधघाता मुजतहिद बने । परिणाम यह हुआ 
के इरान से सूफियों के निशान मिटे । मिर्जा मुहम्मद खां ने इस संबंध में स्पष्ट 
ऋहा है कि सफवी शासन से अध्ययन, अनुशीलन, काव्य ओर साहित्य का सिका 
उठ गया । मठों, खानकाहों आदि सूफो संस्थात्रों कौ दशा यह हो गई कि अब 
ब्रतूता के वणन में सहसा विश्वास नहीं होता कि किसी समय ईरान उनसे पटा 
उड़ा था। इरान की इस प्रगति से अनभिज्ञ व्यक्ति उसकी इस परिस्थिति को देखकर 
वकित हो सकता है । उसके: मन में प्रश्न उठ सकते हैं कि क्या यह वही ईरान है 
जिसमें कभी सूफियों को तूती बोलती थी, प्रेम के गीत गाए जाते थे, राग की तान 
छिड़ती थी ओर इश्क का बोलबाला था । आज तो इरान में किसी भी सूफी 
पंस्था का पता नहीं ओर कहीं किसी भी खानकाह का संचालन नहीं ।* 


ईरान से तसव्वुफ के उठ जाने का प्रधान कारण उसकी राष्ट्रभावना है। शीआ- 
प्रत भी वास्तव में इसी राष्ट्रभावना का परिणाम है । किसी भी देश की कट्टर राष्ट्र- 

भावना तसव्युफ का प्रतिपादन नहीं कर सकती । उसके सामने तो केवल राष्ट्र-हित 
का प्रश्न रहता है कुछ समूचे विश्व का नहीं। अतः सफवी वंश ने भी “इश्क” को 
छोड़ “ईरान! को अपनाया और वियोगी सूफियों को वहाँ से दूर मार भगाया। 
सफवी वंश के उपरांत जो वंश ईरान के शासक हुए उनमें भी राष्ट्रभावना बनी रही । 
वे कभी इतने उदार न हुए कि ईरान में तसव्युफ की फिर प्रतिष्ठा होती । जब कभी 
अवसर मिला ईरान में तसब्चुफ की तान छिड़ी पर फिर कभी उसकी चेन की वंशी 
न बजी । उसके प्रतीक चलते रहे पर प्राण उनमें न रहा। कहा जाता है कि 
पहले के सूफियों ने तसब्बुफ के बारे में इतना कुछ कद दिया था कि पिछले कवियों 
के लिये उसमें कुछ जोड़ना कठिन था । हो सकता है, सूफी-साहित्य के हास्र का 
एक कारण यह भी हो, किन्तु इसी से तो तसव्वुफ की दुर्गति छा प्रइन दल नहीं 
हो जाता ? इसके लिए तो शीआरमत का दुभाव मानना ही द्वोगा । शीघआमत के 
प्रचार ने तसब्व॒ुफ को हड़प लिया। मुरीद आशिक से इमामपरस्त हो मए ओर 
हसन-हुसेन की मिन्नत से मनचाही चीज पाने लगे । कवि भी उनकी कथा में लीन 
हुए। 'रति” को शोक ने खदेड़ दिया । ईरान में करुण रस की धारा फूट निकलो। 
'रति? को भारत में स्थान मिला । मुगल उस पर टूट पड़े ओर वह रंग उड़ाया 
कि ईरानी भी मात हो गए। 

उधर ईरान का संबंध यूरोप से जुटा तो इधर उसमें एक नये मत का जन्म 
हुआ । सेयद अली मुहम्मद “इमाम महदी? का “बाज” ( द्वार ) बना और कहने 
लगा कि उसीके द्वारा लुप्त इमाम का दशन किया जा सकता है। आरंभ में.तेो वह 
बाब ही बना रहा, पर धीरे धीरे अन्त में उसने अपने को इमाम महदी का अवतार 
ही घोषित कर दिया । उसके चेलों ने भी उसे ब्रह्मतलरूप माना और उसको “खुदा 
आफरी कहा । एक भक्त ने तो उसके एक प्रसिद्ध अनुयायी ( बहाउल्लाइ ) को, 
जो स्वयं स्वतंत्र मत ( बहाई ) का प्रवत्तेक बन बैठा, यहाँ तक कह दिया कि-- 
“ल्लोग तुमे खुदा” कद्दते हैं। यह ग्रज़्ब की बात है। बस, परदा हटा ले । 
खुदा के लांहन को अधिक न सह ।” 

(१ ) ८ हिस्टरी आव पशियन लिटेरेचर इन माढने टाइम्ज, ४० १५१५ 

“बद्ाउल्लाह' वास्तव में उपासकों की दृष्टि में परम स्रत्ता का व्यक रूप है 
जिसकी वे छुदा का भी खुदा मानते हैं । शोभ्रासंप्रदाय के इस दल ने तसव्व॒ुफ को 
ओर भी धक्का दिया । लोग 'बाब” की उपासना में लगे ओर सूफियों के 'कुत्ब! वा 
“इंसानुल कामिल' का महत्त्व जाता रहा : सूफी बाब के भक्त बन गए और भजन 
की युत्यता जाती रही । 

यत महासमर ने जिस व्यापक और भयानक परिस्थिति को उत्पन्न किया 
उसके प्रकोप से संसार का कोना कोना काँप उठा। सभी देशों को भविष्य की चिंता 
सताने लगी । ईरान ने यद्यपि उसमें कोई सक्रिय योग नहीं दिया तथापि उसपर 
भी उसका पूरा प्रभाव पड़ा । धीरे धीरे उस में भी सुधार होने लगे । उसे अपने 
प्राचीन इतिद्वास का गव और प्राचीन संस्कृति का लोभ हुआ । किन्तु तुकों की 
भाँति चण में उसने न तो इसलाम को निकाल ही फेंका ओर न पठानों की भाँति 
अपने कठमुल्लाओं का स्वागत ही किया । बाबमत भी रुक सा गया। रिजाशाह 
पद लवी में वह शक्ति थी जो किसी शेख को बंदी बना सकती है ओर ईरानी भाषा 
से अरबी शब्दों को निकाल फेंकने का आदेश दे सकती है। उसकी 'पहलवी' 
उपाधि से सिद्ध होता है कि आज इरान को किसी फिरदौसी को जरूरत है, हाफिज 
आ किसी अन्य सूफी की नहीं । ईरान आज इसी गति से आगे बढ़ रहा है । ईरानी 
साहित्य में नवीन भावों तथा विचारों का प्रकाशन हो रहा है | उसके वरतमान कवि 
सजग, सजीव और सावधान हैं । उनकी रचनाओं में तसव्वुफ की अवदेलना और 
राष्ट्र की आराधना बोल रही है । 

तुक भी आज सूफियों के प्रति वही व्यवहार कर रहे हैं जो सफवी वंश के शासन 
में ईरान ने तसव्वुफ के साथ किया था । तुक सदा से नीति-निपुण हैं । वे नीति 
के पालन में दीन की चिंता नहीं करते । जो लोग तुर्को की प्रकृति से अपरिचित हैं 
उन्हें उनकी प्रगति पर आश्वये हो सकता है और उनकी बातों को वे प्राश्वर्य के 
साथ देख सकते हैं । परन्तु जो उनके स्वभाव से परिचित ओर उनकी नीति से 
अभिशञ हैं उनको इन बातों पर आश्चर्य नहीं होता। कहा तो यहाँ तक जाता दे कि 
कमाल पाशा ने इसलाम को टर्की से बिदा कर दिया, ओर जो कुछ उसमें इसलाम 

दिखाई पड़ता है वह भी शीघ्र ही बिदा होनेवाला है । इसमें तो सन्देह नहीं कि 
तुर्कों ने परदा और टोपी को हटा कर जो हेट अपनाई है उससे स्पष्ट हो जाता है 
कि उनका दिमाग अब इसलामी नहीं रहा । फिर भी कुछ मुसलिम यहाँ तक कि 
हमारे डाक्टर इकबाल से मनीषी भी उनके इन कृत्यों का प्रतिपादन करते और 
कमालपाशा को मुजतदिद सममते हैं । उनकी धारणा हे कि इसलाम के मंगल के 
लिये इजतिहाद आवश्यक है | तुकीं की इस नीति से इसलाम चमक उठेगा । 
मुस्तफा कमाल पाशा वस्तुतः तुर्कों का विधाता है । उसकी नीतिपटुता से संसार 
परिचित है। नीति की प्रेरणा से उसने अरबी और फारसी का निषेध कर तुर्की भांषा 
अर रोमी लिपि का विधान किया। अब अंगोरा का भाग्य किसी 'खलीफ़ा? के अधीन 
नहीं रहा । नहीं, वह तो “गाजी मुस्तफा” कमाल, नहीं नहीं 'अतातुक' के अनुयायियों 
की भावभंगी पर निर्भर द्वो गया। अब तुक मजहबी बखेड़ों से बरी हो गए दें। तुर्की 
उत्करष के लिये उनको कुरान के मग्ज की भी जरूरत नहीं है । वह तो मौलाना खूमी 
के लास्य के लिये ही उपयोगी था। तुक तांडब चाहते हैं, उन्हें लास्य से सन्‍्तोष नहीं। 
मतलब यह कि जहां से खिलाफत का नाम मिट गया, जहाँ से कुरान का अरबी पाठ 
उठ सा गया, जहाँ 'रोजा-नमाज'” का नाम ही शेष रहा, जहाँ अरबी-फारसी का अध्या- 
पन अपराध समभ्का गया वहां तसब्वुफ को बात बेकार है । हम यह जानते हैं कि 
सूफी इश्क के बंदे होते हैं किसी मजहब के पाबन्द नहीं ; पर हम यह भी देखते हैं 
कि फकीर खुदा-परस्त होते हैं, मुल्क-परस्त नहीं | तुक सुल्कपरस्त हो गए हैं उन्हें 
इश्क हकीकी की चिंता नहीं । कमालपाशा की आज्ञा से खानकाहों ओर मजारों के 
द्वार बंद हो गए हैं, उनमें प्रविष्ठ होने का अधिकार नहीं । जिक्र की यह दशा है 
कि कोई उसे अकेला भी नहीं कर सकता । समुदाय की तो बात ही अलग है । 
गाजे-बाजे के साथ सलात का पालन तुक कर लेते हैं। बस उनके लिये इतना ही 
इसलाम बहुत है। _ | [[[_[_.._[__ 
(१) सिक्‍स लेक्चजे, पृ० २२० । 
( २ ) तुर्को में मशरिक व मणशरिव की कशमकश, दोबाचा, इ० १२ ! 
(३ ) हंंदर श्लताम, ए० १६७ । 

तुक कभी प्रियतम के प्रतीक थे। फारसी में तुक का मतलब ही माश्यूक हो 
गया । तुक मगबच्चों से कठोर थे। मगबच्चे अधिकतर 'साक़ी' थे तो तुक कातिल" 
तुर्के से प्रेम तो जाता रहा, किंतु उनकी कठोरता आज भी बनी है। तुके आज 
कमाल-परस्त हैं, पीर या वुतपरस्त नहीं । उनके विचार में कुरान, काबा, रसूल 
आदि की परस्ती भी मुल्क परस्ती से खाली नहीं । इनसे उन्हें कुछ मतलब नहीं । 
विचारशील तुर्को का कहना है कि इसलाम कभी अरब' के लिये उत्तम था, आज भी 

( १) शिश्ररुल अजम, जिलल्‍द चहारुम, पृ० १९०। कं 

(२ ) प्रसिद्ध तुकों पत्रिका! 'इजतिहाद' के संपादक डाक्टर अब्दुल। जेवदेत बे 
का कथन द--- 

उसके लिये हितकर हो सकता है, किंतु उसके आचरण से उनका उद्धार नहीं । 
सारांश यह कि शआजकल के तुर्क कवि कमेयोगी हैं, प्रेम-पंथी कदापि नहीं । उनकी 
दृष्टि में देश ओर जाति के मंगल के लिये जो कुछ किया जाय ओर जिससे अपना 
अभ्युदय हो वही धम है । निरा तसब्वुफ उनके काम का नहीं । उनको परिश्रम 
ओर पुरुषार्थ में ईश्वर का साक्षात्कार होता है, कुछ कोरे प्रेम और कलित वेदना 
में नहीं । तुके फकीरी नहीं, शासन चाहते हैँ ओर करते भी डट कर हैं । पराया 
मावभजन उन्हें नहीं भा सकता । 

फिर भी तुकों में कुछ इसलाम बचा है। रूस की तरह उसका उनमें स्वेथा 
लोप नहीं हो गया द्वे । रूस में न इसलाम रहा ओर न तसब्युफ | शायद उसमें 
मजहब का नाम भी ग्रुनाह हो गया है । यूरोप के अन्य देशों में जहां मुसलिम रह 
गए हैं तसब्वुफ़ की प्रतिष्ठा है। बालकन प्रदेशों में तो दरवेशों का आज भी पूरा 
समादर है । उन्हीं के आचार-विचार ओर साधु व्यवहार से उक्त प्रांतों में इसलाम 
टिका है । फकीर किसी से द्रोह नहीं करते, फलतः मसीही भी उन्हें चाहते ही हैं । 

तुक अरबी और इसलाम की उपेच्ता भले ही कर लें, पर अरबी और इसलाम 
अ्ररब॒ की अपनी चीज तो हैं । फिर भला अरब उनको कैसे छोड़ सकते हैं 
फलतः आज भी उनमें उनका वहां सत्कार है । परंतु जेसा कि हम पहले ही देख 
चुके हैं अरब प्रकृति से फटे और प्रत्यक्षप्रिय होते हैं । तसव्युफ॑ उनके अनुकूल 
नहीं होता । आज से सात आठ सी वष पहले एक अरब सजन ने इस बात की 
उद्म चेष्टा की थी कि इसलाम से उन सारी बाहरो बातों को जो उसमें घुस पड़ी हैं 


७ 3 "५ कर “ 35 कक मनी मे रिज जज ना नि तल नर ल्‍नणखज+ हट 7: ":प्रा+ 5. पतला हे 
हे अजनीलननननननननना+++०+- >> कक 

निकाल फेंका जाय ओर उसे स्वच्छ ओर निखरे रूप में जनता के सामने रखा 
जाय । उस समय इसलाम में विद्या का व्यापक व्यसन ओर तसब्बुफ का सच्चा 
समादर था, अतः उक्त महानुभाव को सफलता न मिली । किंतु उनका प्रयास सवेथा 
निष्फल न गया। समय आने पर फिर उसमें बहार आई । आगे चल कर जब तस- 
व्वुफ का क्षेत्र श्रत्यंत विस्तृत हो गया ओर नाना प्रकार की बाहरी बातें उसमें घुस 
पढ़ीं यहाँ तक कि उनको तसब्वुफ का अंग समझ लिया गया ओर सूफी सिद्धांतों से 
दूर रह उनक्की ऊपरी बातों के अनुकरण में गये करने लगे तथा इसलाम में चारों 
ओर पीरों की उपासना, मजारों की जियारत, दरगाहों की यात्रा आ्रादि छा गई तब 
सच्चे मुसलिम इसलाम के मुल स्वरूप को चेतने लगे ओर फलतः वहाबियों का उदय 
हुआ। श्री वहाव शुद्ध इसलाम का कट्टर पक्षपाती था। उसको इसलाम का वही स्वरूप 
भाता था जिसको रसूल ने जीवनदान दिया था और जो इब्राहीम का पुराना मत 
कहा जाता था। अब्दुल वद्दाब सूफियों से जलता था। शौआ्रामत का वह घोर 
विरोधी ही नहीं कट्टर शत्रु भी था । उसके आंदोलन की प्रथम सफलता सं० १८५८ 
में उस समय लक्षित हुईं जब उस के अनुयायियों ने बगदाद के निकट इमाम 
हुसेन नामक ग्राम को लूट लिया और इमाम की प्रसिद्ध समाधि को भ्रष्ट कर दिया । 
उनका साहस इतना बढ़ा कि देखते ही देखते उनका वजूपात काबा ओर स्वयं 
मुहम्मद साहब की कब्र पर भी हो गया । अभी उस दिन फिर काबा पर उनका 
प्रकोप हुआ था ओर उसकी गत भी खूब बनी थी। कहने की आवश्यकता नहीं 
कि आज अरब में उन्हीं वहाबियों की प्रभुता है जो तसब्वुफ के शनि ओर सूफियों 
के शत्रु 5हरे। अतण्व अरब में भी तसव्वुफ का आदर नहीं हो सकता । विनाश के 
साधन वहाँ भी प्रस्तुत हैं । आज सऊदी शासन 'शराअ' का पक्का पुजरी है। 
महासमर की लहर से मुसलिम सचेत हो गए हैं। उनके जो प्रांत फिरंगियों 
के अधिकार में आ गए हैं उन में धीरे धीरे विदेशियों के साथ॑ ही विदेशी विचार 
भी घर करते जा रहे हैँ । सीरिया, इराक आदि मुसलिम प्रांतों की परिस्थिति बहुत 
कुछ एक सी है । उनमें न तो तुर्को का प्रगल्भ जागरण है और न अफगानों का 
प्रखर रोष ही । अभी उनमें विषछठव विशेष की आशंका भी नहीं है । उनमें जो 

सूफियों के खानदान' हैं उनमें अधिकांश संपन्न ओर सुखी हैं; लेकिन उनकी ओर 
से भी तसव्यवुफ के प्रचार का कोई प्रबंध या आयोजन नहीं है | दरवेशों के हृदय 
में भी अब रूसी साम्यवाद की तरंगें उठ रही हैं । उनके प्रेम का रंग फीका पड़ता 
जा रहा है। हाँ, उनमें से कुछ का ध्यान इसलाम की वत्तमान अवस्था पर भी गया 
है । किन्तु उन्हें किसी प्रकार का प्रबल प्रोत्साहन नहीं मिल रहा है। नहीं, वहाबियों 
के प्रचार से तसव्वुफ का महत्त्व वहाँ भी घट रहा हैं । 

अरबी भाषी देशों में मिस्र ही प्रधान है । मिस्र को ग्राचीन सभ्यता का नाश 
ती कभी हो गया, किंतु उस की प्रतिष्ठा ग्राज भी बनी है। सिकंदरिया की बात 
जाने दीजिए । आज भी काहिरा मुसलिम संसार का अद्वितीय विद्यापीठ दे । उमर 
के शासन से ही मिस्र इसलाम का अड्डा सा रहा है। नेपोलियन के आक्रमण ओर 
अंगरेजों के संघ ने मिश्ल को सचेत कर दिया। तुर्को के हास किंवा अपने पतन को 
देखकर मुसलिम इसलाम की चिंता में लगे और मुसलिम साम्राज्य का फिर 
स्वप्न देखने लगे । किन्तु गत महासमर के उपरांत न जाने क्यों सभी मुसलिम 
देशों को अपनी अपनी पड़ी और कुछ काल के लिये इसलाम के आधार पर एक 
मुसलिम साम्राज्य स्थापित करने का संकल्प जाता रहा । भारत के अतिरिक्त सभी 
तन-मन-घन से राष्ट्र-सेवा में लगे । सब का ध्यान अपनी प्राचीन संल्क्ृति पर 
गया । मिस्र का ग्रतीत अत्यंत उज्ज्वल था । उसकी सभ्यता अति प्राचीन थी । 
उसका ध्यान कुछ उस परु भी गया है । उसकी यह प्रग्नत्ति प्राचीनता की ओर यदि 
ओर अधिक हुई तो इसलाम के उत्कष में उससे उलमन अवश्य उत्पन्न होगी । 
पर अभी मिस्र जिस पद्धति पर आगे बढ़ रहा है वह इसलाम के अनुकूल है । 
मिस्र के नवयुवकों ने जो संघ स्थापित किया है वह व्यापक तथा उदार है। जिन 
विचारों को लेकर वे मैदान में आए हैं उनके प्रसार से इसलाम का वंधुभाव ही 
नहीं तसब्घुफ का सम-भाव भी बढ़ेगा । वास्तव में मिस्र के नवयुवक सूफियों की 
मधुकरी बृत्ति का सहारा ले रहे हैं ओर सार-संग्रह में निमर्न हैं । हाँ, प्रे म-प्रसंग 
में पड़ कर अपनी जातीयता को नष्ट करना नहीं चाहते । 

अच्छा, तो मुसलिम देशों में मिस्र ही एक ऐसा देश दे जो स्वस्थ चित्त से 

समन्वय की ओर अग्रसर है । उसके सामने एक ओर दीन ओर देश का प्रश्न है 
तो दूसरी ओर प्राची और प्रतीची की उलमन । वह अपने प्रयत्न से पूव और 
पश्चिम को मिलाकर एक कर देना चाहता है। उसके सपूत इसलाम; प्रगति और 
अपनी प्राचीन संस्कृति का मेल चाहते हैं । उनकी धारणा है कि वे इसलाम के 
साथ ही साथ मिस्र के प्राचीन गोरव और वर्तमान सभ्यता कौ सेवा में समथ होंगे । 
उनके साहित्य में तसब्वुफ की प्रतिष्ठा है। सूफियों के अनूठे भाव उनके मस्तिष्क में 
भरे हैं । यूनान और भारत के दाशनिक विचार उन्हें अब भी भाते हैं । उनके 
सामने भी इसलाम और राष्ट्र का इंद्र है। उनमें से कुछ तो राष्ट्र को प्रधानता देते 
हैं ओर कुछ इसलाम को । कुछ अपने को सर्वप्रथम मुसलिम कहते हैं तो कुछ 
मिस्री । सच्चे सूफी अपने को देशकाल और मजहब से मुक्त कर सर्वत्र प्रेम का 
प्रचार करना चाहते हैं । मिस्र में भी उनकी जो उपेक्षा हो रही है उस को युग- 
धमं ही समममना चाहिए ; किसी राष्ट्र विशेष का अपराध नहीं । संक्षेप में हम कह 
सकते हैं कि भिख्र में तसव्व॒ुफ के मूल-भावों की रक्षा तो हो रही है, पर वहाँ भी 
दरवेशों का गौरव नष्ट होता जा रहा है। राष्ट्र का ध्यान उनकी ओर नहीं है। 
सूफियों के प्रतिकूल वहाँ कुछ कहा तो अवश्य जाता है, किंतु उनके शील ओर 
स्वभाव की निन्‍्दा नहीं की जाती । मिश्र में तसब्वुफ के विध्वंस का कोई आयोजन 
भी नहीं है । वह परिस्थिति के अनुकूल फलफूल सकता दे । 

मिस्र के अतिरिक्त अफरीका के अन्य जिन भूखंडों में इसलाम का प्रसार दे 
उनमें तसव्वुफ की धाक आज भी जमी है ओर कहीं तो बढ़ भी रदह्दी है । उनमें 
अभी कोई राजनीतिक हलचल इतनी प्रबल नहीं हुई दे कि उससे उनमें भी राष्ट्र- 
भावना का उदय हो ओर तसबव्युफ का विरोध डट कर किया जाय । प्रचार-प्रिय 
मुसलमानों के प्रयत्न से उनमें इसलाम के मजहबी भाव भी बढ़ रहे हैं ओर इसके फल 
स्वरूप उनमें कुछ इसलामी कश्रता भी आ रही है । पर सामान्यतः उनमें दरवेशों 
की पूरी प्रतिष्ठा है । शामी नबियों की भाँति ही अफरीका के दरवेश भी सिद्धियों के 
दाता और प्राणियों के रक्चक समभे जाते हैं। उनकी बुद्धि अभी इतनी विकसित 
नहीं हुई द्दे कि वे तसव्बुफ के सिद्धांतों को समझ सकें । उनके लिये तो फकौरों की 

दुआ ही चिंतामणि हे । फकीरों के खिलाफ चलने की हिम्मत उनमें से किसी में 
नहीं है । लोग उनके दशन के लिये लालायित रहते ऑर उनकी समाधि की पूजा 
करते हैं । माला जपते जपते जब उन्हें हाल आ जाता है तब उन्हें सब सिद्धियाँ 
मिल जाती हैं । परंतु, जो प्रांत कुछ सभ्य हो गए हैं ओर जिनको पश्चिम की हवा 
भी कुछ लग चली है उनमें समा का निषेध कर दिया गया है। तंबाकू पीना तक 
मना कर दिया गया है। इसलाम की सबसे बढ़ी सेवा तो उन फऊकीरों से यह हो रही 
हैं कि उनके शील, स्वभाव, प्रेम तथा करामत के कारण वहाँ के हबशी भी मुसलमान 
बनते जा रहे हैं और उन्होंने बहुत से मसीहियों को भी मुरीद बना अपने सिलसिलों 
में दाखिल कर लिया है। दरवेशों की प्रशंसा सुनकर लोग उनके पास जाते हैं श्रोर 
तुरत उनके मुरीद बन जाते हैं । इसलाम कबूल करने में महज कलमा की जरूरत 
पड़ती हे जिसको जुबान किसी तरह कह ही लेती है । धीरे धीरे ये ही मुरीद इसलाम 
के अंग बन जाते दें और बहुतों को मुसलिम बनाते हैं । इन सिलसिलों में अलजी- 
रिया का सनूसिया सिलसिला बड़ी तत्परता से बहुत काम कर रहा है । मरको में 
पीरों की समाधियों की खूब पूजा होती है । संंदर रूप के लिये लड़की दरगाहों का 
पानी पीती तथा दुलद्दिन देवर के साथ जियारत करती श्र बलि चढ़ाती दै। 
इदरीस का रोजा तो अपराधियों का थाना ही बना है उसमें घुस जाने से उनको 
भोजनछाजन ही नहीं अपितु अभयदान भी मिल जाता है । पर अब कभी कभी 
किसी अपराधी को कचहरी का मुँह देखना पड़ता है । भारत का अहमदिया संघ इन 
प्रांतों में भी कुछ काम कर रहा है। पर इससे सूफियों की ख्याति में अभी कुछ 
बत्म नहीं लगा है । 

अफगानों में इसलामी कट्रता सभी मुसलिम प्रदेशों से अधिक है । श्री अमा- 
नुल्लाह ने अफगानों को तुक बनाने का जो प्रयत्न किया उसका परिणाम यह हुआ 
कि राज्य उनके हाथ से जाता रहा ओर कुछ द्वी दिनों के बाद मुल्लाओं का फिर 
आतंक छा गया । पर उसकी वर्तमान स्थिति को देख कर यह विश्वास करना पड़ता 
है कि श्री अमानुल्लाह ने अफगानिस्तान में जो सुधार के बीज बोए वे निष्फल नहीं 
यए । उसमें भी राष्ट्रभावना का उदय हो ही गया। आज उनको 'परतो” में जो 

प्रजा मिल रहा है वह फारसी में नहीं। किन्तु अफगानों को किसी नवीन पद्धति पर 
ते चलना यदि अत्यंत कठिन न होता तो जमालुद्दीन सा विचच्षण पुरुष अफगा- 
नेस्तान को छोड़कर मिस्र को अपना घर क्यों बनता ओर अमानुल्लाह सा वीर देझ- 
भक्त विदेश में अपना दिन क्यों काटता ? तात्पय यह कि तसव्वुफ के प्रति अफगानों 
क्री वही पुरानी भावना आज भी बनी है। उनके संबंध में याद रखना चाहिए कि 
ब्रे अ्रधिकांश सुन्नो हैं। तसव्वुफ से उनको प्रेम हे ओर उनमें अनेक प्रसिद्ध सूफी 
उत्पन्न भी हो चुके हैं । पीरी-मुरीदी का भाव उनमें बराबर बना रहा है और पीर- 
रस्ती में वे ग्राज भी मग्न हैं । अफगानों का अतीत आज उनके सामने घूम रहा 
है पर उनका कोई अपना निजी साहित्य नहीं । फारसी के पहले उनकी शिष्ट भाषा 
पंसक्ृत थी ! उसक्री ओर भी उनका ध्यान गया है औ्लोर फलतः वे आज अपने को 
आये! समझ भी रहे हैं, तुऋ? नहीं ! निदान उनकी आये-संस्क्ृति उनको तसब्व॒ुफ 
से अलग नहीं कर सकती । 

मुसलिम ग्रदेशों के तसब्युफ पर विचार करने के बाद अब कुछ उन देशों वें 
तसव्धुफ पर ध्यान देना चाहिए जिनमें मुसलमान हैं तो काफी, पर उनकी गणन 
इसलामी देशों में नहीं होती । कहना न द्ोगा कि भारत ही एक ऐसा समृद्ध देश 
दे जिसमें संख्या की दृष्टि से सब देशों से अधिक मुसलमान बसते दें, परंतु, फिर 
भी, वह हिंदू-देश ही समझा जाता है। जिस देश में मुसलिम संसार के चोथाः 
मुसलमान बसते हैं ओर तो भी उसको मुसलमान नहीं बना पाते उसके संबंध 
में सहसा कुछ कह बेठना ठीक नहीं । फिर भी प्रसंगवश यहां संक्षेप में वुर 
कह देना अनिवाये सा हो गया हे । 

भारत अध्यात्म का जन्मदाता और तसब्वुफ का घर कहा जाता है । आरं+ 


में इसलाम की धारणा इसके प्रति चाद्दे जेसी भी रही हो किंतु मध्यकाल के सूफी ते 
उसके गुणगान में सदा मम्न रद्दे हैं | कद्दा तो यहां तक गाया' दे कि अरब इस देप 

(१) ए हिस्टरी आव पशियन लिटेरेचर इन माडने टाश्म्श, १६५-६ 
(२) अरब और इदुस्तान के तालुकात, ए० १। 

को सदा से अपना आदिम निवास श्रोर दक्षिण या सरन द्वीप को बाबा आदम का 
गरणय मानते शा रहे हैं। भारत से विख्यात बुतपरस्त देश पर हजरत उमर 
सा कट्टर खलीफा का अक़रमण न करना ओर शग्रपने अनुयायियों को भी आक्रमण 
करने से रोक देना, इतिहास की एक विलचण घटना है। यही नहीं, आगे चलकर 
अरबों का हिंदुओं को अछे क्रिताब” के समान मान लेना मुसलिम संसार की 
एक अद्भुत्‌ पहेली हैं । इस प्रकार की मजहबी गुत्थी को छोड़ हमें यह स्पष्ट कहना है 
कि भारत में तसब्बुफ को वह भाव-भूमि मिली जो अन्यत्र दुलंभ थी। सिंध में 
अरबों का शासन णमा नहीं कि मुल्तान तसव्युफ का अड्डा बन गया और सफी 
उसके प्रचार में जुट गए । कुछ दिनों के बाद अरब तो ठंडे पड़ गए, पर तुर्कों ओर 
पठानों के लगातार आकमण हुए ओर धीरे घीरे भारत में इसलामी राज्य स्थापित 
हो गए। तुर्का के पतन ओर मुगलों के उत्कष से भारत इसलाम का 'दन बन 
गया । मुसलिम लड़ते श्रोर सूफी प्रेम का प्रचार करते रद्दे । भारत में सृफ्तियों के 
कई सिलसिले चल पड़े, इनमें चिश्ती, सुहरावर्दी, कादिरी, शत्तारी, ओर नकशबंदी 
सिलसिले अधिक प्रसिद्ध हुए | सूफियों में अनेक जिंदीक भी थे जो भारतीय परि- 
स्थिति में इसलाम से बहुत कुछ स्वतंत्र हो गए। सूफियों ने अरबी और फारसी में 
जो कुछ लिखा सो तो लिखा ही भारत की ठेठ भाषाओं को भी उन्होंने नहीं छो झा । 
हिंदी या भाखा' में भी अनेक सूफो कवि हुए। इनमें से कुछ तो इसलाम के पक्के 
पाबंद रहे ओर कुछ स्वतंत्र हो गए । इसलामी सूफियों में मंभन, कुतबन, जायसी, 
उसमान, नूरमुहम्मद आदि अच्छे कवि हुए जिन्‍्होने अवधी में मसनवियाँ लिखीं। गेर 
इसलामी अथवा “आज़ाद सूफियों में कबीर, दादू, यारी, दरिया आदि मौजी कवि हुए 
जिन्होंने 'सघुकड़ी' भाषा में कुछ बानियां कहीं। दिंदी में इनक्रों संत की उपाधि 
मिली । इन संतों में कुछ इसलाम का उचित ध्यान रखते थे ओर कुछ इसकी बहुत 
सी बातों को पाषंड मात्र समझते थे । सूफियों के प्रयल से हिंदू-मुसलिम एक से 
हो रहे थे। मजहबी कट्टरता भी बहुत कुछ नष्ट द्वो चली थी कि इसी बीच में 
मुगलों का पतन ओर फिरंगियों का पदापंण हुआ। धीरे घीरे अंगरेज भारत के विधाता 
बन गए । फिर तो हिंदू-मुसलिम, उदू-हिंदी आदि का इन्द्र उठा और हिंदी मुसल- 


हास १९१ 


प्रान फिर बड़ी तत्परता से बाहर भांकने लगे। भारत के मुसलमान संघटन. म॑ सदा 
पे तत्पर थे, पर उनकी दृष्टि इतनी पैनी न थी कि वे बैंधकर किसी इसलामी साम्राज्य 
का प्रयत्न करते। हाँ, जब मुसलिम प्रदेशों में 'पेन इसलाम” किंवा मुसलिम एका का 
प्रांदोेलन चला तब भारत के मुसलामन भी उससें जुट गए । महासमर के भीतर 
उसका लग्गा टूट गया पर तो भी भारत के मुसलमान उसी लग्गी से उसको पानी 
पिला रहे हैं ग्रोर फलतः इस समय उसकी सबसे अधिक चिंता भी इन्हीं को है। 
मौलाना मुहम्मद अली का यरूशलेम में दफनाया जाना और मौलाना शौकत अली 
का यरूशलेम में मुसलिम विश्वविद्यालय की योजना करना इसी के पक्के प्रमाण हैं । 
देखा ? भारत के मुसलमान किस और टकटकी लगाए देख रहे हैं ? इसमे' संदेह 
नहीं कि तुर्का के सुधारों ने इन्हें हताश कर दिया हैं, किंतु तो मी इन्हें तुर्की टोपी 
का अभिमान है ओर अब भी किसी 'खलीफा' की ताक में हैं । सचमुच भारत का 
सच्चा मुसलमान वही हो सकता है जो अरबी का आलिम, फारसी का फाजिल, 
दिमाग का तुके ओर जुबान का उद्‌ हो ओर उसके रंग-ढंग वेश-भूषा मे' अरब, 
१रान, तूरान और हिंद का मेल हो । श्रौर यदि कुछ न हो तो केवल हिंदीपन । 
कमालपाशा ने खिलाफत को जो घका दिया उससे भारत के मुसलमान दहल 
गए । अब खिलाफत का प्रधान काम हो गया अधिकारों की याचना करना। मुसलिम 
तीग तथा अन्य इसलामी संस्थाएँ भी मुसलिम अधिकारों की चिंता में' लगी हैं । 
कुछ मुसलमान ऐसे भी हैं. जिन्हें जन्मभूमि की प्रतिष्ठा ओर राष्ट्र की मयादा का 
रूरा ध्यान है और जो सीमांत गांधी ओर मौलाना “आजाद” के साथ स्वराज्य-संपादन 
पे हिंदुओं के साथ हैं ओर हिंदू-मुसलिम-एकता पर पूरा जोर देते हैं, परंतु प्रतिदिन 
उनकी संख्या क्षीण होती जा रही है आर उनमें" मजहबी पक्षपात आता जा रहा 
ै। बात यहाँ तक बढ़ गई है कि आज इसलाम का ग्रचार नहीं, देश का बैंटवारा 
हो रहा हैं। मजहब के नाम ओर दीन की गोहार पर चाहे जो हो जाय पर इसलाम 
ही वर्तमान प्रगति से बहुतों को संतोष नहीं दे। श्री खुदाबख्ण ओर डाक्टर इक़बाल ने 
नुर्को का पक्त लिया था ओर “इजतिहाद” का इसलाम मात्र मे' प्रचार चाहा था इधर 
प्रहमदिझ्ला दल के मुसलमान इसलाम को नया रूप दे रहे हैं और कुरान की 


१९२ तसवब्युफ अथवा सूफीमत 


साधुता के लिए कश्मीर' मे' मसीह की कत्र हृढ़ रहे हैं । श्री सर सैयद अहमद खाँ, 
के अनुयायी इसलाम के द्वित में दत्तचित्त हैं ओर समय के अनुसार उसका अथ 
लगाते हें । निजाम हेदराबाद इसलामी साहित्य को उद्‌ में आगे बढ़ा रहे हैं। अली- 
गढ़ का मुसलिम विश्वविद्यालय पश्चिम की प्राणाली पर अंगरेजी में शिक्षा दे रहा है। 
अरबी और फारसी केअनेक मकतब चल रहे दें। संक्षप में, चारों ओर से इसलामी 
साहित्य को प्रोत्साहन मिल रहा है; ओर वह बढ़ भी खूब रहा है । पर कहीं कोई 
खानकाह नहीं बनी हे । उसकी ओर किसी का ध्यान नहीं है । 


भारत के मुसलमानों के विपय में अब तक जो कुछ कहा गया हें उसका 
प्रयोजन हे कि हम उनकी आधुनिक प्रगति को भलीभाँति जान लें । जब तऋू हम 
भारत की मनोद्त्तियों से अच्छी तरह परिचित नहीं दो जाते तब तक हमें तसब्बुफ 
की वत्तेमान स्थिति का बोध भी नहीं हो सकता | सो भारत के मुसलमानों की 
जिन प्रव्नत्तियों का दशन किया गया है उनसे स्पष्ट ही है कि भारत के मुसलमान 
इस समय तसब्व॒ुफ की उपेक्षा ही नहीं उसका विरोध भी कर रहे हैं । वहाबियशों 
की वक्र दृष्टि यहाँ भी है । अस्तु, इस समय इसलाम को यदि जरूरत हैं तो उन 
दरवेशों की जो प्रेम की ओट में इसलाम का प्रचार करें और उसकी शक्ति को 
अपने त्याग ओर विचार के द्वारा प्रगट कर मुसलमानों को पुष्ट बनाएँ; कुछ उन सच्चे 
सूफियों की नहीं जो किसी प्रकार के भी भेदभाव को नहीं देखते ओर संसार के 
हित में निरत रहते हैं । आज मुसलिम-संघटन की चेशा में लोग तसब्बुफ को भुला 
रहे हें ओर सर आगा खाँ सा 'कान्हा' भी अपनी प्राचीन पर परा को तिलांजलि 
दे इसलामी संघटन में तत्पर है । और 'हाली? तथा “आजाद के श्रनुयायी इस- 
लामी संकीत्तेन मे' लगे हैं । फारसी तथा उदू में जो रचनाएँ आज हो रही हैं 
उनमे यद्यपि वह्दी 'इशक़' और वही 'साक़ी! बना हे तथापि उनका लक्ष्य अब 
तसव्युफ नहीं इसलाम हो गया है। डाक्टर 'इकबाल” के अध्ययन से तसब्बुफ कीं 
हिन्दी प्रगति का ठीक ठीक पता चल जाता है। “इकबाल” . हिन्दी” से 'मुसलिम 


कनननागा।- 777 

(१) दी दोली कुरान, ए० ६८६-७ । 


हास १९३ 


ही नहीं बने, उनका वतन! भी सारा जहाँ हो गया पर इस दौड़ मे उन्हें सूभा 
भी तो पाकिस्तान” ही, कुछ किसी “अल्लाह” का 'दारुल इसलाम” नहीं । 

जो हो, राष्ट्रभक्त मौलाना अबुलकलाम “आजाद” से ममंज्ञों की कुरान की 
व्याख्या को देख कर यह्ट विश्वास होने लगता है कि कुरान का एक सुहावना ओर 
सुंदर रूप भी है जिसको सूफियों किंवा मौलाना “आजाद! ने देख लिया है। 
कुछ भी हो, पर सामान्यतः यहाँ को मुसलिम जनता पर सूफियों का आज भी पूरा 
प्रभाव है । साधारण जनता में अब भी फकीरों का वही सम्मान है । मजारों और 
दरगाहों की वही श्रतिष्ठा है । खानकाहों मे' अब भी लोग तबरुक के लिये जाते 
हैं। उनके लिये 'दुआ फ़क़ीरी रहम अल्लाह” से बढ़ कर आज भी और कुछ 
नहीं है । अभी 'उसे! घूमवाम से होता है और पीर-परस्ती भी कम नहीं होती । 
सारांश यह कि अभी तसब्ब॒ुफ के प्रतिकूल कोई व्यापक आंदोलन नहीं उठा है । 
हाँ, सूफी फकोरों मे से भी कुछ लोग मुसलिम बातों पर विशेष ध्यान देते जा रहे हैं 
ओर उनके प्रभाव से नाममात्र के मुसलिम भी कट्टर मुसलमान बनते जा रहे हैं । 
सब कुछ होते हुए भी भारत के मुसलिम सामान्यतः तसब्बचुफ के कायल हैं ओर 
पीरी-मुरीदी मे' विश्वास रखते हैं । 

भारत के अतिरिक्त सुमात्रा, जावा आदि द्वीपों मे' जो मुसलमान बसे हैं 
उनमें कभी भी इसलामी कट्रता नहीं थी, उनमे आरंभ से ही तसब्युफ का ग्रवार 
ओर फकीरों की महिमा फेली है । वहां के मुसलमानों मे' अब भी बहुत कुछ 
हिंदूपन है । भारत मे' जो आंदोलन खड़े हुए ओर जो लोग उक्त द्वीपों मे' इसलाम 
के प्रचार के लिये गए उनका भी कुछ प्रभाव उन पर अवश्य पड़ा | पर अभी तक 
उनमे' मजहबी कट्टरता नहीं आई । वे आज भी किसी सूफी के मुरीद हैं ओर किसो 
शाह को आराधना को किसी इसलाम से कम नद्दीं सममते । 


११, भविष्य 


सूफीमत के संबंध में अब तक जो कुछ कहा गया हैं उससे यह स्पष्ट नहीं 
हो पाता कि सूफियों की दृष्टि किस ओर मुड़ी है ओर भविष्य में उनके प्रेम में कौन 
से परिवत्तन किस ढंग पर होने वाले हैं । उनकी आधुनिक परिस्थिति को देख कुछ 
लोगों की घारणा हो चली दे कि अब सूफियों का भविष्य अच्छा नहीं । सूफियों की 
भावी प्रगति को ताड़ लेना यद्यपि आसान नहीं तथापि उसकी सवंथा उपेक्षा भी 
नहीं हो सकती | कारण, भविष्य हमारी आँखों से जितना ही ओमल रहता है उतना 
ही उसे जानने की हमारी प्रबल इच्छा भी होती हे । जिन बातो की हमने इतनी 
छानबीन की है उनकी अवहेलना हम किस प्रकार कर सकते हैं ? उनके भविष्य को 
देखे बिना हमें किस तरह संतोष हो सकता हैं? तो, उनका भावी रूप हमारी आँखों के 
सामने आते आते रह जाता है और हमें उसे देखने के लिये और भी उत्कट उत्कंठा 
हो जाती है। बस, जब हम देखते हैं कि इस छतल-छंद के युग में लोग अपनी कलु- 
षित ब्रतियों की तृप्ति के लिये अन्यों का विध्वंस देश-काल और जाति की ओट में गये 
के साथ करते हैं और साथ ही विश्व-प्रेम का कीत्तन भी करते जा रहे हैं तब हमारी 
आँखों के सामने अंधेरा छा जाता है ओर भुलावे के इस विश्यप्रेम से हमे' संतोष 
नहीं होता । विश्व-प्रेम की वास्तविक सफलता तो सूफियों के उस प्रेम पर अवलंबित 
है जो मनुष्य की सामान्य द्त्तियों को ऊपर उठा उस सहज भाव्रभूमि पर रख 
देत | है जिसका कण-कण हमारा आलम्बन है ; उस लोभ या कपट प्रेम पर कदापि 
नहीं जिसका संपादन ग्रम की ओट मे पश्चिम प्रतिदिन करता जा रहा है। इसमें 
संदेह नहों कि गत महा संग्राम में अपनी कलुफित वृत्तियों के नग्न तांडव की 
देख यूरोप दहल उठा और व्याकुल हो विश्व-प्रेम का स्वप्न देखने लगा। 
परंतु उसके उस विश्व प्रेम मे' भी प्रेम का वास्तविक रूप न आ सका ओर 


भविष्य १०७ 


तांडव फिर लास्य में परिणत हो गया ओर घोरे धीरे फिर तांडव के रूप में विश्व 
में व्याप गया । कहना न होगा क्वि इस लास्य का भी परिणाम प्रकारांतर से संहार 
ही ही हो गया । सुख, संतोष, शांति आदि सह्गु्ों का प्रसार तब तक ठीक से नहीँ 
हो सकता जब तक हम पश्चिम के इस लास्य एवं छल-हछं॑द में विश्वप्रेम को भांकी 
देखने हैं । इनके लिए तो देश-प्रेम ओर जाति-भाव की संकीण सीमा को पार कर 
सूफियों के साधु प्रेम को अपनाना चाहिए ओर उसी के आधार पर सरस, सामान्य, 
ओऔर मानव भाव-भूमि पर विहार करना चाहिए । इतिहास इस बात का साज्षी है कि 
सूफी सदा से सच्चे प्रम के आधार पर फटे हृदयों को एक करते आ रहे हैं । भविष्य 
में इन्हीं के सच्च विश्व-प्रेम से विश्व के मंगल की आशा की जा सकती है। पश्चिम 
का विश्व प्रेम तो वि्व का विधायक ओर लाभ का प्रचारक है। उसमें आनंद कहाँ? 

सच्चे सूफियों ने समय की गति देख ली दे । कतिपय सुख-शांति के विधान 
में लग भी गए हैं। वास्तत में किसी भी मत के साधु-संत देश-काल के बंधन से 
सदा मुक्त होते हैं। उनमें विषमता की अपेक्षा समता अधिक होती है । अतएव 
उनके आधार पर मतों की एकता आसानी से समझ में आ जाती है ओर लोग 
पारस्परिक विरोध को छोड़ बहुत कुछ एक हो भी जाते हैं। आज सभी देशों और 
मतों में जीवन लहलहा रहा है । उनके सच्चे सपूत सघटन ओर समन्वय में लगे 
हैं। नाना प्रकार के समाज तरह तरह की बातों के लिए स्थाणित हो रहे हैं । 
सूफियों के भी आंदोलन चल पड़े हैं । गत प्रकरण में हमने देख लिया कि मुसलिम 
देशों में तसवब्व॒फ का प्रचार रोक सा दिया गया हे ओर फलतः कहीं कहीं वह रुक 
भी गया है। ओर जहों कहीं आज उसका ग्रचार हो रहा है वहाँ या तो राष्ट्रभावना 
का अभाव है या जातीयता की कमी । इसी से यह कहा जाता है कि तसब्व॒ुफ किसी 
वग विशेष का मत नहीं, बल्कि मानव हृदय का प्रवाह है। उसे किसी मार्ग विशेष 
पर ले चलना या किसी मजहब में घेर देना कठिन ही नहीं भयावह भी है । जब 
कभी वह सीमित हुआ तब उसमें फसाद की बू आई और संसार दहल उठा। 
अतएव यह निश्चित है कि राजनीति के चक्कर में तसब्व॒ुफ का स्वेनाश नहीं हो 
सकता । उसका आविभाव किसी न किसी रूप में बराबर होता ही रहेगा । विद्या 

और विज्ञान के प्रचार से उसकी बाहरी बातों में जो परिवतेन होंगे उनसे हमें क्‍या 
लेना ? हमें तो केवल यह देखना है कि उसके वास्तविक खरूप में कालचक के 
प्रभाव से क्या परिवतेन हो जायेगे । 

यह तो हम देख ही चुके है कि तसव्युफ में प्रचारक बराबर होते रहे दें । 
सूफियों का कहना है कि प्रचार के लिए संघ का स्थापित होना आवश्यक है । संघ 
के संबंध में भूलना न होगा कि जहाँ उसकी संस्थापना से किसी मत के प्रचार में 
सहायता मिलती है वहीं उससे रूडियों को मय्रादा भी वेंघ जाती है ओर कुछ ही समय 
में संघ अपने संस्थापक के लक्ष्य से गिर न जाने किस काम में किधर नंघ जाता है। 
उसकी बातों से ऊब कर जो नए संघ सत्य-प्रकाशन के लिए स्थापित किये जाते ईं 
कुछ दिनों में उनको भी वही गति होती है । इस प्रकार न जाने कितने संघ एक 
दी मत के अंग होने पर भी अलग अलग हो जाते है और कभी कभी उनमें तू-तू 
और में-मैं भी हो जाती हैँ । संघ की इस त्रुटि को देखते हुए भी श्री इनायत खाँ 
ने पश्चिम में एक सफी-संघ स्थापित कर दिया हैं, जिसका मुख्य काम है तसब्वुफका 
प्रचार करना ओर लोगों को यदि चाहें तो, मुरीद भी बना लेना । 

खामी विवेकानंद ने अपने विवेक और त्याग के बल पर पश्चिम, विशेषतः 
शझमरीका में जो ख्याति पाई ओर जिस प्रकार मसीहियों में वेदांत का प्रचार 
हो गया उसको देख कर एक दूसरें भारतीय सजन को प्रोत्साहन मिला । 
उन्होंने देखा कि जब मसीही वेदांत का इतना आदर करते हैं क्वि इसके सामने 
इ'जील को भी छोड़ देते हैं तब वे तसव्युफ को क्यों नहीं ध्यान से सुनेंगे, क्योंकि 
इसकी आस्था भी किताबी और अध्यात्म भी वेदांती है । जब तसब्बुफ में उनको 
वेदांत की बातें मिल जायेगी तब वे अवश्य ही उसे छोड़ तसब्चुफ कबूल करेंगे और 
सूफो संघ में आपही आ जायेंगे। निदान आज से तीस बत्तीस वर्ष पहले श्री इनायत 
खाँ के मानस में जो भाव उठे उनकी पूर्ति के लिये उन्हें पश्चिम जाना पड़ा । 
अमरीका, फ्रांस, रूस, जमेनी, इगलेंड प्रम्गति देशों में भ्रमण करने के अनंतर 
उन्होंने एक संघ स्थापित किया जिसका प्रधान काम तसब्बुफ का प्रचार करना है। 
श्री इनायत खाँ ने शिक्षा ओर दीक्षा-तसब्व॒ुफ के दोनों अंगों-पर ध्यान दिया । उनके 

संघ में अनेक स्त्री-पुरुष आ मिले और उसके नियम भी बना दिए गए और स्वीट- 
जरलेंड का प्रसिद्ध नगर जिनेवा उसका केंद्र भी निश्चिय हो गया । 

उक्त संघ बहुत कुछ थियासिफी € ब्रह्म समाज ) के ढरें पर काम कर रहा है। 
उसकी ओर से बहुत सी पुस्तकें प्रकाशित हुई हैं जिनमें अधिकांश स्वय॑ इनायत खाँ 
“पीर व मुरशिद” की लिखी हुई हैं। इस संघ की ओर से एक सूफी पत्रिका भी 
निकलती है। किताबों तथा पत्रिका को देखने से पता चलता है कि अभी सूफी- 
आंदोलन अपना परिचय मात्र दे रहा हे और किसी विशेष रूप में सूफी-साहित्य का 
निर्माण नहीं कर रहा है। उक्त संघ ने प्रचार पर विशेष ध्यान दिया है । प्रत्येक 
देश में उसके प्रतिनिधि हैं, जो प्रचार का काम करते ओर श्रपने 'मुरशिद' की अनु- 
मति से मुरीद भी बना लेते हैं । संघ का संचालन स्वयं खां महोदय करते थे और 
आप ही उसके 'पीर व मुशशिद' भी थे। दीक्षित व्यक्तियों में से कुछ उक्त संस्था 
के 'अतरंग' सदस्य होते हैं ओर उन्हीं के हाथ में उसका प्रबंध भी रहता है । जो लोग 
दीक्षित नहीं होते उनको तसब्युफ की शिक्षा भर दो जाती है और वे उसके “बहिरंग” 
या पोषक भर सममे जाते हैं । मुरीद जिक्र ओर फिक्र की पद्धति विशेष पर खूब 
ध्यान देते हैं और उन्हीं की कसरत में निमग्न रहते हैं । इस प्रकार पश्चिम में सूफी - 
मत का ग्रचार व्याख्यानों श्रोर पुस्तकों के द्वारा हो रहा है। इस सूफी-आंदोलन 
का दावा है कि हमारा ध्येय प्रेम का प्रचार करना है, कुछ किसी से मतपरिवत्तेन 
के लिये आग्रह करना नहीं । 

उक्त सूफी-आंदोलन में विचारणीय बात यह दे कि उसमें पीरी-मुरीदी का भाव 
वेसा ही बना हैं | प्रतीत होता है कि किसी भी गुद्य-विद्या की प्राप्ति के लिये क्रिसी 
सदुरु का होना अनिवाये है। फलतः, विज्ञान के प्रचार के कारण'पीरपरस्ती को पक्का 
लगा है,किंतु वह उसे उखाड़ फेंकने में असमर्थ सिद्ध हुआ है। कारण, विज्ञान के आधार 
पर एक ओर जहाँ नास्तिकता का प्रचार ओर प्रत्यक्ष का स्वागत हो रहा है वहीं दूसरी 
श्रोर उसी के प्रमाण पर इश्वर का प्रतिपादन और गुह्यता का निरूपण भी किया 
जा रहा है। विज्ञान को लेकर जो समाज आगे बढ़े हैं उनमें से अनेक गुद्य-विद्या के 
उपाजन में कटिबद्ध हैं। उनके इतिहास और मानव वृत्तियों की स्वतंत्र छानबीन से 


१९८ तसब्चुफ अ्रथवा सूफीमत 


स्पष्ट अवगत हो जाता है कि मनुष्य परोक्ष वा गुह्य को त्याग नहीं सकता ; उसकी 
और अवश्य आँख बिछाए रहता है । उसकी बुद्धि चाहे जितनी विकसित हो, उसका 
मस्तिष्क चाहे जितना संस्कृत हो, उसकी प्रतिभा चाहे जितनी तत्पर और मेघधा चाहे 
जितनी तीव्र द्वी, वह किसी भी दशा में प्रत्यक्ष अथवा कोरे विज्ञान से संतुष्ट नहीं हो 
सकता। वह प्रत्यक्ष में रहता ओर परोक्ष का स्वप्न देखता है। उसी के लिये चिंता भी 
करता है। विज्ञान के चरम निष्कर्ष भी प्रायः स्वतः इतने अस्थिर और संदिग्ध होते हें 
कि उन्हें दूसरे कोनेवाले विज्ञानी ही नहीं मानते, फिर उनके आधार पर कोई शाइवत 
ओर निर्श्नात सिद्धांत केसे खड़ा किया जा सकता हैं। सूफियों के पक में एक विशेष 
बात यह भी हे कि स्त्रयं विज्ञान के अध्ययन में किसी जानकार विज्ञानी की आवश्य- 
कता होती है। तो जब् स्थूल द्व॒व्यों के विश्लेषण में किसी गुरु की सहायता अनिवाये 
है तब सूक्ष्म से सूक्ष्म तत्व के अनुसंबान में किसो जानकार की उपेक्षा क्रिस प्रकार 
संभव हो सकती हे । ग्रतः हम देखते हैँ कि तसब्युफ मे गुरुकी महिमा आज भो 
अच्तुणण है और सूफी आंदोलन में पीरी-मुरीदी धूम से चल रही दे । कोई कारण 
नहीं कि भविष्य में अहंकारी जीव भी अपनी कमी से अभिज्ञ होने पर किसी की 
मुरीदी न करे । वास्तव में मुरीदी का मतलब है अहंकार का नाश ओर प्रणिधान 
का उपाजन । जब किसी को किसी तथ्य के जानने की जिज्ञासा डोगी तब उसे 
किसी जानकार के पास जाना ही होगा । अहंभाव तो तभी तक बना रह सकता दे 
जब तक हम में अज्ञान भरा है । जब कभी हमें यद्द पता चला कि वस्तुतः हम 
किसी कमे के कर्ता नहीं हैं ; क्योंकि उस कमे का पूरा होना, साधन होते हुए भी 
अपने हाथ में नहीं हे, तब हमें अपने 'अहं” को छोड़कर किसी “पर” को 
शरण लेनी ही पड़ेगी । उसकी कृपा से जहाँ हमें अपनी त्रुटि और सच्चे स्वरूप 
का बोध हो गया वहीं हम आरिफ बन गए ओर हमारी मुरीदी जाती रद्दी | अस्तु, 
हम निःसंकोच भाव से कह सकते हैं कि विज्ञान का चाहे जितना प्रचार द्वो ओर 
हम अपने आप को चाहे जितना महत्त्व दें, पर हममें से पीरी-मुरीदी का स्वेथा 
लोप नहीं हो सकता । वह किसी न किसी रूप में हममें प्रतिष्ठित ही रदेगी ओर 
हम किसी जानकार की सेवा करते दी रहेंगे । परंतु इतना अवश्य होगा कि विद्या 

ओर विज्ञान के प्रभाव से जपाट तथा खूसट जीव 'भेदिया? बनने का ढोंग न रच सकेंगे । 
वे दीन और दुनिया दोनों से अलग कर दिए जायेंगे । किन्तु सच्चे सुफी ओर सिद्ध 
मुरशिद की पूरी प्रतिष्षा होगी और लोग उनकी मुरीदी में गव॑ का अनुभव करेंगे। 
सच तो यह है कि इंसान बिना मुरीदी के रह भी नहीं सकता । उसके सिद्ध दोने की 
तो बात ही निरात्ली है । 

आधुनिक अनुसंधानों ने सिद्ध कर दिया है कि आसन ओर प्राणायाम से शरीर 
तथा मस्तिष्क शुद्ध होते है ओर उनके उचित उपयोग से आयु भी बढ़ जाती है, पर 
सूफियों का ध्येय यह तो नहीं होता कि वे जिक ओर फिक्र के व्यायाम से आयु और 
स्वास्थ्य प्राप्त करें ऑर संसार में अच्छी तरह रह सक्रें। उनके सामने तो सदैव 
प्रियतम के साक्षात्कार का प्रश्न रहता हैं और उसी की प्राप्ति के लिये वे रात दिन 
चिंतन ओर सुमिरन मे' जुटे रहते है । जिस महामिलन की कामना से सूफी प्रेम-पथ 
पर निकल पड़ते है उसकी पूर्ति के लिये फिक्र के अतिरिक्त इंसान ओर कर ही क्या 
सकता द्वे : जिक्र और फिक करने से सूफी अपने उपास्य में तन्‍्मय हो जाते हें । 
इसी तन्मयताके लिये सूफी श्रभ्यास करते हैं । अभ्यास करते करते एक ओर तो 
साधक का चित्त साध्य में लीन हो जाता है और दूसरी ओर ध्याता अपने ध्येय का 
साचात्कार इसलिये कर लेता हैँ कि उसे संसार की चिंता नहीं रह जाती। अभ्यास के 
कारण वह उससे मुक्त हो जाता है। भावना के सत्र में यह एक सामान्य बात 
है कि जो जिसका ध्यान करता है वही वह हो जाता है । अस्तु, सूफियों के अभ्यास 
में विज्ञान के प्रकाशन से भी कुछ क्षति नहीं हो सकती । हाँ, यह बात दूसरी है कि 
मनोविज्ञान के प्रताप से उन्हें अपने लक्ष्य को भावना का प्रसव समझ लेना पढ़े 
ओर साक्षात्कार की अलोकिकता को लोकिकता से बिल्कुल भिन्न न मानना पड़े । 

सूृफीमत के इतिहास में हमने देख लिया हे कि शामी मत का सारा महल 
इलहाम पर टिका द्वै। उन नबियों की बातें न मानिए जो दरवेशों के परदादा और 
मादनभाव के जन्मदाता थे । पर उन रसूलों की उपेक्षा तो नहीं कर सकते जिन 
पर आसमानी किताबें नाजिल हुई! । “वही” और “इलहाम” में मुसलिम जो भेद 
करते हैं वह किसी तात्तितिक आधार पर नहीं, बल्कि व्यक्तियों पर निर्भर है । रसूलों 

को सूफियों से अलग करने के लिये ही वे ऐसा करते हैं । “वही” रसूल पर उतरती है 
ओर 'इलहाम' सूकियों को होता है,बस ,यही तो उनमें भेद है? हाँ, वही ओर इलहाम 
प्रायः दोनों ही 'हाल' की दशा में होते है ओर उन्हीं के द्वारा शामी अपने मत 
को आसमानी सिद्ध भी करते हैं । सो, इलहाम की प्रतिष्ठा शामी मतों में तबतक खूब 
रही जब तक बुद्धि पाप की जननी ओर आदम के पतन का कारण समभी जाती 
थी। परंतु, जब बुद्धियोग से आदमी आसमान में उड़ने लगा और स्वगे-सुख 
की अ्वहेलना कर आत्मानंद में लीन हुआ तब वही! और “इलद्दाम! की पूछ 
कहाँ! इसमें संदेह नहीं कि आदत और आलस्य के कारण आज भी बहुत से 
लोग इलहामी हैं; पर इसी के आधार पर यह नहीं कहा जा सकता कि ज्ञान के 
प्रकाश ओर विज्ञान के विष्लेषण से वे कभी कुछ भी प्रभावित न होंगे ओर सर्देव 
उसी कठमुल्ली कठपघरे में पड़े पड़े इलहाम का गुणगान करेंगे और बात बात में 
किसो का दीदार देखेंगे । 

मसीहियो ने जब आरय-दशन का अध्ययन फिर से आरम्भ किया और तक तथा 
विज्ञान के आधार पर अपने मत का विवेचन करना चाहा तब उन्हें स्पष्ट अवगत 
हो गया कि पादरियों को बातों पर अधिक दिन तक विश्वास नहीं किया जा सकता । 
दाशनिकों में जो धार्मिक थे उन्होंने देखा कि सन्‍्तों की अनुभूतियो को ठीक ठीक 
सममने के लिये वासना या वुद्धि ही सब कुछ नहीं है । वे सुन चुके थे कि परम 
तत्त्व अनुभवगम्य है, तक से उसकी सिद्धि नहीं हो सकती । वे यह भी जानते थे कि 
मनीषी सूफियों ने मजहबी दबाव के कारण म्वारिफ को स्वीकार किया था ओर 
किसी कद्र वे इलहाम के भी कायल बने रहे थे । निदान, यूरोप के धार्मिक 
द्रष्टाओं ने 'इंव्यशन' किंवा प्रज्ञा का ग्रतिपादन किया । इंव्यूशन की उद्धावना से धर्म 
ओर दशन का यदि ठीक ठीक समन्वय हो जाता तो कोई बात न थी। किन्तु तार्किकों 
एवं हेतुवादियों का मुँह बंद करने के लिए विवेकी संतों ने जिस थ्रज्ञा का ग्रतिपादन 
किया उसकी प्रतिष्ठा अच्छी तरह होने भी न पाई थी कि लोग उसे ले उड़े और 
इलहाम की दाद देने लगे । पर थोड़े ही दिनों में यूरोप ठोस विज्ञान का भक्त 
बन गया ओर 'सुसमाचार' तथा पादरियों के कारनामों की उपेन्षा कर तत्व-बिंतन में 

दत्तचित्त हुआ । मानस शास्त्र का आलोडन उसके लिये अनिवार्य होगया । अध्यात्म 
के क्षेत्र में जिन उलभनों के कारण इंव्यूशन वा प्रज्ञा की प्रतिष्ठा हुई, मनोविज्ञान 
में उन्हीं मजहबी बातों के आग्रह से 'सबकांशस' किंवा अन्तःसंज्ञा' को महत्व मिला 
'इंट्यूशन” और “सबकांशस” के आधार पर धार्मिक पांड और मजहबी मनसूबे 
एक बार फिर खड़े हुए ; पर परिस्थिति विज्ञान के इतने अनुकूल हो चुकी थी कि 
फिर उनकी धाक न जमी ओर लोग संतों के संदेशों तथा कवियों की वाणियों' को 
तक पर कसने लगे । उनकी सचाई के लिये विज्ञान की सनद आवश्यक हो गई । 

प्रज्ञा, म्वारिफ, एवं इंट्यूशन के आधार पर जिस अनुभूति वा साक्षात्कार का 
विधान किया जाता हैं उसके संबंध में भूलना न होगा कि वह बुद्धि और विवेक के 
प्रतिकूल नहीं होता । यद्यपि अंधविश्वासी भक्ता ने बुद्धि की पूरी निंदा की है ओर 
शामियों ने तो उसे इंसान के पतन का कारण ही मान लिया है तथापि बुद्धि ने इंसान 
का पिंड कभी नहीं छोड़ा और अत में निश्चित हुआ कि विज्ञान के आधार पर बुद्धि 
की गवाही से ही किसी बात को सत्य को प्रतिष्ठा दी जाय । फलतः जहाँ कहीं हमारी 
बुद्धि चकित हो आगे न बढ़ सकेगी और हमें उस दिव्य धाम की कलक दिखाई सी 
पड़ेगी वहाँ हम अपनी दृष्टि को ठीक तभी कह सकेंगे जब हमें उसमें किसी प्रकार 
का संदेह न रह जायगा और हमारी जिज्ञासा भी तृप्त हो जायगी। यदि हम ऐसा 
नहीं करते तो इसका अथ है कि हम अपनी प्रतिभा ओर मननशीलता की केवल 
उपेक्षा ही नहीं करते बल्कि साक्षात्कार के क्षेत्र में पाषंड का प्रचार करते ओर इसके 
फलखरूप मानव जीवन को ऋलंकित भी करते हैं। जिस जाति अथवा समाज ने 
बुद्धि एवं विवेक की उपेक्षा कर केकक्‍ल आसमानी किताबों का विश्वास किया और 
अपनी वासनाओं के ऋर तांडव को ही इश्वर का आदेश समभ लिया उसके साज्षा- 
त्कार का महत्त्व ही क्या ? विज्ञान तथा विश्लेषण के इस कठोर युग में बुद्धि का 
विरोध कर सिद्ध बनने की सनक अधिक दिन तक नहीं ठहर सकती । इलहामको 
पीघ्र ही अपना रंग बदलना होगा । 

निरे इलहाम से असंतुष्ट हो सूफियों ने किस प्रकार म्वारिफ कौ शरण ली ओर 
उसके आधार पर किस प्रकार अपना एक अलग अध्यात्म खड़ा किया,इसका बहुत कुछ 

पता हमें चल चुका है । म्वारिफ अथवा इंट्यूशन के भी वास्तव में दो! पत्त हें । 
एक तो वह जिसमें कलित कल्पना के आधार पर बहुत सी विलक्षण क्षातों को 
झांकी ली जाती है ओर जिसे हम लोकिक वा प्रकट कह सकते हैं ओर दूसरा वह 
जिसमें हम इतने तन्मय हो जाते हैं और जिसका खरूप इतना गद्य होता दे कि 
हम उसे सचमुच देख नहीं पाते और इसी से उसे अलोकिक वा गुह्य कह सकते 
हैं। अस्तु, किसी भी दशा में इंट्यूशन को वुद्धि का विरोधी नहीं कह सकते । हां, 
प्रथम में भावना की प्रधानता और द्विताय में चिंतन की पुष्ठता होती है। योग में 
जिस “ऋतंभरा प्रज्ञा का विधान किया गया दे वह यों ही उत्नन्न नहीं हो जाती, 
उसको उपलब्धि के लिये बहुत कुछ 'निरोध” करना पड़ता हे । माना कि प्रज्ञा बुद्धि 
की पहुँच से आगे की चीज है, क्रिंतु इसी से यद्द कैसे मान लें कि वह बुद्धि के 
प्रतिकूल भी है ? नहीं, उसे हम बुद्धि की खरी कसोंटी पर कस सकते हैं ओर 
उसकी सत्यता को क्रिसी भी तक-वितक की खराद पर चढ़ा सकते हैं । यह ठीक दै 
कि अनुभव की बातें तक से सिद्ध नहीं हो पातों, पर इसक्रा तात्पये यह नहीं कि 
वे तक के विपरीत भी होती हैं। वास्तत्र में बुद्धि की भूमि में ही प्रज्ञा का उदय 
होता है । काम करते करते बुद्धि जब शिथिल दह्वो सो-सी जाती है तब उसी में प्रज्ञा 
की स्फूर्ति होती हैं। किसी मनीषी ने ठीक ही कहा है कि निरी प्रज्ञा अंधी है । प्रज्ञा 
के संबंध में स्मरण रखना चाहिए कि बुद्धि में जो नहीं आता, पर बुद्धि जिसको 
मानती है वास्तव में वही प्रज्ञा का विषय है । प्रज्ञा में हम विषय की चिंता तो नहीं 
करते, किंतु वह होता है किसी चिंता का ही परिणाम जो रूट हमें ग्रप्नो कलक 
दिखा जाता है । सो उसके इस प्रदशन का कारण हमारी वह बुद्धि ही है जो उसके 
चिंतन में निमम थी पर श्रम की अधिकता के कारण सो सी गई थी । अस्तु, हमको 
मानना पड़ता है कि भविष्य में प्रज्ञा, म्वारिफ अथवा इंव्यूशन के आधार पर किसी 
ऐसे तथ्य का निरूपण नहीं किया जा सकता जिसका बुद्धि से कुछ भी संबंध न हो 
अथवा जो सबवंधा उसके प्रतिकूल हो । 

भनोविज्ञान के आक्रमण से मजहबी अनुभूतियों को सुरक्षित रखने का प्रयत्न 
जिम्स ने बड़ी तत्परता से किया और संज्ञा के साथ ही “अंतः संज्ञा! सबकांशसनेस) 
ग सूत्र निकाला । इसमें संदेह नहीं कि जेम्स के व्याख्यानों से संतों तथा धार्मिकों 
)े प्रोत्साहन मिला और वे संतों की अलांकिक बातो के प्रतिपादक बन गए, परंतु 
ज्ञान के शुद्ध उपासकों को जेम्स के व्याख्यानों में शांति न मिली । उनकी समझ 
यह बात न आ सको कि एतःसंज्ञा अलोकिक किस न्याय से सिद्ध होती है । 
यापि श्रा हार्किंग ने जेम्न के सिद्धांतों का परिमाजन किया और उसकी त्रुटियों को 
रैखाकर अध्यात्म को मनोविज्ञान से अलग रखने का विचार किया, तथापि उसमें 
गी कुछ विद्वानों को दोष दिखाई दिया और उससे सहमत न हो सके । और अंत 
श्री लू ने तो यहाँ तक कह दिया कि वास्तव में मनोविज्ञान की दृष्टि से धार्मिक 
प्रचुभूतियों ईश्वर की अभिव्यंजना नहीं प्रत्युत मनुष्य की ही अमभिव्य॑जना हैं । 
कहने का तात्पय यह हैं कि आधुनिक मनोविज्ञान संतों की अनुभूतियों में किसी 
प्रलोकिक तत्त्व का हाथ नहीं देखता अपितु उनकी प्रत्येक बात दो मानस-शास्र 
के भीतर सिद्ध कर देना चाहता है । 

मनोविज्ञान और शुद्ध तत्व-चिंतन ने ज्ञितना मसीही सतों की व्यग्न क्रिया 
उतना सूफियों को कभी नहीं । कारण प्रत्यक्ष है। प्रथम तो मुसलिम प्रदेशों में 
विज्ञान का अभी उतना प्रचार नहीं हुआ जितना मसीही देशो' में है, द्वितीय यह कि 
सूफियो' ने सदा से मजाजी के भीतर ही दृकौकी का साक्षात्कार किया है । उनकी 
दृष्टि में लोकिक बाट का रोड़ा नहीं, अलौकिक का सोपान है। शामी-संकीर्णता को 


इनके की... बढ जन 
अन्न न जञ++ 

तिलांजलि दे सूफियो' ने जिस अद्वेैत का पक्ष लिया उसमें अत्लाह जैसा कोई ठोस 
पदार्थ न था । उसमें किसी प्रकार का गहरा भेद-भाव भी न था। प्रेमी और प्रिय 
दोनो' वास्तवमें दो नहीं थे। जो कुछ विभूतियाँ विश्व में गोचर होती हैं उनकी आरिफ विभु 
की लीलामात्र समभता है ; ओर मानता हैं कि उस परम सत्ताक्े अतिरिक्त कोई अन्य सत्ता 
नहीं है : वास्तवमें बही प्रेमी ओर प्रिय भी है। अस्तु, हम देखते हैं कि सूफी हार्किंग के 
तत्‌? के कायल हैं और “तत्तमसि” का आदेश भी करते हैं। उनके इस तस्वमसि को 
किसी विज्ञान का भय नहीं ; बल्कि विज्ञान भी प्रकारांतर से इसी का प्रतिपादन 
करता है । प्रतीत होता है कि मनोविज्ञान के कट्टर पंडित भी मानस-शास्र के आधार 
पर इसी तत्त्वमसि का निदर्शन कर रहे हैं और यही कारण दै कि हाल और 
इलहाम को अब वह प्रतिष्ठा नहीं मिल रही हैं जो कभी उसे सहज ही प्राप्त थी । 
अआ्राज तो उसे लोग किसी भूखे रोग का परिणाम समभने लगे हैं, किसी अलोकिक 
सत्ता का प्रसाद नहों । 


प्रज्ञा एवं अंतःसंज्ञा के संबंध में अन्वेषकों की चाहे जेंसी घारणा रहे पर 
सूफी तो सदा से उनको प्रेम के अन्तर्गत समझते आ रहे हैं ओर उसी के आधार 
पर उनका निदशन भी करते रहे हैं । प्रेम के प्रदशन में ही सूफी पंडितों ने प्रज्ञा का 
प्रतिपादन किया और प्रेम के ही आवरण में सूफी-सिद्धांतों का प्रचार भी किया। इसमें 
तो संदेह नहीं कि सूफियों ने अपने उद्धार के हेतु ही प्रज्ञा का स्व्रागत नहीं किया । 
नहीं, उन्होंने तो अपने प्रियतम के साक्षात्कार के लिये ही उसका आश्रय लिया । 
प्रज्ञा की उद्धावना करानेवाला यह प्रेम ही सूफियों का सवेस्व है । यह प्रेम ही एक 
ऐसी बस्तु है जिसके द्वारा हम सूफियों को वेदांतियों से अलग कर पाते हैं और उन्हें 
पहचानने में देर भी नहीं लगती । सूफियों के प्रेम के संबंध में हम पहले ही कह 
चुके हैं कि उसका आलंबन प्रायः अमरद होता हैं । किसी अमरद को लक्ष्य कर 
सूफी जिस प्रियतम का विरह जगाते हैं पह परमात्मा या परमसत्ता के अतिरिक्त 
ओर कुछ भी नहीं होता । उनके आलंबन का विवरण चाहे जितना स्पष्ट और 

(१ ) रेशनल मिस्टीसीज्म, प्रू० ४रफ८ । 

प्रत्यक्ष हो उससे उन्हें कुछ मतलब नहीं । उनझो तो “हुस्नेबुतां' के परदे 
का नूर देखना रहता है। उसी की व्यक्तिगत आभा को तो सूफी हसन क 
फिर हुस्न! का अल्लाह” से विरोध केसा १ 

भक्तों के भगवान प्रत्यक्ष होते हैं। उसकी प्रतिमा भी होती है । भक्त उसी में 
प्राण-प्रतिद्षा कर उसे प्रियतम बना लेते दढें। उनके प्रियतस में जिस शील, शक्ति और 
सौंदर्य का विधान रहता है उसका एक ठोस इतिहास होता है । सावना के प्रचंड 
आवेश में उनको अपने इश्टदेव का प्रत्यक्ष दर्शन भी कभी कभी हो जाता है और 
उन्हें राम या कृष्ण के अवतारों रूप का आभास भी मिल जाता है । किंतु मर्सीही 
संतों की दशा इससे कुछ भिन्न है । फिर भी उन्हें भी कुमारी मरियम या मसीह का 
दर्शन हो ही जाता है। सूफियों में जो रसल या मुरशिद को माशक बनाते हैं वे 
मसीद्वी संतों से अलग इसालगे दो जाते हँ कि वे इसको मजाजी के भीतर ही मानते 
हैं। मसीही-संतों में जो 'केथलिक' होते हूँ उनकी गणना वास्तव में भक्तों में होनी 
चाहिए । श्री लूथर ने जिस 'प्रोटेस्टेंट' दल का संघटन किया वह वास्तव में बहुत 
कुछ घमें खोकर ही धार्मिक बना। उसमें जो संत निकले और जिन्होंने उद्धारके लिये 
जिस रति का पतला पकड़ा वह अधिकतर सूफी भक्ति-भावना के अनुरूप थी। वे पुत्र 
के प्रेम में पिता का प्रेम पाते थे । पर पश्चिम में विज्ञान के प्रचार के कारण उनके 
प्रेम प्रवाह में बाधा पड़ी ओर प्रेम ने एक नवीन रूप धारण कर लिया ! इस प्रकार 
संस्कार तथा परिस्थिति के कारण एक ही भावना के अनेक भाव दिखादे देने लगे। 

प्रज्ञा और अंतःसंज्ञा के संबंध में मनोविज्ञान के कट्टर पंडितों की चाहे जो 
धारणा हो पर प्रेम के पथिक सूफियों को उससे कुछ विशेष प्रयोजन नहीं । मतवाले 
सूफियों के लिये तो इश्क ही सब कुछ दे । सूफ़ियों के इश्क के संबंध में हम पहले 
ही कह चुके हैं कि उसका वास्तविक आलंब्रन अलक्ष्य होता हे, पर साथ ही वह 
प्रत्यच्च और मजाज़ी के भीतर अपना जलवा भी दिखाता रहता है । निष्कृषे यह 
कि सूफी लौकिक प्रम की सवंथा उपेच्षा नहीं करते, बल्कि उसी के आवरण में 
परम प्रंम का विरद्द जगाते दुं/निदान, हम देखते हैं कि मनोविज्ञान का भय सूफियों 
को उतना नहीं जितना मसीही संतों को हे । फलतः प्र॑म के क्षेत्र में भी सिंतन का 


दा 
हे 

ब्रही परिणाम होगा जो विश्व के झिसी भी पदार्थ अथवा चिक्तत्रत्ति की चिंता में 
होता है । किसी भी प्रत्यक्ष वस्तु की सत्ता पर विचार कोजिए, आपको उसमें किसी 
परोक्ष सत्ता का संकेत अवश्य मिलेगा । इसी परोक्ष सत्ता को सूफी अपना वास्तविक 
श्रालंबन बनाते हैं । तो भी सूफियों के प्रेमप्रदशन में भी कुछ परिवतेन अवश्य 
होंगे। उद्धव के प्रकरण में हम बता ही चुके हैं कि अंतरायों के कारण सहज रति ने 
परम रति का रूप किस प्रकार घारण किया । भई | बात यह है कि मनष्य अपने भावों 
को छिपाने अथत्रा उन्हें अलोकिक रूप देने में जितना दत्त है उतना कोई भी अन्य 
प्राणी नहीं । ओर अपनी इसी दक्षता के बल पर तो उसने अपने को अन्य प्र.णियों 
पे दिव्य बना लिया है और दावा करता है कि उसक्रा प्रेम काम-वासना से सर्वथा 
मुक्त दे ! पर करे क्या * उधर उसी के मनोविज्ञान' के पंडितों का. कद्दना है कि 
उसका अलोकिक ओर दिव्य प्रेम भी वास्तव में काम-वासना का ही परिमार्जित 
हूप है । जब किसी किशोर के हृदय में मनोभव की प्रेरणा होती है तब वह किसी 
रति की कल्पना करता है। मनुष्य ने अपने बुद्धिबल अथवा आसमानी अदेशों के 
ग्राघार पर जो विधि-विधान बना लिए हैं उनक्रे फलस्वरूप उसके संस्कार भी सामान्य 
प्राणियों से भिन्न, संस्कृत और प्रांजल बन गए हैं। इन्हों संस्कारों की प्रेरणासे वह अपनी 
लोकिक वासना को अलोकिक रूप में देखता चाहता हैं। प्रत्नत्ति प्रधान व्यक्तियों 
अ्रथवा संसार को सुखमय समभनेवाले प्राणियों में सहज रति के प्रति कोई घृणा या 
जुगुप्सा का भाव नहीं होता । वे आनंद के साथ अपनी गृहस्थी चलाते हैं । पर 


(१) साश्स एंड दी रेलिजस लाइफ़, पृ० १३५ । 

निशृत्तिमागें के उपासकों को विरति का पक्त लेना अनिवाये हो जाता है, और इसके 
फलस्वरूप वे सामान्य रति की भत्सना भी करने लगते हैं । परतु उनमें जो स्वभाव 
से सहृदय तथा भावुक हैं और किसी प्रकार निवृत्तिप्रधान मार्ग में दीक्षित भी हो गए 
हैं उनके लिये तो अलोकिक रति का राग आलापना ही प्वश्य॑ंभावी है। यद्यपि 
इसलाम प्रद्नत्तिप्रधान मार्ग है तथापि सूफियों की प्रवृत्ति इसलाम की प्रवृत्ति से सवेथा 
भिन्न है । वह वस्तुतः प्रश्गनत्तिप्रधान नहीं कही जा सकती । सूफी भी वास्तव में संसार 
से विरक्त ही होते हैं श्लोर रति के आवरण में विरति अथवा परम रति का ही 
प्रतिपादन करते हैं । संसार उनका साध्य नहीं साधनमात्र है । 

विज्ञान के प्रभाव अथवा उद्योग के उदय से पश्चिमीय सभ्यता का ध्येय ययपि 
मसीही उद्देश्यों से सवेथा भिन्न हो गया है तथापि उसमें मसीही संस्कारों के अवशिष्ट 
आज भी बने हैं। संसार के कोने कोने में जिस पश्चिमीय सभ्यता का प्रकाश फैक्ष 
रहा हैं उससे सूफी भी अछूते नहीं रह सकते । इसमें तो सन्देह नहीं कि आज-कल 
यह धारणा प्रबल हो जड़ पकड़ती जा रही है कि संसार से विरक्त हो एकांत में 
योग-साधना चित्त की दुबेलता है और ज््रीजाति की भत्सना करना तो पुराना 
खूसटपन । यद्यपि सूफियों ने कभी भी संन्यास का पक्ष नहीं लिया और सदेव 
“्रेम-पीर! का ही प्रतिपादन किया तथापि उनके प्रेम-प्रलाप में त्याग का भाव बराबर 
बना रहा : प्रेमीने प्रियतमके श्रतिरिक्त किसी अन्य को न जाना। शोर मजाजी में 
हकीकी का आभास मिलता रहा । पर आधुनिऋ परिस्थिति को देखते हुए यह कहने 
का साहस नहीं होता कि भविष्य में भी सूफी अपने इश्क को इसी रूप में अंकित 
करते रहेंगे और उसकी प्रणालो में किसी प्रकार का परिवत्तेन न होगा । 

सूफियों के प्रेम-प्रसार में परदे का भी पूरा हाथ है। पश्चिमी सभ्यता के प्रभाव 
से परदा प्रतिदिन उठता जा रहा है और लोग प्रत्यक्षप्रिय होते जा रहे हैं । ऐसी: 
दशा में सूफियों के प्रेम-प्रदशन में परदे का क्या महत्त्व होगा, यह ठीक ठीक नहीं 
कहा जा सकता । किंतु इतना तो प्रकट है कि वह प्रतीक के रूप में लब भी पढ़ा 
रहेगा । सूफियों के प्रेम-प्रसार की संभावना का प्रधान कारण यह दे कि इस युग की 
प्ब्रुत्ति उनके अनुकूल होती जा रही है। ञ्राजकल हम देखते हें कि एक और तो: 

भोग की लिप्सा प्रचंड होती जा रही हे ओर दूसरी ओर रमणी का उससे संबंध ही 
नहीं गिना जाता । वह कुछ और ही समभी जा रही है । ओर इतने पर भी प्रकोप 
यह कि अथसंकट की घोर परिस्थिति ने संतान निग्रह्ठ को जो महत्त्व दिया है उसका 
प्रभाव यह पड़ रहा है कि लोग प्रणय से विमुख हो पाणिग्रहण की आवश्यकता ही 
नहीं समझमते । अस्तु, जिस सहजानंद के संबंध में हम अब तक बहुत कुछ कद्द 
चुके है उसका प्रचार भी बढ़ता ही जा रहा डे । कारण,उसके निरोध की आवश्यकता 
ही नहीं रही । हों, विशेषता उसमें यह आ रही है कि पुराने संस्कारों तथा शिष्र- 
व्यवहारों के कारण उसके प्रकाशन में गोपन खूब होता जा रहा हैं। सूफियों को 
तो इस बात की जिंता न थी कि उनका आलंबन किसी प्रकार भी लॉकिक न समभा 
जाय ; किन्तु आजकल के अलौकिक प्रेमी के लिये यह अनिवार्य हैं कि वह अपने 
प्रेम को इस प्रकार व्यक्त करे कि उसमें कहीं इस बात की गंध न मिल्ले क्रि उसके 
प्रेम का आलंबन कोई लोकिक व्यक्ति हैं । अब इस दुराव के लिये उसे बहुत कुछ 
प्रकृति-प्रपंच से काम लेना पड़ता है ओर प्रतीकों क रूप में ही अपने दिल को 
खोलना पड़ता है । कहना न होगा कि इस प्रकार के प्रेम-प्रसंगों में नखशिख की कोई 
टढ़ योजना न होगी ओर प्रेमी प्रच्छन्न वा अद्भुत रूप में अपने भावों को व्यक्त 
करेगा । तात्पये यह कि भविष्य का सुफी मजाजी की उपेक्षा कर केवल हकीकी का 
पक्ष लेगा जो वास्तव में मजाजी का ही परिमार्जित रूप होगा और जिसमें नखशिख 
की अपेक्षा कुछ ओर ही पर विशेष ध्यान दिया जायगा। चाहे कुछ भी हो, पर 
प्रेम के प्रसंग में यह कभी नहीं हो सकता कि उसका सहज रति से कोई संबंध न 
रहे । अतः सूफियों के भविष्य के प्रेम-प्रलाप में भी 'वसल' की बहार होगी पर उसे 
व्यभिचार का प्रसाद नहीं कद्दा जा सकता । कारण कि वह साधना का अंग जो है। 


( १ ) पश्चिम के पंडितों और उन्हीं की देखादेखी कतिपय भारतीय मह्दानुभावों 
का कद्दना दे कि सफी आचार पर ध्यान नहीं देते ओर पाप-पुण्य को एक दो सममते 


हैं: उनका यह कदना कितना निराधार दे इसका पता कदाचित्‌ रानडे महोदय के इस 
कथन से चल जाय--“4धाते 3 ४५५८ 59प्ञवए पी फ्चातंता 599८ 

अब उपयेक्त वार्ता के आधार पर निर्द्धन्द्र कह्या जा सकता है कि सूफियों के प्रेम 
के लिये जिन बातों का होना आवश्यक है उनकी कमी आज क्या, कभी भी नहीं 
हो सकती । न जाने कितने दिनों से मनुष्य जिस परोक्षा सत्ता से संबंध स्थापित 
किए आ रहा है, जिसके प्रत्यक्ती करण में मग्न है और जिसके संयोग के लिये . नाना 
उपचार करने में व्यस्त है, उसकी उसी भक्ति-भावना के प्रबल आवेग के कारण जहाँ 
परोक्ष को ग्रत्यक्ष, निगुण को सगुण एवं निराकार को साकार बनना पडता है वहीं 
उसके मजहबी मनसूबो तथा बाहरी दबाव वा चिंता के कारण प्रत्यक्ष को परोक्ष ओर 
मूत्ते को अमृत्त भी बनना पड़ता है। जो लोग आजकल की प्रेम-कविता को ध्यान 
से पढ़ते हैं ओर यह अच्छी तरह जानते भी हें कि कामवासना ही परिमार्जित द्ोकर 
परम प्रेम का रूप धारण कर लेती है उनके सामने प्रेमी कवियों का अलोकिक 
“आलिंगन', सूफियों के चिरपरचित “वस्ल' अथवा *ईंगारी कवियों के स्पष्ट अनुभावों 
से, सवेथा भिन्न, कभी भी सिद्ध नहीं हो सकता । हम पहले ही कह चुके दें कि 
संसार जिस गति से आगे बढ़ रहा है ओर जिस रूप में स््री-पुरुष के सहज संबंध 
को देख रहा है वह अधिकतर छंदमय ओर “उल्लास” प्रिय है। जिस 'उछास' की 
परणा से प्राचीन नबियों ने सामान्य रति को परम रति का रूप दिया ओर ग्राराधना 
के क्षेत्र में मादनभाव की प्रतिष्ठा की उसी उछास के आग्रह से आजकल भी अलोकिक 
प्रेम का गीत गाया जा रहा है ओर उसी की ओट में किसी दिव्य लोक का संदेश 
सुनाया जा रहा है । हाँ, इसमें अंतर यह अवश्य आ रहा हे कि विज्ञान के प्रभाव के 
कारण आज की भाव-व्यंजना पहले से कुछ अधिक संयत, सूक्ष्म और दुरूह होती 
जा रहो है । अस्तु, यह कहा जा सकता द्वै कि भविष्य में भी मादन भाव की मयांदा 
बनी रहेगी ओर लोग लगन के साथ उसका स्वागत करेंगे। पर इतना अबश्य 

निकेक, 


होगा कि भविष्य के प्रेमी कवियों का आलंबन और भी घुघला ओर अस्पष्ट हो 
सारांश यह कि जब तक मनुष्य किसी परोक्ष सत्ता में विश्वास करता हैं 
उसे अपने पास नहीं बुला पाता तब तक उसकी खोज में लगा रहेगा । इस खोज 
को प्रेरणा जब किसी प्राणी की प्राप्ति के अभाव में होगी और उससे हमारा »7गारी 
संबंध भी स्थापित हो गया होगा तब हमें लाचार होकर सूफी या अलोलिक प्रेमी 
होना होगा। निदान, हमको मानना होगा कि अंतरायों तथा व्यवधानों के कारण, 
भविष्य में भी, कामवासना परम प्रेम का रूप घारण करती रहेगी और भावसुकक 
मादनभाव के भक्त या सफी बनते ही रहेंगे । 

सूफीमत के मुख्य अंगी का अवलोकन हो चुका । देखना केवल यह रहा छि 
नजूम, भाडफूंक आर करामत आदि बाहरी बाता का संबंध तसब्युफ से क्या होगा! 
इसके संबंध में भूलना न होगा: कि बास्तव में इन बातों का संबंध जनता के आत्ते 
हृदय से है कुछ तसव्वफ वा सूफियों के मसल भाव से नहीं । सरचे सूफी झाइफूक 
नहीं करते । उनकी दृष्टि में तो दुखदर्द भी ग्रियतम की बानगी ओर प्रसाद ही है । 
अतः करामत के द्वारा जनता का विस्मय में डाल देना अशवा उसे किसी प्रकार 
मूह बनाने की अपेज्ा कहीं अच्छा है उसको प्रेम-पोर सिखाना ।सूफी इस प्रद्धार की 
फूठी शेखी में नहीं पढ़ते ओर न औरों को ही इस मायाजाल में पै.सने देते हैं, परंतु 
जब तक जनता दुखदरद में फसी है ओर साथधु-संतों को शक्ति में उसे विश्वास भी हें 
तब तक तसव्धुफ में उक्त बातों की स्थान हैं । यद्यपि आजकल की गति-विधि क॑। देखने 
से पता चलता है कि मनुष्य अब अपनी शक्तियों का अभिमान करने लगा है और 
ग्रशिधान से पुरुषाय को ही अधिक महत्त्व दे रहा है तथापि निश्चित रूप से नहीं 
कहा जा सकता कि भविष्य में चमत्कार और माइफ्रेंक से तसब्युफ का कुछ भी 
नाता न रहेगा । हाँ, इतना अवश्य कहा जा सकता दे कि अब इनके लिए मानव 
हृदय उपजाऊ नहीं रहा । अब तो प्रतिदिन इनकी मयादा न्यून ही होती जायगी । 
किंतु प्रेम-पीर की मधुर पुकार से तो जीव कभी बच नहीं सकता, चाहे विज्ञान के 
द्वारा वह जड़ भले ही बन जाय । 


| 
श्र 


परिशिष्ट १ 
तसव्व॒ुऊ का प्रभाव 


सूफी देखने में यद्यपि संसार से कुछ विरक्त दिखाई पड़ते हैं तथापि उनक 
सुख्य उद्देश्य अपने मतका प्रचार करना होता है । हमने पहले ही देख लिया है कि 
प्राचीन नाबियों में कुछ ऐसे भी जीव होते थे जो सामाजिक आंदोलनों में ही नहीं, 
अपितु राजनीतिक हलचलों में भी पूरा योग देते थे । श्रा मैक्डानल्ड' ने ठीक ही 
कहा है कि इसलाम के प्रचार के लिग्रे नीतिज्ञ द्रवेश प्रांतीय प्रदेशों में जाते और 
अपनी उदारता तथा प्रेम के उपदेश से कनिपग्र व्यक्तियों को मूँड़ लेते थे । धोरे धीरे 
जब उनकी संख्या पयाप्त हो जाती थी ओर उनको अपनी शक्ति में विश्वास 
हो जाता था तब उनका वहीं एक उपनिवेश बन जाता था, जो समय पाकर 
किसी मुसलिम शासन के सहारे एक साम्राज्य में परिणत हो जाता था। इस 
प्रकार हम देखते है कि इन सूकियों का प्रचार बहुत कुछ उसी ढंग पर चल 
रहा था जिस ढंग पर पादरियों का चलता रहा है। प्रसिद्ध ही है कि मुहम्मद गोरी 
को भारत में लानेवाले व्यक्तियों में ख्वाजा मुईनुद्दीन चिश्ती का अभिशाप भी 
था जिन्होंने उससे पहले राजस्थान में श्रमण किया था और उसकी राजधानी अजमेर 
में अपना अड्डा भी जमा लिया था । कहना न होगा कि सूफियों के शाप का अर्थ 
उस समय इसलाम का आक्रमण ही होता था। आज हमें यद्पि इस प्रकार के 
सूफी नहीं दिखाई देते जो इस ग्रकार के बढ़े काम कर सके तथापि हम प्रतिदिन 
देखते हैं कि अनेक सूफी तबलाग में योग दे रहे हैं और इसलाम के श्रचार में 


बन ने के स्‍ ऑनलजललनन»»>-- 3... 2०७. 3393338-+330.-4.>420)०*-+>न+-+क०७+-+१३७ :4०४००५५५«.. >> न्‍्लजजनलजनजआ न «>> जितनी न +>+ +++- ४५+-+---+२००नमकेआक. 


(१ » स्पेक्टस श्राव इसलाम, पृू० २८४ । 
( २ ) प्रीमुगल पशियन इन हिन्दुस्तान, प्‌ृ० २८६-७ । 

मग्न हैं । प्रत्येक पीर की ओर से उसके कुछ खलीफे अपने संप्रदाय के प्रचार में 
लगे हैं और प्रकारांतर से इसलाम का हित कर रहे हैं। ख्वाजा हसन निजामी 
( चिए्ती ) का उल्लेख भर पर्याप्त होगा । हमें इस स्थल पर इस प्रकार के प्रचार 
पर विचार करने की आवश्यकता नहीं । जरूरत इस बात की है कि हम थोड़े में 
यह दिखा दें कि तसब्व॒ुफ के प्रचार का प्रभाव स्वयं इसलाम तथा अन्य मतों पर 
क्या पड़ा ; अथवा किस प्रकार सूफियों ने मानव जाति को अपना ऋणी बनाया । 

सो, तसब्बुफ के प्रभाव पर विचार करते समय यह स्मरण रखना चाहिए कि 
तसब्व॒ुफ का सबसे व्यापक ओर पुष्ट प्रभाव स्वयं इसलाम पर पड़ा । मोलाना रूमी 
ने कुरान से जो गूदा निकाला, सूफी उसी के सेवन से इसलाम को मधुमय तथा सरस 
बनाते रहे। यदि वे ऐसा न करते तो मुसलिम उन्हीं हृड्डियों के लिये परस्पर लड़ते रहते 
जिन्हें उन्होंने अलग फेंक दिया था। मुसलिम शासक जब अमरदपरस्ती में मस्त 
थे, मुसलिम सेना जब भोग-विलास ओर हाव-भाव में मग्न थी, मुछा-काजी जब 
घोर उपद्रव खड़ा करने में लग्न थे, जनसामान्य के लिये जब कोई निश्चित माग 
न रह गया था, तब उस घोर परिस्थिति में, यदि सूफी आगे न बढ़ते तो कोन 
मानव-जींवन को सरस और आनंदमय बनाता 2 कोन निरीह जनता की पुकार 
सुनता ? निःसंदेह उस समय सूफियों ने घूम घूम कर जो प्रेम का प्रचार किया वही 
इसलाम के मंगल का स्तंभ हुआ ओर उसी ने इसलाम के भारी महल को ढहने से 
बचा लिया । उनके अथक प्रयत्न से प्रायः सभी दीनदार मुसलमान किसी न किसी 
सूफी-संघ के भीतर आ गए ओर उस परम प्रियतम के वियोग में उसके “गेर-इस- 
लामी बंदों पर भी रहम करने लगे। प्रेम के उपासक सूफियों ने जनता को अच्छी 
तरह सुमाा दिया कि अल्लाइ जीवमात्र का शासक ओर प्रत्येक हृदय का आलंबन 
है । उसके साज्ात्कार के लिये दिल को साफ रखने की जरूरत है, किसी रसूल की 
रट लगाने की नहीं | खुदी को रखते हुए खुदा का नाम लेना अपने को गुमराह 
करना है, अल्लाह का आराधन नहीं । 

सूफियों के प्रयत्न स्रे तसव्वुफ घर-घर पहुँच गया और लोगों की अमिरुचि भी 
इसकी ओर अधिक दिखाई पड़ने लगी। पर “मुंडे मुंडे मतिभिन्ना' के अनुसार 

सूफियों में भी अनेक संघ स्थापित हो गए और वे अपने-अपने सिलसिले का 
प्रचार करने लगे । इससे तसव्युफ के प्रचार में नया जीवन आ गया और लोग 
उसकी ओर ओर भी चाव से बदने लगे । परंतु, जैसा कि प्रायः देखा जाता है, 
संघ प्र॑ंम के प्रचारक ही नहीं, व्यभिचार के अड्डे भी होते हैं। रसूल कभी-कभी 
आते हैं तो शैतान सदा पीछे पड़ा रहता है। निदान उसके प्रताप से अनेक सूफी 
अपने लच््य से गिरे ओर बहुत थे तो शैतान के पक्के मुरौद बन गए | पर सामा- 
न्यतः समए्टि-दृष्टि से जनता पर उनका प्रभाव सदा अच्छा ही रहा । उनके दोष 
भी गुरै। ही गिने गए। बात यह थी कि सूफियों में एक दल ऐसा भी था जो जान- 
वूककर दुराचारों का प्रदर्शन इस दृष्टि से करता था कि लोग उससे घृणा करें ओर 
दूर रहें । इस प्रकार सूफियों के पाप भी प्रकारांतर से पुर॒य या प्रेम के प्रसाद ही 
समझे जाते थे । सूफी वास्तव में जितने पाक थे उससे कहीं अधिक जनता को 
पवित्र दिखाई देते थे । समर्थ पीरों में दोष की कल्पना मुरीदों के चित्त में, कैसे 
उठ सकती थी १ वे अपनी बाहरी आँखों को मूठ या दोषी ठहरा सकते थे, किंतु 
किसी फकीर में दोष नहीं देख सकते थे । किसी दरवेश की मौज को कोन जान 
सकता है ? उसको बातों पर गौर करना और उसके कहे पर चलना ही मुरीदों का 
फ़ज' है । उसके आचार-विचार और उसके व्यवहार पर टीका-टिप्पणी करने की 
उनमें क्षमता कहाँ ? निदान, सूफियों की दुआ ओर तबरूुंक से लोगों के कलेश कट 
जाते हैं । तावीज्ञ से 'जिज्ञ” भाग जाते और भिन्नत से मनचाही चीज मिल जाती 
दें । अन्यथा होने पर श्रद्धा ओर विश्वास की कमी समभी जाती है ; उनकी शाक्ति 
और सामथ्य की नहीं। सारांश यह कि उनके प्रसाद से लोक-परलोक दोनों ही 
सघ जाते हैं ओर जनता उन्हीं के इशारे पर चलती है । जब कभी उसमें अन्यथा 
भाव आता है तब उस पर गआपत्तियों के पहाड़ टूट पड़ते हैं और वह किसी कब्र 
पर चिराग जलाने या किसी फकीर से तबरुक हासिल. करने चट पहुँच जातौ है। 
उसके रक्षक फकीर ओर पीर ही हैं । मुसलिम दृष्टि से इसमें इसलाम की अवहेलना 
भले ही हो, पर सूफियों के प्रभाव से मुसलिम हृदय ने किया यही । 

मुरीदी के प्रचारक सूफियों की संख्या कम न थी । एक शेख के कई खद्दीफे 

झोर न जाने कितने धावन होते थे जो मत के प्रचार तथा सिलसिले की देख-भाल 
में लगे रहते थे । सूफियों के सिलसिलों की कोई सीमा नहीं | जहाँ कहीं कोई 
प्रतिभाशाली अभिमानी सूफी उत्पन्न हुआ कि उसका नया सिलसिला चल पड़ा। 
यदि वह शांत प्रकृति का हुआ और उसने अपने जीवन में अपने को अन्य सिल- 
सिलो से अलग न कर लिया तो उसके शिष्यों ने अगली पीढ़ी में उसे अ्रवश्य ही 
अन्यों से अलग कर लिया और एक नए सम्प्रदाय को जन्म दिया। देश-काल 
का भी सिलसिलों पर पूरा प्रभाव पड़ा । 

किसी भी सूफी सिलसिले पर विचार करते समय यह न भूल जाना चाहिए 
कि उसका आदि-पुरुष अथवा सूत्रधार वास्तव में रसूल, बकर, उमर, उसमान, 
अली किंवा कोई अन्य रसूल का प्रतिष्ठित साथी ही माना जाता है। इन महानु- 
भावों के नामोछ्रख का प्रधान कारण तो यह है कि मुसलिम उनके उल्लेख के बिना 
किसी शुभ कमे या सिलसिले का श्रीगणेश कर हो नहीं सकता । उसका मजह॒ब 
इसके लिग्रे उसे मजबूर करता है। अम्तु, सूफियों की इस मनोवत्ति का मुख्य कारण 
एक ओर तो इसलामी दबाव ओर दूसरी ओर उनकी अगाघ श्रद्धा है। साधारण 
मुसलमान भी इस चेश्ा में लगा रहता हैं कि वह किसी खलीफा या रसूल के 
साथी का वंशज मान लिया जाय । परन्तु तथ्य यह है कि सूफियों के भिन्न भिन्न 
खानदानों का सीधा संबंध उक्त महानुभावों से कुछ भी नहीं है । उनका प्रवत्तेक या 
आचाये वास्तव में कोई पीर या मुरशिद ही है । रसूल ओर उनके साथियों को तो 
इसलाम के प्रचार से ही फुरसत न मिली, वे अलग अलग अपने अपने सिलसिले 
कहाँ से चलाते १ 

हुज्वेरी ने अपनी प्रसिद्ध पुस्तक ' कश्फुलू महजूब” में सृफियों के बारह 
सिलसिलों का वणन किया हँ; जिनमें केवल दो गैर-इसलामी हैं। इसलामी सिल- 
सिलों में सव प्रथम समय की दृष्टि से मुहासिबी संप्रदाय माना जाता हैं। उसके 
अनंतर क्रमशः हकीमी, तेफूरी, कस्सारी, खरांजी, सहली, नूरी, जुनेदी खफीफी 

ओर सम्यारी नामक सिलसिले कायम हुए ' कहने को बात नहीं कि इन संप्रदाय 
का नामकरण उनके प्रवत्तकों के नाम के अ'धार पर किया गया है। तैफूरी का 
प्रवत्तक बायजीद या यजीद बिस्तामी है जो इसी नाम से विख्यात है। उक्त सूफियों 
ने क्रमश रजा, उिलायत, सक्र, मलामत, फना व बका, मुजाहजा, इसार, शहद 
गेबन व हजूर और जमा व तफरीक पर अधिक जोर दिया हे । 

गेर इसलामी सिलसिलों में हज्वेरी ने एक ही का नाम दिया है जिसका भ्रवत्तक 

मिश्क का अबू हुल्मान नामक सूफी था। हुज्वेरी ने उसको हुलूली कहा है । 

लूल में अवतार का भान होता है, अतः मुसलिम उसे इसलाम से अलग मानते 
हैं । दूसरा सिलसिला जिसे मुसलिम इसलाम के अन्तगत नहीं मानते वह शायद 
हल्लाजी है जिसका प्रवत्तेन हल्लाज के शिष्य फारिस ने किया था । 

हुज्वेरी के अनंतर तसब्चुफ में आय संस्कारों का प्रवेश होता रहा और कुछ 
ही दिनों में उसका रूप इतना स्पष्ट और परिवत्तित हो गया कि लोग उसे इसलामी 
कहने में भी संकोच करने लगे । सूफियों में अनेक वंश ऐसे प्रतिष्ठित हो गए जो 
जन्मांतर' को मानते ओर सबंदा गेंर-इसलामी कहे जाते हैं। इस संबंध में 
यह स्मरण रखने की बात हे कि इसलामी सिलसिलों में सबसे प्राचीन सिलसिला 
मुसाहिबी का द्वे जो प्रथम सूफी क्ेखक और उक्त सिलसिल्ले का प्रवत्तेक है । 
मुसाहिबी बसरा का निवासी था । शेष प्रवत्तकों में खराज, नूरी और जुनेंद बगदाद 
के सूफो नर-रत्न थे । हसन ओर राबिया भी बसरा के निवासी थे। मतलब यह 
कि सृफी-मत के इतिहास में बरारा का प्रमुख स्थान है । बसरा सदा से आये- 
संस्कृति का प्रांत रहा है । उस पर विचार करने से तसव्वुफ की प्रगति पर बहुत 
ऊुछ प्रकाश पड़ता हैं ओर अआय-प्रभाव भी स्पष्ट हो जाता हैं। गेर इसलामी 
सिलसिलों के संबंध में स्मरण रहे कि हुछूल अवतार का रूप कहा जाता हैँ ओर 
हतल्लाज भारत आया भी था । अतः इन दोनों का आर्य प्रभाव से प्रभावित होना 
अराभत्र नहीं कहा जा सकता । 

सृफियों के प्रति इसलाम की चाहे जेसी धारणा रहे, उनके मठों की चाहे 
जितनी अवहेलना हो, वहाबी उनके प्रतिकूल चाहे जितने आंदोलन करें ओर 
उनके मत को हिंदू-मत का अंग ही क्‍यों न साबित करें, पर इतना तो उन्हें भी 
मानना ही होगा कि इसलाम का कोना-कोना तसब्वुफ के चिराग से ही रोशन है । 
क्या समाज, क्या दर्शन, क्या आचार, क्या विचार, क्‍या काव्य, क्‍या साहित्य, 
इसलाम के सभी अंगों पर तो सूफियों की छाप हैं ओर उन्हीं के रंग में तो इसलाम 
सबको रँगा हुआ दिखाई दे रहा है ? वास्तव में तसव्वुफ इसलाम का रामरस है । 
टसके बिना इसलाम नीरस ओर फीका है ! 

शायद ही कोई मसलमान ऐसा मिले जिसकी कुशल के लिये कभी किसी पीर 
को मिन्नत न मानी गई हो और जिसके हित के लिये कभी किसी फकौर से तावीज 
था दुआ हासिल न की गई हो । यह तो हुई सामान्य मुसलिम जनता को बात। पढ़ें- 
लिखे मर्मजञों के विषय में हम देख ही चुके हेँ कि सभी कुछ न कुछ सूफोमत से प्रभा- 
वित अवश्य हुए हैं । इसनामी, दशन की निजी सत्ता में बहुतों को संदेह है। सरुवय॑ 
मुसलमान 'फ़िलसफ़ा” को यूनान का प्रसाद समभते हैं ओर गहरी बातचोत में अरस्तू 
ओर अफलातृन का ही नाम लेते हैं, कुछ किसी अरब का नहीं । यद्यपि कुछ 
मुसलिम द्रष्टाओं ने यूनानी द्रष्ठाओं का कहीं कहीं कुछ खंडन भी कर दिया है तथापि 
दशन के क्षेत्र में इसलाम की स्वतंत्र सत्ता नहीं ठहर सकती । रही तसब्बुफ की 
बात । सो उसके विषय में दुनिया जानती है कि इसलामी तसब्व॒ुफ मोलिक न होने पर 
भी अपनी स्वतंत्र सत्ता रखता है; आर प्रेम के क्षेत्र में तो उसका सामना करने- 
वाला कोई अन्य दर्शन है ही नहीं । मोतजिलियों के तक से जब इसलाम उत्सन्न हो 
रहा था तब उसकी प्रतिष्ठा तसब्बुफ ने ही तो की ? सूफियों ने आये-द्शन के आधार 
पर उनका समाधान किया और इसलाम को चिंतनशील बनने का अवसर मिला । 
इसलाम में जितने, मनीषियों ने जन्म लिया उनमें अधिकांश सूफी थे जो सवेथा सूफी 
न थे वे भी तसब्व॒ुफ से बहुत कुछ प्रभावित थे आर अंशतः सूफी-सिद्धांतों के पोषक भी 

थे । सिना, किंदी, अरबी सभी तो सूफी थे । गजाली ओर फाराबी भी तो तसब्बुफ 
के संस्थापक थे ! तसव्वुफ का प्रभाव मुसलिम द्रष्टाओं पर इतना व्यापक ओर 
गहरा पड़ा कि अरस्तू का रूप भी इसलाम में जाकर कुछ ओर ही दो गया ओर 
उसमें भी तसब्व॒ुफ का यहाँ तक बोलबाला हो गया कि बाद के मसीही पंडितों को 
उसको शुद्ध ओर स्पष्ट करने में पूरा श्रम करना पड़ा | सूफियों के विरोध में जो 
सुसलिम मनीषी आगे आए उनका या तो दशन से कुछ संबंध हो नहीं था या 
कुरान ओर हदीस के कोरे पंडित ओर निरे मुल्ला थे । उनमें से भी जिनमें कुछ 
स्वतंत्र जिज्ञासा और छानबीन की समभक थी वे अंशतः सूफी अवश्य हो गये । विवेक 
और मजहब का पका पाबंद मुसलिम,सूफी के अतिरिक्त ओर कुछ हो ही नहीं सकता । 
गज्ाली से उत्तम प्रमाण इसका ओर कोन हो सकता है ? वह इसलाम का इमाम 
ओर तसव्वुफ का आरिफ है । तसब्वुफ के विषय में उसका कहना है कि जो तैरना 
सीख चुका हो वह प्र म-सागर में उत्तर पड़े नहीं तो किनारे पर धौरे से नियमा- 
नुकूल गोता लगाए । यदि वह ऐसा न करेगा तो उसका विनाश हो जायगा : वह 
खिसक कर डूब जायगा । उसके मजहबी जीवन के लिये तो कुरान और हदीस 
ही पयाप्त हैं । 

यह तो हमने देख लिया कि इसलाम में दशन का जो कुछ थोड़ा-बहुत प्रचार 
हुआ उसका अधिकांश श्रेय सूफियों को ही है। अब हमें यह भी देख लेना चाहिए 
कि तसब्वुफ का प्रभाव मुसलिम साहित्य पर क्‍या पड़ा । इसमें तो किसी भी अभिज्ञ 
को आपत्ति नहीं हो सकती कि इसलामी साहित्य में दशन तसव्वुफ की राह से 
आया ओर सूफियों ने ही काव्य में दशन का सत्कार किया । नहीं तो संधि सादे 
आर उग्र इसलास में उसको जगह कहाँ थी ? अरब मरना-मारना, जी लेना-जी 
देना खूब जानते थे, प्रमदाओं से प्रेम भी डटकर करते थे, संग्राम में शाइरों की 
ललकार भी गूँज उठती थी, पर वे किसी बात पर टिक कर विचार नहीं कर पाते थे । 
वे प्रत्यक्ष-प्रिय और स्पष्ट थे। किसी विचार में ड्ब जाना वे नहीं जानते थे । 

गुह्य बातों के शांत चिंतन में उन्हें आनंद नहीं मिलता था । उनमें पुरुषाथ था, 
किंतु वे अर्थ और काम से आगे नहीं बढ़ पाते थ । इसलाम ने थम की भावना 
उनमें कूट कूटकर भर दी ; पर उनमें परमाथ ओर प्रेम का व्यापक प्रचार न हो 
सका । यह काम सूफियों ने किया और उनके प्रसाद से कठोर अरब भी तसब्वुफ 
के भक्त बन गए। अरबी कविता में सूफियों का मन लगा तो मुसलिम साहित्य 
भी तसब्यफ से भर गया । 

हाँ, अरबी में अधिकतर दाशनिक ग्रंथ ही लिखे गए। मजहबी जबान होने 
के कारण उसमें इसलाम का तो पूरा प्रसार हुआ पर तसब्बुफ को उतनी प्रतिष्ठा 
न हुई ओर उसका साहित्य भी उससे उतना न भरा जितना फारसी का । 

फारसी भाषा की रमणी-सुलभ कोमलता प्रेम-प्रलाप के स्वेथा उपयुक्त थी । 
फलतः सूफियों ने इसमें खूब अपना जोहर दिखाया और प्रेम के करुण भावों से 
इसे आह्ावित भी कर दिया । फिरदोसी के अतिरिक्त एक भी उत्तम कवि ऐसा न 
हुआ जो फारसी में कविता करे और तसव्बुफ से बचा रहे । ईरान की पराधीनता 
नें जिस कविता को जन्म दिया उसमें “इश्क' और “शराब! के अतिरिक्त और 
जो कुछ है वह भी सूफियों के रंग में रंगा हुआ है। सूफियों के प्रेम-प्रवाह 
में वह लपट हैं जो अन्त को भस्म कर क्रत को प्रकाशित कर देती है 
ओर हम उसके प्रकाश में प्रकट देख पाते हैं. कि फारसी का मुसलिम साहित्य भी 
तसब्युफ के नूर से ही रोशन है । 

सचमुच तसव्युफ के प्रभाव में आ जाने से इसलाम कोमल, कांत ओर उदार 
ही गया । जुद्दों कहीं सूफी पहुँचे, इसलाम की कट्रता कम हुई ! उसमें हृदय का 
प्रसार हुआ और जनता ग्रेम-पीर की खेती में लगी । सूफियों के प्रयल से लोग 
समभ गए कि बुतपरस्ती भी एक तरह से खुदापरस्तो ही हैं ओर मुशरिक तो 
वस्तुतः वह है जो नफ़्सपरस्त है ओर अपने को कत्ता समझता तथा खुदी में मस्त 
रहता है । बुत-परस्त तो खुदी का तोबा करता ओर अपने अहंभाव को त्यागकर 
उसी बुत में अल्लाह का साक्षात्कार कर उसी के द्वारा अपने सत्य-स्वरूप में तत्लीन 


का के 


हो जाता है, अथवा कण-कण में अपना दिलदार देखता और रह-रहकर अपने 

प्रियतम से ओंखमिचौनी खेलता है. और अन्त में उसी में लुप्त मौ हो जाता है। वह 
संसार में सच्चे बंधुभाव का प्रचार करता ओर प्राणिमात्र को प्रेम का संगीत सुनाता 
हैँ । इसलास की प्रगति पर ध्यान देने से अवगत होता है कि उचित अवसर पर 
यदि सूफी इसलामी संप्रदायों में प्रेम का प्रचार न करते ओर आरिफ वादियों का मुंह 
तर्क से बंद नहीं कर देते तो शायद इसत्वाम का अंत उसीके बंदे परस्पर लड़-भिड़कर 
सहसा कर बैठते ओर उसके नाम के कुछ निशान ही शेष रद जाते । 

इसलाम जिस रूप सें आज प्रचलित ओर प्रतिष्ठित है उसमें सूफियों का कितना 
योग है यह हम निश्चितरूप से ठीक-टीक नहीं कह सकते ; पर इतना तो मानना ही 
दोंगा कि वहाबियों के घोर आंदोलन में कुछ सार अवश्य है । इसलाम के ग्रचार में 
दरवेशों का पूरा हाथ था तो इसलाम के दणशन में ज्ञानियों का पूरा योग है । इतना 
ही नहीं, इसलाम के साहित्य में प्रेमियों का पूरा प्रलाप है, इसलाम की उपासना से 
पीरोंका विशेष ध्यान है, इसलाम की कुशल में मजारों का पूरा विधान है, कहाँ तक 
कहें, इसलाम के रसूल और अल्लाह में भी तो सूफियों का पूरा पूरा नूर ओर हक 
दे ? संक्षेप में कहने का सार यह कि सूफी अपने को 'बातिन' ओर मुसलिम को 
ज़ाहिर का भक्त समझते हैं। आधुनिक इसलाम में बातिन ओर जाहिर 
एक में मिल गए हैं। आज अरब का उम्मी रसूल कोरा रसूल ही नहीं है बल्कि 
वह तो अल्लाह का 'न्‌रा और इसलाम का “ऊुत्ब! या 'इंसानुल कामिल भी बन 
गया है। संसार उसी वे; इशारे पर चल रहा है । सचमुच इसलाम में तसब्ब॒ुफ 
वह वर्षण है जो क्रिसी भयंकर आधी को शांत कर प्रथिवी को सरस प्रोर प्रकृति 
को प्रसन्न कर देता हैं ओर जिसके प्रभाव से दृष्टि हरी-भरी हो लह॒लहा 
उठती हैं ओर जिसके प्रवाह से फटे हृदय सी घुल-सिलकर एक हो जाते ईद । 

इसलाम में तसब्धुफ प्रतिदिन बढ़ता रहा और उसके मलहम से विजित 
जातियों का घाव भरता गया। लोग उसकी मुरीदी करने लगे। मसीही जिनका सन्यता, 
संस्कृति ओर साहित्य का आज पता ही नहीं चलता, जिनकी बात ही आज श्रमाण 
मानी जाती है जो अपने को सत्य का ठेकेदार और शील का आदर्श समभते है, 
उन पर भी सूफियों का ऋण लदा । उनके बाप-दादों ने भी उनको मुरीद 

की | कोई कुछ भी कहे, पर यूरोप का इतिहास इसे भुला नहीं सकता । फिरंगी 
इसको अस्वीकार कर नहीं सकते । उनमें से अधिकांश इसे मानते भी खूब ४ । 

मुहम्मद साहब के निधन के उपरान्त सहसा इसलाम स्पेन तक छा गया ओर 
मसीही उसके विरोध तथा यूरुपरेलम की संरक्षा में जी-जान से लग गए । क्रसेड' 
शब्द आज भी उसको याद दिलाता है। वस्तुतः स्पेन, सिसली और क्रसेड ही 
वे मांग हैं जिनके द्वारा तसब्वुफ यूरोप में प्रविष्ठ हुआ और मसीदी संघ पर अपनी 
छाप छोड़ गया । पोषों के प्रकोप, पादरियों को संकीण॒ता एवं प्रचारकों की वंचना से 
जिस समय यूनानी दशंन का लोप हो चला था और मसीही संघ पारस्परिक संघष में 
पिता, पुत्र और पवित्र आत्मा की मनमानी व्याख्या में मगन था और अपने आपको 
परमेश्वर के लाइले एकाकी पुत्र का भक्त समझता था उस समय सूफियों के नूर 
ने ही मसीहियाँ को वह प्रकाश दिखाया जिसको भूल जाने के कारण उसी की 
खोज में वे परस्पर भिड़ रहे थे ओर अपने को इतने पर भी धन्य ही समझते 
थे। कहना न होगा कि मसीही मत का वास्तविक उत्कप इसलाम के अपकषे के 
साथ हुआ । जब पारस्परिक विद्रोह ओर भोग-विलास की प्रचुरता के कारण इस- 
लाम जजर और शीर्ण हो गया तब यूरोप का सितारा चमक। और मसोहियों ने 
अपनी चमक-दमक से जग को मोह लिया । 


तसब्युफ का प्रधान लक्षण प्रेम अथवा मादनभाव ही है| अतः सबे-प्रथम हमें 
५ह देंख लेना है कि मसीहियों पर उसका प्रभाव क्या पड़ा । सूफियों के आलंबन के 
विषय में हम बहुत कुछ जानते हैं | यहाँ कुछ मसीहिंयों के आलंबन के विषय में 
भी विचार कर लेना चाहिए। श्री लूबा' का निष्कर्प है कि र॒ुति के भूखे प्राणियों 
ने मसीह या मरियम को अपना आलंबन बनाया । पुरुष ने कुमारी मरियम को 
ओर स्त्री ने मसीह को अपना आलंबन चुना। विचारणीय बान यहाँ यह है कि 
परम श्रचारक पॉलुस ने तो केवल संस्था को दुलहिन और मसीह को पति कहा 
था किन्तु कुमारी मरियम का अवेश मसीही साधना में कैसे हो गया । यदि यह एक 


23७०७ कक फ नाप निज निनिन नि "पि "नि तणा--.++*०००००-०००- 
!७333- ७ ना 8४१३५०४३५॥७७५०१५१९५न४३७७ आन ०क७४५७७७+ का न ++-भ०+3५->++७७-3..>4>3>49.43, "वॉक कमनवामकत ५ ++++५+७.3.>3५ 33 4. ७५७. मामला मनेमन>/७००९५७३3७००००९५७-७ धान रन>क+>०»०>«०»«मक, को 


( १ ) दी साश्कालोजा श्राव रेक्लिजस मिस्टीसीउम, पृ० १०३ । 

अलग प्रश्न है तो स्मरण रखना होगा कि पोलुस वा यूहज्ञा क्या, किसी भी 
मसीही भक्त ने मरियम को रति का आलंबन नहीं बनाया, दाँ विक्टोरिनस' ने 
प्रतीक के अधार पर अवश्य ही मरियम तथा पवित्र आत्मा छी एक करने का 
प्रयल किया । परंतु मसीही संघ्र ने उसको स्वीकार नहीं किया । मसीही इतिहास 
में इस बात का ग्रमाण नहीं मिलता कि मध्यकाल में कुमारी मरियम क्रिस गकार 
आलंबन बन गई । मसीह भी पहले केवल संस्था के इलहा माने जाते थे, व्यक्ति 
विशेष के सो भी नहीं । श्री ढूबा ने भी इन आलंबनों के हृतिहास पर विशेष ध्यान 
नहीं दिया । उनको तो बस यह सिद्ध करना था कि भक्तों की प्र म-भावना भी प्रमकी 
सामान्य भाव-भूमि पर ही प्रतिष्ठित होती है कुछ किसी अलॉकिक दिव्य रति-भूमि पर 
नहीं । अस्तु, विज्ञान को दृष्टि ओर मानस-शासत्र के विचार से वह भी सामान्य रति 
के ही अंतर्गत है : उसकी कोई अलग अनोखी स्वतंत्र सत्ता नहीं । सो, आलंबन 
की अलोकिकता के विषय में हम जानते ही हैं कि अंतरायों के कारण सामान्य 
रति को ही परम रति की पदलवी प्राप्त होती है। इधर श्री लूबा' भी यही कहते हैं 
कि जिन प्राणियों को काम-वासना किसी कारण-विशेष-वश अतृप्त रद्द जाती है वे 
ही उसकी तृप्ति के लिये मसीह या मरियम को आलंबन बनाते ओर उनसे भीतर 
ही भीतर प्रणय या संभोग चाहते हैँ । तो मध्यकाल में यूरोप में भी ऐसे व्यक्तियों 
की कमी तो न थी ? 'जनसामान्य की बात जाने दीजिए, शिष्ट समाज में भी र्नेम- 
कचहरियों' की कमी न थी। मसीही संत भी काम-वासना आओ्लर भोग-विलास में इतने 
मग्न हो रहे थे कि मठों' की पवित्रता थिर रखने के लिये उन पर कठोर 
शासन करना पड़ता था । उस समय एक ओर तो मसीह के सच्चे संत विरति को 
महस्व दे रहे थे ओर दूसरी ओर उनके संघ में व्यभिचार बढ़ता जा रहा था । 
इधर चारों ओर सुफी प्र म-पीर का प्रचार कर रहे थे। ऐसी परिस्थिति में मसीही- 

( 4 ) क्रिस्चियन मिस्टीसीज्रम, ए१० १२७ । 
(२ ) दी साइकालोजी भाव रेलिजस मिस्टीसीजम, ए० २€७। 
(३ ) ए शार्ट हिस्टरी आव वीमेन, १० २४२ | 

संतों में नए सिरे से परम रति का प्रचार हुआ तो इसमें आश्रय ही क्या १ होना 
भी तो यही था १ 

मसीहियों का आलंबन सृफियरों के प्रप्त के ग्रालंबन से अधिक स्पष्ट और सीधा 
था । मसीढ़ ओर उनकी चिर कुमारी माता को 'त्रयी* में स्थान मिल चुका था। 
मर्सीह ने विरति का प्रति-पाइन किया था। इसलाम की भांति मसीही मत में 
विवाह आधा सस्‍्वगे न था। मसीही संत किसो भी दशा में लोकिर प्रेम के 
अलीकिक प्रेस को सीढ़ी नटरों समझ सकते थे। उनही दृष्टि में किसी को काम- 
भाव से देखता पाप था। निदान, उनको परम प्रेम के प्रसार के लिये स्पट्ठतः परम 
आलंबन घुनना पड़ा। उनके यहाँ मसीह और कुमारी मरियम की अ्रतिश्ठा हो चुकी 
थी । उनकी अलोकिकता में मसीहियों को संदेह न था। मसीही संतों के सामने मसीह 
आर मरियम को रू रेखा आ चुकी थी। फचतः उन्होंने अपनी अपनी वासना 
वा रुचि के अनुकून मसीड् वा मरियम की अपनी रति का आलंबन बनाया । किसी 
कठोर अमरद' को आवश्यकता उनको न पड़ी । 

सूफियां के परम प्रेत से मसाहियों को प्रोत्साहन मिला । उनके आलंबन का 
मांग प्रशस्त हो गया । मुसलिम शासन में जो मर्साही थे उन पर तो सूफियों का 
प्रभाव पड़ ही रहा था, अन्य देशों से भी लोग स्पेन में अध्ययन करने आते थे । 
उस समय स्पेत ससीहियों का विद्या-गुर तथा यूरोप का शिक्षक था। टोलेडे में 
विद्या का केंद्र धथा। सिसली में भी मुसलिम शासन स्थापित हो गया था । रोमको 
में भी सूफो प्रेम-अचार कर रहे थे । क्रपेड का संबपे इसलाम से था ही । यूहसेलम 


जीती न+नननममनन--+०“+ हु अकन स्‍नीनीभीनन | अननीन अयनज + 


( १ ) पिता, पुत्र ओर पवित्र आत्मा को वास्तव में ममीहों त्रयो कइते हैं । 
पवित्र आत्मा का स्थान कुमारों माता को क्यों मिला ? यह भी चिन्त्य द । किन्तु 
इतना तो प्रकट ही हे कि मध्ययुग में कुमारी मरियम की उपासना खूब हुई और यदद 
हसी का परिणाम हे दर 'होवा? को सनन्‍्तान 'मुक्ति को खान! बनी किसी भो वीर के 
लिये परमात्मा के साथ हो प्रमदा को पूजा भी अनिवार्य दो गई । श्सके लिये विशेषत: 
देखिए दी लेगसी आवब दी मिडिल एजेज़” पृ० ४०४, ४०६ । 

की रक्ता के लिए जो मसीही कटिबद्ध थश्रे वे सूफियों के प्रेम से सवंथा अनभिन्न न 

निप्कप यद्द कि सुसलिम संस्कार स्पेन, सिसली ओर के द्वारा मसीही 
मत में घर कर रहे थे और तसव्वुफ तो चारा ओर से श्रपना रंग ही जमा रहा 
था । उराकी रंगरेलियों ओर प्रेम-प्रमोद को देखकर रते के भूखे मसीही तड़प उठे 
ओर सहज रति की तृप्ति के लिये मसीह या मरियत्र के पीछे मत्त हो गए । पुझुष 
संग्राम में मझ्न थे, पादरी सं्र के संचालन तथा मत के प्रयार में तत्लीन थे, अतः 
मरियम के वियेगी कम निक्रते ; पर मसीह के विरह ने उनकी दुलहिनों को बेतरह 
सताया--किसी को स्वप्न में प्र म-बाण लगा, किसी का गंघर्व-वित्राह हो गया, किसी 
को प्रेम की अयूठी मिली, किसी की मसीह से मसेंगनी हो गई ; संक्षेव में सभी का 
नाम मरीह से जसे-तेरों जुट ही गया और सबको मसीह के वियोग में आनंद 
आने लगा । संत टेरेसा आर केथरीन के अध्ययन से स्पट् हो जाता हैं कि सफियों 
का प्रभाव किस प्रकार मतीहियां पर पड़ रहा था, और किस प्रकार सूफी मसीहियों 
के गुरु बनते जा रहे थे । जो लेग यूरोत के मध्यक्रानोन इतिहास से अभिन्न हैं 
वे खूब जानते दें कि मसीहियां की भसक्ति-भावना में उस समय जो परिवतन या 
परिवर्द्धन हुए उनका प्रधान कारण तसव्यफ ही था । 

तसब्युफ में केवल ग्रेम का प्रलाप ही नहों अपितु उसमें उसके स्वरूप का 
निदशन भी हुआ था। उसके अध्यात्म के परिशीलन से पता चलता हूं कि 
प्रतिभाशाली सूफी किस तत्परता से आय-दशन को इसलामी रूप दे रहें थे। 
ऐ्रोटिनस और बेदांत के आधार पर सूफिया ने अपने अध्यात्म को खड़ा किया ओर 
कतिपय मुसलिम सनीषियों ने यूनान के अन्य द्रष्टाओं के विचारों पर दीढ़ा टिप्पणी 
भी को । मसीहियों के प्रकोप और मसीही मंत्र को संटीणेता के कारण यूरोप यूनानी 
विद्वानों को भूल सा गया था । जब इमलाम की उथल-पुथल से यूरोप आक्रांत 
हो गया और मुप्तलिम पंडितो' ने यूनानी मीमांसक्रों' को पूरी व्याख्या भी कर ली 
तब मसीहियो' का ध्यान फिर यूनानो दशन की श्लोर गया ओर अपने मत की पकी 
प्राण-ग्रतिष्ठा के लिये उसकी शरण ली। सिना, किंदी, फाराबी और रूषददद 
अदि मुसलिम विवेचको' के प्रयल्ल से यूनानी दशन को जो रूप मिल गया था 

उसका अध्ययन यूरोप ने किया और फिर आधुनिक दशन को जन्म दिया । 
प्रसीहियो' ने इस प्रकार आगे चलकर जिस दशन का सत्कार किया वह बहुत कुछ 
तसब्बुफ से प्रभावित था। प्रभावित व्यक्तियों में संत थामस एकनिस का नाम 
विशेष उल्लेखनीय है। उसको मसीही संघ में वही प्रतिष्टा प्राप्त हे जो इसलामी 
दल में गजाली को । दोगओ' ही महानुभावो' ने प्रचलित मत ओर भक्ति-भावना 
का संबंध निधारित किया ओर दोनों ही व्यक्तियो' ने भक्ति-.माव को मजहब से श्रेष् 
माना ।.संत थामस ने भी घमेपुस्तक को प्रमाण माना, पर उसके अर्थ और व्याख्यान 
का अधिकारी संघ को ही सिद्ध किया । ४सलिम विवेचकों की मीमांसा से अरस्तू 
पर जो सूफी मुलम्मा चढ़ गया था, उसने उसका माजन किया और मुसलिम 
व्याख्याकारो' की कड़ी आलोचना की । उसने आप्त वचन के साथ ही तक को भी 
प्रमाण माना और अध्यात्म का आदर किया । उसका कहना है कि मसीह के भक्त 
इस बात को सदा स्मरण रखें कि कोरा तक या विज्ञान नरक का पंथ है। वह 
स्वतः अंधकार या नीहार है। उसके प्रकाशन के लिये घमपुस्तक वा आप्तवचन 
आवश्यक है । संत थामस मुसलिम पंडितों का चाहे जितना खंडन करे उस पर 
तसव्बुफ का प्रभाव स्पष्ट और पयाप्त है। एक पंडित ने ठीक ही कहा है कि तेरहबीं 
शर्ती में प्राची और प्रतीची का जितना गहरा मानसिक संबंध था उससे अधिक 
आज तक न हो सका । कहना न होगा कि इस संबंध में सूफियों का पूरा योग 
था ओर उन्हीं के प्रयत्न से यह संयोग जुटा भी था। 

प्राची और प्रतीची के इस संयोग ने दांते को जन्म दिया । दांते के काव्यानंद 
में यूरोप मगन हो गया । अरबी की भाँति दांते भी एक रमणी पर मुग्घ था। 
उसका. दावा है कि मेरी प्रेयसी वेट्रिस का रूप ज्यों ज्यों निखरता जाता है त्यों 
त्यों मेरा प्रेम ओर भी प्रबल ओर परिमाजित होता जाता है। यहीं, उसकी 

(१) लेगसी आव इसलाम, पए० २४८ ॥ 
(२) के गा पृ० २८२ । 
(३) क ; पृ० २२७ । 

आध्यात्मिक अनुभूति सी साथ ही साथ अधिक गंभीर और सघन होती जाती थी, 
ओर वह उसके हस्न के सहारे जन्नत की ओर बढ़ता जा रहा था। उसने भी अरबी 
को तरह अपनी कविता का रहस्य खोला, इश्क मजाजी के परदे में हृश्क हकोकी 
का जमाल देखा । दांते ने स्व॒ग, नरक और साज्षात्कार आदि का ग्रतिपादन जिस 
टेंग से किया वह अरबी का अनुकरणा सा प्रतीत होता हैं। उसके 'परगेटरी” के 
अवम्थान में सुसलिम ग्रवाव ( बरज़ल ) लाक्षत होता हैं । दांते! स्वयं 
सखवीकार करता हू कि इटली में कबिता का उत्कूष उन शासकों के समय में हुआ जो 
सुसलिम कविता के प्रणंसक् और इसलामी साहित्य के प्रेमी थे। कुछ भी हो, 
दांते के सखम-गमन में सुहम्मद साहब के मिअराज ( स्वगारोहण ) का भान होता 
है और उसके प्रेम तथा अन्य बातों में इसलामी प्रवादों एवं सूफियों के विचारों का 
आभास मिलता टे। दांते के आधार पर निर्विवाद कहा जा सकता हे कि मसीही 
संतों तथा ससाजों पर सृफ़ियों का प्रभाव कितना गहरा, व्यापक और उदार पड़ा । 
न जाने कितने कवियों ने प्रेम का राग आलापा और सूफी कवियों के सर में सुर 
मिलाया । उनते इश्क हकोंकों के सीतीं का टर्में बया पता ! हमारे लिये तो एक 
दांते दी पर्याप्त ह । 

स्पेन, सिसली झोर इटली तक ही यह प्रेम-प्रवाह सीमित न रहा । इसने तो सारे 
यूरोप के प्रेम से आप्लावित कर दिया। फ्रांस, जमनी प्रमृति देशों में भी प्रेम के 
पुजारी उत्पन्न हो गए। कुछ तो मसीह या कुमारी मरियम के प्रेम में मग्न हए 
उनको विरिह-वेंदना में तड़प उठे और कुछ सत्य-जिज्ञासा में लगे । उनके प्रेम-प्रवाह 
ओर तत््वचितन के विश्लेषण से अवशत हो जाता हैं कि उनमें सफियों का 
कितना रंग जमा हे । ससो का निश्चय है कि उहंड ओर तरुण हृदय बिना प्रेम के 
नहीं फलता । उमस्रका भ्रम इतना उन्‍्मत और प्रबल था कि उसने अपनी छाती में 

मसीह का नाम अंकित करा लिया था। उस समय की यह धारणा सी हो गई थी कि 
प्रेमी अपराध नहीं कर सकता। ज्ञान के क्षेत्र में भी पूरी छान-बीन हो रही थी । 
अमलरिक अद्वय का निरूपण कर प्रकृति की स्वतन्त्र सत्ता का निराकरण करता 
था तो एग्बर्ट जीवात्मा और परमात्मा में उष्णता और अग्नि किंवा सुरभि 
और पुष्प का संबंध स्थापित करता था । जान ममत्व और अहंकार को पाप का 
मूल कहता था। निष्कर्ष यह कि उस समय मसीही संत ओर सूफी क्या भक्ति 
भाव, क्या विचार सभी क्षेत्रों में एक से हो रहे थे । उनमें ज्ञो कुछ अन्तर था वह 
संस्कार या श्रद्धा के कारण था । मततीहों मसोह ओर सूफी मुहम्मद को महबूब बताते 
थे ; पर वास्तव में थे दोनों परम प्रियतम के वियोगी । सूफी अम्रदपरस्त थे और 
किसी के हुस्न को जमाल का दयोतक सममते थे, पर मसीहदी संत मसीह या मरि- 
यम-परस्त थे ओर उन्हीं के प्रेम को परमात्मा का पूजन समभते थे। उनमें केवल 
अलंबन के स्वरूप की भिन्नता थी; किसी भक्ति के मून्न भाव की नहीं । 


उपासना के चोत्र में भी मसीही सूफियों की पद्धति पर चल रहे थे । उनको 
जिक्र की पद्धति मसीही संतों को प्रिय लगती थी. । लल्ल ने सूफियों की देखा-देखी 
परमेश्वर के शत नामों की उद्धावना की ओर उन पर एक पोथी भी लिख डाली । 
उसने संगीत पर भी ध्यान दिया। पादरियों के शिक्षण के लिये लल्ल ने एक 
कालेज का विधान कर मसीही संतों के लिये मुसलिम साहित्य का द्वार खोल 
दिया । प्राची-साहित्य का टोलेडो में जो अध्ययन हो रहा था उसका मुख्य उद्देश्य 
था पादरियों का अन्य शामी मतों से अभिज्ञ होना ओर वाद-विवाद में उनसे विजय 
ग्राप्त कर लेना । इसलिये मसीही पंडितों की इसलामी साहित्य का परिशीलन करना 
पड़ा । तसब्बव॒ुफ के अधार पर मसीहियों ने मसीही मत का इस ढब से प्रकाशन 
किया कि मसीही मसीह के भक्त बने रहे ओर इसलाम का भय भी जाता रहा । 
उस समय मार्टीन से अरबी के प्रकांड पंडित ओर लल्ल से मेघावी भक्त मसीही 
संघ के विधायक थे जो तसब्व॒ुफ के श्राधार पर मसीही मत को मधुर बना रहे थे । 


(अनमकल++«-+ 3०कक >७क3तजनन “ज«ना+.-4+७3०.७० *+ जन 3 नमक७मअ० सन »म ० मन नं की 3५ >-५५+५-पकक न लनन-क-न--2-५०»++१०+०.-ममक, 








न 


( १ ) दी लेगसी आव इसलाम, १० ११५। 


परिशिष्ट १ २२७ 


सूफियों का प्रभाव यूरोप पर इतना गहरा पड़ा कि उसको छिपा रखना असं- 
भव है। स्पेन के कतिपय अवोचीन पंडितों को धारणा है कि इसलाम उसके पतन 
का कारण हुआ । हो सकता है, हमें इससे बहस नहीं । हमें तो देखना यह है कि 
तसब्बुफ ने स्पेन को किस प्रेम, किस सगीत ओर किस साहित्य का अधिपति बनाया । 
पहले हम कह ही चुके हैं कि मध्यकाल में टोलेडो विद्या का केंद्र था और चारों 
ओर से लोग स्पेन में पढ़ने के लिये आते थे । इस समय सचमुच ही स्पेन यूरोप 
का विद्या गुरु था ओर सूकियों के प्रसाद से विद्या का धनी बन बैठा था। सूफी 
केवल कवि ही नही थे, उनको नजूम, हिकमत और इलाज से भी प्रेम था। उमर 
प्रसिद्ध नजूमी ओर गशितज्ञ था | जाबिर हिकमत के लिये प्रसिद्ध था। उनके ग्रंथों 
का अध्ययन हुआ ओर यूरोप ने उनपे लाभ उठाया। दशन के संबंध में हम पहले 
ही कह चुके हैं । निदान, अब काव्य के विषय्र में भी कुछ जान लेना चाहिए । 

कहा जाता है कि यूरोप में रोमांस का उदय मुसलिम शासन के कारण हुआ | 
सो रोमांस-कविता के न जाने कितने सांतर तिक शब्द अरबी और फारसी शब्दों के 
रूपांतर मात्र हैं ओर न जाने कितने उनके आधार पर गढ़े गए हैं । रोमांस कविता के 
भाव और बहुत कुछ उसके हाव भी सूफी कवियों के हैं । रोमांस भाषा तो मुसलिम 
शासन की दी देन है। विदेशी शासन में देशी भाषा की उन्नति होती ही है । प्रचा- 
रक देशी भाषा को अपनाते और उसी में गीत गाकर अनपढ़ जनता को मोह लेते हैं। 
उनके उपाख्यान और कहानियों को ठेठ भाषा में सुननेवाले जितने मिलते हैं उतने 
साहित्यिक भाषा की परिपक्र बातों को समभनेवाले नहीं । श्रतएवं यदि स्पेनमें मुस- 
लिम शासन में रोमांस का उदय हुआ तो यह कोई अनहोनी बात नहीं हुई। सूफी 
प्र॑ंम-कद्ानियों के द्वारा, कल्पित और मनोहर उपाख्यानों के आधार पर सरल जनता 
को सदा से मोहते अर रहे हैं। अवश्य ही उनके प्रेम-प्रवाह ने मध्यकालीन मही- 
हियों में उदारता और सहानुभूति केबीज बोए ओर उन्होंने मसीददी संघसे कुछ आगे 

बढ़कर मानव-भाव-भूमि को देखने का साहस किया । अरब तो जो उनके संसग में 
आया, उदार बना ; शेप अपनी कऋरता में मम्न रहा । 

हाँ, तो इसलामी शासन ने यूरोप की जगा दिया। किन्तु भारत में ज्यों-ज्यो 
उसका आतंक फेला त्यों-त्यों यूरोप सें उसका पतन होता गया ओर घीरे धीरे क्रमशः 
यरोप से मुसलिम शासन उठ गया और तुर्कों का शासन आज नाममात्र की उसके एक 
कोने में रह गया हे। परंतु उघर इसलाम को प्रचंडता के कारण यरोप भारत से अलग 
सा पड़ गया था ती इधर वह फिर भारत से स्वतंत्र संबंध स्थापित करने की चिन्ता 
में लगा था। घृमते फिरते अंत में एक्र अरब की कृपा से उसे सारत आने का 
जल-मा्य मिल ही गया, जो स्थल-मार्ग से कहीं अधिक लामकर सिद्ध हुआ । 
फिर क्या था, यूरोप व्यापार का आधपति बना और एशिया के अनेक खंड उसके 
शासन में आ सए । 

यूरोप इसलामी शासन को भूल सा गया था । मसीही संतों के प्र म-प्रवाह ने 
स्वतंत्र रूप घारण कर लिया था । किसी को तसव्वफ की खबर ने थी । यरोप में 
मर्साटी सादित्य का प्रचार अच्छी तरह हो गयाथा। मुसलिम बात विद्वानों के 
मस्तिप्क या किताबों में दबी पड़ी थीं। जन-सामान्य से उनका कोई संबंध न थः 
संयोगवश प्रतीची का प्राची के अध्ययन को फिर आवश्यकता पड़ी । शासन के 
सभीते के लिये प्रजा को मनोद्रत्तियों से परिचित होना अनिवाज तो था ही, व्यापार 
के उत्कप के लिये भी ग्राहकों के संस्कारों का बोध होना कम आवश्यक नहीं था! 
फलत: यूरोतर भारत तथा अन्य देशां के अध्ययन भें लगा। कतिपक पंडितों का 
ग्राची के साहित्य-्मथन में अपूच आनंद मिला। वे फिर यूरोप का उससे परिचित 
कराने लगे । यूरोव में फिर ग्रेम और अध्यात्म का उदय हुआ । उनके आविभाव 
से यूरोप में रोमांस के दिन फिरे । खफियों का रंग फिर जसने लगा । सुसलिम 
शासन में जो आख्यान, कथानक अथवा उपाख्याय यूरोप में प्रचलित हो गए थे 
उनके आधार पर उपस्यासों को नींव पड़ी । प्रेम के अ्संग फिर नए ढंग से छिड़े 


( » ) श्ररब ओर दिदुस्तान के तालकात, पृ० ६२ । 
( २ ) दी लेगसी आब इसलाम, ४० १६६ । 

और गजल, कसीदे तथा मसनवियों के प्रचलित भाव यूरोप के काव्य में स्पष्ट 
दिखाई पड़ने लगे । फ्रांस, जमनी और इंगलेंड प्रम्नति देशों में छदी दल उभर 
पड़ा, श्लौर बायरन, गेटे, शेली सरीखे हृदय-पारखी कवियों ने प्राची के प्रेम के 
पहचाना । परंतु प्राची के प्रतिदिन के पराभव ओर यूरोप की गोरी संकीण्ता के 
कारण उसको उचित महत्व न मिला । भोग-विल्ास की लि'सा ओर विषय- 
वासना के लोस ने उसको ओर मी घर दबाया । वह बहुत कुछ श्रष्ट रूप में जनता 
7 सामने आने लगा । आधपनिक काव्य-घारा में प्रेम-प्रवाह तो मिला, पर उसमे 
वह रस कहाँ जो तसम्यफ में उमड़ रहा था | यूरोप आज छल-छंद का पोपक है । 
उप्ते प्रेम से कही अधिक छंद ही भाता हे। उसे सामने उमर खम्यास का 
म्वच्छांद आदण ४ कुछ रूगी, फारिज अथवा हाफिज जसे संयत सफियों का उदात्त 
भाव नहीं । वासना के विनासी, असफल हो, ग्रंम के जो दिव्य गीत गादे हद उनके 
संवेदना को राहज मंकार नहीं मिलती । वासना की टोडह में हछंद का प्रचार करना! 
तसव्युफ का पक्का प्रेस नहीं, हृदय को एक घानक चाल हें झिसे आज-कल के 
ब्रही लत्तगा के आधार पर विलज्ञणता क साथ अपनाते ओर उसे टिदीवालों ८ 
लामाने टिव्य कर दिखाते भी खब है। सूफी इसे हृश्क हबोकी था सभी वेदना नहीं कह 
सकते । णायद इश्क गजाजी कहने से भी उन्हें संकोच हो। कारण, इसमें दुराव 
है नहा इनाव भी खूब रहता है। जो हो, सृफियों छा प्रभाव यूरेप की अ्रपेत्षा 
भारत पर कहीं अधिक पड़ा । अध्यात्म को दृष्टि से तसब्युक में भारत के लिये 
छोर ३ बात भल्ले ही न रही हो पर उसमें प्र म. का श्रतिपादन और मादुनभाव का 
अदुगुन कुछे नवीन अवश्य था | निदान, भारतीय भक्तिभावना में सूफियों ने जो योग 
दिया उसरी एक संत-धारा फूड निकली । वेदांत के कलिपय आचार्या पर भी सूफियों 
का प्रभाव ऊुछ पड़ा आर फन्नतः भारत में भी अमेक पंथ चल पड़े । क्या आचार, 
क्या विचार; क्या भाषा, क्या भाव; क्या धर्म, क्या कमे; हमारे सभी अंगों पर सूफिये 
को गहरी छाप है। सूफियों ने भारत में राम-रहीम की एकता का जो चलता प्रयत्न 
किया उसके कारण संस्कारों को कठोर भिन्नता रहते हुए भी हिंदू ओर मुसलमान बहुत 
कुछ एक से दिखाई दे रहे थे; पर अब पश्चिम की जातीयता और नीति की बयार 

के कारण उनमें कुछ अनबन सी हो चली है। भारत के भविष्य में सूफियों का क्या 
हाथ होगा यह निश्चित रूप से नहीं कहा जा सकता; पर इतना तो सत्य है कि हिंदू- 
मुसलिम-एकता का प्रशस्त मार्ग वही है जिस पर सूफी आजतक चलते आए हैं और 
इसलाम के पक्ऊे पाबंद भी बने रहे हैं। भारत को बहुत से पंडितों ने तसब्ब॒ुफ 
का घर कहा है ओर मुसलिम भी उसे आदम का अड्डा मानते ही हैं। बस, ऐसी 
स्थिति में यह संभव नहीं कि भारत ओर तसब्व॒ुफ के संबंध को यहाँ खोल कर 
स्पष्ट दिखा दिया जाय । भारत में रह कर सूफियों ने जो कुछ किया उसका परिचय 
स्वतंत्र रूप से फिर कभी दिया जायगा । यहाँ तो इतना ही कह देना प्रयीप्त है कि 
यदि सूफी न होते तो इसलाम भारत में कभी भी जड़ नहीं पकड़ता। इसलाम के प्रति 
हमारी जो कुछ श्रद्धा है उसका सारा श्रेय इन्हीं सूफियों को है। नहीं तो कर 
मुसलमानी शासन को कोन जप च तो यह है कि भारत को आज उन्हीं सच्चे 
सूफियों की जरूरत है जो काबा धर पान को एक ही समझते और खुद दिल 
के विराग से रोशन होते हैं; कुछ किसी आसमानी किताब के अंधभक्त की. नहीं । 
भारत की भाँति द्वी भारत के उपनिवेशों में भी इसलाम का प्रचार हो गया। 
जावा, सुमात्रा, बोर्नियों प्रश्नति द्वीपों में भारत के तिजारती मुसलमान जाते थे ओर 
अवसर देखकर तलवार भी चला लेते थे । एशिया में इसलाम को जिस व्यापक 
श्र प्रतिष्ठित मत का सामना करना पड़ा वह कृपालु बौद्धमत था। अशोक ने बोद्ध 
शासकों के सामने जो आदश प्रस्तुत किया वह देश-दृष्टि से घातक द्वी था। इसलाम की 
सफलता का एक प्रधान कारण बोद्धमत का तृष्णाक्षय भी है। अहिंसावादी बौद्धों ने 
भारत के वल-वीय को बहुत कुछ पंगु और भ्रष्ट कर दिया था। उधर उनके सदू- 
गुणों ओर सद्भावों को सूफियों ने ग्रहण कर लिया था । उसके कारण इसलाम भी अब 
भला दोखता था। इधर मुसलिम बन जाने से लोग इसलामी करता से बच भी जाते 
थे ओर उन्हें अनेक सुविधाएँ भी मिल जाती थीं। फलतः उक्त द्वीपों में भी इसलाम 
का प्रचार दो गया । किन्तु यह इसलाम मुल्ला या काजियों का बँधा हुआ कठोर 
इसलाम न था; प्रत्युत यह तो सूफियों का स्त्रच्छ और उदार इसलाम था। इस प्रकार 
सूफियों के अयत्न एवं हिंदू-मुसलिम संस्कारों के संयोग से जिस संकर-मत का प्रसार 

चीन आदि भूखंडों में हो रहा था उसका उम्मी रसूल के मूल इसलाम से नाम मात्र 
का नाता था। उधर सूफियों के ग्रम तथा अपनी उदात्त द्रतियों की प्र रणा से चीन 
के उदार शासका मुसलमानों को मसजिद बनव्गने की केवल अनुमति ही नहीं देते थे, 
अपितु स्वयं भी अपनी प्रिय मुसलिम प्रजा के मंगल के लिये उसे बनवा भी देते थे । 
परन्तु इसलाम के कर्ठ उपासकों की चालों से जब चीनी परिचित हो गए तब 
सूफियों के मार्ग में भी कुछ बाधा पड़ने लगी और मुसलिम जनता ने भी विवश हो 
बहुत कुछ चीनी संस्क्ृति और सभ्यता का स्वागत किया । चीनी संख्या और बल में 
कुछ कम न थे जो मुसलिम सहसा उन्हें दबा लेते । निदान, उन्हें चीनियों को शरण में 
रहना पड़ा। उन पर चीनियों का पूरा प्रभात्र पड़ा, किंतु वे स्वतः चौनियों को प्रभावित 
न कर सके । जो इसलाम चीन में रहा वह तसब्चुफ के रूप में ही रहा ओर फलतः 
कट्टर इसलाम से बहुत कुछ दूर भी रहा । जापान पर तो उसका असर एक प्रकार से 
कुछ भी न हुआ । पर जावा, सुमात्रा आदि द्वीपों पर इसलाम का शासन हो गया और 
सूफियों तथा ताजिरों के साथ मुसलिम संस्कार भी उनमें फेल गए । किंतु मुसलमान हो 
जाने पर भी उनमें प्राचीन संल्कारों तथा आचार-विचारों की ही श्रधानता रही और 
इसलाम कबूल करने पर भी वे हिंदू-मत के ही अधिक समीपी सिद्ध हुए। वास्तव में 
उनके मत को इसलाम नहीं, तसब्बुफ कहना चाहिए । वे पीर-परस्ती और मुरीदी 
के पक्के भक्त हैं और सभी मुहम्मद साहब को खुदा का महबूब मानते हैं । 


इस प्रकार अरब के उम्मी रसूल का एकदेशी मत विश्वव्यापक बन गया और 
संसार के सभी मत उसके संसर्ग में आ गए । सूफियों के शील-स्वभाव तथा प्रेम 
को देखकर अन्य मतावलंबी उसके प्रति उदार हुए । शामी मतों में मूसा का मत 
सबसे पुराना था । यहोवा के उपासकों ने प्रेम को खदेड़ दिया था। यहूदी मादन- 
भाव से चिढ़ते थे । उनमें संक्रीणंता, कठोरता और कमंकांडों की प्रधानता थी । 
किन्तु जिस भाव क्रो शामी भक्तों ने परमेश्वर की ग्रसन्तता के लिये उखाड़ फेंका 
था वही कालांतर में तसद्वुफ के रूप में पनपा। उसका रूप इतना रम्य था, उसकी 

( १) इसलाम इन चाइना, प्रू० ९७-८ । 

रूपरेखा इतनी मनोरम थी, उसके रंग-ढंग इतने मोहक ओर भव्य थे कि कठोर यहूदी 
भी उसकी ओर लपक पड़े | यहूदी मत से गुब्यता का सवंथा लोप तो हो नहीं 
गया था, वह तो ग्रच्छन्न रूप से उसमें चली हो आती थी । निदान जो सूफियों ने 
मादन-भाव और गुद्यविद्या को फिरसे प्रतिप्रित कर दिया और मसीही भी उनके 
अनुप्ठान में जो लग गए, तो अकेले यहदी ही कब तक उसका विरोध करते ! 
उनमें भी “कबाला” का सत्कार हुआ और मादन-साव तथा गुद्य कृत्यों की प्रतिष्ठा 
हुई । स्पेन में मसीहयों को तरह यहादतया ने भी सफियों से बहत कुछ्ध सीखा था । 
उनका पवित्र नगर यरुशलेम तो मुसलिम शाराग में था ही; फिर उनमें कब्राला क 
प्रसार क्‍यों न होता ? मसीही भी स्टक! बन गए थे; फिर यहुदी ही वर्य 
पीछे रहते : निष्कप यह कि शामी मतों में सुफियो के प्रयत्न से फिर मादन-साव 
की अतिप्ठा ६ और गुहय विद्या का प्रचार भी भरपूर हो गया। उनके अधिदेव की 
जातीय कट्रता जाती रही ओर यह भी भा का प्यारा भगवान सा बन गया। 
उपयुक्त विवेचन से इतना तो न्पष्ट द्वी हो सया होगा कि तसब्चुफ का सभी 
मतों पर कुछ न कुछ आभार अवश्य देँ। स॒प्यो रांरण में आएँ, उनसे संपर्क बठे 
ओर उनका किसी हृदय पर कुछ भी प्रभाव न पड़े, यह असंभव है । सफ़ी बाराव 
में प्रेस के साथी ६ । उनका व्यापार स्थाय से बढ़ता और सग्रमह से नए हो जात 
हैँ । उनके पास बवेदना का अनमोल हीरा है । लोगों ने इस हीरे का रादा किया । जे 
प्रणयी थ उनकी उसका फल मिला, जा विययी थे उसको चाट चाट कर मर मिटे | 
सच तो यह है कि सफियों के इश्क ने बहतों को वश्याद किया ओर अधिकतर लोग 
कीकी की ओट में मजाजी के ही शि ए। फिर भी यह कहना ही पड़ता है 


कि सूफियों ने क्या मुहम्मदी, क्या मसीही, छया यडदी, क्या टदिंदू , संसार के सर्भ 
मतों में प्रेम का प्रसार किया उनमें से जिन लोगों को उनकी अनुभूति ओर 
वेदना का ठोक-ठोक अनुभव हुआ वे तो इश्क़मजाओ के जीने! से अपने प्रियतम 
के पास पहुँच गए, पर जिन लोगों का आशिक बनने का खब्त सवार हुआ 
उनके सामने हुस्ल का ऐसा जाल बिछा कि वे उसीमें फेसकर रह गए । वे मजाजी 


के जीने से लुढ़क पड़े ओर रति के पुल से खसक कर भवसागर में डूब गए | 
“उनका उद्धार न हुआ । 

तसव्वुफ पर भारत का प्रभाव 


भारत की नष् मसयादा को देखकर सहसा यह विषध्वास नहीं होता कि कभी 
उसके भी सपूत संसार में आनंद की वर्षा करते थे और लोक-हित की कामना 
से पश्चिम में भी अध्यत्म का प्रचार करने में मग्न थे। यही कारण है कि अनेक 
प्रमागा के उपलब्ध होने पर भी तसव्युफ के डद्भट समीक्षक इसके विवेचन से भार 
तीय प्रभाव पर विशेष ध्यान नहीं देते और प्रसंग थाने पर प्रायः कह बठते हैँ. कि 
एतिहास के आधार पर हम इस प्रकार की प्रतिज्ञा नहीं रख सकते कि तसब्धुफ 
'भारत का प्रसाद' अथवा विदांत वा मधुर गान! है। इधर हम देखते हैं कि भारत- 
वासी यद्यपि इतिहास में कच्चे थे और इतिब्वत्त के यथातथ्य विवरण मात्र को इति- 
हास नहां समभते थे तथापि उनके व्यापक और विशादा वादह्यय में भी अनेक 
स्‍्थल ऐसे आ गए हूं जिनके द्वारा यह सिद्ध किया जा सकता है कि तसब्युफ पर 
भारत का पूरा पूरा प्रभाव है। तसब्वुफ के बाह्य प्रभावों पर विचार करते समय 
परचम के प्रकांड पंडत अनेक मतों का उल्लेख करते हूं जिनमें नास्टिक, मानी 
आर नव अफलातूनी प्रधान हं। यद्ृदी ओर मसीही मत दो सूफियों के पूवजों के 
नत है । सूफामत के ससीक्षण सें उनका उपेक्षा भला क्रिस .प्रकार संभव हैं 
रही भारत के प्रभाव की बात, तो इसके विषय में उनका पत्त स्पष्ट दै। बाद के 
तसव्वुफ पर वे भारत के वेदान्त एवं बौद्ध मत का प्रभाव मानते हैं आदि के तस- 


( १ ) इतिदास की परिभाषा--“धर्मार्थक्रामनोक्षाणामुपदेशतमन्बितं । पूर्ब॑दृत्त 
द्थायुक्तमितिहासं प्रचद्ते”--से र॒पष्ट हो जाता है कि भारतवासी केवल इतिवृत्त को 
शतिहास नही समझते 4। 

व्युफ पर नहीं ; किन्तु जिन लोगों ने वेदान्त और तसब्व॒ुफ का स्वतंत्र अध्ययन 
किया है उनकी दृष्टि में तसब्वुफ वेदांत का मधुर रूपान्तर ही है, कुछ और नहीं । 
इस रूपांतर की अवद्देलना इतिहास के आधार पर नहीं हो सकती। प्रमाणों का 
परितः परिशीलन न कर सहसा यह कह बैठना कि तसब्व॒ुफ पर भारत के प्रभाव 
को बढ़ाना आयेै-भक्तों का काम है व्यर्थ की वितंडा है, कुछ सत्य का निरूपण नहीं । 
तसब्बुफ को शामी विचार-परंपरा में बिल्कुल ख़पा देना असंभव है। उसके भ्रध्यात्म 
को आर्यो का प्रसाद स्वीकार करना ही होगा । जो विचार-धारा किसी प्रबल प्रवाह 
में पड़ कर भी अपना रंग नहीं बदलती और अपने रूप पर स्थिर रहती है उसके 
स्रोत तथा प्रवाह का पता लगाना कुछ कठिन नहीं द्वोता। रही इतिहास की 
साखी । इसके संबंध में निवेदन है कि इतिहास के आधार पर भी सिद्ध किया जा 
सकता है कि तसव्धुफ पर भारत का प्रभाव अति प्राचीन काल से सिद्ध है ओर 
इसे अनेक लोग स्वीकार भी करते आ रहे दें । स्वयं इसलाम के भीतर कभी कभी 
हिंदू-मत के नाम पर इसकी भत्सना की गई दै ओर इसको अनिसलामी घोषित 
कर दिया गया है । 

ठोस इतिहास पर विचार करने के पहले कतिपय उन प्रवादों पर भी ध्यान 
देना चाहिए जो भ्रस्तुत विषय के विवेचन में सहायक हैं। सबब प्रथम शामियों के 
आदि पुरुष बाबा आदम को लीजिए । उनके संबंध में सूफियों का कथन है-- 

“जब आदम सबसे पहले हिंदुस्तान में उतरे और यहाँ उन पर वही आईं तो 
यह सममनना चाहिए कि यही वह मुल्क दे जहाँख़दा की पहली वही नाज्ञिल हुई ।””* 


इसलिये रसूल ने फरमाया--- 
“मुझे हिंदुस्तान की तरफ़ से रब्बानी खुशबू आती है । 


इन 'रवायतों” पर विश्वास न करते हुए भी मोलाना सुलेमान नदवी भारत 

( १ ) वहाबी आज भी तसव्बुफ को हिन्दुओं का मत समभते हैं भौर सफियों को 
अह्े इनूद' तक कह्द देते हैं । 

( २ ) णरव और दिंदुस्तान के तालुक़ात, पृ० ३ । 


(३ ) 939 | 99 9 335 


99 3 

को मुसलमानों का पिदरी वतन मानते हैं। अआ्रादम के विषय में कहा जाता है 
कि उनके पतन का कारण गोधूम था । उनकी पत्नी हौवा ने एक दिन इबलीस के 
सुमाने पर उनसे दृढ़ आग्रह किया कि यह वह फल है जिसके आस्वादन से परम 
मंगल का विधान होता है। आदम श्रपनी प्रेयसी के इस ब्नुरोध को टाल न 
सके । फलतः अल्लाह ने उन्हें स्वग से खदेड़ दिया। पतित हो ग्रादम २०० वर्ष 
तक दक्षिण अथवा सरन द्वीप में तप करते रहे । फिर जिबरील की प्रेरणा से 
अरब गए ओर वहाँ उनको होवा मिली । द्ोवा के ऋतु-स्नान के लिये जमजम 
का स्लोत निकला। श्रल्लाह की प्र रणा से उसकी आराधना के लिये आदम ने काबा 
का निर्माण किया और जिबरील ने उन्हें उनके पूजन की पद्धति बतला दी। 
होौषा आदम से दो वर्ष बाद मरी। बाढ़ के बाद आदम का शव यरुशलेम 
लाया गया । संक्षेप में यही आदम का इतिहास है । 

अब इन प्रवादों के आधार पर हम अधिक से अधिक इतना ही कह सकते हैं कि 
आदम जातिविशेष के नेता थे । उनके समाज में स््री प्रधान. थी । किसी गोधूम-प्रान्त 
के लिए उन्हें संग्राम करना पढ़ा था। विजित होकर उन्हें दक्षिण या सरनद्वीप में 
'शरण लेनी पड़ी थी श्रोर भ्रन्त में विवश होकर उन्हें अरब जाना पढ़ा और वहीं 
'उनके मंगल का विधान हुआ । आराधना के लिए मकक्‍तके में काबा बनवाया ओर 
उसमें लिंग की प्रतिष्ठा की । ह 

इधर वेद, ब्राह्मण, पुराण प्रभ्मति भारत के प्राचीन वाझ्मयय के अवलोकन से 
अवगत होता है कि किसी समय भारत में पणि जाति की प्रधानता थी। श्रार्यों के 
आक्रमण से व्यग्र होकर अन्त में रसा की तलेटी से खसक कर पणियों को एक 
ओर सोबीर ओर बवेरू तथा दूसरी ओर बंग तथा दक्षिण को प्रस्थान करना पड़ा | 
धीरे-धीरे जब आर्यो का प्रसार पूष और दक्षिण में भी हो गया तब विवश होकर 
पश्षियों को समुद्र पार कर पश्चिम में बसना पड़ा । पणि जाति के समुचित समीकरण 

( १) फल के विषय में शामियों में मतभेद हे; पर मुसलिम गेहूँ को हो ड्क्त 


फल मानते हैं, वृद्धि या किसी भनन्‍य फल को नहीं । 
(२) एलाइक्कोपीडिया आब इसलाम, प्र० भाग, पृ० १२७ | 

के आधार पर बसु महोदय ने स्पष्ट कर दिया है कि वास्तव में पणि का ही दूसरा 
नाम फ़ोनीशी है। उनका कहना है कि कोचबिहार से जाकर पणि जाति ने शाम 
के किनारे अपना अधिकार जमाया ओर व्यापार के लिये स्पेन को भारत से मिला 
लिया । मोलाना सुलेमान साहब का दावा' है कवि फ़ोनीशी अरब थे जो शाम के 
तट पर जा बसे थे। डांट महोदय का, शामी कथानकों के आधार पर, निष्कषे' हैं 
कि आचीन सभ्यता का केन्द्र कहीं बंग के आस पास था और “ईडेन” भारत में था। 
कुरान में कहा गया है कि अल्लाह ने कृष्ण पंक की सूखी मिट्टी से आदम को 
बनाया । मतलब यह कि भारत आदमसम का जन्मस्थान हो सकता हैं ओर 
पणि जाति से उनका संबंध भी स्थापित किया जा सकता है। उनके विषय में जो 
कुछ कहा गया है वह अच्छी तरह पणि जाति में घट जाता है। हिन्दुओं 
की दृष्टि में मकके में महादेव जी का मन्दिर था और काबे में आज भी 
शिवलिंग मौजूद है । 


बेल महोदय का कथन हे कि हिन्द शाब्द का प्रयोग ग्रीक तथा लैटिन भाषा 
में इतना अरिथिर ओर संदिग्ध होता रहा है कि उससे भारत, दक्षिण अरब, अबी- 
सीनिया या एशिया के किसी तठ का निश्चित बोच नहीं होता । प्रायः उसका तात्यय 


७७७७७७७एणाग <+ब__न-ी+->-+० “लत ५. नमी निज वओनल- 


( १ ) दी सोशल ह्विस्टरी आव कामरूप, प्रथम भाग, द्वितीय अ्रध्याय । 

( २ ) पणि व्यापारजीवी थे। पणिवरणिग्भवति परि: परणनाद्रणिक्‌ पण्य॑ ननेक्ति 
€ निरुक्त २. ५. ३ ) 

( ३ ) अरब भर हिन्दुस्तान के तालकात, पृ० ७। 

( ४ ) दी सेंटर आव ऐशियंट सिविलोजेशन, ए० १५७ । 

( ५ ) दी एसाइक्लोपीडिया आ्राव इसलाम, प्रथम भाग, प्ृ० २१७ । 

( ६ ) श्रीशानेन्द्रदेव यूफ़ी ने इस संबंध मे “विशाल भारत? में' एक लेख लिखा था 
जो संदिग्ध प्रतीत द्ोता हे । परंतु श्री खुदाबरुश की प्रसिद्ध पुस्तक कंट्रीब्यूशन टू दो 


हिस्टरी आब इसलामिक सिविलीकेशन, प्ृ० ४८ पर इसका उल्लेख है। और इस देश में 
अवाद भी ऐसा ही प्रचलित है । 
( ७ ) दी ओरिजिन भाव श्सलाम, पु० ३१ । 

नाल सागर के तटवर्ती प्रान्तां और दक्षिग अरब से लिया जाता है। स्वयं अरब 
हिन्द प्राव्द को किस दृष्टि से देखते थ इसे भी देख लें। अरबों की यह शब्द 
इतना प्रिय था कि मकके के पास की पहाड़ी पर जो दढुगे ६ उसे आज भी 'जिवल 
हिन्दी' दग कहते हैं ओर अरबी साहित्य में ते। 'हिन्दा' नाम को रमणी तथा “हि 
नाम का राजा असर हो गया है । हिन्द जब्द का रहम्य चाहे जो दो “अरबों के 
'हमन्ट्सान के तिनारती तालुकात मसीद से कम अज्ञ कम दो हज़ार पहले से हैं ।' 
सलसान थे जो जहाज ओफिर! तक आते थ वे भारत से अनेक द्रव्य ले जाते 
थे। यरोप के साथ भारत का जो व्यापार सख्थलमाग से होता था उसके मध्यर५ 
यहूदी थे । इब्रानी भाषा में अनेक शज्द ऐसे हैं जिनका संबंध द्रविड भाषा से हे । 
तुकी' और 'अहलिम! इसी प्रकार के शब्द हैं जो द्रबिड भापा में मोर! ओर 

[दार लकड़ी! के वाचकक हैं। श्रीग॒द्णं का काना हैं कि भारत के व्यापार का 
बप्रथम ल्विखित प्रमाण जो मिलता हैं वह पश्चिसीय एशिया ओर भेसोपोटामिया 
5 साथ के व्यापार का हैं । 
गामी जातियों के साथ भारत का केवल व्यापारिक संबंध ने था। वस्तुओं के 
साथ विचारों का आदान-प्रशान भी होता था। वसु मदहोंदय की दष्टि में! द्वत्ती और 
मिद्यानी वास्तव में क्षत्रिय और मित्रानिक के द्योतक हैं । मनु ( १०-४३,४४ ) 
मे' कहा गया है कि भारत के चत्रिय बाहर गए ओर शाधह्यणों के अभाव के कारण 
अपने रांस्कारों से च्युत हैं। झूद बन गए। असोरिया के मूल में असर” शब्द 
तो हैं ही झांदौग्य का 'डलूलवः आर शतपथ का 'टेलवः हँेलवः” शी विचारणीय 
हैं। कुछ लोगो से इनमें शामी शब्द 'इलो” का संकेत किया है। “इलों? का 
( १ ) दी दोलो सिदीश इन एरेविया, प्रथम भाग, छू० ११७ । 
( ) ताछुतात, ए० ७७ । 
(२ ) ९ दिस्वरी आव इंडियन शिप्पिग, पूु० 8४ । 
(४ ) दी सोशल हिरटरी भव कामरूप, परु० १३० । 
(५ ) हिस्टरी आव इ डियन किलास पी, दितीय भाग, प० १०४-५ । 

अर्थ इत्रानी भाषा में देवता? होता है। छांदोग्य में' एक शब्द 'तजलन! है 
जिसका “तजल्ली? से साम्य है । 

इस प्रकार हम देखते दें कि मसीह के बहुत पहले से उन प्रान्तों से भारत का 
संबंध रहा है जिनमे' तसव्वुफ का उदय तथा विकास हुआ। । परंतु इस संबंध से अभी 
स्पष्टन हो सका कि भारत की घम-भावना का प्रसार भी उनमें हो गया था । 
अतएव कुछ इस बात पर भी विचार कर लेना चाहिए कि उक्त देशों में कभी भार- 
तीय घम का प्रचार था अथवा नहीं । सो संघ की स्थापना हो जाने से बोद्ी के लिये 
यह सुगम हो गया था कि वे भारत के बाहर अन्य देशों में भी सद्धमे का प्रचार करें। 
महाराज अशोक के गिरिनार तथा शाहबाजगढ़ी के शिलालेखों से स्पष्ट अवगत दोता 
है कि अतियोक नामक यवन राजा के राज्य तथा निकटवर्त्ती प्रान्तों में महाराज ने 
ओषधि तथा प्रचारक भिन्नु भेजे थे। कहना न होगा कि इस अंतियोक का शासन 
सीरिया तथा पश्चिमीय एशिया पर था। अशोक की इस “धमे-विजय” का फल यह 
हुआ कि कट्टर यहूदियों में भी कोमलता आ गई श्र उनमें भी निश्रत्तिमाग को 
स्थान मिला । लोकमान्य तिलक का कथन हँ--- 

“अशोक के शिला लेख में यह वात लिखी हूँ कि यहदी लोगों के तथा आस- 
पास के देशों के यूनानी राजा एंटियोकस से उसने संधि की थी ।... ... ... इसके 
सिवा प्लूटाक ने साफ साफ लिखा हे कि ईसा के समय में हिंदुस्तान का एक 
यती लाल समुद्र के किनारे एलेक्जेंडिया के आस पस के प्रदेशों में प्रतिवर्ष आया 
करता था। तात्पय, इस विषय में अब कोई शंका नहीं रह गई है कि ईसा से दो 
तीन सी वप पहले ही यहूदियों के देश में बोद्ध यतियों का प्रवेश होने लगा था; और 
जब यह संबध सिद्ध हो गया, तब यह बात सहज ही निष्पन्न हो जाती है कि यहूदी 
लोगों में संन्यास प्रधान एसी पंथ का ओर फिर आगे चलकर संन्यासयुक्त भक्ति-प्रधान 
इसाई घम का प्रादुभाव होने के लिए बोद्ध-घम ही विशेष कारण हुआ होगा ।”? 

(१) छा० उ०, तृ० अ० १४.१ । 
(२ ) गीता रहस्य पं० मु० प० ५९२ । 

गाड्ड महोदय ने एसीन-संप्रदाय की पूरी पूरी छान-बीन कर यह घोषित किया 
है कि एसीन-संप्रदाय १॥ यदि तीन चौथाई बोद्ध मत का उ्रसाद है तो एक चौथाई 
यहूदियों का । श्री स्प्रिगेट को भी इसमे सन्देह नहीं है । उनको तो “पश्चिम! में 
बौद्ध मत का पूरा प्रसार दिखाई देता है । कहने की बात नहीं कि मसीह के गुरु 
( यूहज्ना ), जिन्हें मारगोलियथ साहब सूफी सममते हैं, वास्तव में! इसी संप्रदाय 
के भिन्न थे। ईसा के प्रवास के संबंध मे लॉकमान्य तिलक का निष्कषे है-- 

“बाइबिल में इस बात का कहीं भी वणन नहीं मिलता कि ईसा अपनो आयु 
के बारहद वर्ष से लेकर तीस वष की आयु तक क्या करता था ओर कहाँ था । 
इससे प्रगट हैं कि उसने अपना यह समय ज्ञानाजन, धम-चिंतन ओर प्रवास में 
बिताया होगा । अतएव विश्वास-पूर्वक कोन कह सकता है कि आयु के इस भाग में 
उसका बौद्ध-निन्न॒कों से प्रत्यक्ष या पर्याय से कुछ संबंध हुआ ही न होगा ? क्योंकि 
उस समय यतियों का दौरदोरा यूनान तक हो चुका था। नेपाल के एक बोौद्धमठ 
में स्पष्ट वणन है कि उस समय ईसा हिन्दुस्तान में आया था ओर वहाँ उसे बोद्ध-घर्म 
का ज्ञान प्राप्त हुआ ।7 

इसामसीह भारत भले ही न आए हो' किन्तु उन पर भारत का प्रभाव प्रत्यक्ष 
दे । हापर्किस' महोदय का मत है कि ईसा पर आयी प्रभाव स्पष्ट है पर वह भारत 
के अ्रतिरिक्त ईरान में भी पढ़ सकता हैं। यही सही; किन्तु ईरान मे भी तो 


( १ ) वाज़्ञ जीजज्ञ इफ्लूएस्ड बाई बुद्धीज़्म, पृ० ११४ । 

(२ ) सेक्रेट सेक्टस आव सीरिया एड दो लेबनान, पृ० ६५ । 

(३ ) गोता रइहस्थ, ५० ०५६३ | 

( ४ ) हापकिंस मद्दोदय का यह भी कथन है कि चतुर्थ इंजील और भगवदगीता 
परे! इतना साम्य है कि वे एक दूमरे से प्रभावित अ्रवश्य हें। इमारो समम् में प्राचीनता 
के नाते इंजील पर गीता का प्रभाव अवश्यंभावी है । (दी रेलिजंस आव इंडिया, पृ० 
१८६, ४२९, ५२५, ५६७ आदि ।) 

(५ ) एसाइकलोपीडिया भाव रेलिजंस एड एथिक्स । 

भारतीय विचार-घारा कभी से फेल रही थी! जो हों, ईसा की भक्ति- 
भावना में' प्रत्यक्ष या परोक्ष किसी भी रूप में भारत का पूरा पूरा योग ह। और, 
यदि यह ठीक है तो कोई कारण नहीं कि तसब्चुफ के विकास में' ईसा मसीह 
प्रमाणपर भी भारतका योग क्‍यों न माना जाय और उसे भारतीय प्रभाव से अछू दा 
क्यों छोड़ दिया जाय । 

पारसी शमयों के पड़ोसी थे । शामो मत के विकास में उनका परा हाथ रह!। 
“परमएस्तक! में' इस बातका उल्लेख हैं कि मसीह $ स्वागत के लिए कुछ मंग 
गए थे । मग को सृफियों ने अपना गुरु माना है। नास्टिक मत का प्रवर्तक 
भाइमन नामझ मग था। उरसले जिरा संप्रदाय छा प्रवतेन किया उसका अधिकांश 
गद्धमत पर अवलंबित था । नाप्टिक बुद का परयायवा्ी शाबर जान पड़ता है । 
निदान नास्टिक सतके प्रभाव गे भारत का सी भाग है ही । फलत: पर्यायरूप सें' 
भारत ने तसब्युफ को प्रभात्रित किया ओर सूफियों का एक नाम नारिटक भी हुं! 
गया । नाम्टिकों से कहीं अ्रधिक शश्तेशाली सानोमत दें; प्रचारक हुए । मानीमत ने 
स्वयं सुहम्मद साहब वी भी प्रभावित किया। मानीमत का तसब्ब॒ुफ के विकास 
में पूरा योग रहा और हल््वाज जसे प्रसिद्ध रूफी इसी नत के अनुयायी के रूप में 
बदनाम हों मारे गए । इस मत का ग्रवत्तेक सानी बॉद्धमत का ज्ञाता 
था। जिज्ञासा का ग्रेरगा से उसने भारत तथा चीन में भ्रमण किया । मर्साह 
लेखकों ने उसे टिरिंविथ € तिविशव ) बुद्ध कंद्ा हैं। पीरोज की सुद्दाओं पर 
उसके साथ जो “वुल्द' धाब्द मिलना है उसे बुद्ध का अपम्रश कहा गया है। 
अम्तु, इन पुट्ट जमाणों के आधार पर हमें कहा पडता ६ कि चास्टिक तथा 
मानी मत के द्वारा भी तसब्युऊ ये नास्त का प्रा पूरा योग सिद्ध हों जाता है। 
उसकी अवदेलना हो नहीं सकती । 


मी मम आाणणणाणण रण 


(१ ) दी अर्ली उवेलप्मेंट आब मोहस्मेडनीजम, प० १४-४ । 
( ? ) थीज़्म एन मेंडीवल इंडिया, १० ६१ । 
( ३२) ओरिजिन झाष मानीकोज्म, पृ० १६ ( सुसललिमरिव्यूत्र १५२७ ३६० ) । 

सिकंदरिया के नवञ्नफलातूनीमत के संबंध में निवेदन दे कि बह स्वतः भारत 
का ऋणी है। उसके पहले भी अफलातून, पैयोगोरस आदि अनेक युनानी मनीषी 
भारत को विचार-घारा से अभिषिक्त हो चुके थे । भारत के संपक में आ जाने से 
यनानी दशन में जो परिवत्तन हुए उनके निदर्शन की आवश्यकता नहीं । दशन- 
शासत्र के अनेक म्मज्ञों ने मुक्तकंठ से इसे स्वीकार किया है! । अशोक ने सद्धमे- 
प्रचार का जो प्रबंध किया था वह निष्फल नहीं गया । शाहबाजनदी के शिलालेख 
में इस घर्म- विजय का स्पष्ट उल्लेख है । भड़ीच के एक योगी ने एथेंस में तुषापस्‍ि 
में प्राण-विसजन किया था। भागवतधम की उपासना भी यूनानियों में प्रचलित हो 
चलती थी । संक्षेप में, उस समय भारत की विचार-धारा का सबत्र स्वागत हो रहा 
था और यवन तथा रामक सभी उसमें निमम थे ) ड्रोटीनस तो तृष्णा-क्षय के लिये 
इरान तकआया ही था। भारतीय दशन के आधार पर ही उसने अफलातन के प्रेम तथा 
पंथ को पुष्ट किया । बस, भारत के संसग से यूनान में जो दाशनिक लद्दर उठो, सिकन्द- 
रिया में जो जिज्ञासा जगी, उसके प्रवाह से शामी मतो में चिंतन की प्रतिष्ठा हो गई 
ओर सूफियों ने ल्पोटिनस को 'शेख अकबर! को उपाधि दी। विचार करने की बात हे 
कि मुसलिम मीमांसकों ने फिलासफो को यूनान का प्रसाद माना दे पर कहीं तसब्वुफ 
को यूनान को देन नहीं कहा है बल्कि उसे हिन्दू-मत के रूप में वक-दर से देखा है 
और इसी नाते उसकी भत्सना भी की हैं। हों, तरूव्युफ शब्द सें ग्रीक “सोफ़! 
कहा जाता है पर वह सबको मान्य नहीं । 

तसव्वुफ पर भारतीय प्रभाव के खंडन में प्रायः सीरिया का नाम लिया जाता 

(१) एन आइडियलिस्ट व्यू आव लाइफ़, प० १३ 
(२) “यह धर्मविजय देवताओं के प्रिय ( अशोक ने ) यहाँ ( अपने राज्य ) 


तथा ६ सौ योजन दूर पड़ोसी राज्यों में प्राप्त को द जहाँ शंतियोक नामक यवन-राज्ा 
राज्य करता है।” 


(३) अलोीं हिस्टरी आव दी वैष्णव सेक्ट, प० ५७। 

(४) जे रो० ए० सो०, १०५०४ न है ६० "० । 

(०) ए लिटेरेरों ट्िस्टरी आव पशिया, प० ४७२० । 
१६ 

है। कहा जाता है कि आरंभ में सीरिया में ही सूफी फकीर मिलते हैं । ठीक है । 
पर इससे यह कहों सिद्ध हो पाता है कि सीरिया में भारतीय संस्कार थे ही नहीं । 
यदि आरंभ के सूफी तपख्ली ओर एकान्तप्रिय थे तो आरंभ के भिन्नु भी तो ऐसे 
ही थे । सच पृछिये तो यह इस बात का पक्का प्रमाण हैं कि सीरिया के बोद्ध भिन्नुओं 
ने ही आरंभ में फकीरी का चोला धारण किया ओर शामी मत की खींकार कर 
ग्रपनी प्राण-रक्षा करते हुए परम पद के भागी बने | इतिहास से यह बात सिद्ध हैं कि 
सीरिया में भारतीय संस्कार काम कर रहे थे और संकट के समय सीरिया के सपूत 
भागकर भारत आए थे । सीरिया के फकोरों में प्रेम का अभाव था तो ग्रेम का असार 
सब प्रथम बसरा के सूफियों, विशेषतः हसन ओर राबिया में हुआ । कहना न होगा 
कि अरब बसरा। -प्रांत को हिंद का अंग समभते थे । यहाँ भी भारत का प्रभाव प्रकट है। 

किंतु तसव्वुफ पर ज्यों ज्यों यूनानी एवं मसीही प्रभावों का खंडन होता गया 
त्यों त्यों लोग कुरान को तसव्वुफ का स्लोत मानने लगे, ओर इस बात को भूल ही 
गये कि कुरान पर भी अन्य मतों का प्रभाव पड़ सकता है । खाभाविक तो यह था कि 
कुरान का इस दृष्टि से परितः परिशीलन किया जाता और स्पष्ट रूप में देख लिया 
जाता कि व्यापारी मुहम्मद की विचार-धारा में कितना भारतीय अथवा अशामी दै। 
बरंतु घ्मं-संकट अथवा किसी अन्य कारण से अब तक ऐसा नहीं किया गया । हषे की 
बात है कि सैयद सुलैमान साहब को कुरान पाक में तीन शब्द हिंदी के मिलते हैं 
और मौलाना मुहम्मद अली को कुरान में इंसा मसीह की समाधि का संकेत दिखाई 
देता है जो उनकी दृष्टि में कश्मीर में है। दाराशिकोह' का तो कहना ही है कि कुरान में 

(१) क्रिश्चियन मिस्टीसीज्म, पु० १०४ । 

(२) ए कम्पेरेटिव ग्रे मर आव दी ड्रवेडियन लेंग्युएज, प० १९। 
(३) द्विस्टरी आव दी पारसीज, प्र० भा०, प० २७ । 

(४) अरब और भारत के संबंध, प० ६१ । 

(७) दी होली कुरान, पृ० ६८६-७। 

(६) मज़मा-उल-बहरैन, पृ० १३ । 

उपनिषदों का निर्देश है । हमारी समझ में कुरान में जो इस प्रकार के भाव आते दे 
कि जिधर देखो उधर अछाह है, वह हमारे निकटतम है, व्यापक है, अंतयोगी है,आदि 
वे सब उपनिषदों' के प्रसव हैं । कारण, इस प्रकार की भावना सबंथा अशामी है । 
पामियों में अछाह का उदय एक सेनानी अथवा शासक के रूप में हुआ, विशात्मा 
एवं व्यापक हूप में कदापि नहीं ! कतिपय मनीषियों ने माना है कि मुहम्मद साहब 
हेरा की गुहा में योग-संपादन में मग्न थे और कतिपय योग-मुद्राओं से परिचित भी 
थे। मक्का की भाँति प्रसिद्ध व्यापार-केन्द्र में भारतीय पदार्थों के साथ ही साथ भारतीय 
भावोंका व्यापार संगत और स्वाभाविक प्रतीत है। हो सकता है कि कुरान का लुकमान 
भारतीय हो ; क्योंकि उसका रूप-रंग सवंथा भारतीय है, यूनानी या मिस्री नहीं । 

प्रसंगवश इतना ओर निवेदन कर देना दे कि इसलामी पंडितों के सामने कुरान 
में वर्शित 'हनीफ़' और 'रेबी” जातियों का विकट प्रश्न बराबर बना रहा है । 
वस्तुतः मुहम्मद साहब के मत का इन जातियों से गहरा संबंध है । उनके मत को 
अनेक बार हनीफी मत कहा गया है। शोबी व्यापारी थे, स्नान के लिये ग्रसिद्ध थे, 
बलय पहनते थे, कपाल ओर नच्तत्रों की पूजा करते थे, शिर पर मुकुट घारण 
करते तथा सुन्दर भवनों में रहते थे । उनका मत नूह का मत कहा जाता था । 
नूह का संबंध दक्षिण के त्रोणीपुरम से जोड़ा जाता फिर भी सहसा यह नहीं 
कहा जा सकता कि हनीफ एवं शेबी जातियों का भारत से कुछ संबंध है । हनीफ 
का पणि और शोबी का शोव से साम्य दिखाई पड़ता है । हनीफ ओर शोबी तटवासी 
अरब थे जो मध्य के अरबों से सवंथा भिन्न थे । 

प्राी में तो भारतीयों के अनेक उपनिवेश थे परन्तु प्रतीची में उनका उल्लेख 
प्रायः नहीं मिलता | सिकंदरिया में भारतीयों का एक छोटा सा उपनिवेश था । 

(१) उपनिषदे। ओर कुरान के इस संबंध पर स्वतंत्र विचार मुसलमानों को संस्कृत- 
सेबा? में किया जायगा । स्मरण रद्दे कि हिदा नाम को देरा को रानी ने अपसे राज्य में 
एक मठ बनवाया था । 

(२) स्टडीज़ इन टेमिल लिटरेचर पण्ड हिस्टरी, प्ृू० ८९ । 

(३) इंडिया ओल्ड एण्ड न्यू, पृ० १२३ । 


२४४ तसव्वुफ श्रथवा सूफीमत 


सकोत्रा में हिन्दू निवास करते थे । सैयद सुलेमान साहब जाटों के संबंध में कहते 
हैं कि “छटीं सदी ईसवी में अरब उनसे वाकिफ थे और हज्ञरत अली ने बसरा का 
ख़ज्ञाना उन्हीं को निगरानी में छोड़ा था। अमीर माविया ने उनको रूुमियों के 
मुकाबिले के लिये शाम के साहिली शहरों में ले जाकर बसाया ओर वलीद बिन 
अब्दुल मुल्क ने अपने जमाने में उनको अंतोलिया में ले जाकर आबाद किया ।”? 
आरमीनिया में भागवर्तों का एक उपनिवेश था जिसको सं० ३७०७ में मसीहियों 
ने नष्ठ कर दिया । मतलब यह कि पश्चिम में भी भारतीय यत्र-तत्र बस गये थे 
ओर अपने बिचारों का प्रदर्शन कर रहे थे। अबूजेद सैराफी का कथन है-- 
“चुनांचे यद्द हिन्दू सैराफ (इराक की बन्दरगाह) आते हैं और कोई ( अरब ) 
ताजिर उनकी दावत करता हैं तो वह कभी सौ और कभी सौ से ज्यादा होते हैं ; 
मगर उनके लिये इसकी जरूरत द्वोती हे कि हर एक के सामने अलहदा एक तबक 
रखा जाय जिसमें कोई दूसरा शरीक न हो ।॥/! 
निदान, दम देखते है कि पश्चिम में भी हिन्दू-संस्कारों का प्रचार था ओर वहाँ 
उनके अनेक अडडे भी स्थापित थे। मुसलिम साहित्य में मसीही संतों के साथ 
जो जुन्नार का विधान मिलता हैं वह इस बात का पुष्ट प्रमाण है कि वे कभी आये- 
अमावलंबी थे ओर धर्मपरिवत्तन के श्रनन्तर भी प्राचीन संस्कारों के प्रेमी बने रहे । 


इसलाम स्वीकार कर लेने पर भी अरब व्यापारी भारत से व्यापार करते रहे । 
वे सरन द्वीप में आदम के वरण-बिन्ह की यात्रा करते थे। बुजुगगं बिन शहर- 
यार ने ज्ञिनकों बेकर' लिखा हं। वे वास्तव में वीर-ऋल थे जो एक प्रकार के ताब्रिक 

(१) भरब ओर भारत के संबंध, छएू० ५ । 

(२) अरब व इिन्द के तालुकात, प्ू० ११। 

(३) ज० रो० ए०सो०, १९०४, प्रृू० ३०९ । 

(४) अरब हिंदू व्यापारियों को बानियाना तथा अरब व्यापारियों को ताजिर 
कहते है । 

(५) अरब व हिन्द के ताहकात, प्रू० ८४ । 

परिशिष्ट २ २४७ 


बोद्ध थे और अरबों का सत्कार करते थे | प्रकारान्तर से वीर-कोल भारत के पतन 
के कारण हुए। 

फरिएता' के कथनानुसार सन्‌ ४० हि में सरन द्वीप का राजा मुसलमान हो 
गया था। फरिएता के प्रमाण का पता नहीं । पर बुजुर्ग बिन शहरयार लिखता 
है कि जब सरनद्वीप तथा आसपास के लोगों की मुहम्मद साहब का हाल मालूम 
हुआ तब एक समभमदार आदमी को पता लगाने के लिग्रे अरब भेजा गया । उस 
समय हजरत उमर का जमाना था । वह आदमी रास्ते में मर गया। पर उसका 
दूसरा साथी सरनद्वीप पहुँच गया । उससे उमर महोदय को रहन-सहन सुनकर लोग 
मुसलमानों के साथ ओर भो अच्छा व्यवहार करने लगे । जो हो उमर ने खतः 
हिंद से बुतपरस्त देश पर आक्रमण नहीं किया ; किंतु उन्हीं के शासन में थाना 
( बंबई के पास ) अरबों के अधिकार में आ गया । उचित अवसर पाकर अरबों 
ने सिन्ध पर अपना सिक्‍क्रा जमा लिया। सिन्ध के मुसलमान मक्का जाने लगे और 
धीरे घीरे मुल्तान तसब्वुफ का केन्द्र हो गया। अरब और हिंद के सयोग से 
बेसर नाम की एक संकर जाति उत्पन्न हो गई । इस प्रकार भारत और अरब की 
परनिष्टता और भी बढ़ गई और सूफी वेदांत से सीधे प्रभावित होने लगे । 

उमय्यावंश के पतन से ईरान का सौभाग्य जगा । संस्क्ृति के विचार से अरब 
ईरान का दास बन गया । अब्बासियों की कृपा से बगदाद विद्या का केन्द्र बना। 
यूनान तथा भारत के पंडित आमंत्रित हुए । अनेक ग्रंथों के अनुवाद किए गए । 
कहने को आवश्यकता नहीं कि इस विद्या-व्यायाम को मूल प्रेरणा 'वरामका' लोगों 

(१) अरब व हिन्द के तालकात, प्रू० २६२ । 

(२) अरब व हिन्द के तालुकात, प्रू० २६२ । 

(३) बेमर ओर सोमरा जातियों पर विचार करने से स्पष्ट दो जाता है कि अरब 
ओर भारतीय कितने हिलमिल गये थे । सोमरा अरबों में एक हिंदू कबीला था और बेसर 
( खच्चर ) एक संकर जाति थी। देवल रमृति में जो शुद्धि की चर्चा है उसका संकेत 
शायद इसी ओर है । इस प्रसंग में नक्सारी की संधि भो विचारणीय है । 


२७६ वसब्व॒ुझ अथवा सूफोमत 


की ओर से हुई जो आरम्भ में बौद्ध थे फिर मुसलिम बन गये । वरामका के 
मंत्रित्व में अनेक ग्रंथ संस्क्ृत से अरबी में अनूदित हुए । कहा जाता है कि इन अनु- 
दित ग्रन्थों में कोई वेदान्त संबंधी ग्रंथ नहीं मिलता । ठीक है, पर इससे यह निष्कष 
तो नहीं निकलता कि हारू रशीद तथा मंसूर के शासनकाल में जो व्यापक शाख्र- 
चिंतन चल रहा था उसका भारतीय दशन अथवा वेदांत से कुछ संबंध ही न था ? 
ब्रेदांत के विषय में इतना याद रखना चाहिये कि इसकी गणना रहस्य-विद्या में होती 
है ओर इसका वितरण भी अ्रधिकारियों में दी होता हं । वेदांत में जो अनेक वाद 
वल पड़े हैं वे अपेक्षाकृत इधर के दें । शांकर वेदांत को बोद्ध दशन से विशेष सहा- 
यता मिली । इरान प्रभ्नृति प्रांतों में महायान शाखा का बोल बाला था जिसमें धीरे 
धीरे बहुत कुछ गुलद्यता ओर भक्ति का योग द्वो गया था। महायान के भीतर जो सह- 
जयान आदि अनेक यान चल पढ़े थे उन्हीं से सूफियों का विशेष परिचय हुआ । इन 
यानों का निरवाण कोरा निवोण न था ।(नहीं, इनमें आ्रानन्द का भी पूरा प्रबंध था । 
बुद्ध को सूफियों ने किस दृष्टि से देखा इसका पता शायद इतने से ही ठीक ठीक चल 
जाता है कि सूफी “बुत के बदले में कोई ले तो खुदा देते हैं” | श्रथात्‌ सूफी बुत 
के लिये खुदा को अलग डाल देते हैं। हाँ, तो सैयद सुलेमान साहब को इस बात का गये 
होना चाहिये कि उन्होंने अपनी खोज से सिद्ध कर दिया कि हसरिया वस्तुतः खिजिरिया 
या समनिया (श्रमण ) से बना है । इस प्रकार इसलाम के भीतर “बोज्ञ आसफ़'! के 
साथ ही साथ बुद्ध के दो और रूप हो गए । सूफियों का बुत ओर खिज् से घना 


तय ५ 





(१) अछामा सैयद चुलैमान नदवी ने अपनी प्रत्तिद्ध पुस्तक अरब व हिंद के 
तालुछ्ात” में इसे मलोभमाँति दिखा दिया है कि वास्तव में बरामका' बोद्ध थे । उन्होंने 
इसे “परमक' का परिणाम बताया है । 

(२) कुछ विद्वानोंने हीनयानी निवोण के आधार पर 'फ़ता! को निवोणसे भिन्न 
सिद्ध करने का प्रयत्न किया हे, पर यद उनका शुद्ध भ्रम हे। बाद के यानों? के 
निवोण में आनन्द का विधान द्वो गया था । 

(३) अरब व हिन्द के तालुकात, पएृ० २२६-१३० । 


परिशिष्ट २ २७७ 


संबंध है । इसलाम में बोज्ञ आसफ़ पैगंबर माने जाते हैं और बुत परम प्रियतम का 
प्रतीक । सूफी खिज् को अपना पथप्रदर्शक मानते ही हैं । 

बसरा एवं बगदाद को सूर्फियों का केन्द्र समझ कर तथा इरान में तसब्बुफ की 
प्रधानता देखकर समीक्षकों ने तसव्वुफ को आये-संस्कारों का अभ्युत्थान घोषित किया 
और आयेदशन के अभिशञों ने इसे खोकार भी ऋर लिया। परतु ब्राउन, निकल्सन प्रसृति 
फारसी तथा अरबी के पंडितों ने इसका विरोध किया और जहाँ तक उनसे बन पड़ा 
ईरान और भारत के प्रभावों को कम करने की भरपूर चेष्टा की । उनके अनेक मनमाने 
प्रमाणों को निर्मूल सिद्ध करने के उपरान्त अब हमें देखना यह है कि मिस्र के जूलनून 
तथा स्पेन के अरबी नामक दूर के सूफी आचायो की साक्षी पर क्या सचमुच आ्राय॑ 
प्रभाव खंडित हो जाता है। सीभाग्य से हमारे पास कुछ ऐसे प्रमाण श्रस्तुत हैं जो उनके 
इस अमोघ अद्न को भी निष्फल करने में समर्थ हैं । सिकंदरिया में भारतीय भाव 
किस प्रकार काम कर रहे थे इसको हम पहले ह्वी देख चुके हैं | यहां यह स्पष्ट 
करना है कि जूलनून भी उनसे प्रभावित हुआ था। छ्ोटिनस की भाँति ही जूलनून 
ने भी ईरान की यात्रा की और बगदाद' को श्रपना अड्डा बनाया । परिणाम यह 
हुआ कि आये-संस्कारों के प्रचारक के कारण उसे “जिंदीक' ओर “मलामती” की उपाधि 
तथा अंत में प्राश-दंड मिला । अघ्तु, यहाँ भी निर्विवाद कहा जा जा सकता है कि 
जूलनून के आधार पर भी तसव्वुफ पर भारतीय श्रभाव सिद्ध है। जूलनून के 
विचार बहुत कुछ श्रनिशलामी श्रथवा भारतीय हैं जो ईरान की यात्रा (बगदाद) में 
हाथ लगे थे और आगे चलकर उसके फ्रण-दंड के कारण भी हुए । 


दूर होते हुए भी मिस्र भारत से निकट दे, पर स्पेन तो भारत से सचमुच बहुत 
ही दूर है। अतएव यह किसी के मन में आरा नहीं सकता कि कोई स्पेन का वासी भी 
भारतीय भावों से अभिषिक्त हो सकता था । निदान कह्दा गया है कि अरबी भारतीय 
प्रभाव से सवंथा मुक्त है। दर्शन की दृष्टि से अरबी जितना भारतीय वेदान्त का 
ऋणी है उतना अन्य कोई सूफी आचाये नहीं। कारण स्पष्ट है। हल्लाज के शस्रमय 





(१) एसाइक्तोपीडिया भाव इसलाम, प्रथम भाग, पृ० ६६४ । 


२४८ तसब्वुफ अथवा सूफीमत 


में वेदान्त का रूप उतना व्यक्त ओर व्यापक न हो सका था जितना अरबी के समग्र 
तक हो गया। हल्लाज'* के भारत-भअ्रमण का टढ़ प्रमाण है किंतु अरबी की भारत-यात्रा 
का कोई उल्लेख नहीं । पर अरबी ने जो पूर्व की यात्रा की थी उसका विवरण कुछ 
इस प्रकार है--सन्‌ ५-८ हि में स्पेन से उसने प्रस्थान किया । उसी साल मका 
पहुँचा । फिर सन्‌ ६०१ में बारह दिन तक्र बगदाद में रहा । सन्‌ ६०८ में फिर 
बगदाद वापस आया ओर सन्‌ ६११ में फिर मक्का पहुँचा । अंत में दमिश्क को 
अपना निवास-स्थान बनाया ओर वहीं सन ६३८ में सदा के लिये सो रहा । कहा 
जाता है कि एक योगी की सहायता से उसने अम्ृतकुंडर के अनुवाद का संशोधन 
भी किया था जिसे अमीदीने मिरातुलमानी'" के नाम से कुछ पहले तैयार किया था । 
उपयु क्त विवरण के विश्लेषण से स्पष्ट होता है कि सन्‌ ५९८ हि० से लेकर 
सन्‌ ६१८ हि० तक अरबी का स्पेन से कोई संबंध न रह! । जोवन के इस अंतिम 
४० वे को एशिया में व्यतीत करनेवाला व्यक्ति एशिया का न हुआ यह आपएचय 
की बात है । कब तो उसकी अब भी एशिया में ह्वी है । लोग उसे स्पेनी समझा 
करें । तो विचारणीय बात यह है कि अरबी ने प्रथम बार बगदाद में केवल १२ 
दिन निवास किया ओर फिर शीघ्र ही कहीं अन्यत्र की यात्रा की। फिर सन्‌ ६०८ 
में लोटकर बगदाद आया । बगदाद से कहाँ यया ओर सन्‌ ६०१ से सन ६०८ 
तक कहाँ रहा इसका सन्‍्तोष-जनक उत्तर हमारे पास नहीं टै । पर हम उसकी 
यात्रा की प्रगति, प्रत्त्ति तथा विचार-धारा के आधार पर तरत कह सकते हैं कि 


>->+> जन ननननीननननललानीभ 3 जननाननना-णत-+-+:394०० » अनननननिनगनभनग-न्‍न++बमनननननानन+-++++++ न >++. 3०५००७०००ानकशिमिनंध्फकाभ, 


(१) ए लिटरेरों हिस्टरी आव पशिया, प्रथम भाग, प्रू० ४३१॥। 
(२) एसाइक्नोपीडिया आव इसलाम, प्रथम भाग, ( अरबी पर निबंध ) । 
(३) दी रेलिजस ऐटीच्यूड ए'ड लाइक़ इन इसलाम, पृ० १०१ । 





० ब्सरकममनान-नन 


(४) सैयद सुलैमान साहब का कहना है कि अम्तकुढ का अरबी में अनुवाद 
एक नवमुसलिम पंडित और एक स॒फोने मिलकर 'ऐनुलहयात” के नामसे किया था । 
सम्मव है कि एक ही ग्रथ का अनुवाद भिन्न मिन्न समयों में भिन्न भिन्न व्यक्तियों ने 
किया हो । 


परिशिष्ट २ २४९ 


वह बगदाद से भारत आया ओर यहीं सात वर्ष तक सत्संग करता रहा । भारत 
से लौटने पर फिर वह बगदाद गया ओर सन्‌ ६०८ से सन्‌ ६११ तक वहीं बना 
रहा । सन्‌ ६११ में फिर मक़ा गया ओर ज्ंत में दमिश्क की अपना घर बना 
लिया । अस्तु, इस भ्रमण तथा सत्संग में जो भारतीय भाव हांथ लगे उन्हीं की 
प्रेरणा से उसने तसब्चुफ में 'वहदतुलवजूद' का प्रतिपादन किया ओर सिद्ध सूफियों 
में अद्वेतवादी ख्यात हुआ । यदि उसने एक योगी की सद्दायता से अम्नतकुंड के 
अनुवाद का संशोधन किया तो निश्चय ही वह भारतीय-भावों का भक्त श्रोर ज्ञाता 
था । उस पर भारत का प्रकट प्रभाव हे, और है वह अपने प्रोढ़ विचारों के लिये 
भारत का सबथा ऋणी । 

गरबी के अद्वेतवाद से व्याकुल हो जिली ने भारत का श्रमण दिया और 
शायद काशी में कुछ दिनों तक रहा भी | जो हो, जिली ने अरबी के पक्ष का खंडन 
बहुत कुछ उसी ढंग पर किया जिसटंग पर रामानुज ने शंकर के पन्च का किया था । 
तसब्वुफ में उसने 'इ'सानुलकरामिल! की प्रतिष्ठा की और मुहम्मद साहब को “इसा- 
नुलकामिल” सिद्ध क्रिया। कहना न होगा कि यह “इसानुलकामिल' हमारे यहाँ के 
“पुरुषोत्तम” अथवा “पूण पुरुष” की इसलामी प्रतिध्वनि हैं ओर इस बात को स्पष्ट घोषणा 
है कि तसव्चुफ भारत का पका ऋणी है। जिली के उपरांत भारत तसब्व॒ुफ 
का भत्तोी बन गया और न जाने कितने सूफी अपना देश छोड़ भारत में आ बसे । 
उनके संबंध में कुछ निवेदन करना व्यथथ है । भारत आज भी सूफियों का प्रधान 
आश्रय दै। द्विन्द के मुसलमान कितने दिनों से 'हज' के द्वारा इसलाम में भारतीय 
भावों का प्रसार कर रहे हैं इसे कौन नहीं जानता? फिर भी पश्चिम के पंडित न जाने 
केसा इतिद्दास! पढ़ते हैं जो आरंभ के सूफियों पर भारत का श्रभाव नहीं मानते । 
नहीं, उन्हें उस खूनी! इतिहास को भुला कर भारत के प्रेम-प्रसार पर ध्यान देना 
चाहिए ओर फिर मुह खोल कर प्रकट कहना चाहिए कि वास्तव में हमारा 
मत क्या हे । 

(१) स्टडीज़ इन इसलामिक मिस्टीसीज्म, १० ८१ । 


२७०० तसव्चुफ अथवा सूफीमत 


कुछ भी हो, पर इतना अवश्य निश्चित है कि तसव्बुफ का उदय फिर तभी हो 
सकता है जब भारत को अध्यात्म विद्या का फिर मुसलिम देशों में प्रकाश और 
अरबी, ईरानी तथा तुरको आदि प्रसिद्ध मुसलिम भाषाओं में संस्कृत ग्रंथों का अनुवाद 
हो । पर यहाँ तो सिरे से बयार ही कुछ ओर बह रही हैं । जिधर देखो संस्कृत का 
विरोध हो रहा है ! फिर इसे करें कौन ? तो भी एक अभिज्ञ ईरानी मनोषी का 
कहना यही है -- 

“[00क्‍9 7739 उप ९ छीएण)ए छा ४०एज्टा) 2४9, 70ए7(९0 
वि€ ए8४ प073| वार्ष ज्ञा050ट्य) फटक्ज्पाएं )जाह सात) मरा 
जदाकंदा।, 45 वि्याउविएव, एागग्राणा।९ए। प्रजा बात रछछ्ांथाए।व मत 
[राणा धात॑ कैद)ओए काव 007 छाए व़ाएएाया। व हांदा0 
]97279 2५5.” 

किन्तु क्या कभी ऐसा हो! सकता हैं ? 


“१ ७ #+ 

( १) आउटलांइस आव इसलामिक कलचर, भाग २, ए० ५४८ । 

